
Prof. Kun. Dr. Jonas Totoraitis 


(60 metų amžiaus sukaktuves minint) 
Antanas Kučinskas 


Mūsų tauta po eilės garbingų žygių ir didelės politinės galybės, isto- 
riniams lėmimams nukreipus jos gyvenimą į klaidingus kelius, neteko vals- 
tybinio savarankiškumo, pagaliau, bet kokios valstybinio gyvenimo for- 
mos, ir turėjo pasiduoti svetimųjų valdžiai. Svetimieji ne tik sunaikino 
valstybiškumo formas, bet ir pamynė po kojų visokias tautinės kultūros 
apraiškas. Beviltiškas lietuvių tautos merdėjimas kaimynams atrodė turįs 
baigtis neišvengiama mirtimi. "Tačiau išsilaisvinęs baudžiauninko sūnus 
pakilo ir, besirengiantiems dalintis tautos palaikus, parodė bekylančią 
naujo rytojaus aušrą.  Atgimstančios tautos susipratę sūnūs kiek išga- 
lėdami rėmė atgijimo pastangas ir savo religiniu, tautiniu, kultūriniu bei 
politiniu veikimu pagrindė tvirtą pamatą, ant kurio galėjo stoti Nepriklau- 
soma Lietuva. Tokių susipratusių ir veiklių tautos sūnų eilėse yra ir Prof. 
Dr. Kun. Jonas Totoraitis, kurio šešių dešimtų metų amžiaus sukak- 
tuves minime, 


I. Eina mokslus 


Totoraičių sodyba jau nuo senų laikų yra Bliuviškių kaime, Griška- 
būdžio valsčiuje, Šakių apskrity, pačioje Zanavykijos širdyje. Ta sodyba 
jau seniai buvo plačiai pagarsėjusi kaip pavyzdingai vedamas ūkis. Prieš 
didįjį karą visoje Suvalkijoje tai buvo intensyviausias ūkis (60 margų), 
kurio pasižiūrėti atvykdavo net iš toliau. Tėvas Juozas, dabar apie 85 me- 
tų senelis, buvo pavyzdingas ūkininkas, labai darbštus ir stiprios sveikatos. 
Motina, kilusi iš tos pačios parapijos, Ona Sadauskaitė iš Zardelių kaimo, 
mirusi jau prieš 7 metus, buvo labai darbšti ir dievobaiminga, uoliai rūpi- 
nosi vaikų auklėjimu. Apskritai visa šeima buvo labai pamaldi. Tokioje 
aplinkumoje gimė 1872 m. gruodžio m. 24 dieną pirmasis Totoraičių sūnus 
Jonas. Vėliau ta šeima sulaukė dar devynių vaikučių, kurių penki mirė 
jaunesnio amžiaus. 

Jonas pradžios mokslus ėjo Griškabūdžio mokykloje, kur mokytoju 
buvo Motiejus Gylys, dabartinio Klaipėdos gubernatoriaus tėvas. Moks- 
las buvo einamas rusiškai, tik I skyriuje dar aiškindavo lietuviškai. Kny- 
gos buvo spausdintos „graždanka“. Vieną kartą net buvo ekstra atsiųsti 
„graždanka“ spausdinti lietuviški lapeliai, kuriuose buvo atspaustos rusų 
patriotiškos eilės, rusų caro garbinimas (Od Urala do Dunaja). Tai rei- 
kėjo išmokti atmintinai. Mokytojas buvo pamėgęs Duonelaiti, todėl ir jo 
reikėjo daug mokytis mintinai. Mokykloje tada nebuvo specialiai varoma 
jokia propaganda, nei lietuviška, nei rusiška, nes mokykloje visi mokiniai 

buvo lietuviai, mokytojas taip pat buvo lietuvis, dievobaimingas žmogus. 
Tėvai mokslo naudos ir reikšmės tada dar tinkamai nesuprato ir vaikus 
dažniausiai leisdavo mokytis tik todėl, kad būtų lengviau tarnauti ka- 
riuomenėje. 

Baigus pradžios mokyklą ir išlaikius egzaminus, per kuriuos klausta 
mintinai ir Duonelaičio, Jono tėvai sumanė leisti vaiką toliau mokytis. To- 
dėl nieko nelaukiant pradėta ruoštis egzaminams į I klasę. Bet tais me- 
tais į gimnaziją stoti negalėjo, nes sudegė tėvų namai, todėl mokyt. Gylys 
ir vikaras kun. Beirūnas (Beirūnavičium jį vadino) ruošė toliau į II klasę. 
Abu jo mokytojai tarp savęs sutikę, dažnai vaikščioję drauge šnekučiuo- 
damiesi ir vis turėję raudonais viršeliais knygutę (tai būta „Auszros“). 
Lotynų kalbos, kurios tada buvo daug reikalaujama, mokė nuo Naujų Metų 
ligi atostogų mokinys M. Dovydaitis (dabar kunigas, gyvena Pilviškiuose). 
Egzaminus į Marijampolės gimnazijos II klasę išlaikė 1885 m. Po egza- 
minų susitikęs vienas mokytojas, lenkas Pajevskis, dėstęs lotynų ir vokie- 
čių k., paragino stengtis mokytis, nes gerai išlaikęs egzaminus. 

Marijampolėje buvo jaučiama daug lenkiškos įtakos. Mokiniai tu- 
rėjo gyventi „stancijose“ pas tam tikras ponias, kurios leidimus mokinius 
laikyti turėdavo gauti iš gimnazijos vadovybės. Tokių „stancijų“ buvo 
gana daug. Jose gyvendavo po 10 ir daugiau mokinių. „Stancijų“ laiky- 
tojos ponios kalbėjo lenkiškai ir mokinius, atvykusius iš lietuviškų šei- 
mynų, nemokančius kitokios kalbos, vis vertė švebeldžioti lenkiškai. Tė- 
vams, kurie atveždavo savo vaikus mokytis net patikdavę, kad jų vaikai iš- 
moks „poniškos“ kalbos. Kiek galima spėti, tai tos ponios, „stancijų“ lai- 
kytojos, gaudavo instrukcijų iš lenkų  patriotiškų organizacijų. Tokiu 
lenkų patriotų veikėju, gana gudriu instruktorium, tais laikais Marijam- 
polėje buvo laisvos profesijos valdininkas Dracas, kuris per savo sūnų 
kviesdavęs gabesniuosius mokinius pas save į svečius. Pas Dracą ne vieną 
kartą teko būti ir T., bet kai suprato, kokiu tikslu su juo palaikoma drau- 
gystė, nuo Dracuko ėmė šalintis. Taip lenkiškai srovei nepavyko įsi- 
skverbti į jauno mokinio širdi. 

Gimnazijoje buvo dėstoma ir lietuvių kalba. Bet jos buvo labai ne- 
daug, vos viena pamoka į savaitę, ir tai būdavo po visų pamokų, dažnai šeš- 
tadieniais. Tai buvo visai pašalinis objektas, kuriuo nesirūpino gimnazijos 
vadovybė ir nelabai interesavosi mokiniai. Tada lietuvių kalbą dėstė ma- 
tematikas Jasulaitis. Visas laikas būdavo užimamas pasakomis. Dėl tų 
pasakų daug kas pamėgo lietuvių kalbos pamokas. Jis ragino mokinius 
rinkti ir rašyti pasakas. Rašybos mokė nedaug ir ne visai tiksliai, pav. 
garsą č rašydavo tš. Kriaučiūnas, kuris dėstęs kitose klasėse, vis duodavęs 
nurašinėti Chylinskio bibliją. Kur jis tuos perrašytus lapus dėjo, nežinia. 
Jasulaitį vėliau iškėlė Lenkijon. Gimnazijoje tada lotynų kalba buvo pra- 
dedama nuo I klasės. Pirmose dviejose klasėse buvo po 8 pamokas į sa- 
vaitę. Graikų pradėdavo III kl. 

T. Marijampolės gimnazijoje baigė penkias klases. Kadangi norėjo 
būti kunigu ir iš namiškių tam buvo pritariama, tai gimnazijoje toliau mo- 
kytis nebuvo prasmės. Jis pertraukė gimnazijoje mokslą, bet į dvasinę se- 
minariją stoti dar buvo per jaunas, todėl vienus metus praleido namie. 

1890 m. būsimasis levitas vyko į Seinus ir išlaikė egzaminus. Pirmosios 
seminarijos dienos buvo pripildytos nepaprastu džiaugsmu, nes naujos ap- 
linkybės ir gyvenimo kelio pasirinkimas teikė didelio pasitenkinimo. 

Seinų vyskupija tada buvo daug didesnė už dabartinę jos įpėdinę Vil- 
kaviškio vyskupiją. Jos sienos traukėsi toli į pietus ir siekė net Lomžos. 
Seinų vyskupijoje buvo Augustavo, Kalvarijos, Marijampolės, Naumiesčio, 
Seinų, Suvalkų, Vilkaviškio, Kolno, Lomžos, Mozūrijos ir Ščučino deka- 
natai. Tokios vyskupijos sienos išbuvo ligi didžiojo karo ir per karą. To- 
dėl vyskupija apėmė lietuvių ir lenkų gyvenamas vietas. Ir vyskupijos 
seminarija turėjo paruošti kunigus visai savo diacezijai, kurie galėtų ap- 
rūpinti abiejų tautybių dvasinius reikalus. Į Seinų seminariją daugiausia 
stodavo lietuviai. Kurie čia netilpdavo, keliaudavo į Varšuvos, Plocko, 
Kielcų, Vloclavkos, Žitomiro ir Peterburgo seminarijas. Todėl lietuvių 
po truputi buvo visur. Daugelis jų likdavosi Lenkijoje, net pasiekdavo 
aukštų vietų. Pavyzdžiui Varšuvos vyskupu sufraganu ilgą laiką buvo 
Rūškys (vadinęsis Ruškevičium), kilęs nuo Sasnavos (Marijampolės aps.). 
Jis laikė -save lietuviu, bet lietuvybės naudai neveikė. Seinų seminarija 
tada buvo visa lietuviška, tik vienas regensas Krajevskis buvo lenkas. Visi 
profesoriai buvo lietuviai, pamaldūs ir geri žmonės. Nors dėstomoji kalba 
buvo lenkiška, tik teologiją ir filosofiją klierikai atsakinėjo lotyniškai, 
bet lenkiškos propagandos niekas nevarė. Rusų kalbą dėstė Juozas Kai- 
riūkštis, didelis lietuvių patriotas, po did. karo buvęs Vilniaus lietuvių 
mokytojų seminarijos direktorium. Egzaminų iš rusų kalbos tada laikyti 
dar nereikėjo, todėl niekas tos kalbos nepaisė. 

Seinų seminarija tada buvo tikras lietuvybės židinys. Išskyrus keletą 
lenkų klierikų, kurie seminarijos gyvenime turėjo visai menką vaidmenį, 
visi kalbėjo lietuviškai. Vakarais skambėdavo lietuviškos dainos — patrio- 
tiškos ir liaudies dainelės; kartais būdavo ruošiami lietuviški vakarai su 
dainomis ir deklamacijomis. Be to, dar buvo daromi slapti patriotiški su- 
sirinkimai, kuriuose lietuvybės reikalai būdavo plačiai aptariami. Spaudos 
reikalai būdavo gvildenami beveik kiekviename susirinkime. Kiekvienas 
susirinkimo dalyvis turėjo parašyti į metus bent vieną straipsnį i lietu- 
višką laikraštį "Tuos straipsnius į užsienį dažniausiai pergabendavęs 
klierikas Pr. Būčys, dabartinis vyskupas, kuris su T. buvo viename kurse. 
T. kas metai parašydavo bent po vieną straipsnį. Klierikai vertė į lietuvių 
kalbą Fišerio pamokslus, kurie buvo išspausti užsienyje. Seminarijoje 
lietuviai leido ranka rašytą lietuvišką laikraštėlį „„Knapt“. Tas laikraštėlis 
turėjo dideli pasisekimą ir žadino lietuvišką susipratimą. Jauni klierikai 
nesitenkino patriotišku veikimu vien Seinų seminarijoje: jie išrinko kele- 
tą atstovų, kurie per atostogas apvažiavo Vilniaus ir Žemaičių seminarijos 
kai kuriuos auklėtinius ir juos paskatino į lietuvybę. Vieną vasarą būrelis 
klierikų sutarė padaryti lietuvių patriotų suvažiavimą. "Tas suvažiavimas 
įvyko Prienų parapijoj, klieriko Laukaičio, buvusio Seinų — Vilkaviškio 
vyskupo kurijos oficiolo, dabartinio Seirijų klebono, tėviškėje. Suvažia- 
vo apie 20 klierikų neva į svečius. Tai sukėlė vietiniuose gyventojuose ir 
apylinkėse tikrą sensaciją. Suvažiavimas buvo ekskursinio reklaminio po- 
būdžio ir ypatingų reikalų nesvarstė, bet vistik juo susidomėjo policija, 

pradėjo tardyti ir vienam klierikui, kuris labiausiai buvo kritęs poli- 
cijai į akį, Matulevičiui, teko bėgti į Ameriką. Už uolų platinimą lietu- 
viškų laikraščių iš seminarijos turėjo būti pašalintas klierikas Antanas Mi- 
lukas. Tai buvo pirmoji auka dėl lietuvybės, kuri klierikuose pažadino dar 
didesnį norą dirbti. Milukas išvažiavo į Ameriką, ten išėjo į kunigus ir 
nenuilstamai leidžia lietuviškus laikraščius ir knygas. 3 

Didžiausias lietuvių klierikų rūpestis — tai atgauti lietuviams spaudą. 
Suprantama, kad čia klierikai menkai ką galėjo padaryti, bet svajoti ir pla- 
nuoti niekas jiems nedraudė. Buvo suprojektuotas leisti geras lietuviškas 
laikraštis. Redaguoti jį buvo sutikęs Būčys. Jis manė tuoj baigęs semina- 
riją persikelti į Leipcigą ir ten pradėti savo darbą. O tuo tarpu dar klierikai 
rėmė lietuviškus laikraščius ir kalendorius straipsniais ir pinigais. Buvo 
susidėję tuo reikalu net su Rusijos universitetuose esančiais lietuviais 
studentais. 

Tokioje atmosferoje nejučiomis praslinko penki mokslo metai ir T. 
baigė Seinų dvasinę seminariją jau visai išaugusių ir subrendusiu lietuviu 
patriotu. Paskutinius žodžius nereikia suprasti kaip grįžimą į lietuvybę, 
kaip buvo su daugeliu mūsų lietuvių šviesuolių, nes T. yra iš pašaknų 
lietuvis, bet kaip išaugimą į tikrus susipratusius ir veiklius patriotus. Se- 
minariją T. baigė 1895 m. pavasarį, bet šventintis į kunigus buvo per jaunas, 
todėl visą pusę metų dar turėjo laukti. Tą laiką praleido tėviškėje uoliai 
ruošdamasis į paskutinį laiptą, kuris veda prie Dievo Altoriaus. Į kunigus 
įsišventė 1895 m. gruodžio m. 29 d. Seinų vyskupas tada jau ketvirti metai 
buvo miręs, todėl pavasarį (per Sekmines) diakono ir metų pabaigoje ku- 
nigo šventimus teko priimti Varšuvoje iš vyskupo sufragano Ruškevičiaus 
rankų. Sugrįžęs iš Varšuvos, pirmąsias šv. Mišias atlaikė savo gimtosios 
parapijos Griškabūdžio bažnyčioje. 

Netrukus jaunas kunigas buvo paskirtas vikaru į Daukšius (tada Kal- 
varijos, dabar Marijampolės apskr.)  Atvažiavęs čia rado seną kleboną 
Krakauską (Krakaitį). Daukšių parapijoje, ir apskritai tuose kraštuose, žmo- 
nės gyveno daug prasčiau, negu Zanavykuose. Čia buvo daug daugiau 
skurdo, bet žmonės buvo geri. Juos jaunas kunigas pamėgo ir dažnai ėmė 
pėsčias ar važiuotas lankyti. Po metų mirė senasis klebonas ir į jo 
vietą buvo paskirtas kun. Vasiliauskas. 

Parapijos vikaro darbas anais laikais buvo visai kitoks, negu mūsų 
dienose. Tada kunigai buvo apsiriboję vien pastoracijos darbu. Todėl 
Daukšių kunigai nebuvo apkrauti nepaliaujamu darbu ir turėjo pakankamai 
laisvo laiko. T. jau iš seminarijos išsinešė norą ir pasiryžimą stu- 
dijuoti aukštus mokslus. Todėl dabar, esant daugiau laiko, tokios mintys 
nuolatos sukdavosi jaunoje vikaro galvoje. Tapdamas kunigu, jis pasiryžo 
tarnauti lietuvių tautai, rūpindamas ją religiniu atžvilgiu, bet jį viliojo 
noras patarnauti savo tautai mokslu, jam' rūpėjo nušviesti Lietuvos gar- 
bingoji praeitis Niimi nusikratyti senu jungu tautai jis norėjo 
parodyti jos prosėiiių didelius žygius. Jis svajojo apie istoriją, nes ją buvo 
pamėgęs dar seminarijoje, kur besimokydamas perskaitė Holzwarto „Visuo- 
tinės istorijos“ 10 tomų (lenkų vertime). "Tą istoriją beskaitydamas jis 
pamatė, kiek daug trūksta žinių apie lietuvių tautos praeitį. Todėl vikaru 

būdamas galvojo, kad jam geriausiai būtų vykti į Vakarų Europą ir ten stu- 
dijuoti. Visą tą laisvą laiką sunaudojo kalboms mokytis. Vokiečių kalbos 
mokėsi beskaitydamas Šilerio veikalus (ypač buvo pamėgęs Jungfrau von 
Orlėans), o prancūzų skaitė Šatobrianą, Rasiną. 

Iš Lietuvos kunigai galėdavo važiuoti studijuoti į Peterburgo akade- 
miją (anksčiau mokydavosi Varšuvos akademijoje, bet rusai 1863 m. ją 
panaikino). Tik vienas kitas išvažiuodavo į Romą. T. taip pat svajojo apie 
Romą. 

Pagaliau nusprendė imtis konkrečių žygių ir nuvažiavo į Seinus pas 
vyskupą Antaną Baranauską prašyti leidimo. Vyskupas pažiūrėjo nuo 
galvos ligi kojų į nedidelį liesą vikarą ir visai nenorėjo klausyti jo pra- 
šymo. Džiovą, girdi, gausiąs ir mokslų neįstengsiąs pabaigti, tad ko važiuoti. 
Vikaras sukosi, įrodinėjo savo sveikatą. Tada vyskupas suabejojo, kur jį 
reikės dėti, kai išeis mokslus užsieny — valdžia nesutiksianti niekur skirti. 
T. pareiškė, kad važiuosiąs į Ameriką, jeigu Lietuvoj netvirtins. Vyskupas 
suminkštėjo ir pasakė, kad į Ameriką neteksią važiuoti. Leidimą davė. 
Beliko išsirūpinti užsienio pasą. Mokytis į užsienį rusai neišleisdavo, todėl 
reikėjo išvažiuoti „gydytis“. Iš valdžios gavo pusei metų užsienio pasą ir 
1899 m. gegužės mėnesį išvyko į Šveicariją, kur galutinai buvo nusprendęs 
studijuoti. 

Po keletos nuotykių su traukiniais laimingai atvyko į Friburgą, kur 
jau buvo keletas lietuvių kunigų. Buvo birželio mėnesio pradžia. Pavyko 
šiaip taip įstoti į universitetą ir pradėjo klausyti paskaitų. Kadangi rusai 
neleisdavo i užsienius važiuoti mokytis, tai slaptomis išsprukę lietuviai 
turėdavo keisti savo pavardes. Universitete, išskyrus rektorių ir kanceliariją, 
Jono Totoraičio niekas nežinojo. Studijavo Jonas Norus — tokią slapy- 
vardę buvo pasirinkęs T. 

Universitete iš pradžių buvo sunkoka: nesisekė klausyti vokiškai skai- 
tomų paskaitų, prancūziškos buvo lengviau prieinamos. O čia kaip tik 
tuo metu žymus profesorius  Kirschas skaitė įdomų kursą apie senovės 
meną, katakombas. Prasidėjus atostogoms, gyveno prie vieno kunigo Rap- 
perswilyje, prie Ziiricho ežero. Ten bebūdamas išmoko vokiečių kalbos 
tiek, kad rudenį jau vokiškos paskaitos buvo suprantamos. Rudenį atvažiavo 
į Friburgą kun. P. Būčys ir kun. J. Matulevičius (vėliau arkivyskupas). 
Prasidėjo lietuviškos studentijos tautiškas veikimas. Tada Friburge jau 
buvo keliolika lietuvių, kurie buvo susispietę į „Rūtos“ draugiją. 

„Rūtos“ draugija atsirado dar prieš T. atvykimą į Priburgą. Ji susi- 
kūrė nutraukus santykius su lenkais, su kuriais anksčiau veikė drauge. 
Dar ir toliau lenkai nesiliovė lietuvius prie savęs traukę, nuolatos kviesdavo 
į savo tautines šventes, kurių iškilmingiausiai švęsdavo gegužės 3 d. (1791 m. 
konstitucijos minėjimas). Ypatingai lenkai atkreipė dėmesi i kun. Būčį, 
kuris vieną kartą jiems paskaitė apie šv. Stanislovą paskaitą. Lenkai, kurių 
Friburge buvo daugiau negu lietuvių, vis siūlė lietuviams artimą bendra- 
darbiavimą, traukė juos į savo slaptą sąjungą, kuri turėjo politinių tikslų. 
Įteikė apsipažinti savo sąjungos įstatus. Juose didžiausia gėrybe buvo 
pavadinta tautos laisvė. Lietuviai čia suprato, kad lenkai juos nori panau- 
doti savo tikslams, todėl ieškojo visokių priekabių prie tų įstatų. Visus 

nesusipratimus bei nesutarimus išaiškinti turėjo vyriausia valdyba, kuri 
prašė atsiųsti lietuvių atstovą pasitarti. Tos valdybos buveinė buvo Rap- 
perswily, lenkų tvirtovėje Šveicarijoje. Ten buvo įsteigtas senoje pilyje 
„Polen-Museum“. Atvykusį lietuvių įgaliotinį kun. Būčį nusivedė į tamsų 
kambarį, kuriame dienos metu žibino žvakėmis, ir prasidėjo derybos. Lenkai 
iš savo pusės siūlė, kas jiems buvo naudinga. Jie sutiko pripažinti lietuvių 
tautinį judėjimą, bet norėjo, kad jis eitų išvien su lenkais. Jie norėjo, 
kad lietuviai, jeigu bus reikalas naudotis svetima mokslo literatūra (o 
tuo niekas neabejojo), naudotųsi tik lenkiškomis knygomis. Buvo pada- 
ryta ir daugiau konkrečių pasiūlymų, kuriuos kun. Būčys stengėsi kriti- 
kuoti. Pagaliau kun. Būčys iškėlė klausimą, kaip praktiškai išspręsti pa- 
kraščių parapijų ginčus, kurie buvo kilę dėl giedojimo. Tada vienas lenkų 
valdybos narys aiškiai pasakė: „To nasze placuwki i my ich nieopušcim“. 
Suprantama, kad iš tolimesnių derybų nieko neišėjo. Kun. Būčys žadėjo 
su savais pasitarti ir vėliau duoti atsakymą. Lietuviai sutarė su lenkais 
nesidėti. Ligi šiol labai mandagūs lenkai pasidarė šalti ir santykiai su 
jais trūko. Tačiau ir tai neapsiėjo be didesnių skandalų, kuriuos kėlė 
lenkai. Vėliau paaiškėjo, kad toji slapta lenkų sąjunga, į kurią traukė 
lietuvius, buvo „„Demokracya narodowa“, grynai politinė organizacija. 

Friburge buvo vienas profesorius, Kallenbach'as, kuris dėstė slavų lite- 
ratūras. Tai buvo iškalbingas lenkas, karštas patriotas. Jis traukė lietuvius 
į lenkų pusę. Jo paskaitų klausė T. ir kiti lietuviai. Kadangi buvo geras 
profesorius, tai turėjo pasisekimo. Kai nutrūko lietuvių santykiai su len- 
kais, profesorius tą skaudžiai pajuto ir pasiryžo lietuvius „pamokyti“. 
Romoje jis turėjo savo pažįstamą lenką monsignorą Skirmuntą, per kurį 
parašė skundą vyskupui Baranauskui, kad Friburge esantieji lietuviai stu- 
dentai yra tinginiai, nesimoko, tik politikuoja. Vyskupas, gavęs toki 
skundą, tuojau pasikvietė kun. Stankevičių, kuris buvo neseniai grįžęs iš 
Friburgo, pasiaiškinti, kaip ten iš tikrųjų esama. Kun. Stankevičius viską 
išaiškino, bet vyskupas dar tuo negalėjo pasitenkinti. Kun. Stankevičius 
tuojau davė savo kolegoms į Friburgą žinią, kas čia dedasi. Lietuviai 
sujudo. Jie labai sutiko su universiteto kancleriu, todėl į jį kreipėsi. 
Tas viską nupasakojo profesoriui Kirschui, o pastarasis pranešė domininko- 
nams, kurių buvo Friburgo universitetas. Domininkonai žinojo, kad lietu- 
viai gerai mokėsi ir buvo pavyzdingi studentai, todėl pareikalavo, kad prof. 
Kallenbachas atšauktų savo skundą prieš lietuvius. Visa byla priėjo prie 
to, kad prof. Kallenbachas turėjo pasitraukti iš universiteto. Mažas kupstas 
nuvertė didelį vežimą. 

Tiek T., tiek kiti Friburgo lietuviai nesiliovė rūpinęsi savo tėvyne. 
Jie sekė spaudą, laikraščius palaikė pinigais ir straipsniais, nuolatos gal- 
vojo, kaip ir kuo galėtų geriau savo tėvynei patarnauti. Spaudos atgavi- 
mas labiausiai rūpėjo, todėl jis buvo kiekvieno pasikalbėjimo objektu. Labai 
interesavosi, kas tuo reikalu daroma Rusijos sotinėj. Čia T. pavyko 
sugauti vieną kidižinią per savo brolį Antaną, kuris tada Peterburge 
tarnavo kariuomenėj. Pastarasis buvo susidraugavęs su vienu Masolovo, 
kuris buvo Vidaus reikalų ministerijoj lietuvių spaudos referentu, tar- 
nautoju lietuviu. Jam pavyko kai ką sužinoti, todėl pranešdavo Toto- 

raičiui. Bet aiškių džiuginančių vilčių nebuvo. Kildavo kartais minčių 
apie Lietuvos laisvės atgavimą. Kartą kun. Būčys Lietuvą ėmė lyginti su 
Belgija, numatydamas jų dviejų geografinės padėties panašumą. Išreiškė 
vilties, kad gali kada nors didžiosios kaimynų jėgos tarp savęs susivaržyti 
ir per tai Lietuva gali gauti kokių laisvių. Apskritai, Šveicarijos laisvė, 
kuria taip gėrėjosi lietuviai studentai ir kurią taip uoliai ir vispusiškai stu- 
dijavo, prisiminus Lietuvos nelaisvę, slėgė jų širdį. 

Į Friburgą iš Amerikos kartą atvyko kun. Milukas. Jam rūpėjo čia 
susipažinti su spaustuvėmis, nes norėjo steigti savo spaustuvę Amerikoje. 
Taip pat jam rūpėjo susipažinti su mokyklomis, ypač mergaičių institutu. 
Lietuvių studentų dėka jis aplankė Ingenbohly Kreuschwesterių insti- 
tutą. Šituo institutu kun. Milukas labai susidomėjo. Nupasakojo, kad Ame- 
rikoje esančios lenkės seserys, vad. „Nazaretankos“, kurios turi savo mo- 
kyklas ir moko lietuvių vaikus. Lietuvių studentų tarpe kilo sumanymas 
įsteigti panašią lietuvaičių vienuoliją. Tuo reikalu imta stropiai rūpintis 
ir susirašinėti su kun. A. Kaupu Amerikoje. Po kiek laiko buvo surastos 
trys kandidatės (dvi Kaupaitės ir Dvaranauskaitė), kurias atidavė moky- 
tis į Kreuzschwesterių institutą. Kadangi jos buvo nemokytos, tai T. mokė 
pirmiau lietuviškos gramatikos, kad lietuviškos gramatikos pramokusios 
lengviau galėtų mokytis vokiškai'. Tos kandidatės vėliau nuvyko į Ame- 
riką ir įsteigė šv. Kazimiero seserų kongregaciją, kurios vyriausias tikslas 
buvo steigti lietuviškas mokyklas Amerikos lietuvių vaikams. Tai buvo 
rimtos konkurentės ,„Nazaretankoms“. 

„Rūtos“ draugija rūpinosi rinkti visa, kas lietė lietuvių judėjimą. 
Rinko laiškus, visokias slaptas žinias, rašė protokolus (tie prapuolę), kro- 
niką. Buvo įsteigę lietuvišką ir lietuvių tautą liečiančių veikalų knygyną, 
prenumeravo laikraščius. T. išrašė „Mitteilungen der litauischen litera- 
rischen Gesellschaft“. 

Visame šitame judėjime drauge su kitais lietuviais, kurių tarpe žinom 
buvus dabartinį vyskupą Būčį, mirusį arkiv. Matulevičių, mirusį poetą kun. 
Gustaitį, dabartinį Vilkaviškio seminarijos rektorių Naujoką ir kt., T. uoliai 
dalyvavo ir prisidėjo prie daugelio dalykų įvykdymo. 

Kad ir daug pašalinio darbo buvo dirbama, betgi T. neapleido savo tie- 
sioginių pareigų — studijų. Jis klausė daugelį paskaitų, kurios į jo spe- 
cialybę neįėjo. Be istorijos klausė dar prancūzų, lotynų, graikų ir lenkų li- 
teratūrą, meno istoriją, filosofiją. Savo disertacijai temą pasirinko iš 
Lietuvos istorijos. Daktarizavosi pas prof. Schnūrerį. Friburge nebuvo rei- 
kalingų šaltinių ir literatūros, todėl per universitetą parsisiųsdino, kas buvo 
reikalinga, iš Krokuvos, Miūncheno, Rapperswilio ir Peterpurgo. Daktaro 
laipsnį už disertaciją,,Die Litauer unter dem Konige Mindowe bis zum Jahre 
1263“ gavo 1904 m. pavasarį. Baigęs aukštuosius mokslus su daktaro laipsniu, 
gegužės mėn. grįžo į Lietuvą. Pakeliui Lenkijoj buvo sustojęs Kielcuose 
pas kun. Matulevičių, kuris ten buvo seminarijos profesorium. 


* Končius J. B., Šv. Kazimiero Seserų Kongregacija (1907—1932), Mount 
Carmel Pa, 1932, i 


8 Antanas Kučinskas: Prof. Dr. Kun. Jonas Totoraitis. 


II. Gyvenimo takais 


Besimokydamas Šveicarijoje, labai nusilpo ir sveikata reikėjo rimtai 
susirūpinti. Todėl parvažiavęs beveik pusę metų ilsėjosi tėviškėje. Po 
pusės metų poilsio ėmė ieškoti darbo. Pirmiausia turėjo sutvarkyti savo 
reikalus su rusų valdžia. Todėl nuvyko į Krokialaukį pas savo draugą ir 
ten sutarė laikinai apsigyventi; o iš ten bus lengviau ir kitur persikelti. 
Taigi, kaip susitarta, nuvyko pas Kalvarijos aps. viršininką prašyti leidimo 
gyventi Krokialauky. Pasisakė, kad užsieniuose gydęsis penkis metus nuo 
džiovos. Viršininkas paklausė, kur gyveno prieš tai. Kai pasakė, kad 
Daukšiuose, tai liepė ten ir važiuoti. Tokiu būdu ne iš vyskupo, bet iš 
apskrities viršininko malonės vėl pasidarė Daukšių vikaru. Turėdamas laiko, 
žiūrinėjo Daukšių apylinkėse esančius piliakalnius ir apie juos parašė į 
„Lietuvių Tautą“. Rinko pasakas, kurių pusantro šimto nusiuntė Dr. Ba- 
sanavičiui į Vilnių. Tasai tomis pasakomis pasinaudojo savo studijai apie 
levus'. 

1905 m. pabaigoje nuvyko į Vilnių, į Didįjį Lietuvių Seimą. Kilusi 
Rusijos revoliucija ir spaudos draudimo atmainymas lietuvių gyvenimą ir 
nuotaiką žymiai pakeitė. Pradėjo eiti visa eilė lietuviškų laikraščių. Vilniaus 
seimo metu grupei žmonių bekikalbant, iškilo reikalas leisti katalikišką 
laikraštį. Šito sumanymo karštu rėmėju buvo T. Bet reikėjo išgauti iš 
vidaus reikalų ministerijos leidimas naują lietuvišką laikraštį leisti. Suži- 
nota, kad Peterburge tokį leidimą turi p. Dubinskas (dabar Marijampolės 
apyg. teismo narys), kuris tada buvo advokatas ir šv. Katarinos gimnazijos 
mokytojas. Susitarta tą leidimą iš jo nupirkti. Visą tą reikalą atlikti buvo 
deleguotas į Peterburgą T. Kun. Būčio, kuris buvo Peterburgo akademijos 
profesorium, padedamas, nupirko iš p. Dubinsko leidimą už 180 ar 200 rublių 
ir tuo reikalu padarė notarialinį aktą. Grįžo į Daukšius Kūčių dieną, todėl 
su nupirktu leidimu į Seinus nuvyko po Kalėdų. Ten susirinko veiklesnieji 
kunigai: Laukaitis, Civinskas, Narjauskas, Prapuolenis ir kt., ir ėmė tartis 
apie laikraščio leidimą. Buvo sutarta tuojau Seinuose įsigyti spaustuvę, 
o tuo tarpu paskyrė konkursą būsimo laikraščio programai išdirbti ir kvies- 
lyje paskelbti. Premija buvo paskirta 10 rublių. Konkursan stojo T. ir 
kun. Dr. Ant. Civinskas (+ 1913 m., palaidotas Marijampolėje). Abiejų 
konkurso dalyvių programos buvo priimtos, nes keliais atvejais viena kitą 
papildė, todėl ir premija buvo paskirstyta pusiau. 

Apie 1906 m. užgavėnes T. išsikėlė iš Daukšių, buvo pakviestas į naujo 
laikraščio „Šaltinio“ redakciją.  Vyriausiu „Šaltinio“ reikalų tvarkytoju 
buvo kun. Laukaitis, o redakcijoje dirbo T. su kun. Civinsku. Jiems buvo 
paskirtos algos po 100 rublių į mėnesį. Pirmas „Šaltinio“ numeris pasirodė 

„prieš pat Velykas (1906.II1.31); anksčiau negalėjo išeiti, nes dar nebuvo 
įrengta spaustuvė. Tiek spaustuvei, tiek laikraščiui pinigai buvo surinkti 
iš kunigų. Vasčrą „Šaltinio“ redaktorių ir leidėjų tarpe kilo nesusipratimų, 
dėl kurių abu redakcijos nariai nutarė atsistatydinti. 


ša Basanavičius j., Levas lietuvių pasakose bei dainose ir prygiškai-trakiškoje 
dailėje. Lietuvių Tauta, t. I. 161 psl. 

Pasitraukus iš „Šaltinio“, T. buvo paskirtas į Šunskus (Marijampolės 
apskr.), kur išbuvo keleris metus. Būdamas Šunskuose, nenutraukė santykių 
su laikraščiais, nuolatos bendradarbiavo. Redagavo „Žiburio“ kalendorius. 
Matydamas, kad jau Lietuvoje pradeda plisti materialistinės ir socialistinės 
idėjos, susirūpino katalikišką jaunimą apsaugoti nuo bedievybės ir parašė 
apie katalikiško jaunimo globą ir susivienijimus. Atskirais straipsniais spaus- 
dino kunigų laikrašty „Vadovas“, o paskui išleido atskira knyga (120 pusl. 
in 80). Ta knyga buvo pirmtakūnas ir paskatinimas susikurti katalikiško 
lietuvių jaunimo „Pavasario“ sąjungai. 

Šunskuose bebūdamas, T. nesitenkino vien raštais skatinti jaunimą orga- 
nizuotis. Jis pasirūpino paruošti katalikiškam jaunimui vadų, todėl 1907 
m. jis įkūrė slaptą jaunų kunigų draugiją, kurios tikslas buvo suburti jaunus 
kunigus (senesnių nekvietė) į vieną draugiją ir bendromis jėgomis kovoti 
prieš besiskverbiantį socializmą. Kiekvienas draugijos narys turėjo savo 
parapijoje platinti lietuviškus katalikiškus laikraščius, knygas, burti drau- 
gėn jaunimą, ruošti jiems paskaitas ir visokeriopais kitais būdais kelti 
katalikišką ir tautišką susipratimą. Pats T. Šunskuose dažnai susikviesdavo 
jaunimą ir laikydavo jiems paskaitas. Toji kunigų draugija buvo gana 
plačiai Seinų vyskupijoje išsišakojusi ir darydavo savo suvažiavimus daž- 
niausiai Prienuose ir Marijampolėje. Jos veikimas buvo smarkus, kol pir- 
mininku buvo T. Kai jis išvažiavo 1910 m. į Peterburgą, draugija pamažu 
pakriko, bet jos nariai ir toliau parapijose nesiliovė dirbę jaunimo tarpe. 

Tačiau vikaro pareigomis nesitenkino. Būtinai norėjo susirasti progos 
tyrinėti Lietuvos istoriją. Tam tikslui reikėjo ne tik ramaus kampelio, 
bet ir bibliotekos, kuriai trūko pinigų. T. sugalvojo planą, kuriuo galės 
pasiekti tikslą — važiuoti į Ameriką, užsidirbti pinigų, o paskui grįžus 
kur nors įsikurti ir dirbti. Šita mintis jam nedavė ramybės. Susirašinėjo 
su visokiais kelionių biurais, parsisiųsdino informacijų ir buvo beketinąs 
važiuoti. Buvo klausęs draugų patarimo, bet pritarimo nerado. Kun. Būčys 
kvietėsi važiuoti į Peterburgą, bet apie jį T. nenorėjo nė galvoti, nes baisų 
vaizdą buvo susidaręs iš Ad. Mickevičiaus „Dziady“ III dalies Peterburgo - 
aprašymo. Todėl vis vien rengėsi keliauti į Ameriką. Kai jau visai buvo 
susirengęs, staiga kažin kokia jėga jį sulaikė, momentaliai perėjo norag 
važiuoti ir jis liko Lietuvoje, nes jam buvo skirti kiti keliai, apie kuriuos 
jis dar visai nesapnavo. 

Beveik po metų nuo didžiausio įkarščio keliauti į Ameriką, atvažiavo 
pas jį profesoriai kun. Matulevičius ir Būčys. Jie ėmė pasakoti apie naują 
darbą, kurio T. iki šiol buvo nepažinojęs ir nesupratęs, apie Marijonų 
vienuolijos atnaujinimą. Mat, toji vienuolija rusų buvo paskirta išmirti, 
uždrausta priimti naujus narius. Iš senųjų „baltų kunigų“ Marijampolėje 
buvo išlikęs tik vienas generolas Senkus (į 1911). Po jo mirties turėjo 
baigtis Marijonai. Todėl profesoriai pasiryžo atsisakyti nuo savo vietų 
ir slaptai atnaujinti tą vienuoliją. Į šitą darbą kvietėsi ir T. Pastarasis 
dar atsikalbinėjo ir vienuolijai stengėsi surasti priekaištų, bet jo priekaištai 
tuoj išnyko ir jis sutiko. Po kiek laiko pats turėjo nuvykti pas generolą 
Senkų ir paprašyti, kad priimtų. Atvyko į Marijampolę, pasisukinėjo, bet 
pas generolą eiti neužteko drąsos ir grįžo į Šunskus be nieko. Vėliau 

atvažiavęs išdrįso paprašyti ir buvo priimtas. Tai buvo 1910 m. pavasarį. 
Reikėjo gauti iš Seinų vyskupijos administratoriaus leidimą. Čia dvejojo. 
Netrukus buvo paskirtas naujas Seinų vyskupas A: Karosas. T. su kun. 
Matulevičium nuvyko pasitikti beatvažiuojantį vyskupą, jį rado Lomžoje 


noviciatą. 

Apsigyveno Akademijoje pas prof. Matulevičių. Atlikdamas noviciatą 
daug skaitė. Rašė apie „Auszrą“ (vėliau tą straipsnį atidavė „Vadovui“). 
Čia jį surado policija, kuri seniai buvo belaukianti apmokant skolą ir pa- 
baudą už užsienio pasą (gavęs buvo pusei metų, o išbuvo užsieny penkis 
metus). Taigi dabar reikalavo užmokėti 200 rublių. T. ir dabar teisinosi 
neturįs pinigų. Tada užpuolė klausti, ką veikiąs, iš ko gyvenąs. Nieko, 
sako, neveikiąs, o gyvenąs iš stipendijų už mišias, iš laikraščių už straips- 
nius. Tai sužinojęs policininkas (vyresnysis) numojo ranka, ištarė: „Ech, 
literator“... ir atsisveikino. Daugiau už pasą pinigų niekas neprašė. 

Po metų, 1911 m. vasarą, atlikęs noviciatą, grįžo į Lietuvą. Trumpam 
laikui buvo paskirtas vikaru į Sintautus. Pradžioje mokslo metų vyskupas 
paskyrė Seinų seminarijos dvasios tėvu (pater spiritualis). Tas pareigas 
ėjo ligi Didžiojo karo. Atsikėlęs į Seinus, rašė toliau Peterburge pradėtus 
„Lietuvos atgijimo paveikslus“ ir spausdino juos „Vadove“. Naujos pa- 
reigos ir nauja darbo dirva vertė nutolti nuo istorinių studijų ir gilintis 
į teologijos mokslus ir moralinės teologijos painius kazusus. Čia būdamas, 
lenkiškai rašė konferencijas, kai ką išvertęs spausdino „Vadove“, kitos 
per karą liko Peterburge ir ten žuvo. Rašinėjo į lietuviškus laikraščius. 

Ta proga verta pasakyti keletą žodžių apie Seinų seminariją, kuri 
dabar beveik visai pakeitė savo veidą, kurį turėjo T. joje mokantis. Se- 
minarijos rektorium buvo lenkiškos orientacijos lietuvis Blaževičius, vi- 
cerektorium karštas lenkas patriotas kan. Jalbžykovskis (dabartinis Vilniaus 
arkivyskupas). Profesorių buvo per pusę lietuvių ir lenkų. Vicerektorius 
buvo pasikvietęs iš Lenkijos į seminariją kandidatų. Lenkiškas patriotizmas 
buvo žadinamas, o lietuviškumas slopinamas ir persekiojamas. Lietuviams 
kelias į Akademiją užkirstas, ten patekdavo lenkai kandidatai. Tą visą 
akciją varė Jalbžykovskis. T., kaipo dvasios tėvas, nestojo nei į vieną, nei 
į kitą pusę, stengėsi išbūti visiems lygus. Tačiau tylomis sąmoningai 
globojo lietuvius ir jiems vėl atidarė seniau uždarytą kelią į Akademiją. 
Jis pats vyskupui šitą dalyką įkalbėjo ir parinko kandidatus. Todėl tais 
laikais tik per jo malonę keletas lietuvių pateko į Akademiją. O karui 
prasidėjus, net 7 bebaigiančius klierikus išsiuntė į Akademiją. Lietuvius 
šelpė pinigais, todėl lietuviai jautė jį esant jų globėju. 

Karui prasidėjus, seminarija išsikėlė į Mogilevą ir ten iširo (anot T., 
negaila), nes rusai neleido jai pasilikti, esą per arti fronto. Klierikai išsi- 
skirstė į kitas seminarijas, o T. su dalimi lietuvių klierikų persikėlė į Peter- 
burgą, kur savo auklėtinius sutalpino į seminariją, o vėliau per prof. prel. 
Grigaičio rūpestį į Akademiją. Čia lietuviškumas padidėjo, todėl Akade- 
mijos rektorius nekartą išsitaręs, kad Akademijoj „zaseinilo“... T. Pe- 
terburge buvo paskirtas lietuvių tremtinių kapelionu, lankė jų mokyklas, 

prieglaudas. Prisidėjo prie steigimo katalikiško savaitraščio „Vado“, ku- 
riam paskui kiekvienam numeriui rašė pamokslą ir kitokius straipsnius. 
1916 m. pavasarį buvo deleguotas lankyti austrų belaisvių stovyklas, esan- 
čias prie Baltųjų jūrų. 

T. Peterburge buvo Seinų vyskupo kapelionu. 1917 m., prasidėjus re- 
voliucijai, vyskupas ėmė rūpintis gauti leidimą grįžti į Lietuvą. Toks lei- 
dimas buvo gautas ir su vyskupu T. per Suomiją ir Švediją išvažiavo į Lie- 
tuvą (balandžio mėn.). Stockholme reikėjo laukti visą savaitę, kol buvo 
gautas leidimas išvažiuoti į Vokietiją ir Lietuvą. Leidimą davė nuvykti 
į Insterburgą (Įsrutę). Iš ten jau turėsią pereiti Oberosto valdžion. Įsru- 
tėje išbuvo kelias dienas, kol gavo iš Vilniaus Oberosto leidimą važiuoti 
į Lietuvą. Vyskupas norėjo važiuoti į Vilkaviškį, kur gyveno jo pavaduo- 
tojas prel. Dabrila, bet Oberosto valdžia leido tik į Seinus. Po ilgų dery- 
bų buvo gautas leidimas apsigyventi Vilkavišky. Vilkaviškyje vyskupas 
T. paskyrė savo sekretorium ir čia išgyveno per vasarą. Paskui buvo iš- 
siųstas į Seinus. 

1917 m. T. dalyvavo Lietuvių konferencijoje Vilniuje, kur buvo išrinkta 
Lietuvių Taryba. Tos konferencijos metu su keletu kunigų susitarė įsteig- 
ti Marijampolėje „Žiburio“ gimnaziją, kuriai steigti parašė prašymą. Tas 
prašymas buvo atvežtas Marijampolės „Žiburio“ valdybai pasirašyti ir nu- 
siųstas į Vilnių, kur leidimą išgavo kun. Steponaitis ir kun. Purickis. Toji 
gimnazija atidaryta 1918 m. pradžioje. Pirmuoju direktorium buvo kan. 
Vizgirda. Taip pat T. prisidėjo prie išsirūpinimo leidimo steigti gimna- 
ziją Seinuose. Ir ten 1918 m. pradžioje atsirado „Žiburio“ gimnazija, į ku- 
rios pirmą klasę stojo net 56 kandidatai. Pirmuoju direktorium buvo T., 
o jam pasitraukus kan. Dr. Gustaitis. 


Bet didžiausias rūpestis buvo įsteigti Seinuose kunigų seminariją. Čia 
buvo dedama daug. pastangų iš lietuvių ir lenkų pusės. Lenkai, pryšaky su 
kan. Jalbžykovskiu, norėjo Seinuose lenkiškos seminarijos, o lietuviai — 
lietuviškos. "Tiems ginčams beeinant, artinosi vyskupijos 100 metų sukak- 
tuvės, kurios turėjo sueiti 1918 m. birželio 30 d. Prieš tai dar T. parašė 
straipsnį apie tą vyskupiją ir išreiškė mintį, kad dabar laikas atskirti Lie- 
buvos bažnytinę provinciją ir išimti Lietuvos vyskupus iš Mogilevo ir Var- 
šuvos arkivyskupų valdžios. "Taip pat buvo pabrėžtas reikalas Seinuose 
kurti lietuvišką kunigų seminariją. Tas straipsnis buvo atspausdintas Vil- 
niuje einančiame „Lietuvos Aide“!. Jį vokiečiai ištisai išsivertė į vokiečių 
kalbą ir išsispausdino savo Vilniaus dienrašty. Tai lenkuose sukėlė didelį 
pyktį ir nervingumą. Sukaktuvių dieną (birželio 30) vokiečiai Seinų vys- 
kupui atsiuntė daug sveikinimų. Sveikino ir Oberosto valdžia. Vokiečiai 
sveikindami įteikė 10.000 ostmarkių lietuviškai seminarijai įsteigti. Tuojau 
buvo organizuojama Seinų lietuviška seminarija. Jos pirmuoju rektorium 
paskirtas kan. Vizgirda. Pradėjus rengti seminariją, vokiečiai pareikalavo 
iš Seinų iškelti Jalbžykovskį. Rugsėjo mėn. pradžioje T. atlaikė naujai 


! Šimtas metų, kai įkurta Seinų vyskupija, Lietuvos Aidas, Nr. 70 1918.VI.22, 
Vilnius. ; 

įstojusiems 16 klierikų lietuviškai rekolekcijas ir pats išvyko į Marijam- 
polę, kur jo seniai laukė vienuolynas. 

Marijampolėje jau buvo apsigyvenęs kun. Matulevičius, kuris per karą 
buvo Šveicarijoje ir ten turėjo naujokyną. Jau prieš metus pradėjęs veikti 
vienuolynas stokojo visko. Reikėjo daug dirbti ir maža kuo pasitenkinti. 
Tuojau T. ėmė traukti į „Žiburio“ gimnaziją, kur direktorium buvo p. 
K. Jokantas. Gimnazijoje teko dėstyti istoriją. Bedėstydamas parašė 
Naujųjų amžių istorijos vadovėlį, o vėliau ir Vidurinių amžių istorijos va- 
dovėlį. Tie vadovėliai mūsų mokyklose yra plačiai vartojami. Gimnazijos 
mokytoju išbuvo penkis metus (1918—1923). 

Marijonų vienuolynui kiek susitvarkius, sumanyta steigti klasinę ka- 
talikišką gimnaziją Marijampolėje. "Tą gimnaziją organizuoti pavedė T. 
Marijonų gimnazijos pirmoji klasė atidaryta 1921 m. Kasmet priaugo po 
vieną klasę. Gimnazijos direktorium nuo pat įsikūrimo dienos ligi šiol 
yra T. Iš pradžių jam toje gimnazijoje teko dėstyti visoki dalykai, kokiems | 
tik trūko mokytojų: lietuvių, lotynų, vokiečių kalbas, istoriją. Dabar dės- 
"to graikų kalbą. 

Bet šito darbo neužteko. Isisteigus Kaune Lietuvos universitetui, jis 
kviečiamas į profesorius. T. visomis jėgomis nuo šito darbo spyrėsi, jau- 
tėsi esąs per senas, bet neatleidžiamas sutiko nuo 1923 m. rudens semestro 
skaityti paskaitas Teologijos-Pilosofijos Fakultete. Pirmaisiais metais 
dėstė naujųjų amžių bažnyčios istoriją, o kitais metais iš universiteto at- 
sisakė. Bet po metų (1925 m.) vėl grįžo į universitetą ir čia pradėjo dės- 
tyti visuotinę naujųjų amžių istoriją, istorijos metodą, paleografiją. Mi- 
rus prof. Aleknai (1930), teko dvejus metus dėstyti ir Lietuvos istoriją. 
Ekstraordinarinio profesoriaus titulu tuos dalykus dėsto iki šių dienų. Sa- 
vo paskaitoms universitete T. labai kruopščiai ruošiasi, visuomet pirmiau 
parašo. 

Marijonų vienuolijos augimas ir stiprėjimas yra vienas iš didžiausių 
T. norų ir rūpesčių. Todėl, kad ir daug visokių pareigų turėdamas, jis su- 
randa dar laiko dirbti vienuolijai. Prie Marijonų vienuolijos metai po 
metų dygo ir augo kultūrinės įstaigos, kurias prižiūrėjo T. Jo rūpinami 
išaugo gėlynai, stikliniai šiltnamiai, pirmosios vynuogės, kalvių ir stalių 
dirbtuvės, spaustuvė, elektros stotis ir kt. 1930 m. išrinktas Lietuvos Ma- 
rijonų Provincijolu, todėl jo darbo plotas vienuolyne dar labiau prasiplėtė: 
važinėja ir lanko kitus namus, rūpinasi kultūrinių įstaigų steigimu. 


III. Bendros išvados 


T. buvo pamėgęs istoriją, gavęs progos uoliai ją studijavo ir pirmuti- 
nis iš lietuvių pradėjo moksliškais metodais tyrinėti Lietuvos istoriją. 'Ta- 
čiau gyvenimo aplinkybės, pašaukusios jį gana įvairioms pareigoms, kaip 
tik mažiausiai davė progos susitelkti ir tęsti pradėtas Lietuvos istorijos 
studijas. T., kaip Simanas Daukantas ir daugelis mūsų aušrininkų, varpi- 
ninkų bei apžvalgininkų, buvo įtrauktas į konkretaus gyvenimo kasdieniš- 
kus reikalus bei rūpesčius, spaudoje turėjo atsiliepti įvairiausiais klau- 
simais, dažnai toli išeinančiais iš jo specialybės. Jis nepaisė specialybių, 

bet žiūrėjo reikalo, todėl į didžiulį tautos rūmą stengėsi įsprausti savo ply- 
telę ir dėjo ją ne ten, kur jam patiko, bet ten, kur reikėjo. Tą, kas jam pa- 
tiko (t. y. Lietuvos istoriją), T. rašė tik tada, kai nuo visų pareigų atliko 
laiko. 

T. savo pirmam mokslo darbui (disertacijai) temą pasirinko iš Lietu- 
vos istorijos. Friburgas buvo toli nuo visokių jam reikalingų šaltinių, to- 
dėl juos parsitraukė iš įvairių universitetų ir rašė apie pačią pradžią Lie- 
tuvos valstybinio gyvenimo. Šitą temą pasirinko visai sąmoningai, nes ti- 
kėjosi, kad ateity galės toliau tęsti, kad atsiras pagelbininkų, ir tokiu 
būdu per tam tikrą laiką per lietuviško tyrinėtojo rankas pereis visa isto- 
rinių šaltinių medžiaga. Grįžęs į Lietuvą, netrukus parašo į pirmą lietu- 
višką dienraštį (Vilniaus Žinios) straipsnį „Rūpinkimės Lietuvos istorija“, 
kur iškelia reikalą tyrinėti Lietuvos praeitį ir tam tikslui siūlo įsteigti 
draugiją ir leisti laikraštį. Tokia draugija „galėtų rankioti visokias žinias 
apie mūsų praeitį, versmes, kritiškus apie juos klausimus ir viską, kas su- 
siduria su istorijos tyrinėjimu ir mokslu, ir garsinti savo laikraštyje, kurs 
pradžioje tegul ir mažas būtų, bet, didinantis sąnarių ir darbininkų skaičiui, 
augtų ir eitų geryn. Be to, tokia draugija galėtų spausdinti pagal savo 
iždo išgalėjimą ir istoriškus veikalus“.! I šitokį kvietimą pirmutinis atsi- 
liepia V. Nagevičia, kuris labai karštai paremia šitą sumanymą ir siūlo tos 
draugijos veikimą praplėsti dar pridedant archeologiją. Užsimena muzė- 
jaus reikalingumą. Toliau atsiliepia kun. J. Tumas ir siūlo leisti istoriš- 
kai - etnografišką laikraštį. Jam pritaria J. Bur.; Senis Betgyvas pataria 
daugiau naujesniais laikais susirūpinti; J. Bekampis siūlo steigti mokslo 
draugiją ar akademiją, kur visoki mokslai tilptų; Šilgalys siūlo tą visą 
reikalą paspartinti; I. Šliogeris pataria sudaryti lietuvių kalbos žodyną ir 
rinkti folklorą; Dr. Basanavičius apsidžiaugia iškeltais sumanymais ir 
siūlo eiti prie jo seno (1882) pasiūlymo įgyvendinimo — mokslo draugijos 
įsteigimo“. Žodžiu, tas straipsnis sukėlė daug kalbų bei sumanymų ir pa- 
greitino Lietuvių mokslo draugijos įkūrimą. 

Kai T. dirbo „Šaltinio“ redakcijoje, jam teko atsiliepti aktualiaisiais 
gyvenimo klausimais. Dėl to jis rašė apie politiką, ūkį, girias, apie eko- 
nominius, socialinius bei religinius žmonių reikalus“. Dirbdamas pasto- 
racijos darbą parapijoje, pamatė, koks Lietuvos jaunomenei eina pavojus 
iš marksizmo ir materializmo, ir pradėjo rašyti visą eilę straipsnių apie ka- 
talikiškos jaunuomenės susivienijimus. Tie straipsniai buvo išleisti atski- 
ra knyga ir buvo gyvas paskatinimas susikurti „Pavasario“ sąjungai. Kon- 
krečiam katalikiškosios jaunuomenės organizavimui jis įkūrė kunigų drau- 
giją, kuri turėjo išugdyti vadus. Vėliau T. rašo daugiausia iš religijos ir 
istorijos sričių. Ypač daug istorinių straipsnių jis išspausdino visokiuose 
žurnaluose. Jie visi persunkti gilia tėvynės ir tiesos meile. 

T. pirmutinis metė į Lietuvos dirvą sėklas, iš kurių išaugo Lietuvos 
mokslo draugija ir didžiulė katalikiško jaunimo sąjunga. Savo moksliš- 


1 Vilniaus Žinios, 1905 m. kovo m. 22 d. 63 nr, Pasirašo Dr. J. Norus. 
* Ten pat, nr. 69, 79, 85, 99, 105, 123, 152, 153, 
* Straipsnių pavadinimai nurodyti žemiau raštų sąraše. 

kais istorijos raštais jis pasidarė Lietuvos istorikų pirmtakūnu. Šitie visi 
darbai T. daro didžiu mūsų tautos sūnumi. Bet jį dar labiau didina visa 
eilė paskesnių jo raštų ir mokslo bei kultūros įstaigų įkūrimas. Tačiau ko- 
dėl šiandien nematome T. pačiose pirmose eilėse jo sumanymu ar darbu 
įkurtų organizacijų bei įstaigų? Mums rodos, kad tai atsitiko dėl T. kuk- 
lumo. Giliai religingo vienuolio kuklumas, virtęs savęs išsižadėjimu, ne- 
pripažįsta nuopelnų savo asmeniui, neleidžia spraustis pro kitus į pirmas 
eiles, bet renkasi kur nuošalesnę vietą, kad kituose nekiltų tuščias pavydo 
jausmas. 

T. asmeny harmoningai susijungia dvi lietuvių tradicinės, mūsų lai- 
kais itin brangintinos, idėjos — religingumas ir tautiškumas. "Tos idėjos 
eina per visą jo asmenišką gyvenimą, per visus jo raštus ir darbus. Jo siela 
siekia dangaus aukštybių ir remiasi gimtąja žeme, kuriai nepaliaujamai ir 
nenuilstamai neša šviesą, persunktą Dievo ir tėvynės meile. T. myli 
jaunuomenę ir rūpinasi jos auklėjimu, Jo siela prisirišusi prie gėlių ir 
viso augalų pasaulio (prenumeruoja ir skaito „Le petit jardinier“). 

T. sulaukė šešių dešimtų metų amžiaus dar sveikas ir tvirtas. Jo svei- 
katos vienintelė paslaptis — nerūko ir negeria svaigiųjų gėrimų. Iš darbo 
lauko jis dar nesitraukia, plunksną padėti nesirengia. Jau turi surinkęs 
daug medžiagos Sudavų krašto istorijai. Lietuvos istorijai tyrinėti jis tu- 
ri daug sumanymų. 


IV. Raštų sąrašas 


Be išleistų raštų atskiromis knygomis, T. dar bendradarbiavo įvairiuo- 
se laikraščiuose bei žurnaluose, k. a.: Vilniaus Žinios, Šaltinis, Vadas (Pet- 
rapily), Lietuvos Aidas (Vilniuje), Vienybė Lietuvninkų ir Žvaigždė (Ame- 
rikoje); Lietuvių Tauta, Draugija, Vadovas, Ganytojas, Tiesos Kelias, 
Ateitis, Židinys. Trumpų straipsnių per įvairius laikus daugiausia para- 
šė į „Šaltinį“. Pilną raštų sąrašą negalime čia duoti, nes trūksta daugelio 
laikraščių, kuriuose tilpo T. straipsniai. Tačiau mums labiausiai rūpimų 
istorinių jo raštų sąrašas yra beveik pilnas. Dar paminėtina, kad didelė 
knyga apie kun. Sideravičių ir visas pluoštas konferencijų kunigų rekolek- 
cijoms žuvo Peterburge per karą (rankraščiuose). "Turi prarašęs „Seinų 
seminarijos likimas per karą ir lietuviškos seminarijos įsteigimas po karo“, 
bet tas rankraštis dar negreitai galės būti spausdinamas. T. straipsnius pa- 
skirstėm, kad ir nevisai tobulai, į tris grupes — visuomeniškus, religinius 
ir istorinius — ir paduodame chronologine tvarka. Žurnaluose tilpusių 
straipsnių nurodome ir puslapių skaičių. 


A. Atskirai išleisti veikalai 


1. Die Litauer unter dem Kėnige Mindowe bis zum Jahre 1263, Freiburg 
(Schweiz) 1905, 160 psl. 
„ Jaunimo globa ir susivienijimai, Seinai 1911, 120 psl. 
„Lietuvos atgijimas, Chicago Ill. 128 psl. 
= Marijampolės Marijonų Vienuolynas, Marijampolė 1924, 66 psl. 
„ Naujųjų amžių istorija, Marijampolė 1923, 246 psl. 
o II laida, Marijampolė 1924, 246 psl. 
Vidurinių amžių istorija, Marijampolė 1926, 217 psl. 
“p 5 = II laida, Marijampolė 1930, 280 psl. 


BAAL BN 


Antanas Kučinskas: Prof. Dr. Kun. Jonas Totoraitis. 


9. Rygiškių Jono gimnazija, Marijampolė 1928, 13 psl. 

10. Zanavykų istorija, Marijampolė 1929, 104 psl. 

11. Vytautas katalikas, Marijampolė 1930, 55 psl. 

12. Mindaugas Lietuvos karalius, Marijampolė 1932, 125 psl. 


B. Visuomeniški straipsniai. 


„ Rūpinkimės Lietuvos istorija, Vilniaus Žinios 1905, 63 nr. 

„ Kokia valdžia kitose šalyse, 

„ Apie valstybės Dūmą, 

„ Rinkimai atstovų i Dūma, 

„ Apie ūkę, 

„ Rengiamoji žemės dirbimo mokykla, 

„ Lietuviai, būkite sųsipratę katalikai, 

„Pirmoji gegužės diena, 

„ Spaudos atgavimas, 

10. Atstovų rinkimas Suvalkų gubernijoje, 

11. Mūsų rinkimai, 

12. Partijos Dūmoje, 

13. Lietuvių atstovai Dūmoje ir žemės klausimas, 

14. Girių reikalas dabar ir ateityje, 

15. Kaimai ir kolonijos, 

16. Apie Prūsų lietuvius, 

17. Kaip dabar yra Rusijoje, 

18. Vienybė daro galybę, 

19. Pasaulio kviečiai, 

20. Dėl ko brangsta žmonėms reikalingi daiktai ir kaip nuo to brangimo gintis, 

21. Ūkininkai turi rūpintis savais reikalais, 

22. Persekiojimas Vokietijos katalikų, 

23. Kaip prancūzai — katalikai kovojo už mokyklą 19-tame šimtmetyje, 

24. Bažnyčios neprietelis, 

25. Ūkio rateliai, 

26. Kova dėl tikėjimo, 

27. Mokslo laisvė, 

28. Valstybės laisvė, 

29. Moterų darbai Varšuvos parodoje prieš 25 metus. „Šaltinis“ 1906 m. 2—17 
str., 1907 m. 18—23 str., 1909 m. 24—25 str., 1911 m. 26—29 str., 

30. Katalikiški jaunimo susivienijimai, „Vadovas“ 1908—1909 m., per 14 nr. 
112 pusl, 

31. Nauji poteriai, (kalbos atžvilgiu), Vadovas 1909 m, 11 psl. 

C. Religiniai straipsniai. 


„Dievo Apveizda sergsti šv. Bažnyčią, Šaltinis 1908. 

„ Rekolekcijos, Vadovas 1910 VILI.1. 7 psl. 

Šv. Ignacijaus „Exercitia spiritualia“, Vadovas 1911, IX t. 12 psl. 

„ Konferencijos kunigų rekolekcijoms, Vadovas 1912—1914 m., XIII, XVI, 
XIX t. 103 psl. 


FSNL 


D. Istoriniai straipsniai! 


„ Lietuvos istorijos pradžia, Šaltinis 1906, per 9 num. (iki Mindaugo mirties). 

. Senovės liekanos ir mitologiški atminimai, Šaltinis 1906, per 3 num. 

„ Senovės liekanos ir lietuvių mitologiški atminimai, Lietuvių Tauta 1907, 
I t. 27 psl. 


Nr 


* Daugelis straipsnių, spausdintų „Šaltinyje“ ir tilpusių įvairiose T. knygose, 
į šitą sarašą neįtraukta. 

Antanas Kučinskas: Prof. Dr. Kun. Jonas Totoraitis. 


Liškevos piliakalnis ir Vokės raganos, Lietuvių Tauta 1907, I t. 4 psl. 
„ Vyskupo M. Giedraičio nuopelnai lietuvių tautai, Vadovas 1909, 3 psl. 


„Mikalojus Daukša, Šaltinis 1910, 


Vyskupo Baranausko rankraščiai Leipcige, Draugija 1910, XII t. 5 psl. 


„Aušra, Šaltinis 1911, 
„ Gorodlio unija, Šaltinis 1913, 
„ Spaudos atgavimas, Šaltinis. 1914, 


Lietuvos atgimimo paveikslai, Vadovas 1911—1914 m., X—XVII t. 182 psl. 


„ Ar senovės lietuviai turėjo savo „Rig-Vedą ar Avestą“ vadinamą „Įvairią 


knyga“ arba „Tikrąją bibliją“, Vadovas 1913, XVI t. 5 psl. 


„Ar „Vitus Lithuanorum primus episcopus“ buvo Lietuvoje? Vadovas 1914 


m. XVIII t. 4 pusl. 


„ Lietuvos atgijimo priežastys, Vadovas, 1914, XVIII t. 12 psl. 


„ Šimtas metų, kai įkurta Seinų vyskupija, Lietuvos Aidas, 1918, 70 nr. 
Krikščionybės pradžia Lietuvoje ir pirmoji vyskupija,  Ganytojas, 1920. 
12 psl. 


„ Lietuvos istorija, parašė Alekna (recenzija) Ganytojas 1920. 2 psl. 
„Vygrių ir Seinų vyskupijos steigimas, Tiesos Kelias 1926, 7 nr. 7 psl, 
„ Seinų vyskupijos vienuolynų naikinimas, Tiesos Kelias 1926, 9 nr. 12 psl. 
„Inkvizicija, Ateitis 1926 m., 1 nr. 11 psl. 

„ Šiek tiek apie K. P. Būčio veikimą, Tiesos Kelias, 1927 1 nr. 6 psl. 

„ Albertas Vijukas-Kojalavičius, Tiesos Kelias, 1927, 1 nr. 3 psl. 

„ Sudavija Vytauto laikais, Židinys 1930, 8—9 nr. 3 psl. 


Bibliografija apie T. 


Lietuvos Universitetas 1922—1927, 100 psl. 
„Rytas“ (Kaunas) 1933, 2 nr. 

„Šaltinis“ (Marijampolė) 1933, 1 nr. 
„Draugšas“ Chicago III.) 1933, 19 nr. 


Apie lotyniškų raidžių draudimą lietuviškiems 
spaudiniams 


Dr. J. Matusas. 


I. 


Rusijos carienė Katrė II., kurios įsakymų 1795 m. buvo užimta Lietuva, 
šį kraštą laikė rusišku. Štai ką ji rašo 1795 m. balandžio 5 d. enciklopedis- 
tui Fr. Grimmui: „... Ganz Litauen alle Sachen in allen Dicasterien bis im 
XVII. Jahrhundert in russischer Sprache abthat, dass alle litauischen Ar- 
chive in russischer Sprache geschrieben sind, dass alle Acten mit russi- 
schen Buchstaben in russischer Sprache geschrieben sind, dass die Data 
von Erschaffung der Welt nach russisch—griechischem Kirchengebrauch 
datirt sind und sogar dass die griechischen Kirchenindicta dabey Gesetz 
sind jedesmal; dass dieses beweist, dass bis im XVII. Jahrh. die griechi- 
sche Religion nicht allein in Polotzk, sondern auch in ganz Litauen die do- 
minante und die der Piirsten und Grossfiirsten gewesen...“! 

Čia ir Rusijos grobuoniškų darbų pateisinimas ir, ką ypačiai reikia pa- 
brėžti, jos tolimesnių užsimojimų užuomazga. Aiškus dalykas, šalies auto- 
krato nuomonė turėjo pasidaryti ir jo aukštesnių ir žemesnių valdininkų 
nuomone. Žinoma, buvo skirtumų intensingumo atžvilgiu. Čia pirmoje 
vietoje reikia paminėti Vilniaus general-gubernatorių Mykolą, Mikalojaus 
sūnų, Muravjovą II. (1796—1865)*. Jisai senąją Katrės pažiūrą atgaivino, 
ne tik atgaivino, bet šimteriopai sustiprino, pagaliau ją aiškiai suformu- 
luotą perdavė Rusijos carui, vyriausybei ir visuomenei. Ką tik atvykęs 
maišto malšinti, Muravjovas savo atsišaukime į Lietuvos ir Baltgudijos 
gyventojus (1863.V.23) pasako savo credo: „Vakarų kraštas (Lietuva ir 
Baltgudija, J. M.), žiūrint daugumo pirmykščių jo gyventojų ir istoriškos 
teisės, yra rusų žemė, nuo amžių paveldėta Rusijos valdovų“ *. 

Muravjovo garbintojai rusai siūlė jo veikimo laikotarpį pavadinti 
muravjoviniu. Mat, Lietuvoje jis davė Rusijos politikai naują toną bei 
impulsą. Kai kas nesidrovėjo duoti jam vardą „nemirtingo, lyg senovės 
žydų Dievo pašaukto teisėjo“. 

Muravjovo, vyriausio dirigento, paklusnus įrankis buvo Vilniaus 
Mokslo Apygardos Globėjas J. P. Kornilovas. Pasak jo, Lietuva ir Balt- 
gudija „nuo seniausių laikų sudarė vieną ištisą Rusijos žemę, gyvenamą, 
neskaitant mažos dalies lietuvių, perdėm vienos rusų tautos“. Vilnių jis 


* Sbornik russkago imper. istoričeskago obščestva, S.-Peterburg 1878, t. XXIII, 
psl. ()20—21, 

* Plg. mano str. Muravjovas, „Mūsų Žinyne“, 1931, 73 nr. 305 tt. 

* N. Cylov, Sbornik rasporiaženij M. N. Muravjova, Vilna 1866, p. 236. 

tiesiog vadina „mūsų pravoslaviškai — rusišku Vilnium (naša pravoslavno- 
russkaja Vilna)“!. Pagaliau jis savo užsidegimu tiek toli nuėjo, jog švietimo 
viceministeriui Delianovui rašytame laiške (1865.VIII.5) apie Vilniaus ge- 
neral-gubernatoriją (taigi Lietuvą, J. M.) pasakė: „.. Čia lopšys rusų vals- 
tybės ir pravoslavijos“ ir kitoje vietoje: „Čia pirmykištė Rusija““, 

Tokia buvo Rusijos valdžios atstovų pažiūra į Lietuvos šalį. Vadinasi, 
ji tėra nei daugiau, nei mažiau, kaip plačios Rusų imperijos dalelė, taigi 
pati Rusija. 

Ką toje šalyje pradėti? Jei čia Rusijos dalis, buvusi svetimųjų užgrobta 
ir dabar vėl atgauta, tai reikia ją rusinti, jei ji nebėra rusiška. Juo labiau, 
kad valdžia apie visus savo šalies svetimtaučius turėjo tik vieną pažiūrą. 
Ji aiškiausiai išreikšta Švietimo Ministerio Tarybos protokole (1870.I1.2) : 
„Žinoma, tikslas šviesti visus svetimtaučius, gyvenančius mūsų tėvynės 
ribose, neginčijamai turi būti jų surusinimas ir suliejimas su rusų tauta“ 
(Konečno celiju obrazovanija vsech inorodcev, živuščich v predelach na- 
šego otečestva, bezsporno dolžen byt obrusenije ich i slijanije s russkim 
narodom)*. r 

Švietimo ministeris ši dalyką dar labiau precizavo. Savo raštuose Ka- 
saniaus ir Odesos apygardų mokslo globėjams (1874.X.26) jis pažymi, jog 
gimtosios kalbos vartojimas yra tam, kad išmokius svetimtaučius rusų kal- 
bos, pakeitus jų svetimas kalbas ir įvedus juos į rusų apšvietos ir šeimynos 
aplinkumą. 

Tai ką bekalbėti apie Lietuvą, kurią, kaip aukščiau matėm, rusai laikė 
savo šalimi, t. y. rusiška šalimi. Čia švietimo tikslas visiems atsakingiems 
valdžios atstovams buvo aiškus. Šio švietimo vardas — „rusinimo darbas“ 
(delo obrusenija). Kai kurie valdžios vyrai buvo dar atviresni. Ana, glo- 
bėjas Kornilovas, rašydamas šviet. viceministeriui, Lietuvos švietimo darbą 
pavadino... „rusiška propaganda“ (russkaja propaganda). Pagaliau Lietuvos 
malšintojai norėjo save pateisinti ir drauge padrąsinti, gal ir tam tikrą 
aureolę užsidėti. Jie valdininkavimą ir lietuviškumo slopinimą bandė sieti 
su religija: čia norėta nejučiomis užtiesti pravoslavijos voratinklį. Korikas 
Muravjovas ištarė (pačiam carui!): „Šventas ir didingas rusinimo darbas“ 
(sviatoje i velikoje delo obrusenija)“. 

Dėl to veikta muravjoviškai — kovota. Švietimas ir jo valdininkai lai- 
kyta antrąja armija. Apie aukščiausią Lietuvos švietimo istaigą jos vadas 
pasakė: „Vilniaus Mokslo Apygarda... žinoma, dvasinėje srityje atvirai 
ir sprendžiamu puolimu kariauja prieš viską, kas priešinga Rusijai“?. Dar 
daugiau, šis karas laikyta galingesniu už fizinį patrankų karą. „Rusų 
švietimas yra stiprėsnis už rusų durtuvą“ (russkoje obrazovanije silneje 
russkago štyka), pasakė kartą Kornilovas. 


i Pamiati M. N. Muravjova, Vilna 1898, 3—5. 
i I. P. Kornilov, Russkoje delo v severo-zapadnom kraje, S. Peterburg 1901, 
S Sbornik rasporiaženij Ministerstva Nar. Prosveščenija, S. Peterburg, IV, 835. 
“ Russkaja Starina, 1883, nr. 1, p. 165 (Muravjovo memorandumas carui). 
* Russkoje delo, 146—7. 

Pora žodžių apie lenkus. Dėdamiesi Lietuvos visuomenės vadais, jie 
turėjo progos ir jos reikalus ginti. Kai (prieš 1860 m.) rusai, ruošdami 
pamatinę švietimo reformą, paprašė jų nuomonės, tai štai ką jie atsakė. 
Kauno apskrities mokyklų garbės prižiūrėtojas grafas M. Čapskis (1860 
V.27) atsiuntė raštą, kuriame sakoma, jog vietinė kalba „visur Lietuvoje 
yra lenkų kalba“ ir „todėl reikia dėstyti visus dalykus pradžios mokyklose 
lenkiškai“ *. . 

Rusai dar gerokai prieš 1862 m. sukilimą pradėjo skirti lietuvius nuo 
lenkų. Vadinasi, nepalaikė ką tik minėtos lenkų politikos. Toki buvo: 
patsai Muravjovas, Širinski-Šichmatovas, metropolitas Juozapas, Gilferdin- 
gas, M. Kojalavičius, Balvanovičius, Kulinas ir kiti. Tos pačios minties 
buvo ir lietuviškų sričių gubernatoriai. Pav., Klingenbergas, vizituodamas 
Kauno guberniją, visur, net pradžios mokyklų mokiniams, pabrėždavo jų 
lietuviškumą. Dėl to ir Muravjovas savo aplinkraštyje Lietuvos gubernijų 
viršininkams (1864.1.1) uždraudžia lenkų kalbą pradžios mokyklose, tuo 
tarpu lietuvių kalbą įsakmiai (pastaboje) leidžia *. 

Tačiau tai ne kažin koks nuopelnas. Pasirodo, čia rusų gudriai pavar- 
totas romėnų politikos dėsnis — divide et impera. Mat, norėta izoliuoti 
lietuvius nuo lenkų (dažniausiai visais atžvilgiais galingesnių), o paskui 
juos vienus sudoroti. Juk vėliau jie lietuvių spaudą ėmė pravardžiūoti 
„lenkiškai-žemaitiška“ (polsko-zmudskaja) ir ją sieti su lenkų sukilimu, 
kitaip sakant, jai mestas įtarimas. Pagaliau būta ir tokių balsų, jog visi 
lietuvių spaudiniai (lotynų šriftu) yra veidmainingi, pilni neapykantos rusų 
valdžiai — visi, pradedant „Žemaičių Vyskupyste“ ir baigiant „Ražančium 
šv. Marijos Panos“ *. 

Kas gi belieka? Padaryti lietuvių spaudą rusiškesnę. Ir turim suma- 
nymą pritaikyti jai rusiškus rašmenis, žinomą garsiojo spaudos draudimo 
vardu. Spaudos draudimo rykštė šiame atpasakotame dugne pasirodo ryški 
ir visai suprantama. Tad pažiūrėsim, kaip ji buvo paruošta ir taikoma. 


II. 


Mintis duoti lietuviams rusų rašmenis vietoje lotyniškų, pasirodo, kilo 
ono Kornilovo, tuometinio Vilniaus Mokslo Apygardos Globėjo, galvoje *. 
tai jo paties pasakojimas. 1864 m. vasario mėnesį (žinoma, seno stiliaus) 


* Tenp. 271, 272. 

* Cylov, tnp. 154. 

* Šolkovič, Sbornik statej, razjasniajuščich polskoje delo po otnoš. k zapad- 
noj Rossii, Vilna 1887 (vyp. 2), 408—23, 442, 448. 

* Jonas, Petro -sūnus, Kornilovas gimė 1811 m. Iš pradžių tarnavo kariuo- 
menėje, paskui valdininkavo Siberijoje, vėliau dirbo matavimo žinyboje (Muravjo- 
vui vadovaujant), po to buvo Maskvos apygardos mok-lų inspektorius. Po kiek 
laiko paskirtas Peterburgo Mok. Apygardos globėjo pagalbininku, pagaliau nuo 
1864—1868 m. išbuvo Viln. mokslo Apygardos Globėju. Jis ranka į ranką su 
Muravjovu varė rusinimo darba ir! pasižymėjo kaip pravoslaviško fanatizmo val- 
dininkas. Jis yra pirmas organizatorius rusiško mokslo ir kultūros Baltgudijoj ir 
Lietuvoj. — Enciklopedičeskij slovar (Brokgauz i Efron), XVI, 1895 m., 304—5. 
Palyg. Kornilov, Russkoje delo ir Šolkovič, Sbornik statej, 2 vyp. 

pas jį, atseit, ką tik paskirtą Vilniaus Artas Globėju, ateina vienos 
Peterburgo gimnazijos mokytojas Jonas Juškevičius su rusiškai lietuviškos 
gramatikos rankraščiu. Vizito tikslas — įsigerbti naujam globėjui ir pa- 
prašyti sau vietos. Kornilovas paprašęs pakeisti lotyniškas raides) rusiš- 
komis. Po kelių dienų Juškevičius pristatė kelis veikalėlio puslapius su 
pageidaujamomis raidėmis, vadinasi, lietuviški žodžiai buvo parašyti rusų 
abėcėlės raidėmis. Juškevičius sutinka visą gramatiką taip parašyti. Murav- 
jovas pagiria Kornilovo atneštą pavyzdinį puslapį, bet jo autoriui nežada 
Vilniaus apygardoje tarnybos. Tuomet Juškevičius nespausdina nė gra- 
matikos!. 

Tokiu būdu Muravjovas ir Kornilovas (1864) buvo susipažinę su pir- 
muoju bandymu lietuviškai rašyti, vartojant rusų raidės. Netrukus žymus 
rusų veikėjas Mikalojus Miliutinas iš Varšuvos atsiunčia  Muravjovui 
laišką, kur praneša, jog Varšuvos Vyriausios Bibliotekos bibliotekininkas 
Stanislovas Mikuckis apsiima rašyti rusų raidėmis lietuviškas knygas. Šiam, 
matyt, rūpėjo įsigyti vardą rusų kalbininkų sferose; dėl to jis sąmoningai 
pasivadino lietuviu. Tuomet Muravjovas sudaro naujam reikalui komisiją 
iš: lietuviškų knygų cenzoriaus šventiko Petkevičiaus?, minėto S. Mikuc- 
kio, Kauno mokyt. Lauryno Ivinskio ir Krečinskio. Jų vienas Ivinskis 
tebuvo lietuvis, rods, netrukus iš komisijos pasitraukęs. 

Pirmutinė rusų raidėmis knyga išėjo 1865 m. Tai „Abėcėlė žemaitiškai- 
lietuviška“. Ji pradėjo vadinamų „graždankos“ raštų eilę*. Atspausta apy- 
tikriai apie 6.000 egz.  Krečinskiui buvo pavesta (bene prie Kaufmanno) 
sustatyti šias knygas: gramatiką, maldaknygę, evangelijas ir kantičkas. 
Rusų raidėms lietuvių raštams pritaikyti daug padėjo Kauno gimn. direk- 
torius Mykol. Novikovas, Jon. Šulginas ir gimn. mokyt. Koširinas*. 

Tai buvo prie Muravjovo. Vadinasi, buvo gaminamos naujos knygos 
Lietuvos mokykloms. Bet griežtas draudimas platinti su lotyniškomis rai- 
dėmis knygas nebuvo išleistas. Net leista jos spausdinti. Cenzorius Ku- 
kolnikas jį kaltinusiai revizijos komisijai šitaip paaiškino. Pradžioje 1865 
m., davus peržiūrėti kai kurias lietuviškas knygas lotyniškomis raidėmis, 
Muravjovas pasakęs: „Tegul jie spausdina tas knygas lenkiškomis rai- 
dėmis. O dėl spausdinimo rusišku šriftu jūs gausite atskirą nurodymą 
raštu“ (pust oni pečatajut eti knigi polskimi bukvami, na ščet že vvedenija 
pečati russkimi bukvami, vy polučite osoboje pismennoje predpisanije)?. 
Vis dėlto Muravjovas buvo žodžiu įsakęs cenzūros komitetui teleisti spaus- 
dinti lietuviškas knygas rusiškomis raidėmis. Be Kukolniko, tai aiškiai 


* Prof. V. Biržiška spėja gramatiką nebuvus išspausdintą dėl to, kad netikus 
pradžios mok-lai. Bet tikriausiai čia viską nutėmė tarnybos reikalas. Plg. V. Bir- 
žiška, Kaip buvo uždrausta ir atkovota lietuvių spauda, Kaunas 1929, 20. 

* Buvęs katalikų klebonas, paskui virtęs pravoslavu. Nuo 1851 m. lietuviškų 
knygų cenzorius ir Vilniaus Cenzūros Komiteto narys. 

Kornilov, Russkoje delo, 345, 351. 

(A 3 Mat, rusai šiaip rašto reikalui vartojo paprastesnį šriftą (graždanskij šrift — 
pilietinis arba civilinis šriftas), o bažnyčios reikalams senoviškąjį (cerkovnyj 
šrift = bažnytinis šriftas). J. M. 

* Visas dalykas atpasakota pagal I. Kornilov, Russkoje delo, 253—6. 

* Russkoje delo 361. 

mini gen. gubernatorius Kaufmannas (Muravjovo papėdininkas) savo spau- 
dos draudžiamajame rašte (1865 m. rugsėjo 6 d.). Tik nežinia, ar Murav- 
jovas po savo uždraudimo, ar dar prieš jį buvo Kukolnikui leidęs senaip 
spausdinti lietuviškas knygas'. 

Matyt, Muravjovo veikta praktiškai. Pasak Kornilovo, kuriam buvo 
pavesta rūpintis visu šituo dalyku, Muravjovas įsakė išspausdinti rusiškomis 
raidėmis elementorių ir liepė išsiuntinėti po Kauno ir Vilniaus guberniją. 

Štai kaip aiškina general-gubernatoriaus taktiką minėtas Kornilovas. 
„M. iš nepaprasto savo atsargumo nenorėjo paliesti to giliai žmonėse įsišak- 
nijusio papročio (mokytis skaityti lotyniškomis raidėmis, J. M.) ir visai 
neuždraudė spausdinti lenkiškai-lietuviškas (lotyniškomis raidėmis, J. M.) 
knygas ir jas platinti. Jis aiškiai suprato, jog negalima vyti lenkiškai-lie- 
tuviškų knygų, kol žmonės neišmokyti rusų rašto ir neišplatinta tarp gy- 
ventojų daugybė rusiškai-lietuviškų knygų“*. Šiaip ar taip, griežtas rašy- 
tinis draudimas tebuvo laiko klausimas. Kad jo nepasirašė griežta gele- 
žinė Muravjovo ranka, tėra vienas atsakymas: nespėjo. Juk pirma „graž- 
dankos“ knyga išėjo 1865 m. pradžioje, o jau nuo gegužės 1 d. griežtasis 
maišto malšintojas atleistas nuo eitųjų pareigų. 


Naujasis Vilniaus general-gubernatorius buvo generolas adjutantas 
Konstantinas, Petro sūnus, fon Kaufmannas. Tai antrasis Muravjovas. Jis 
išleido cirkuliarą, draudžianti spausdinti lietuviškas knygas lotyniškomis 
(rusų valdininkai politikuodami sakydavo „lenkiškomis“) raidėmis. Jį pa- 
duosim ištisai lietuviškai ir rusiškai. 

„Šiaurės vakarų (taip rusai vadino Lietuvą, J. M.) krašto sunkūs įvy- 
kiai, jau senai brendę ir pradėję pildytis nuo 1861 m., padarė reikalingus 
pakeitimus, kuriuos nurodė caras ir pradėjo vykdyti mano pirmatakas gra- 
fas Mykolas, Mikalojaus sūnus, Muravjovas. Tų pakeitimų tikslas — su- 
grąžinti šiaurės vakarų kraštą į jo senovinę istoriškąją padėtį, vadinasi, su 
šaknimis išrauti visa, kas nuo tos padėties jį buvo atitraukę ir pagaliau su- 
kėlė paskutinį maištą. Muravjovas pakeliui į tą tikslą pasirūpino sugrą- 
žinti pravoslavų tikėjimui ir rusų tautiškumui pamintas teises; tuo pačiu 
metu jis pripažino reikalą palaikyti Lietuvos ir Rusijos senobinį istoriškąjį 
ryšį. Tam uždaviniui išpildyti jis numatė lemiamą priemonę: šiaurės vaka- 
rų krašto liaudies švietimui jis pastatė reikalavimą, kad per pradžios mo- 
kyklas žemaičiuose, lietuviuose ir latviuose išplatintų rusiškąjį raštą ir drau- 
ge su juo duotų jiems savąjį bei tautinį. Grafas per mokytus specialistus 
įsitikino, jog rusų civilinis raidynas geriau patenkina Lietuvos tautinius 
reikalavimus už lotyniškai-lenkiškąjį. Dėl to įsakė pakeisti pirmą antruoju 
ir Vilniaus Mokslo Apygardos vyresnybei pavedė, kaip pirmą bandymą, lie- 
tuviams ir žemaičiams atspausdinti rusiškomis civilinėmis raidėmis raidyną, 
žemaitiškai-rusišką elementorių ir žemaitiškai-rusišką kalendorių, o lat- 
viams — latviškai-rusišką raidyną. 


* O gal vi tas žodinis leidi ė i i 

) gal visas tas žo s leidimas tėra Kukolniko prasiman 

sau pateisinti prieš revizijos komisiją? J. M. š LE pi 7 
* Russkoje delo 265. 

Tuo pačiu metu jisai Vilniaus Cenzūros Komitetui žodžiu įsakė nuo 
šiol, iki bus išleistas atskiras įsakymas, visas knygas ir rankraščius, rašytus 
lietuviškai, žemaitiškai ir latviškai, leisti spausdinti tik rusų civlinėmis rai- 
dėmis. 

Išgelbėti liaudies mases nuo polonizacijos, apšviesti jas, padaryti visai 
raštingas, išmokyti rašyti ne tik savo gimtomis tarmėmis, bet ir rusų kalba, 
kuri, būdama valstybinė, po 1861 m. 19 vasario yra būtinai reikalinga, — 
štai rusų civilizacijos artimiausias uždavinys. Nėra geresnio būdo šį tikslą 
atsiekti ir žmonėms palengvinti išmokti dvejopo rašto, kaip įvesti rusų 
civilinį raidyną. Tuo ir reikia rūpintis, ypačiai šiuo metu, mat, atnaujini- 
mas šiame krašte to raidyno istoriškų ir valstybinių teisių sudaro pirmą 
žingsnį prie aukščiau nurodytų tikslų. Tos abėcėlės raidėmis nuo seniausių 
laikų, būtent, jos bažnytine-slaviška forma, buvo rašomi metraščiai ir aktai, 
atseit, įstatymų, teismų ir diplomatijos. Jei ši abėcėlė nuo neatmenamų laikų 
tarnavo ir tarnauja tai kalbai, kuri buvo ir yra valstybinė, tai ir dabar! ji 
turi tarnauti visoms svetimoms tarmėms, dabar, kuomet vyriausybė nori pa- 
daryti jas iš neturinčių rašto raštingomis tarmėmis, juoba, kad žmonės pra- 
deda suprasti tą naująją geradarybę. Tik nedaug kas iš Romos—katalikų 
dvasininkų jos nevertina; jie negali atsikratyti senųjų klaidų ir dėl to nau- 
jąjį raidyną sutinka priešingai nusistatę. 

Visa tai turėdamas galvoje, aš randu reikalinga: 1. galutinai įsakyti 
Vilniaus Cenzūros Komitetui, kad mano pirmatako žodinį paliepimą visuo- 
met (pabraukimas tekste, J. M.) ir be išsisukinėjimų pildytų; 2. pavesti 
Vilniaus Mokslo Apygardai, kad pasirūpintų išleisti kiek galima daugiau 
liaudžiai knygų ir vadovėlių, rašytų lietuviškai ir žemaitiškai, bet rusų 
raidėmis. 

Pranešdamas tai Jūsų Malonybei, aš Jums pavedu: 1. uždrausti visų 
spaustuvių, litografijų ir cinkografijų laikytojams spausdinti savo įstai- 
gose lotyniškai-lenkiškomis raidėmis kokius bebūtų lietuviškus ir žemai- 
tiškus leidinius; 2. visais Jūsų galioje esančiais būdais uždrausti sakytų 
tarmių leidinius lotyniškai-lietuviškomis raidėmis įvežti, pardavinėti ir 
vienokiais ar kitokiais keliais platinti. 

Be to skaitau reikalinga, kad šį įsakymą praneštumėt visiems spaustu- 
vių ir litografijų laikytojams ir knygų pirkliams. Jei būtų nusižengta, 
prašau Jūsų Malonybę, remiantis mano pirmatako įsakymais, nieko nelau- 
kiant uždraustus leidinius konfiskuoti. Apie nusižengimus pranešti man, 
kad būtų galima duoti naujų instrukcijų“. 

Pasirašė generolas adjutantas Konstantinas fon Kaufmannas I-as. 

„Izdavna podgotovliavšijasia v Severo-zapadnom kraje i s 1861 goda so- 
veršivšijasia tiaželyja sobytija vyzvali neobchodimost preobrazovanij, ko- 
toryja Vysočaiše prednačertany i načaty moim predmestnikom, grafom 
Michailom Nikolajevičem Muravjovym. Cel etich preobrazovanij — voz- 
vratit Severo-zapadnyj kraj k istoričeskomu ego prošedšemu i, sledovatelno, 
iskorenit vse, čto obuslovlivaja razryv s nim, proizvelo posliednij miatelž. 
Na puti k etoj celi graf Michail Nikolaevič ozabotilsia vozstanovleniem 
proprannych prav pravoslavija i russkoj narodnosti i v to že vremia priznal 
za nužnoje podderžat drevniuju istoričeskuju sviaz, suščestvujuščuju meždu 

Litvoju i Rusju. Dlia osuščestvlenija svojej zadači, graf Michail Nikola- 
jevič ukazal rešitelnoje sredstvo: v sistemu narodnago obrazovanija v Se- 
vero-zapadnom kraje on vnes trebovanije: črez posredstvo narodnych učilišč 
rasprostranit meždu žmudinami, litvinami i latyšami russkuju otečestvennuju 
gramotnost i s neju dat im sobstvennuju, plemennuju. Ubedias črėz učenych 
specialistov, čto russkaja graždanskaja azbuka lučše latino-polskoj udovle- 
tvoriajet fonetičeskim trebovaniam litovskich narečij, graf predpisal smenit 
odnu na druguju i poručit načalstvu Vilenskago Učebnago Okruga, dlia per- 
vago opyta, nepečatat russkimi graždanskimi bukvami dlia litvinov i žmu- 
dinov azbuku, žmudsko-russkij bukvar i žmudsko-russkij kalendar, a dlia 
latyšei — latyšsko-russkij bukvar. 

V to že vremia Vilenskomu Cenzurnomu Komitetu on dal slovesnoje 
prikazanije vse knigi i rukopisi na žmudskom, litovskom i latyšskom narę- 
čijach, vpred do osobago rasporiaženija razrešat nė inače, kak bukvami 
russkoj graždanskoj azbuki. 

Izbavit narodnyja massy ot polonizacii, obrazovat ich, sdelat vpolne 
gramotnymi, naučit pisat na plemennych narečijach i na russkom jazyke, 
kotoryj, kak gosudarstvennyj, sdelalsia bezuslovno neobchodimym posle 
položenija 19-go fevralia 1861 goda, — v etom sostoit bližaišaja zadača 
russkoj civilizacii. Čtoby dostignut etoj celi i oblegčit narodu trud prio- 
bretenija dvojnoj gramoty net lučšago sposoba, kak vvedenije russkoj 
graždanskoj azbuki, čem i sleduet v osobennosti ozabotitsia v nastojaščeje 
vremia, tak kak vozstanovlenije istoričeskich i gosudarstvennych prav etoj 
azbuki v zdešnem kraje sostavit pervyj šag k dostiženiju ukazannych vyše 
celej. S drevnejšich vremen v cerkovno-slavianskoj forme svojej azbuka 
eta služila dlia napisanij litovskich letopisej i aktov, zakonodatelnych, su- 
debnych i diplomatičeskich. Esli ona vsegda služila i služit tomu jazyku, 
kotoryj byl i jest gosudarstvennyj v zdešnem kraje iskoni, to ona že i dolžna 
služit vsem mestnym narečijam i v nastojaščeje vremia, kogda pravitelstvo 
želajet sdelat ich iz nepismennych pismennymi, tem boleje, čto narod voz- 
vyšajetsia do ponimanija etogo novago blagodejanija; ne ceniat ego, ne 
umejut otdelatsia ot prežnich zabluždenij i vraždebno smotriat na vvedenije 
russkoj graždanskoj azbuki liš nemnogije iz predstavitelėj rimsko-katoli- 
českago duchovenstva. 

Prinimaja vse višeoznačennoje vo vnimanije, ja priznal neobchodimym: 
1. okončatelno podtverdit, vmeste s sim Vilenskomu Cenzurnomu Komitetu 
navsegda i neuklonno priniat k ispolneniju slovesnoje prikazanije moego 
predmestnika; 2. poručit načalstvu Vilenskago Učebnago Okruga ozabotitsia 
izdaniem vozmožno bolšago čisla knig i učebnikov dlia narodnago čtenia 
na litovskom i žmudskom narečiach, no russkimi bukvami. Uvedomliaja o 
tom Vaše Prevoschoditelstvo, ja predlagaju vam, vo 1-ch, vospretit vsem 
soderžateliam tipografij, litografij i chromo-litografij izgotovliat v svoich 
zavedenijach latino-polskimi bukvami kakija by to ni bylo izdanija na li- 
tovskom i žmudskom narečiach; vo 2-ch, upotrebit vse zavisiaščija ot Vas 
mery zapreščenija vvoza, prodaži i rasprostranenija kakim by to ni bylo 
putem vsiakich izdanij na skazannych narečiach latino-polskimi bukvami; 
pri sem ščitaju nužnym poručit objavit o nastojaščem rasporiaženii vsem 

-soderžateliam tipografij, litografij i knigoprodavcam, a v slučaje naruše- 
nija ego, prošu Vaše Prevoschoditelstvo zapreščennyja izdanija nemedlenno 
konfiskovat na osnovanii sdelannych predmestnikom moim rasporiaženij, 
o narušenijach že dovodit do moego svedenija dlia dalnejšich rasporiaženij'*. 

Šis raštas 1865 m. rugsėjo 6 d. buvo išsiuntinėtas Vilniaus, Gardino, 
Kauno, Minsko, Vitebsko ir Mogiliavo gubernatoriams*. 

Po bendrojo uždraudimo ėjo visai praktiškos priemonės. Matyt, 
spaustuvės neiškeėntė nespausdinusios ko nors uždraustomis raidėmis. Tik 
nežinia, kodėl vėlokai susizgribta. Būtent, 1866 m. liepos 23 d. visiems 
aukščiau sakytiems gubernatoriams pasiųstas naujas aplinkraštis. Jo svar- 
biausi punktai: 

1. „Visiems Tamstai pavestos gubernijos spaustuvių laikytojams už- 
drausti turėti lenkišką šriftą; apie tai paimti nuo jų pasižadėjimą raštu. 

2. Jei reikėtų spausdinti lenkiškas citatas, tai apsieiti su rusišku šriftu, 
kaip yra įvesta pradžios mokslo reikolui Lenkų Karalystėje. 

3. Formas, kurias turi liejyklos lenkiškam šriftui lieti, paliepti su- 
naikinti.“ 

Šios taisyklės buvo privalomos ir gubernijų valstybinėms spaustuvėms“. 

Lietuviškųjų knygų draudimui prižiūrėti paskirtas Vilniaus Mokslo 
Apygardos inspektorius N. N. Novikovas. Tuo reikalu jis tiesioginiai pri- 
klausė ne savo viršininko, Apygardos Globėjo, bet general-gubernato- 
riaus, kuriam ir pranešinėdavo. Kaufmanno sutvarkymu Novikovo žinioje 
buvo ir „graždankos“ literatūros gaminimas. Savo pavaldiniui general-gu- 
bernatorius buvo tobulu pavyzdžiu. Ana, 1865 m. rudenį, vizituodamas Kau- 
no guberniją, Kaufmannas patsai draskė lietuviškus vadovėlius su lotyniško- 
mis raidėmis ir čia pat dalino mokiniams knygas rusiškomis raidėmis (Vait- 
kuškis, Deltuva, lapkr. 2 d.)*, 

Taigi Kaufmannas (pavardė rodo jį buvus vokietį) parodė tikrai vo- 
kišką Exaktheit ir Grūndlichkeit. Be kitko, tai matyt ir iš to, jog jis pasi- 
rūpino, kad vidaus reikalų ministeris Valujevas jo draudimą išplėstų visai 
Rusijai (dar tą patį mėnesį, kai buvo išleistas) ; pagaliau caro žodžiu (Valu- 
jevo pastangomis) draudimas padarytas privalomu visiems valdžios leidi- 
niams. Na, o administracija praktiškai jį taikė visiems be išimties spau- 
diniams, išeinantiems ar įvežamiems į Rusijos imperiją. 

Kalbėta apie pamatinius Kaufmanno spaudos draudžiamuosius žygius 
bei įsakymus. Jie buvo parengti kitų smulkesnių ir kruopštesnių. 

Muravjovo žodinis draudimas galėjo įvykti ne anksčiau, kaip 1864 m. 
vasario-kovo mėnesį ir ne vėliau 1865 m. pradžios. Vadinasi, Kaufmannui 
perėmus general-gubernatorystę, lietuviškų knygų draudimas galiojo jau 
apie vienerius metus. Kadangi nuo pat 1865 m. pradžios Muravjovas laukė, 
kada bus atleistas", tai ir visas jo valdžios aparatas negalėjo griežtai pildyti 


* Russkoje delo 378—80. 
* Tnp. 383, 
* Russkoje delo 384, 
* Tnp. 284, 290, : 
7 4 Atleistas caro įsakymu, rašytu Nicoje 1865 m. balandžio 17 d. Masolov, 
Vilenskije očerki, S. Peterburg 1898, 219, 

kad ir žodžiu pasakyto draudimo. Kaufmannas, matyt, tuoj pajuto palaidas: 
vadžias. Perėmęs valdžią gegužės mėnesį, jau rugpiūčio 26 d. paskiria „Ko- 
misiją lenkiškoms ir žemaitiškoms knygoms peržiūrėti“. Ją sudarė: gen. 
majoras Cylovas (pirmininkas), šventikas Ant. Petkevičius, Ercdort-Kup- 
fer', Kulinas, Kačinskas ir kamer-junkeris Miasojedovas. Lapkričio 
28 d. Cylovas pasitraukia ir pirmininko vietą užima gen. majoras Sto- 
lypinas. 

Komisija iš panagių ištyrė mūsų spaudos draudimą ir jo vykinimą. Ir 
čia atsiliepė Kaufmanno Griindlichkeit. Komisijos tyrimas nuėjo keliomis 
kryptimis: knygininko—leidėjo Zavadzkio, vyskupo Valančiaus ir Cen- 
zūros Komiteto. Tiesa, būta ir kelių smulkesnių klausimų, pav., Peterbur- 
go knygininko Volfo, Vilniaus knygininko Broidos ir k. 

Broliai Zavadzkiai rasti kalti ir jiems pasiūlyta per metus laiko likvi- 
duoti knygyną. "Ta leidykla visokiais suktais būdais apeidavusi draudimus. 
ir leisdavusi naujas knygas. Cenzoriai, ypač komiteto pirmininkas Kukol-- 
nikas, padėdavę Zavadzkiams. Tai buvę daugiausia įrankiai, o patsai nelega- 
laus darbo vadas ir diriguotojas buvęs vyskupas Motiejus Valančius.“ 

Komisijos rezoliucinė nuomonė apie uždraudimą: „Uždraudus krašte 
vartoti žemaitiškas knygas, nuo to nenukentėjo nei mokslas, nei visuomenė, 
nei, pagaliau, pačios Romos-katalikų dogmos. Nė viename uždraustame 
spaudinyje nėra nei kokio mokslo išradimo, nei ko pamokančio visuomenei, 
net nėra tokio, kur nebūtų kupina grubaus prietaringumo ir klaidingų sam- 
protavimų, priešingų ir sveikam katalikų tikėjimui“.* Šitoks sprendimas py- 
lė alyvą į rusų valdininkų smarkavimų ugnį. Mat, nevertą bijoti istorijos 
pasmerkimo. Komisijos argumentai: „1. Visa žemaičių literatūra, ypačiai 
per paskutiniuosius 30 metų, tarnavo revoliucinei propagandai ir 2. tos pro- 
pagandos vadas buvo vyskupas Valančius“. 

Cenzūra apeinama ir tai labai gudriai. Komisija išskaičiuoja įvairius bū- 
dus. Jei cenzūra kuriuos veikalus praleisdavo, bet liepdavo išmesti kai ku- 
riuos lapus, tai kiekvienas knygos egzempliorius būdavęs spausdinamas dve- 
jaip: vienoje nebuvę cenzūruotų lapų, o kitoje ir jie likdavę, žinoma, abiejais 
atvejais ant viršelio padėdavę cenzūros leidimą. Arba vėl, cenzūrai įteik- 
davę knygas su išpiautais įtariamais lapais, o paskui, iš cenzūros atsiėmę, 
vėl įsidėdavę juos. Pagaliau atsitikdavę, jog pasmerktieji lapai visai nebū- 
davę išbraukiami ar išpiaunami, ir taip spaudiniai eidavę i žmones; tuomet 
kaltinta cenzoriai, kam praleidę, tuo tarpu jie aiškiai tas vietas buvo atmetę". 

Dėl ko taip daroma, paaiškina komisijos narys pravoslavų šventikas Pet- 
kevičius, buvęs kat. klebonas. Jis nuo 1851 m. buvo lietuviškų knygų“ cen- 
zorium“. Prie komisijos bendros apyskaitos jis pridėjo savo atskirą nuomo- 
nę, kuri sudaro visą memorandumą. Iš jo tai ir minėtas paaiškinimas: „Kle- 
rikalai dėl to nepatenkinti, jog jiems nepavyko per įvairiausius asmenis pa- 


' Ir vėl vokietis, susijęs su mūsų spaudos draudimu. J. M. 
* Russkoje delo 331 tol. 

* Tnp. 334. 

* Russkoje delo 332. 

* Tnp. 338. 

* Vienu tarpu cenzūros komitete jis buvo pakeistas Aramavičium. 

čioje pradžioje, kai buvo įvedama rusiška abėcėlė žemaitiškoms knygoms, 
jąja sudarkyti. Taip būtų buvę padarytas skirtumas tarp rusų ir žemaičių 
abėcėlių ir padvigubintas vargas mokiniams ir mokytojams“ !. 

Inkriminuojamąją lietuviškų raštų medžiagą komisija savo raporte iš- 
dėstė atskirai. 

Pririnkta įvairių posmų iš „Ražančiaus“, Šventojo Tėvo Pijaus IX mal- 
dos už Bažnyčią, „Garbės Dievo“ ir Valančiaus Senojo Įst. istorijos (1852). 
Šv. Tėvo maldoj vienur kreipiamasi į Dievą, kad visus švento kryžiaus ir 
tikėjimo priešus paskandintų, kaip kadaise paskandino faraoną su visa jo 
kariuomene. Kitur maldaujama Šv. Mergelės, kad išnaikintu eretikus ir 
saugotų Žemaitijos katalikus. Toliau maldaujama Kristaus, kad išrautų ku- 
kalius ir pražudytų priešus, kurie nori išardyti tvorą, saugojančią Jo kaime- 
nę; kad Jis, kaip Galingasis Karalius, pasikeltų ir susilpnintų priešų jėgas; 
kad Jo rūstybė atsikreiptų į stabmeldžius. ir karalystes, kurios Jo negarbina. 
Kitoj vietoj kreipiamasi į šv. Kazimierą, kad jis, Lietuvos ir Žemaičių šviesa 
ir išgelbėjimas, melstų Dievą už į Jį besikreipiančius. Iš Valančiaus šv. 
istorijos išrašytas posmas, kur, Saliamono gyvenimo proga, primenama jauni- 
mui, kaip pavojinga vesti mergaitę ne to tikėjimo, kurį išpažįsti. Ir daugiau 
panašių citatų, šventiko Petkevičiaus išverstų rusiškai“, 

Kabinėjimasis pric Valančiaus raštų kartais būdavo daugiau kaip juo- 
kingas, galima sakyti, tikra įtarimo manija. „Žemaitiu Wiskupistės“ antram 
tome 265-me puslapyje skaitome: „,„Kruczauti iszmokie žemajtius židaj; kaj- 
pogi nier mzžne niewienos wagistas, pri katros barzdoczej nepriderietum“. 
Paprasta ir negali būti aiškiau pasakyta. Tuo tarpu komisijos narys, apy- 
gardos mokyklų inspektorius Bazilius (Vasilij Petrovič) Kulinas, prie „barz- 
dočiaus“ rašo klaustuką su šauktuku. Girdi, čia Valančiaus tas žodis sąmo- 
ningai pavartotas. Matyt, švietimo atstovas čia supranta rusus, kurie beveik 
visi buvo apžėlę barzdomis*. Nepaprasta vaizduotė ir dar nepaprastesnė sin- 
taksė bei stilistika! 

Valančius iš pradžių nesusigaudė ir atsiųstas „graždankos“ knygas ap- 
robuodavo ir rusiškomis raidėmis pasirašydavo. "Tačiau pamatęs svetimų 
raidžių lietuvių kalbai netinkamumą ir įspėjęs klastingus rusų siekimus, 
kuogriežčiausiai pasipriešino. Kauno gubernatoriui jis nusiuntė net for- 
malų protestą“. Kai tai negelbbėjo, jis kiek galėdamas trukdė cenzūrą. Mat, 
be vyskupo aprobatos rusai neišdrįsdavo leisti katalikams tikybinių knygų. 

Bet svarbiausia, kad vyskupas, be cenzūros žinios, pradėjo masinį lietu- 
viškų knygų lotyniškomis raidėmis spausdinimą ir platinimą. Komisijos 
nuomone, visus nelegaliu būdu leidžiamus spaudinius jis cenzūruodavęs ir, 
kas dar blogiau, patsai daugumą jų parašydavęs. 

„Iki paskutinių įsakymų apie svausdinimą žemaitiškų knygų rusiškomis 
raidėmis vyskupas Valančius buvo vyriausias kenksmingų žemaitiškų knygų 
platinimo darbe vakarų krašte veikėjas: ne tik leisdavo jas spausdinti, bet 


* Russkoje delo 350, 

* Russkoje delo 339 tol. 

* S. Šolkovič, Sbornik statėj, razjasniajuščišh polskoje delo, II vyp., Vilnius 
1887, 422. Palyg. Russkoje delo 259, į . 

* Russkoje delo 334, 


Dr. 1. Matusas: Apie lotyniškų raidžių draudimą lietuvišk. spaudiniams 27 


net apie jų turinį klaidingai informuodavo valdžią ir visokiomis priekabėmis 
neduodavo galimumo jų cenzūruoti kompetentingiems ir doriems asme- 
nims“ (pabraukimas tekste, J. M.). Baisus kaltinimas. Toliau tyrinėjimo 
komisija Valančių randą diriguotoju ne tik knygininkų Zavadzkių, bet ir 
paties buvusio Cenzūros Komiteto!, 

Į komisijos raportą įeina ir Petkevičiaus memorandumas (visų narių 
aprobuotas). Čia Valančius nupiešiamas kaip aiškus revoliucijonierius. Ar- 
gumentai: blaivybės brolijos, gegužinės pamaldos, parapinės misijos, bendras 
sutvirtinimo sakramento teikimas, tretininkų draugija, dalomi misijų meda- 
liai... To maža. Tretininkų draugijos „turi nepertraukiamą ryšį su buvu- 
sia kryžininkų vienuolija ir pasisavino tikrą šios vienuolijos šūkį“ *. 

Dėl to jis siūlo Valančių atstatyti nuo vietos, nes jis esąs svarbiausias 
veikėjas tautinės ir Popiežiaus politikos, pagaliau pavojingiausias asmuo vy- 
riausybei. Kaip bejėgiui persenėliui, pilnam fizinių ir dvasinių ligų, jam 
reikią pasiūlyti vykti į pietinę Rusiją išsigydyti visokeriopas savo ydas ir 
negales. Visa komisija pritarė Valančiaus pašalinimui ir rekomendavo į jo 
vietą prelatą Kasakauską, girdi, jokiu būdu ne vysk. Beresnevičių“, 

Komisija patarė draudimą išplėsti visai Rusijai, kuo vėliau Kauffmannas 
ir pasirūpino. Ir formalus gen. gubernatoriaus draudimas greičiausiai komi- 
sijos ir jos tyrimų įkvėptas. Mat, jis įvyko jau po komisijos įkūrimo. 

Tą pačią politiką varė ir Kaufmanno papėdininkas Baranovas. Vadinasi, 
laisvai kerojo Muravjovo pasodintas slėgimo, pažeminimo ir persekiojimc 
medis. Tik 1868 m. atėjęs general. gubernatorius Potapovas pasuko vairą 
taikingesne kryptimi. 

Lietuvos valstiečių luomo susiformavimas ir raida. 


Įnašai valstiečių luomo 14-tojo ir 15-tojo šimtmečio socijaliniams 
bei ekonominiams santykiams pažinti. 


Dr. Zenonas Ivinskis. 


„Lietuvos visuomenės diferencijacija 13-me ir 14-me šimtm. 
„Lietuvos valstiečio žemės nuosavybės klausimas. 
„ Valstiečių pareigos ir mokesčici 14-me šimtm. 
„Didžiojo kunigaikščio dovanojimai ir privilegijos. 
a) Vytauto D. agrarinė politika ir Žemaičių valstiečių sukilimas 1418 m. 
b) Socijaliniai valstiečių luomo santykiai didž. kunigaikščio Žygimanto I-jo ir 
Kazimiero laikais. 
„ Ūkininkų luomo suskirstymas 15-tojo šimtm. antroje pusė'e. Jų pareigos. 
„ Ekonominė va'stiečių padėtis 15 tojo šimtm. pabaigoj. 


ON 


Nu 


1. 


Lietuvos praeities tyrinėtojai, daugiausia rusų istorikai (Ljubavs- 
kis, Leontovičius, Dovnar—Zapolskis, Vladimirski;—Budanovas, Pičeta etc.) 
yra davę visą eilę darbų apie teisinius, ekonominius bei socijalinius Lie- 
tuvos santykius iš naujesnių laikų, kartu platokai paliesdami valstiečių 
luomą. Jų darbai sukosi daugiausia apie 16-tąjį šimtmetį. Tačiau apie pa- 
čią valstybės pradžią ir 14-jį ir 15-jį amžius, jos galybės ir išsiplėtimo lai- 
kotarpį labai maža šis klausimas tebuvo judintas. Apie socijalinius bei 
agrarinius santykius, ypač apie „Lietuvos ūkininkus, iki krikščionybės 
priėmimo beveik nieko nežinoma. Kalbant apie šiuos klausimus, tenkintasi 
labiau bendro pobūdžio nieko nesakančiais posakiais, tinkančiais bet ku- 
riam šimtmečiui, bet kokiam laikotarpiui. 

Išrenkant po įvairias kronikas išmėtytas reikalingas žinutes, papil- 
dant jas negausiais didžiųjų kunigaikščių dovanojimų bei įvairių privilegijų 
aktais ir darant genet nio pobūdžio išvadas iš vėlesnių santykių apie an- 
kstyvesnius laikus, galima šiek tiek pragiedrinti tamsų socijalinių bei eko- 
nominių 14-15-tojo šimtmečių santykių vaizdą ir bandyti nušviesti valstie- 
šių luomo atsiradimą bei išsivystymą. 

Kiek tik siekia Lietuvos istorijos patys pirmieji šaltiniai, jau užtinka 


1 Berlyno universiteto filosofijos skyriuje profesorių A. Brackmanno ir R. Holtz- 
manno vadovaujamas autorius parašė disertaciją: „Geschichte der Entstehung und der Ent- 
wicklung des Bauernstandes in Litauen. Beitrūge zur sozialen und wirtschaftlichen Entwick- 
lung des Bauernstandes in Litauen im Mittelalter.“ Ji sudaro dalį atskiros knygos, įvar- 
dintos „Geschichte des Bauernstandes in Litauen. Von den altesten Zeiten bis zum An- 
fang des 16. Jahrhunderts.“ Sis darbas šią vasarą išėjo Berlyne, Dr. E. Eberingo leidžia- 
- moje/serijoje „Histor'sche Studien“, Heft 236. Čia duodama trumpa kai kurių šio reikšmin- 
go mums veikalo skyrių santrauka. Red. 

me visuomenės diferencijaciją. Šalia kunigaikščių, vadinamų tai rez, regulus, 
dux, tai konize, kniaz ir kitų aukštesniųjų sluoksnių, kronikose taip pat 
įvairiausiais vardais rašomų (nobiles, seniores, potentiores, maiores, bestyn, 
gute luty etc), minimas jau trečias visuomenės, sluoksnis, išreiškiamas tuo- 
se šaltiniuose visai bespalviais žodžiais: Aomines, alius populus, populus 
communis. Šitais žodžiais, tsrminais, metraščių ir kronikų autorių norui 
savotiškai sulipdomais, pažymimi visuomenės atskiri sluoksniai. 
kininkų—valstiečių luomas visur turės atsirasti, kur nežinomas no- 
madų gyvenimas ir sėslių būdu dirbama žemė. Su žemdirbyste reikia rišti 
valstiečių luomo pradus. Toji aplinkybė padėjo jam taip pat Lietuvoje 
susiformuoti ir išsivystyti. Kaip rodo bendros indoreuropietiškos kilmės 
žemdirbystės terminai, archeologinės iškasenos (grūdų likučiai etc.) ir trum- 
* kronikų žinutės iš 12-tojo—13-tojo šimtm., Lietuvoje jau nuo senovės 
uvo dirbama žemė (p. 21—26). 

Stambesniųjų savininkų žemėse, kaip matyti iš Dusburgo, Wartber- 
ges ir Wigando kronikų, nuo pat senų laikų žinomi nelaisvi žmonės, va- 
dinami familia, famuli. Kituose šaltiniuose tie belaisviai vadinami įvairio- 
pai: famuli obnozii, servi obnozii, servi propri, Drelle, illiberi, eygene, 
eygene luty, gesinde. Daugiausia belaisvių —vergų Lietuvoje galėjo atsirasti 
karų metu. Iš kronikose minimų lietuvių žygių į kaimynus ir į nelaisvę 
paimtųjų skaičių, jei ir abejoti jų tikrumu, susidaro įspūdis, kad belaisvių 
turėjo būti apsčiai imama. Jie bus buvę prototipu iš antrosios pusės 15- 
tojo šimtm. rusiškųjų šaltinių žinomiems nelaisviems žmonėms, dvarų dar- 
bininkams — čeliad“ nievolnaja. Sėdėdami dvaruose ir sudarydami neva 
gyvojo inventoriaus dalį, ūkio šeimyną, jie turėjo atlikti visus namų ir lau- 
kų darbus. Nesinaudodami jokiomis teisėmis, tie belaisviai—vergai buvo 
užrašomi palikimuose svetimiems (LM XX 391), pasidalomi tarp giminių 
(LM XX 375, 1111, 1420, 1483), pavagiami, išvedami (LM XX 116, 193) 
ir tt. Trumpai tariant, su jais galėjo būti pasielgta kaip su kokia preke. 
Tikros vergijos, kurios klasišku pavyzdžių yra buvusi senovės Roma, Lie- 
tuvoje negalėjo būti. Taip pat Lietuvoje, kiek turima šaltinių, nebus bu- 
vusios prekybos vergais. Jų skaičius su laiku turėjo nykti. Eidami į dva- 
rus prie darbų ir patys gaudami dirbti žemės, ano laiko sąlygose nevie- 
nas netekdavo tikrųjų vergų charakterio. 

Daug gausingesnis buvo laisvųjų ir pusiau laisvųjų luomas. 14-tojo 
ir 15-tojo amžių šaltiniai jam turi taip pat visą eilę pavadinimų: Aomines, 
smerdy, cholopy, čolovėki, prostyje, čiornyje Ijudy, mužiki, cmethones, ge- 
buwer. 

Apie šio sluoksnio socijalinius santykius 14-tojo šmtm. pabaigoj su- 
teikia mums šiek tiek žinių Vytauto ginčas su vokiečių ordinu po Saly- 
no taikos (1398-X-12), kurioje tarp kitko buvo duotas abipusis pasižadė- 
jimas nepriimti nelaisvų, činšą mokančių, valstiečių (zinshaftige), jei jie 
bėgtų į kaimyno žemę. Iš gausios skundų korespondencijos aiškėja, įog 
šalia nelaisvų žmonių (čia vadinamų eygene luty, servi, illiberi) ir pusiau 
laisvų valstiečių (czinshaftige, tributarii, censiti) būta dar visai laisvų 
ūkininkų (freie gebuwer), kurie skaitėsi bajorų „/runde“—„draugai“(=gi- 
minaičiai). Apie juos Vytautas sako: „welche gebuwer vormols keinen 
bajoren geczinset hette und hetten keinen herren gehabt, das weren freie 
gebuwer gewest...“ (Cev 77). 

Šitokį žemųjų sluoksnių suskirstymą atitinka penkiasdešimt metų 
vėliau iš rusiškųjų šaltinių gerai žinomi pavadinimai atskirų valstiečių 
grupių: Hjag'yje Ijudi, otčiči, niepochožyle ir pochožyje. Jau Vytauto lai- 
kais būta daug prasčiokų, nebeturėjusių laisvės pasitraukti nuo savo dir- 
bamos žemės. Iš jų susidarė niepochožyje ir otčiči grupė. 

'“ Turimieji skundai ir laiškai iš Žemaičių į Aukštaičius perbėgusių or- 
dinui priklausančių valstiečių negrąžinimo aiškiau apibūdina socijalinius 

emaičių krašto santykius. Iš jų matyti, kad laisvųjų valstiečių bei ūki- 
ninkų sluoksnis Žemaičiuose, kuriuos didž. kunigaikščių valdžios ir cen- 
“ tralizacijos pastangos mažiau tebuvo spėjusios paliesti, turėjo būti žymiai 
didesnis. Apskritai reikia čia pastebėti, kad Žemaičių socijaliniai santykiei 
dar 15-tame—16-tame šimtmetyje gerokai skyrėsi nuo Aukštaičių. Pav., 

emaičių atstovų pareiškimas Konstancijos susirinkime (CeV 1019), taip 
pat Jogailos laiškai popiežiui ! rodo, kad Žemaičiuose valstiečiams būta 
e laisvės, kad čia būta visai ant savęs jokio pono nežinanč'ų ūki- 
ninkų. 

Žemųjų sluoksnių socijalinių santykių įvairumas pasidaro aiškesnis ir 
įgauna ryškesnį reljefą, imant nagrinėti valstiečių pareigas ir mokesčius. 


z 


Turėdamas galvoj, kai šitam dalykui pažinti reikalinga paliesti 
valstiečio teises į žemę, kurią jis dirba, esu davęs platoką bandymą Lie- 
tuvos ūkininko žemės nuosavybės klausimui išspręsti (p. 52 — 62). Ne- 
kartą Lietuvos istorijos tyrinėjimuose užtinkamas teigimas, kad Lietuvoje 
privačios žemės nuosavybės nebuvę ir visi plotai priklausę tik didž. ku- 
nigaikščiui, neturi realaus pagrindo. Iš įvairių 14-tojo amžiaus šaltinių 
galime neabejotinai išvesti, kad Lietuvoje privati žemės nuosavybė bus 
tikrai buvusi. Taip pat tie patys šaltiniai rodo, kad ji nekartą galėjo 
būti labai aprėžta. 

Valstiečio santykiuose su žeme būta gana didelio įvairumo. Šalia 
paties žemės naudotojo teisių į dirbamą plotą, atskiras savo teises turėjo 
jam pavestos žemės savininkas (proprietas'.  Aukščiausiuoju valdytoju 
skaitėsi pats did. kunigaikštis (dominium). Tuo būdu į tą patį žemės ga- 
baliuką galėjo susidaryti trejopos nuosavybės bei valdymo teisės. 

Visiškai laisvos žemės valdymo laikotarpis mums Lietuvos istorijoje 
nebežinomas. 15-tame šimtm. valstiečio nuosavybė yra vis dažniau minima 
sąryšyje su jo pono teisėmis į tą žemę. Tiesa, dar pasitaiko faktų, kad 
savo niekieno nevaržomos okupacijos ar laisvo naudojimosi teise remda- 
masis, valstietis nori i'vesti savo nuosavybės teisę. Iš 15-tojo ir 16-tojo 
šimtm. teismų praktikos (pav. iš dvaro maršalkos teismo knygų 1506—23 
LM XX) turime nemaža pavyzdžių, rodančių apie valstiečių aspiracijas 
skaitytis žemės savininkais. Dar kartą reikia pažymėti, jog šiuo atžvilgiu 
būta didėlio nevienodumo. Kai tose pačiose teismų knygose užtinkama 
daug faktų, kurie aiškiai kalba apie ponų tendencijas padaryti valstietį 


! Lites II 150, III 117. LbCanc II 76=Lites III 219. 

labiau nuo savęs priklausomu, jį labiau pririšti prie žemės, griežčiau 
apriboti jo teises į dirbamą sklypą, matome dar, pav., apie 1560 atsiti- 
kimų, kad ūkininkas parduoda, dovanoja savo laukus, pievas (p. 58). Pa- 
sitaiko dar atsitikimų, kad valstietis nuo bajoro ar atvirkščiai atperka 
žemę. 

Šitie pavyzdžiai rodo, kad (laisvas) valstietis galėjo kartais su savo 
žeme elgtis kaip tinkamas, vadinasi, valdė ją paveldėtinai ir buvo visiš- 
kas jos savininkas. Tačiau šitie tokia gera teise savo žemes dirbą ūki- 
ninkai bėra tik paskiri atsitikimai. Sąryšyje su didėjančia bajorijos galybe 
ir didž. kunigaikščio gausingais dovanojimais, valstiečio teisė į žemę vis 
siaurėja. Didelėje daugumoje atvejų ji virsta tik paprasčiausia paveldimo 
naudojimosi teise. - Bet ir tai būna jau daug atsitikimų, kad ne kiekvie- 
nas valstiečio įpėdinis begali paveldėti jo pirma valdžiusio giminės turtą, 
nes „čelovėku tjaglomu blizkosti nikotoroje net.“ 


ik 


Geroką nuosavybės santykių įvairumą atitiko taip pat nevieno- 
dos valstiečių pareigos. Joms pažinti reikia pirma pažiūrėti, kokia ūkio 
forma Lietuvoje tada buvo labiau išsiplėtojusi. 

| emės darbas buvo senas lietuvių užsiėmimas, tačiau jo išsivystymo 
laipsnis buvo, palyginti, žemas. To priežasčių reikia ieškoti visų pirma 
paprasčiausių medinių arklų naudojime. Ta aplinkybė neleido ar kliudė 
apdirbti geresnius ir derlingesnius žemės gabalus, nes medžio arklui duo- 
dasi labiau smėliuotos kalvos. Žemdirbystę taip pat apsunkino, dėl dide- 
lės daugybės miškų ir tada daug didesnio vandens ploto, klimato drėg- 
numas. Kliudė ją taip pat nuolatiniai ordino karai, niokojimai, degini- 
mai. Iš Dusburgo, Wartbergės, Wigando, Posilgės, Dlugošo ir k. kro- 
nikose surinktų žinių, kurias esame į atskirus sąrašus sustatę, matyti, kaip 
dažnai ordinas iš šiaurės ir vakarų puldavo Lietuvą. 1350—80 m. laiko- 
tarpyje vokiečiai kasmet darydavo į Lietuvą po kelis (3—4) didesnius žy- 
ius. 
ž Ypačiai daug nuo tokių atsilankymų kentėdavo Žemaičiai. 1420 m., 
kai Breslavo sprendimu Žemaičiai turėjo atitekti kryžiuočiams, rašė Vy- 
tautas ciesoriui Zigmantui: „ubi tamen prius castra et ville Samaytarum 
fuerart, prout ad huc colles et terre lcca apparent manifeste (CeV 467 . 

Be minėtų dalykų vėlybas javų eksportas iš Lietuvos taip pat ro- 

do, kad žemdirbyste per daug nebuvo užsiimama. Apie grūdų išvežimą 
14-tame Aku šimtm. pirmoje pusėje dar negali būti jokios kalbos 
(p. 68—71). 
ė Daug geresnes sąlygas, negu žemdirbystė, turėjo gyvulių ūkis. Jis 
turėjo būti labai išvystytas. Nuostabiai daug sutinkame žinių apie gau- 
singus gyvulių, ypač arklių, grobius. Dviejose vietose kronikos mini ats- 
kirus žirgynus (eguiriciae). Žinoma, plačios pievos, pamiškės, daubos suda- 
rė gyvulių ūkiui geras sąlygas. Iš kitų ūkio šakų ypač pažymėtina biti- 
ninkystė, medžioklė ir žvejyba. 

Sąryšyje su atskiromis ūkio rūšimis atsirado įvairios valstiečių rūšys. 
Kadangi Lietuvoje visur dar tebevyravo natūralinis ūkis (pinigų  vartoji- 

mas ūkininkui buvo dar gana retas daiktas, p. 79), valstietis turėjo savo 
pareigas atlikti tai gyvu savo paties darbu, tai mokėti tomis natūralijomis, . 
kurios jam pačiam galėjo būti prieinamos. Aišku, kad vietos gamtos tur- 
tai, ūkio našumui pakelti bei didesniems mokesčiams išrinkti, turėjo būti 
išnaudojami, Ežeringose ir žuvingose vietose buvo valstiečių žvejų, miš- 
kuose, turtinguose kiaunėmis, bėbrais, bitėmis, išsivystė atskiros valstie- 
šių duoklininkų rūšys (kiaunininkų, bėbrininkų, bitininkų ir kt.) 

Mokamų naturalijų kiekį įvairino ir didino ir ta aplinkybė, kad ne- 
buvo geometriškai tiksliai nustatyto žemės ūkio vieneto. „Dūmas“ (dym, 
fumus) ir „tarnyba“ (služba) buvo patys paprasčiausieji ūkio vienetams 
išreikšti „matai“, pagal kuriuos buvo atliekamos pareigos, mokami 
mokesčiai. 

Iš dviejų Jogailos 1387 metais rašytų aktų matyti, kad tada jau vis 
dėlto buvo žinomas mokestis pinigais — serebščina (serebrnaja dan, 
„srzebrzyzna) vadinanamas. Apie javų duokles, vadinamas djaklo, dziakto, 
iš pagonystės laikų teturime taip pat vos dvi žinuti (p. 80). To laiko šal- 
tiniai dar nieko nesako apie rinkliavas gyvuliais, vadinamas mezliavomis. 
Tik Vytautas, išskaitydamas Veliuonos gyventojų pareigas, sako, kad be 
javų ir medaus jų mokesčiai dar buvę alis victualibus (Lites 
II 138). Reikia manyti, kad žodžiu aliis suprantamos taip pat duoklės 
galvijais. 

Kadangi prie tokio natūralaus ūkio maštabo turėjo būti atsižvelgia- 
ma į vietinę tradiciją, sąlygas ir galimumus, tai savaime atsirado atskiros 
rūšys valstiečių, atliekančių vis tas pačias pareigas ar duodančių vis tas 
pačias natūralijas. 2 i 

Nuo seno buvo valstiečių, užsiimančių vien arklių bei žirgų prižiūrė- 
jimu, auginimu, veisimu, vad. pabulatores eguorum. Rusiškuose aktuose 
vėliau jie vad. konokormcy. Mokesčiai miško produktais, jei spręsti iš šal- 
tinių gausumo, bus užėmę pačią pirmąją vietą. Daugiausia minimos me- 
daus rinkliavos. Bitininkyste užsiimantieji valstiečiai, vadinami censuales 
mellis, bortniky, beutner, mokėjo savo duokles medumi arba vašku, vienu 
iš seniausiai eksportuojamų prekių rūšių Lietuvoje. Boriniky sudarė gana 
skaitlingą grupę. Salia žvejų (piscatores, rybalovcy) susidaro atskiros ūki- 
ninkų rūšys, užsiimančių daugiau kiaunių ir bėbrų medžiojimu. Jie ati- 
duodavo savo mokesčius tais žvėriukais, jų kailiais. Iš čia jų pavadini- 
mai — Auničniki, bobrovniki. Tie vardai 14-tojo šimtmečio šaltiniuose 
dar neužtinkami, bet pačios duoklės gerai žinomos. 

Visi šitie valstiečiai, kurių svarbiausias užsiėmimas buvo koks nors 
atskiras darbas — „specijalybė“ ir mokėdavo atskirą mokestį, Kazi- 
miero laikų raštuose imti vadinti danniki — „duoklininkais“. Jų skaičius 
didėja menkiau žemės darbą išvysčiusiose srityse arba kraštuose, kur, 
esant toli nuo centro, nebuvo didž. kunigaikščio domėnų. 

Svarbu būtų be paskirai išskaičiuotų mokesčių bei duoklių rūšių žino- 
ti, kokios buvo atskiro valstiečio pareigos savo ponui ar didž. kunigaikš- 
čiui resp. domėnų ūkiui. Iš pačių seniausių laikų tokių šaltinių neturime, 
Iš Kazimiero valdymo laikotarpio (1444) yra užsilikęs iš Polocko srities 
(Bružėnų kaimo) kilusio valstiečio pasakojimas apie Vytautui turėtas at- 
likti pareigas: „Algirdą aš jau pamiršau, atsimenu tiktai did. kunig. Vy- 

tautą, tavo dėdę. Ir tai aš dar žinau: mes duodavome didžiajai kunigaikš- 
tienei, Vytauto žmonai, nuo kiekvieno „dūmo“ po kiaunę, 3 grašius ru- 
gių mokesčio, jos virtuvei po vištą, 10 kiaušinių ir pusantro grašio... Dva- 
re turėdavome po tris dienas dirbti nuimant žiemkenčius ir vasarojų, 
duoti keturis kūgius (bragus, stirti) šieno...“ (BAr II 41)! 

Be tiesioginių. mokesčių, piliavų ir duoklių natūralijomis (djakto, 
mezliana), jau 14-me šimtmetyje buvo žinomos, kaip pirmosios Jogailos 
privilegijos (liet. bajorams ir kat. Bažnyčiai Lietuvoje) rodo, kitos parei- 
gos. Tiltų, pilių statymas, išlaikymas, apsaugojimas ir reparavimas reika- 
lavo sutelktinių jėgų, kurios iš valstiečių buvo rekrutuojamos. Taip vad. 
„stacijos“ ir vežimų davimas (Podwoden) buvo irgi jau 14-tojo šm. pa- 
baigoje žinoma našta. Jei šitos pareigos slėgė bajorus, tai reikia manyti, 
kad nuo jų laisvi negalėjo būti nė valstiečiai. 

Apie kitas apsunkinančias pareigas, lažus, ėjimą dirbti dvarui ar 
ponui anuo laiku dar nieko nežinome. 15-tojo—16-tojo šimtmečio šal- 
tiniuose dažnai pasikartoją nurodymai apie Vytauto laikais jau atliktus 
darbus ar tam tikrą dienų skaičių prie vasarojaus, miškuose „su kirviu“, 
su vežimais, arkliais ir kt. rodo, kad tokios pareigos Vytauto buvo nau- 
jai įvedamos ar bent aiškiai nustatomos. Visų pirma tokie darbai galėjo 
atsirasti ten, kur domėnų ūkis buvo labiau išvystytas. 

Vokiečių ordino „die litauischen Wegeberichte“ iš antrosios 14-tojo 
šimtmečio pusės mini 25-30 koninges hoffe, koninges dėrfer. Jie visi yra 
išimtinai Aukštaičiuose. Tat Žemaičiams ūkininkams šiuo atžvilgiu buvo 
lengviau, nes domėnų ten beveik visiškai nebūta. Dar 15 šimtm, duotose 

emaičiams privilegijose pasakyta, kad did. kunigaikštis nestatys ten nau- 
jų domėnų ir palivarkų, nes su jų įkūrimu buvo surištos naujos pareigos 
(pav.: šieno piovimas naujose vietose ir kt),? 


4, 


a) Politinių santykių įtakoje Lietuvos ūkiški ir socijaliniai santykiai 
15-tojo šimtm. pradžioje ima keistis. Visuomenės diferencijacija darosi vis 
labiau aiškesnė. Didžiųjų kunigaikščių rungtynėse dėl sosto iškyla stiprus 
ir greit politinę įtaką įgijęs elementas — bajorija. Dviem kryptimis auga 
jos galybė. Vidaus nesutikimų ir pavojų spiriamas did. kunigaikštis turė- 
jo duoti jai privilegijų; stambesnioji bajorija surinko į savo rankas dova- 
nojimų keliu didoką skaičių žemių. Šalia stambiųjų žemvaldžių ir paties 
„šeimininko“, did*. kunigaikščio, turinčio savo žinioje, palyginti, dar di- 
delius plotus, atsiranda trečia ūkio galybė — Bažnyčia. Tie nauji veiks- 
niai, žymiai pakeitę Lietuvos ekonominius bei socijalinius santykius, pa- 
sirodo pradėjus valdyti Vytautui D. 

Įnešdamas daug naujo į Lietuvos politinį gyvenimą, Vytautas per- 


1 Plg. lietuvišką vertimą: A. I. Vėryka — Darevskis, Lietuvos mokesčiai XV — XVI 
amž. Kaunas 1929, p. 19, 

2 Plg: K. Jabionakio paskelbtą Didž. kunigaikščio Kazimiero privilegiją Žemaičių 
žemei 1441 m. Praeitis II t. (1933). 1441 m. tekste apie tai aiškiai dar nekalbama 

tvarko taip pat ir socijalinius santykius, Maža mums tėra užsilikę iš jo 
laikotarpio dokumentų originalų. Vytauto reformų turiniui suprasti ir pa- 
žinti, kurios iki šiol istorinėje literatūroje tiek maža tebuvo liestos, dau- 
gelyje atsitikimų reikia tenkintis vėlesnėmis sporadiškomis šaltinių. 
pastabomis. 

Norėdamas iš vidutiniųjų ir smulkesniųjų bajorų luomo susidaryti 
sau patikimą sluoksnį, galintį stiprinti ir remti jo politiką, ir atsilyginda- 
mas už karo ir administracijos tarnybas, Vytautas dalė žemes. Remda- 
masis kunigaikščio regalijos teise, pagal kurią visa žemė skaitėsi jo nuo- 
savybe, ypač ten, kur dar nebuvo jokio savininko, jis galėjo ją dalyti 
savo ištikimiesiems. Pačių Vytauto dovanojimų turime tik porą dešimčių; 
visa eilė jo tokių aktų yra žuvę. Apie juos tačiau pakankamai sužinome 
iš teismo knygų ir kitų dovanojimų dokumentų antrojoj 15-tojo šimtm. 
pusėj. Dar 16-me ir 17-me šimt. remiamasi prie progos Vytauto donacijų 
aktais. Toji aplinkybė išlaikė daugelio jų turinį, o kartais ir paties akto 

tekstą in extenso. 

Vis dėlto tų vėlesniųjų šaltinių žinių neužtenka Vytauto bei jo pa- 
pėdininkų dovanojimų charakteriui visai nušviesti. Nemaža jų buvo iš- 
dalyta kaip tarnybinės žemės. Žinomas Kazimiero laikais posakis „tą že- 
mę jis išsitarnavo prie Vytauto“ — „imenije vyslužil za Vitovta“ (LM 
XXVII 20, 54, 64 ir tt.) — rodo, kad bajorai tokias nuosavybes bus 
gavę paveldėjimo teise, būdami ištikimybės bei vasaliteto 'ryšyje su didž. 
kunigaikščiu. Bajorų reikalavimas patvirtinti 1447 ir 1492 metų privile- 
gijose Vytauto ir jo brolio Zigmanto jiems padarytus dovanojimus sako, 
kad nevisada jie ta laisve galėjo naudotis. Tačiau ir čia yra galima, kad 
paveldimai duotoms žemėms buvo dar kartą prašomas patvirtinimas. Iš 
viso reikia nepamiršti, kad, kaip Rusijoje, taip ir Lietuvoje, ypač 15-tojo 
šimtmečio pradžioje, didelėje daugybėje atsitikimų beveik negalima dary- 
ti skirtumo tarp paveldėjimo teisės duotų (laisvų) žemių (a//odium rus. 
votčina) ir nepaveldimų tarnybinių plotų (bemeficium, rus. pomesije), nors 
abiejose pirmosiose privilegijose (1387, 1413) šie du atvejai ir yra 
skiriami. 

15-tojo šimtmečio dovanojimai yra įvairiopos rūšies. Šalia pačių 
pirmųjų neapgyventų ir neišdirbtų žemių donacijų vis didėja Vytauto ir“ 
jo įpėdinių užrašymai „juodos“, turinčios mokėti mokesčius ir pareigas 
atlikti, valstiečio žemės. Kartu su ja patenka, žinoma, tą plotą dirbąs 
ūkininkas į naujo pono priklausomybę. Dažniausiai susitinkame su ketu- 
riais dovanojimų elementais: 1) žeme, 2) teise naudotis miškais, van- 
denimis ir pievomis, 3) valstiečiais ir 4) einamosiomis pajamomis iš muitų, 
smuklių ir kt., Vytauto laikais beveik nežinomomis, o Kazimiero jau labai 
gausiai didikams užrašomomis. 

Dovanojimų turiniui pavaizduoti duodu čia porą charakteringesnių 
pavyzdžių, kuriuose kalbama apie valstiečių perleidimą į naują nuosavybę. 
Iš 1407 metų turime vieną gana svarbų dokumentą (SemMon 257): Vy- 
tautas davė Vilniaus seniūnui (starostai) Albertui Mon(i)vidui už jo dide- 
lius pasitarnavimus į pietus nuo Vilniaus 6-7 vardais „išskaičiuotas vieto- 
vės, kaimus (possessiones, villas et hereditates), perleisdamas jam visas. 
teises (cum omne iure et proprietate). Toje žemėje gyvenantieji prasčio- 

kai, — ten išskaitytos atskiros jų rūšys (pabulatores egucrum, servitores, 
censuales mellis alias bortnyky) ir daugelis kitų aiškiau nepažymėtų vie- 
tos gyventojų — atiduodami naujo pono priklausomybėn. Kaip atlyginimą 
už tai Monvidas ir jo palikuoniai turi eiti didž. kunigaikščiui karo prie- 
volę. Tais pačiais metais ponas (pan) Ilja Viačkavičius „už savo (mums) 
atliktas niekada neužmirštinas ir ištikimas tarnybas“ gavo 7 kaimus su 
visa priklausomybe, mokesčiais, pajamomis, duoklėmis ir viskuo  kitkuo, 
kas tik kaimams priklausė ir kas jų klausė (s/ušalo i tiagžo, ALKG 2). 
Naujas savininkas visa tai gauna visiška paveldėjimo teise su visomis 
laisvėmis. Jis atleidžiamas nuo mokesčių (vad. vološčinos ir jamos). 
Dviejuose dovanojimuose, kaip ypatingas nuopelnas, pažymima, kad 
naujai apdovanotieji lydėję Vytautą į Prūsus, jam antrąkart bėgant pas 
kryžiuočius (AVK XXIV 220, AJZR I 14 t). Reikšmingas taip 
pat Vytauto užrašas (1421 m. birželio mėn. 22 d.) Žemaičių vyskupijai. 
Norėdamas naujai įkurtą vyskupiją ekonomiškai aprūpinti, did. kunigaikš- 
tis dovanoja jai iš 6-7 sričių po 10 valstiečių (homines su jų dirbama 
žeme (terra arabili). Kapitulos kanauninkams jis taip pat užrašo 
60 ūkininkų su visomis teisėmis (cum omni iure et dominio, SemŽm 353). 

Iš vėlesnių laikų transsumptų ar tik trumpai minėtų Vytauto aktų 
matome, kad dovanojimų ir valstiečių užrašymo skaičius yra gana didelis. 
Žemaičiams (Kaltinėnai, Varniai, Palanga, Kretinga) turime keletą Vytau- 
to aktų, gyvai parodančių, kaip Vytautas nekartą ūkininkus dešimtimis 
perleido bajorams! 

Toji Vytauto perdėm tik bajorams naudinga politika daugiau prie 
laisvės pratusiai Žemaičių liaudžiai buvo, žinoma, nepakenčiama. 1418 me- 
tų vasarą kyla Žemaičiuose maištas. Jo priežastys iki šiol įvairiai aiškina- 
mos. Plačiau ties juo buvo sustojęs J. Fijalek.? Įsiskaičius i Vytauto ko- 
respondenciją su ordinu (CeV 411, 439, 441) ir kitus papildemus Livoni- 
jos magistro pranešimus (LUB V 403, 426, 448), darosi aišku, kad šita 
1418 m. valstiečių revolta buvo socijalinio pobūdžio. Netvarkos ir suiru- 
tės metu buvo išvytas vyskupas, kunigai, deginamos bažnyčios. Ūkinin- 
kams atrodė, kad naujos tikybos įvedimas, surištas su bažnyčių  aprūpi- 
nimu valstiečiais, žemėmis, reiškė socijalinių santykių blogėjimą, jų laisvių 
netekimą. Iš čia toji tariamoji reakcija, kurios pirmutinė priežastis 
glūdi Vytauto politikoje valstiečių atžvilgiu (plg. mano įrodymus p. 
99 — 106). 

b) Vytauto įpėdiniai dažnai turėjo skaitytis su jo įvesta tvarka, pa- 
pročiais, su senove — „starina“. Dažnai šaltiniuose minima: „(my) stariny 
nie rušajem, a noviny nie uvodim.“ Žygimanto ir Kazimiero laikais tosios 
„senovės“ buvo ypač žiūrima. Tik privilegijų keliu valstiečių nenaudai 
buvo įvesta nemaža „naujenybių“. 1434 m. Zigmanto I privilegija atleido 


1! AVK XXIV 73,84. Plg. K. Jablonskis, Nauji Vytauto laikotarpio aktai, Praeitis, 
II (1933) 386 są. Jablonskis. Dar vienas d. k. Vytauto raštas keliems Medininkų bajo- 
rams, Praeitis II (1933). 

* J. Fijalek, Uchrzešcijanienie Litwy przez Polskę, Polska i Litwa w -dziejowym, 
stosunku, Warszawa—Krakow 1914, 106 t.t. 

bajorų valstiečius nuo duoklių (dziak/a) did. kunigaikščiui. Žinoma, jos 
atiteko valstiečių ponams, kurie tuo būdu galėjo padaryti savo valstiečius 
labiau nuo jų (ponų) priklausomais. Kazimieras suteikė bajorams valstie- 
čių sąskaiton dar daugiau laisvių. Iš jo 1447 metais Lietuvos bajorijai ir 
didikams duotos privilegijos reikia išskirti trys punktai. 1434 metų atlei- 
dimas bajorų valstiečių nuo duoklių yra žymiai praplečiamas. Jiems ne- 
bereikia mokėti didž. kunigaikščio iždui piniginių mokesčių, vad. sereb- 
ščina — sidabrinė, taip pat atleidžiami jie ir nuo arklių statymo, trans- 
portavimo akmenų ir medžio kalkėms deginti, šieno piovimo. Toliau did. 
kunigaikštis pasižadėjo nepriiminėti į savo dvarus bėglių ūkininkų. Pas 
privačius žemės savininkus valstiečių dalia buvo sunkesnė, negu domėnuo- 
se. Todėl nekartą bajorų ūkininkai slapčia išsikraustydavo į didž. kuni- 
gaikščio dvarus. Šituo privilegijos punktu tokiems pabėgimams kelias bu- 
vo užkirstas. Taip pat gana svarbus ir reikšmingas buvo dalykas, kad 
Kazimieras išleido iš savo rankų bajorų valstiečių teisimą. Did. kunigaikš- 
tis pasižadėjo nebesiuntinėti savo teismo antstolių (dzietzkie) į bajorų 
žemes, nebent pats ponas dar nebūtų padaręs savo sprendimo. Tuo bū- 
du ir teismo atžvilgiu privačių žemių valstiečiai buvo mediatizuoti, t. y. 
atiduoti be jokio tarpininko į tiesioginę pono valdžią. Su Kazimiero val- 
dymo laikotarpiu turi būti tat rišamas kitas etapas valstiečių luomo is- 
torijoje. Jo gana skaitlingi dovanojimai, kaip rodo „Knigi danin velikago 
kniaz'a Kazimira“ (DMJ, LM XXVII), — labai svarbus šaltinis valstiečių 
santykiams antroje 14-tojo šimtm. pusėje pažinti, — sukoncentravo pri- 
vačių valdytojų žemėse gana daug ūkininkų. 

ioje vietoje paminėtinas yra kitas klausimas, susijęs su Žygimanto I 
socijaline politika — tai jo nužudymo priežastis. Senesnioji istorikų karta, 
pradedant Narbutu, remdamasi daugiausia 16-ojo — 17-tojo šimtm. šalti- 
niais (Striįkovskiu, Kojalavičiu, Bychovco kronika) aiškino, kad Žygiman- 
tas buvęs nužudytas didikų kaip didelis žemesniųjų luomų prietelius ir 
užtarėjas. Jis norėjęs iškelti, kaip Bychovco metraštis rašo, tą „šuns 
kraują“ (psia krew), valstiečius. Paskutinis įdomesnis darbas, prisidėjęs 
prie senosios istoriografijos nuomonės ir parėmęs jį nauja argumentacija 
ir savotiška 1484 metų Žygimanto privilegijos interpeliacija, yra Bagdono 
Barwinskio monografija apie šį did. kunigaikštį !. 

Iš tos privilegijos visai nematyti Žygimanto žemesniuosius luomus pro- 
teguojančios politikos. Bajorų valstiečių atleidimas nuo valstybinių pilia- 
vų - duoklių reiškia tuo pačiu, kaip matyti lyginant privilegijos tekstą su 
Kazimiero 1447 m. privilegija, tų mokesčių atiiekimą „patiems ponams. 
Nėra nė vieno to laiko šaltinio, kuris užsimintų apie Žygimanto valstie- 
čiams palankią agrarinę politiką. Tačiau daug yra užsilikusių žinių apie 
jo didelį žiaurumą, kuris virsdavo net į patalogiškumą krypstančiu pyk- 
čiu (p. 111). Ne vienas didikas yra nuo to nukentėjęs. Todėl magnatų 
jis turėjo būti nė kiek nemažiau nekenčiamas, kaip cholopai - valstiečiai 
paskutiniųjų. Tat Žygimanto nužudymas rišamas su prasčiokų protegavi- 
mu. Tikroji Žygimanto nužudymo priežastis nėra žinoma. Atrodo, kad ir 
santykiai su Lenkija galėjo čia turėti savo reikšmę (p. 112). Viena tik 


1! Bohdan, Barwinski, Žigimont Keistutevič, 1905 (ukrainiečių kalba), 

aišku iš viso šio klausimo nagrinėjimo, būtent: Žygimanto nužudyme jo 
socijalinė politika valstiečių atžvilgiu negalėjo turėti jokios reikšmės. 


5 


Gausingi ir duosnūs žemių bei valstiečių  užrašymai, žinoma, 

stiprino pamažu agrarinį aukštesniojo luomo pajėgumą. Aukštoji bajo- 
rija (pany, barones, principes, prelates), kurią reikia skirti nuo smulkiųjų 
bajorų, vėliau šlėkta vadinamų, buvo stambūs žemvaldžiai, sukoncentravę 
savo rankose didžiulius žemės plotus. Kariuomenės tarnybai atlikti 1529 
metais sudaryti sąrašai (LM XXX 1 - 232) rodo, kokių galingų agrarų 
jau būta apie 16-tojo šimtm. pradžią. Pagal seimo nuostatus, nuo kiek- 
vienų 8-nių „tarnybų“ (s/užby) turėjo būti paruošiamas karui vienas rai- 
telis (pacholka na dobrom koni). Viena Kęsgailų giminė statė 768 raite- 
lius, Radvilų šeima 629 arklius, Vilniaus vyskupas iš savo „pasaulinių že- 
mių“ (svėrskich imėnij) 236 arklius ir t. tt Iš šitų sąrašų matyti, kad di- 
džiojo kunigaikščio tarybos nariai savo rankose jau buvo sugrobę didelius 
žemių plotus, turėdami savo valdžioje nemažiau, kaip 100—200 prasčio- 
kų (LM XXX 8—15). Tie sąrašai toliau aiškiai parodo diferencijacijos 
tendenciją. Matyti, pačiam stambiajam sluoksniui ekonomiškai kylant, 
žemesniosios, smulkiosios bajorijos padėjimas vis prastėjo. Būta gana 
daug smulkių neturtingų bajorų, kurie, neišsigalėdami apginkluoti nė vie- 
no kario, patys stoja į karą (sam maet echati). Viena ponų taryba sta- 
tydavo 7900 arklius, tuo tarpu visos didž. kunigaikštijos bajorai (tik Kije- 
vui ir Podolijai trūksta sąrašų) duodavo tik 12.325 raitelius. 112 savi- 
ninkų Medininkuose (Ašm.) paruošdavo tik 139 raitelius, 314 bajorų Kau- 
ne jų tik 321 karį, 80 bajorų Lydoje tik 85 karius ir t. t 
(p. 118). 
ž Tie skaičiai labai vaizdžiai parodo tą socijalinį skirtumą tarp aukšto- 
sios ir smulkiosios bajorijos. Iš jų pakankamai matome, kad nedaugelio 
žemvaldžių rankose apie 15-tojo šimtm. pabaigą jau turėjo būti šimtai, 
tūkstančiai „tarnybų“ su jas statančių valstiečių šeimomis. Vadinasi, jau 
labai daug ūkininkų iš šiaip didž. kunigaikščio žinios buvo perėję į pri- 
vačias rankas, 

Priėmus Lietuvai krikštą, žemės pradeda pamažu spiestis prie para- 
pijų bei vyskupijų bažnyčių. Apie bajorų, ypač apie bažnytinių valstieč ų 
socijalinę bei ekonominę padėtį 15 šimtm. beveik nieko negalima pasa- 
kyti. Patys pirmieji mums žinomi dvarų inventoriai, turto, mokesčių ir 
duoklių sąrašai apima tik didž. kuigaikščio žemes. Kas liečia bažnytinius 
valstiečius, tai remiantis privilegijomis ir dovanojimais tik galima šiek tiek 
nustatyti įgytų ini apimtį bei į naują valdžią patekusių valstiečių 
pareigas (p. 120 — 123). 

Gausiai ao Lietuvos Katalikų Bažnyčią 1387 m. Jogaila. . 
Dotuodamas šv. Stanislovo bažnyčią Vilniuje, jis paskyrė jai žemių iš 
Tauragnų, Labunavo, Malėtų, Verkų ir Bokštų sričių su joms priklausan- 
čiais valstiečiais, arklių augintojais bei prižiūrėtojais (pabulatores), medaus 
duoklininkais (mellis datores) ir su kitais mokesčiais (pav. duoklėmis, ei- 
nančiomis iš užtvankų upėse žuvims gaudyti ir kt.) Beveik kasmet pas- 

kiau būdavo tos dovanos praplečiamos, padidinamos. 15-tame šimtm. 
bažnyčios susilaukia taip pat stiprios paramos iš didž. kunigaikščių. Ir 

ygimantas, ir Kazimieras padaro stambių užrašų. Bažnyčioms pavedami 
valstiečiai duoklininkai, vadinami įvairiausiais vardais (crnethor:es, tributarii, 
servitores, incolae, coloni, homines. danniki, villani), atleidžiamos jų žemės 
nuo mokesčių. Kunigaikėčio iždui, bažnyčių naudai paliekami įvairūs 
aiškiau nenusakyti mokesčiai (pensiones, tributi, dacie). Jų žinioje yra 
taip pat valstiečių lažų ir šiaip kokių nors darbų (servitiae Iabores) atli- 
kimas, 

Žinoma, palyginus su didž. kunigaikščio plotais bei domėnais ir mag- 
natų-bajorų žemėmis, bažnyčių sklypai sudarė daug mažesnes, po visą 
kraštą išmėtytas, juosteles. Vilniaus vyskupija buvo vis dėlto gana turtin- 
ga. Jai priklausė rytų Lietuvoje ruožais visa eilė sričių, pradedant nuo 
Tauragnų iki Bokštų, nuo Salako iki Igumeniaus, Uborco, Kamienco. 

Daug ryškiau, negu 14-tame šimtm., iš žymiai gausingesnių 15-tojo 
ir 16-tojo šimtm. šaltinių matyti visuomenės pasiskirstymas. Pats žemiau- 
sias jo sluoksnis — belaisviai, 14-tame šimtm. žinomi /amilijos vardu, didž. 
kunigaikščio dvaruose sudarė taip vadinamą „šeimyną“, vergučius, čeliad 
mevolnaja. Ją sudaro abiejų lyčių laisvės netekę ar vergais gimę 
asmens (parobki, žonk', devki), Atlikdami visur ūkio ir laukų darbus, jie 
turėdavo prie dvarų (prirobki) savo mažiukus sklypelius ar savo naminių 
gyvulių. Dvaro „šeimynai“ išlaikyti buvo skiriama kas rudenį tam tikras 
javų kiekis, vad. miesiačina. Nustatyti tų belaisvių skaičių negalima, nes 
iš viso 15-tajam šimtmečiui neturima tikslių davinių, ir apie jokias statis- 
tikas šiuo klausimu negali būti kalbos. 

Šalia vergų plačią valstiečių grupę sudarė valstiečiai jungvilkiai 
(tjaglyje). Nors šitas pavadinimas prieš Kazimiero laikus nevartojamas, 
tačiau toji ūkininkų rūšis bus neabejotinai jau Vytauto laikais buvusi ge - 
rai žinoma. 1401 m. vokiečių ordino skunde minimi czinshaftige, censiti , 
kurie eigen skaitomi. Taigi reikia manyti, kad jungvilkiai jau 14-tajam 
šimtmečiui buvo pažįstami. | 

Dėl pačios jungvilkio — H/aglyje sąvokos pas rusų teisės ir visuome- 
nės istorijos tyrinėtojus būta neaiškumų. Leontavičius aiškino, kad žodžiu 
tjaglyje apimama gana plati sąvoka. Ja pažymima, kad valstietis turi ne 
tik mokėti mokesčius, bet taip pat atlikti įvairius darbus! Dovnar Za- 
polskis, visiškai susiaurindamas įjungvilkio sąvoką, aiškina, kad //aglyje 
valstiečiai buvo tie, kuriems dar reikėdavo atlikti baudžiavas, vad. prigon, 
eiti į talkas (to/oko) kokiems nors nepramatytiems darbams, pav. sustip- 
rinti griaunamoms užtvankoms ir kt.? Lijubavskis aiškiais pavyzdžiais įro- 
dė, kad :jaglyje reiškia tam tikrą valstiečių grupę, kurie be visų kitų at- 
liekamų pareigų turėdavo taip pat talkas eiti?  Jungvilkiai skyrėsi nuo 


it F. J. Leontovič Krestjanskiį dvor v litovsko—russkom gosudarstvė, Žurn. Minist 
Narodn. Prosv. II (1896) p. 410. : s 

2 M. V. Dovnar -Zapolskij, Gosudarstvenoje choziaįstvo vel. kniaž. Litovskago pri 
Jagellonach, Kievskija Universitetskija Izvestija 1900—1, p. 230. 

3 M. K. Ljubavskij, Oblastnoje dėlenije i mėstnoje upravlėnije litovsko-ruskago 
gosudarsva ko vremeni izdanija pėrvago litovskago statuta. Moskva 1892, p. 315 t.t. Plg. 
K kr Agrarnaja Reforma Sigismunda Augusta v vel. kniaž. Litovškom. Petrapilis 191 

t. p. 4 1 

kitų „prostyje Ijudi“ tuo, kad jie turėdavo atlikti daugiau darbų, vadinas, 
abiau priklausė nuo pono. Aie/jaglyje — valstiečiai, neturį vad. 
„služba Ijaglaja“, buvo labiau objektyviame santykyje su pono dvaru. 
„Jiems reikėjo mokėti mokesčius, duoti duokles (djaklo, mezlevo:. 

Atsižvelgiant į ūkininko laisvę, galimumą apleisti dirbamą žemę, vals- 
tiečiai vėl skirstomi į dvi grupi: pochožyje laisvieji) ir niepochožyje. 15-tojo 
šimt. antroje pusėje yra, palyginti, dar gana daug laisvų valstiečių, turin- 
čių teisę pasirinkti sau poną. Tačiau jų skaičius su laiku vis mažėjo; ne- 
turėdami prie savo dvarų niekada per daug valstiečių, ponai turėjo ten- 
denciją laisvųjų teises apriboti, jas susiaurinti. Tam pavaizducti yra gana 
daug payyzdžių dvaro maršalko teismo knygose. 

Pareigų ir mokesčių įvairumas 15-me šimtmetyje dar labiau diferen- 
cijavo valstiečių luomą. Pats bendriausias "mokestį mokančių valstiečių 
pavadinimas buvo danniki — duoklininkai. Efimenko, tur but, visai pama- 
tuotai suskirstė visus valstiečius į dvi kategorijas: //jaglyje ir danniki. Duo- 
klininkai, mokantieji savo mokesčius skaidriu medumi (presnym medom), 
iš seno vadinosi boriniki. Tai buvo visos didž. kunigaikštijos dalyse pla- 
čiai žinoma valstiečių rūšis. Dažnai minimi taip pat kiaunininkai (kunič- 
niki) ir bėbrininkai (bobrovniki). Didžiojo kunigaikščio ir didikų medžio- 
klėms buvo rekalingas visas kadras paruoštų žmonių. Cia minimi žvėrių 
varovai—girininkai, šunų laikytojai, sakalų prižiūrėtojai, šauliai (osočniki, 
lovčie, psarcy, sokolniki, strelcy'. Gyvulininkystė (ypač arklių auginimas ir 
prižiūrėjimas) taip pat reikalavo pasiskyrstyti pareigas. Baltgudžių kalba 
rašytuose šaltiniuose dažnai minima: konokormcy, kobylnik',koniuchi. 

Atskirą valstiečių grupę sudarė įvairių rūšių amatininkai. Didž. ku- 
nigaikščio domėnuose ir didžiuosiuose dvaruose daugelis pačių reikalin- 
giausių ūkio ir kasdieninio gyvenimo reikmenų turėjo būti vietoje pasiga- 
minti. Toks natūralaus ūkio būvis, žinoma, padėjo plėtotis „namų indus- 
trijai“. 

Pačios pirmosios 14-tojo šimtmečio žinios rodo, kad amatai tada ne- 
buvo labai išsivystę (p. 135). 15-me šimtm. šaltiniai jau mini keliasdešimt 
įvairių rūšių „specijalistų“, amatininkų, turinčių atlikti tam tikrus pagal 
įpratimą darbus arba atiduoti dvarui tam tikrą kiekį savo darbo produk- 
tų. Dažniau minimos šios amatininkų valstiečių rūšys: kalviai, staliai, siu- 
vėjai, mūrininkai, plytininkai, puodžiai, kailiai, ietininkai "iečių dirbėjai), 
kubiliai, rogių, statinių dirbėjai, malūnininkai, angliai, dervos, smalos de- 
gėjai, užtvankų darytojai, balnų, užraktų dirbėjai ir tt. Apie 16-tojo šimt. 
pusę prie Gardino piliės priklausiančiame karalienės Bonos dvare būta 
jau 46 rūšys atskirų tokių valstiečių —amatininku (AVK XVII 2 tt.). 

Kaip aukščiausias ūkininkų luomo laipsnis būtų dar galima čia pami- 
nėti taip vad. „tarnai“—slugi. Jų būta: slugi pulnyje (servitores expeditio- 
narii), turėję atlikti įvairias keliones, išvežioti laiškus, pranešimus etc.; slugi 
pancyrnyje ir ščitnyje, turintieji atlikti karo tarnybą su skydu ir šarvais. 
Slugi panc'rnyje savo pradžią bus gavę jau Vytauto laikais (CeV 440). 

Nors mokesčių ir duok'ių sistema 15-me šimtm. šiek tiek įvairėja, 
tačiau iš esmės ji pasilieka tokia pat. Iš teismų knygose ir moner- 
„cho aplinkraščiuose išskaičiuojamų pareigų, mokesčių ir piliavų sąrašų, 
tiesa, matyti jų nepaprastas įvairumas, didelis nevienodumas. Tat statisti- 

nių ar kokių tabelių sudaryti nėra jokios galimybės. Kiekviena sritis, 
kekvienas valsčius, net beveik kiekvienas kaimas turėjo atskirą evoliuciją 
"susidarė tradicijas, „senovę“—s/arina, pagal kuriąbuvo atliekami dvarui dar- 
bai, mokami mokesčiai. Taip, pav., įei vienur vienam valstiečiui už žemę, viską 
-pavertus pinigais, priseina sumokėti 53 grašiai, tai kitur visam kaimui už- 
dėta tik 18 grašių. Mokesčių didumą galima pažinti tik palyginus jį su 
to paties laiko ūkio produktų ir galvijų kainomis!. Pirmajam ūkininkui 
tenka, pav., kasmet atiduoti 2!/;—3 kiaules, 13—15 avių, arba 25—30 žą- 
sių. Pagal to laiko agrarinius santykius tai nebuvo labai maža suma. 

Natūralijos, žinoma, vis dar dominuoja. Rugių, avižų, kviečių, šieno 
ir medžio duoklės su karvių, kiaulių. avinų. vištų ir kiaušinių mezliavomis 
(p. 139—140) sudaro pačius pagrindinius mokesčius. Žygimanto II (Senojo) 
valdymo pradžioje jau pastebima tendencija natūralijas pakeisti piniginiu 
mokesčiu. Iš čia atsiranda pačioje pradžioje kiaunių, tinklų, apynių „pini- 
„gėliai“ (kuničnyje, nievodničyje, chmelevyje, pieniazi). 

Mokamieji mokesčiai bei atliekamos pareigos dar neleidžia tik- 
sliai spręsti apie valstiečių ekonominę padėtį. Reikia žiūrėti jų pa- 
čių turto. 


6. 


Iš 15-tojo šimtmečio pabaigos turime keletą inventorių apie valstie- 
čių turtą, naminių gyvulių skaičių, dirbamos žemės plotą ir kt. Jie liečia 
tik domėnų ūkius. Apie privačius (ponų ir bažnytinius) valstiečius beveik 
nieko negalima pasakyti. 16-tojo šimtmečio pradžioje inventorių skaičius 
didėja, bet ir jie neduoda tikro vaizdo. Iš jų galima vis dėlto pastebėti, 
jog valstiečių gana skurdžiai gyventa. Pav. Šalčininkuose (Vilniaus krašte) 
1555 m. 106!/> „tarnybos“ turėjo tik 92 jaučius ir 31 kuiną (Kliača, AVK 
XIV 21). Beržininke 37!/s „tarnybos“ (77 „dūmai“) valdė 7 jaučius ir 82 
darbo arklius (DMJ 68). Miadeluose iš 36 „tarnybų“ 10 neturi nei jungo, 
nei arkliuko, o kiti turi po vieną kuiną ar jautį (DMJ 75). Tytuvėnuose 
(Žem.) 60 „tarnybų“ jungvilkiai (ijaglyje) turėjo 94 jungo jaučius ir 130 
arklių (AVK XIV 5). Neretai inventoriuose užtinkamas pažymėjimas „jis 
nieko neturi“ (DMJ 68,73) arba „jis neturi net nė vienos vištos“ (JalA 1 
t.t.) rodo, kad skurstančių valstiečių buvo užtektinai, . 
Tai aiškiai patvirtina Žygimanto II. Senojo 1522, 1527 ir 1529 metų cirku- 
liarai ir nurodymai Žemaičių saniūnui ir valdininkams. Liūdni buvo didž. 
kunigaikščio valdininkų savavaliavimo padariniai. „Daugybė mūsų valstie- 
čių išgaišo (zginuli),““ dejavo karalius (p. 144). Domėnuose liko daug ap- 
leistų ūkių. Neišsigalėdami užmokėti mokesčių ir atlikti pareigų, daugelis 
valstiečių išsinėšdino kur kitur, palikdami „pustovčinas“. 1527 m. Zygiman- 
tas II. vėl skundėsi viename savo laiške į Žemaičių valdininkus: „Mūsų 
revizoriai suskaičiavo tenai visas valstiečių „tarnybas“ ir jų apleistus ūkius 
ir atvežė mums jų sąrašus. Iš jų mes pamatėme, kad tose srityse vietiniai 
valdininkai daug skriaudų pridarė ir nežmoniškas naštas uždėjo (velikij 


L Javų - kainos LM XX 1198 (rugių statinė 5 grašiai), AZR II 178 (1 kiaulė—20 gra- 
Šių, avis—4 grašiai, žąsis 2 grašiai ir t.t.) Plg. LM XX 1179. 

krivdi i niepomernyja tiažkosti). Daugelis valstiečių paliko savo ūkius ir 
išsinėšino; tat paliko daug apleistų ir tuščių vietovių...“ (AZR II 
182 t.j. 3 

Sustoti reikia čia ties lietuvių į Prūsus bėgimo klausimu. P. Karge 
ir Dr. A. Salys yra atkreipę atidžią į lietuvių kolonizaciją Užnemunėje. 
Jų dviejų sunaudota daugumas šaltinių. Mums rūpėjo nustatyti tos 
„emigracijos“ laikotarpį. Plačiau teko sustoti ties iki šiol tam reikalui 
nevartotu šaltiniu — ordino kapitulos kasos išlaidų knygomis, vad. 
„Marienburger Treflerbuch“. Iš jų matyti, kad bėgimas į Prūsus jau gana 
anksti užtinkamas (p. 146—148:. Nestatant vienokių ar kitokių išvadų 
bei tyrinėjimo rezultatų politikos tarnybon ir neišnaudojant jų santykių 
su vokiečiais momento reikalui, svarbu įšsiaiškinti tikrąsias lietuvių į 
Prūsus kraustymosi priežastis. 

Turint galvoje valstiečio ūkišką padėjimą antroje 15-tojo šimtmečio 
pusėje, nesunku bus suprasti, kad didesnė dalis ūkininkų, neskaitant 
keliolikos žinomų bėgimo faktų iš 13-tojo — 14-tojo šmtm., bus emigravę. 
dėl ekonominis krizės. Keliaudamas į Prūsus, valstietis dar manė išsi- 
laisvinti iš pono savavališko rėžimo. Iš vienos Kazimiero laikais vestų su 
ordinu derybų (ca 1481 m.) protokolų nuotrupos matyti, kad pabėgėliai, 
kaip dvarų belaisviai (eigen, familia illibera), taip ir ūkininkai (gebuwer), 
socijaliniu atžvilgiu rasdavo ten sau geresnes sąlygas. Tame rašte did. 
magistras sako, karalius neturįs teisės pabėgėlių atgal reikalauti. Savo. 
tvirtinimui paremti jis išskaito tam tikrus motyvus, visai nebeužsiminda- 
mas apie vergų—belaisvių grąžinimą (iš viso man nėra žinomas nė vienas. 
bėglio grąžinimo faktas). Valstiečiai Prūsuose vedę, sukūrę šeimas, įsigiję 
turto. Jų vaikų, kurie daug geresniuose teisės santykiuose esą gimę, 
jokiu būdu esą nebegalima grąžinti į Lietuvą. Grąžinant vienus vyrus, 
būtų daroma didelė skriauda „zu zelen verdampnis“, be to, jie Prūsuose 
esą geresni krikščionys. 

Tokiomis savo „argumentacijomis“ ordinas pats rodė, kad jis mielai 
žiūri į bėglių atėjimą į Prūsus. Sustojus kolonizacijos bangai iš Vokietijos 
(Žem. Saksų, Silezijos), kryžiuočiams reikėjo kuriuo nors būdu kolonizuoti 
dar visai maža žmogaus rankos paliestas didž. girias („die Wildnis“), tuos. 
tyrus. Neretai Rytprūsiuose ištikdavo marai, ligos. „Tušti ūkiai“, nebegy- 
venamos vietos („wuste huben“) turėjo būti vėl apgyvendinamos. 

Palyginus Prūsų ir didž. kunigaikštijos gyventojų - valstiečių eko- 
nominę padėtį, jau vien iš inventoriuose sužymėto turto skaičiaus matyti, 
kad Prūsų ūkininkai geriau gyveno. Mažai apgyventuose tyruose bėgliui 
buvo daugiau galimumų, platesnė laisvė. Užtat apie 15-tojo šimtm. vidurį 
vakarų link traukia stipri kunigaikštijoje suskurdusių, nusigyvenusių ar 
laisvės išsiilgusių vergučių, belaisvių ir pusiau laisvų ūkininkų srovė. Taip, 
pav., 1433 m. ordino maršalka rašo didž. magistrui, kad vienu kartu iš 

emaičių į Karaliaučių atitraukę 46 žmonės — vergai (eigen) Jis prašo 
patarti, kur galėtų padėti tokį didelį emigrantų skaičų.? Susekti bėglių 


k Kė Ordensbriefarchiv. Preussisches Staaisarchiv zu  Kėnigsberg i. Pr, XVI Nr 

skaičių ar duoti aiškesnes to laikotarpio statistikas dar neįmanoma. Mes 
turime. čia tenkintis konstatavę, kad tai yra aiškus argumentas lietuvių 
valstiečių ekonominei padėčiai pačioje didž. kunigaikštijoje nušviesti. 

Paskutinis klausimas, ties kuriuo esame sustoję, yra Lietuvos javų 
eksportas ir jo įtaka į valstiečių ekonominę bei socijalinę padėtį. 

Kol pats ponas mažai dirbo žemę, jo valstiečio patarnavimai, darbai 
jo paties ūkyje, jam dar nelabai buvo reikalingi. Praplečiant dirbamos 
žemės arealą, vystosi pamažu tampresnis ryšys tar pono dvaro ir valstie- 
čio kiemo, atsiranda lažai. Taip einama prie baudžiavos. 

Tat kyla klausimas, ar daug buvo dirbamos žemės 15-tojo šimtm. 
antroje pusėje ir 16-tojo amžiaus pradžioje. Nuo ariamojo ploto padidi- 
nimo. priklausė javų ūkio išsiplėtimas. Kitais žodžiais tariant, svarbu ži- 
noti, ar grūdai jau buvo eksportuojami, ar dar ne. Dėl 14-tojo ir 15-toje 
:šimtm. pirmosios pusės abejoti netenka, nes turima grūdų įvežimo faktų 
(p. 154). Ne taip lengva atsakyti į klausimą 50 metų vėliau.. Čia esama 
kontroversijų. 

Daug čia padeda palyginant to laiko Lietuvą su Lenkija, Anksčiau 
buvo manoma, kad po Torno antrosios taikos (1466 m.), paėmus Dancigo 
uostą, prasideda gausus Lenkijos javų eksportas. St. Kutrzeba, Vlocla- 
veko muitinės muitų knygų leidėjas ! nustatė, kad antroje pusėje 15-tojo 
ir pradžioje 16-tojo šimtm. Lenkijos javų eksportas buvo dar labai ma- 
S ai Š Žygimanto II Senojo valdymo pabaigą pradeda jis didėti (p. 
154 — 155). 

Ar galima tą patį pasakyti apie Lietuvą? Jos užsienio prekybai pa- 
žinti reikia paimti tris jos prekių išvežimo vietas: Vislos baseiną (Vloc- 
laveką, Danci>ą), Nemuno upyną (Karaliaučių, Dancigą) ir Dauguvos upę 
(Rygą. Didelę dalį savo išvedžiojimų galime paremti paskutiniųjų kelerių 
metų lenkų ir vokiečių istorikų tyrinėjimų rezultatais. E. R. Raths?, na- 
grinėdamas 16-tojo šimtm. prekybą Vislos upe, nustatė, kad tik pamažu 
į 15-tojo šimtm. pabaigą grūdai pradeda užimti eksporte pirmąją vietą. 
'O Lietuvos—Vislos baseinui priklausančios (pietinės) žemės dar ir 16-tojo 
šimtm. pirmoje pusėje nedaug prisideda prie Vislos javų eksporto. 1568 
m. per Vloclaveką iš Lietuvos išvežami 3734 „svoriai“ * javų, iš Lenkijos 
18.777,5 „svoriai“, 1576 iš Pietų Lietuvos Visla išplaukia 466 „svoriai“, 
o iš Lenkijos 11.022,2 „svoriai“. Panašių išvadų priėjo R. Rybarski * sa- 
vo knygoje apie Lenkijos 16-tojo šimtm. prekybinę politiką. 

Nemuno prekyboje daug naujos ir instruktyvios medžiagos davė 
Kurtas Forstreuteris *. Pirmosios iš Lietuvos eksportuojamos prekės yra 
vaškas, medis 'vad. W'izensc198). Tik į pabaigą 15-tojo šimtm. po- 
ra kartų išvežami javai. 


1 Regesta Theloni Aguatici Vladislaviensis, Krakow, 1915. 
Bs Anja Robert Raths, Der Weichselhandelim 17. Jahrhundert, Diss. Marburg 1927, 
3, Vienas „svoris“ — 40 centnerių, 
4. Roman Rybarski, Handel i polityka handlowa Polski w XVI stuleciu, Poznan, t. I. 
41928) 29,37; t. II, (1929) 18. 
5. K. Fortstreuter, Die Memel als Handelsstrasse Preussens nach Osten. Kėnigs- 


berg i, Pr. 1931,59, 60, 62, 86. 

Šalia kitų produktų (vaško, medžio, kailių, pelenų, odos, linų, de- 
guto) javai sudaro tik visai mažą, dar jokios didesnės reikšmės neturintį, 
kiekį. Forstreuterio davinius apie javų eksportą galima trumpai reziu- 
muoti, kad pirmoje 16-tojo šimtm. pusėje dar nedaug grūdų tebuvo iš- 
vežama (minimos tik dvi eksportuojamų javų rūšys: rugiai ir miežiai). Dar 
mažiau javai buvo išvežami Dauguvos upe į Rygą '. Visi šie daviniai 
gali būti šiek tiek paremti Lietuvos muitų knygų nuotrupomis (p. 1571. 

Iš to, kas pasakyta, aiškėja, kad Lietuvos javų eksportas, t. y. dir- 
bamos žemės ploto padidinimas, nedaug galėjo turėti įtakos 15-tojo šimtm. 
antroje pusėje į valstiečių socijalinius santykius. Tačiau tendencijos pri- 
rišti valstiečius labiau prie žemės, laisvuosius—pochožyje—padaryti nelais- 
vais, uždėti jiems naujas naštas, apčiuopiamai pastebimos. Taip iš daik- 
tinio mokesčių ir piliavų formoje žinomo dvaro ir valstiečio santykio pra- 
sideda niveliacijos procesas į asmenišką priklausomumą, iš taip vadinamo 
„Grundherrschafi“ einama į Guisherrschaft". 

Po pusės šimto metų (1588) Lydos inventoriuose jau užtinkama toki 
pastaba: „Jei valstietis nustatytų trijų dienų nedirbo arba šešių savaičių 
būvyje per savaitę vieną sykį neatėjo, ypač vasarą, tai jis turi visą savai- 
tę dvare darbuotis grandiniuose. Paskui turi duoti užveizdai aviną. Jei 
ir paskui jis būtų nepaklusnus, tai reikia jį išplakti prie stulpo“ (AVK 
XIV 312 t.) 

Šituo keliu buvo einama į tikrąją baudžiavą, kuri 17—18-me šimtm. 
visu sunkumu užgulė prasčioką. 


Iš pačios svarbiausios literatūros ir šaltinių. 


A. REIKALINGIAUSIEJI ŠALTINIAI IR JŲ ČIA VARTOTIEJT 
SUTRUMPINIMAI: 


ALRG = Akty Litovsko—Russkago gosudarstva, ed. M. Donar—Zapolskij, Čte- 
nija v imperatorskom občestve istoriji i drevnostej Rossijskich pri Moskovskom uni- 
versitete, t. 191 (1899), 1. dalis (1390—1529). 

t. XVII (1890, Akty Grodnenskago zemskago suda), t. XXIV (1897, Akty o bojarach). 

AZR = Akty otnosiaščijesia k istoriji Zapadnoj-Rosiji, ed. J. G. Grigorovič, 
t. I—II. Wilna 1846 tt. 

AJZR = Akty otnosiaščijesia k istoriji Južnoj i Zapadnoj Rossiji, ed. N. J. 

'. Hermann Hildebrandt, Das deutsche Kontor zu Polozk, Balt-Monatschrift 22 (1873) 
2 tt K. L. Goetz, Deutsch-russis:he Handelsgeschichte des Mittelalters. Libeck 1922, 
tt. 

„ *. Terminas „Grundherrschaft“ reiškia pono dominijalines ar nuosavybės (proprietas) 
teises į va'stiečio sklypą. Šitas valstisčio žemės priklauso numas išreiškiamas nustatytomis 
duoklėmis, mokesčiais. „Gutsherrschaft“ reiškia visai kitokį dvaro ir valstiečio ūkio san- 
tykį — tai dva.o pretenzijos į visą valstiečio turta. 

Knigi sudnich del, ed. P. A. Hildebrand). t. XXVII (1910, Knigi zapisej, ed. I. I. 
Lappo). t. XXX (1914, Knigi publičnych del, ed. I. I. Lappo). 

LbCan = Liber Cancellariae Stanislas Ciotek. t. II (Archiv f. 6sterr. Geschich- 
te Bd. 52, 1875). 

. . . . +1 
Muravjovo veikimas Lietuvoj 
(1863 — 1865) 


Paulius Šležas. 
I. SUKILIMO MALŠINIMAS. 


Lietuva ir Lenkija, per paskutinįjį padalinimą (1795 m.) netekusios 
savarankiškumo, nenustojo vilčių jį vėl susigrąžinti. Buvo momentų, kada 
atrodė, jog tos jų viltys turinčios net greit išsipildyti. Pakanka čia pri- 
siminti kad ir Napoleoną, iš kurio, kaip buvo manoma, kovotojo už tautų 
laisvę, laukė išganymo ir lietuvių ir lenkų tautos. Nenuostabu: 1807 m., 
lenkams paguosti, įsteigė Varšuvos Kunigaikštystę, o lietuviams — 1812 m. 
leido Vilniuj susidaryti Laikinąją Didžiosios Lietuvos Kunigaikštystės 
valdžią. Bet šitomis Napoleono dovanomis neilgai tesidžiaugta: kai 1812 m. 
begaliniai Rusijos plotai ir šalčiai sunaikino jo galybę, rusai vėl grižo į Lie- 
tuvą ir Lenkiją ir atkeršijo vieno ir kito krašto gyventojams už parodytą 
jų priešui palankumą. 

Po to gyvenimas kiek aprimo, bet neilgam: užgydžius 1812 m. nelai- 
mes, Lietuva su Lenkija vėl ima svajoti apie rusų valdžios nusikratymą. 
Šitam, kiek leido sąlygos, ruošta ir jaunuomenė ir šiaip platesnieji visuo- 
menės sluoksniai per mokyklas, viešąsias ir slaptąsias draugijas, spaudą. 
Pagaliau 1830 m. buvo padarytas sukilimas. Nors sukilėliai parodė daug 
entuziazmo ir pasiaukojimo, tačiau jų žygis nepasiekė savo tikslo: rusų 
valdžia vėl pasiliko, kaip buvusi, ir Lietuvoj ir Lenkijoj. 

Šitoks nepasisekimas valdantiems davė progos dar labiau suvaržyti pa- 
vergtųjų kraštų laisvę, susiaurint jų teises; Vilniuj uždarė Universitetą, 
o vėliau uždraudė vartoti ir Lietuvos Statutą buvusios Didžiosios Lietu- 
vos Kunigaikštystės žemėse. 

Atrodė, kad paskutiniojo sukilimo nepasisekimas, jo vaisiai, bus gera 
pamoka ateičiai: nesigriebti ginklo kovoje dėl laisvės su priešu, visais at- 
žvilgiais stipresniu. Tačiau iš praeities nelaimių nepasimokyta — ir vėl 
su didele kantrybe ir atsidėjimu ruoštasi prie naujos revoliucijos, kuri įvy- 
ko 1863 m. sausio mėnesį. 

Sutartą dieną įvairiose Lietuvos ir Lenkijos vietose sukilėlių būriai 
puolė rusų kariuomenę ir įstaigas. Visur prasidėjo bruzdėjimas. Rusų 
valdžia, skubindamosi sukilimą numalšinti, tuojau Lenkijai paskyrė naują 
vietininką grafą Bergą, o Lietuvai — general-gubernatorių M. M. Murav- 
jovą, su kuriuo čia nors trumpai susipažinsime. 


* Šis straipsnis skiriamas 1863 m. sukilimo sukaktuvėms paminėti. 

Senosios Rusijos didvyris Muravjovas, mūsų ir lenkų paprastai vadi- 
namas Koriku, gimė 1796 m. Petrapily. Paūgėjęs, pagal to laiko papročius 
mokėsi namie, vadovaujamas svetimšalių mokytojų, daugiausia prancūzų. 
Istorijos, geodezijos, algebros ir karo dalykų mokęs pats tėvas. 1809 m. 
įstoja į Maskvos universitetą, i fizikos matematikos skyrių. Kitais metais, 
tebūdamas vos 14 metų, suorganizuoja universitete matematikų draugiją, 
kurioje aktyviai dalyvauja. 1811 m. Rusija rimtai ima rengtis į karą su 
Napoleonu. Tuo laiku Muravjovas istoja kartu su kitais draugais į kariuo- 
menę. 1812 m. skiriamas atvažiuoja į Vilnių ir darbuojasi Barklay-de-Tolly 
vadovaujamos armijos štabe. — Garsiame Borodino mūšy buvo sunkiai su- 
žeistas. 

Pasibaigus karui, Muravjovas užsidaro vienatvėj, atsidėdamas lavini- 
muisi ir mokslui. 1818 m. veda, o po poros metų išeina į atsargą ir apsigy- 
vena žmonos dvare (Smolensko gub.), kur gauna progos susipažinti su vie- 
tos administracijos ir šiaip įvairių įstaigų netvarka, palaidumu ir kišinin- 
kyste. Tuo metu čia ištinka žmones badas. Muravjovas pasidaro jų labda- 
riu: maitina veltui ne tik savuosius, bet ir kitų dvarų žmones, išleisdamas 
tam reikalui nemažas pinigų sumas. 

Kiek vėliau Muravjovas dalyvauja revoliucijonierių, vadinamųjų „gde- 
kabristų“ judėjime, kurdamas slaptas organizacijas. Šitas judėjimas, sie- 
kęs pakeisti esamą Rusijos santvarką, viešai pasireiškė 1825 m., mirus 
Aleksandrui I. Pastarojo brolis, Mikalojus I, pats pasiskelbęs Rusijos caru, 
sukilimą numalšino, vadus suėmė ir nubaudė. Pateko i kalėjimą ir Murav- 
jovas. Čia bebūdamas, matyt, „atsiverčia“ ir pasidaro aklu ir lanksčiu Mi- 
kalojaus I valdymo sistemos įrankiu. 

Išėjęs iš kalėjimo, kitais metais įteikia carui raštą, kuriame su širdgėla 
išdėsto vietos administracijos ir teismo įstaigų ydas, įsigalėjusią kišinin- 
kystę. Tą savo raštą jis baigia sau charakteringais žodžiais: jokios griež- 
tos, bet teisingos, priemonės tautai nebaisios; jos pražūtingos tik įstatymų 
laužytojams, malonios — liaudžiai, išlaikiusiai sveikus papročius ir trokš- 
tančiai visų gerovės. — Tuo savo raštu Muravjovas, kaip pastebi vienas iš jo. 
bijografų, parodęs sugebėjimą ramiai stebėti, praktišką protą ir įsidėmėtiną 
pažiūrų subrendimą pačiuose svarbiausiuose vidaus politikos ir valdymo 
klausimuose!). 

Galimas daiktas, kad tas carui įteiktas raštas bus prisidėjęs prie jo 
karjeros: 1827 m. finansų ministeris paskiria jį Vitebsko vicegubernatoriu- 
mi. Čia, o vėliau ir kitose vadinamojo Rusijos Šiaurės Vakarų krašto gu- 
bernijose') bedirbdamas, turėjęs progos gerai pažinti jo praeitį ir susida- 
ryti pažiūras, kad tas kraštas nuo amžių esąs rusiškas. — 1828 m. Murav- 
jovas paskiriamas jau Mohilevo gubernatoriumi, kur jis pasirodęs kaip ge- 
rai pažįstąs valdomą kraštą ir geras administratorius. 

Ramų Muravjovo darbą nutraukia 1830-31 metų revoliucija, kilusi Len- 
kijoj ir Lietuvoj. Sukilimo banga pasiekusi ir jo valdomą guberniją. Bet 


! Kropotov, Žizn grafa Muravjeva, 243 p. - 
5 * Rusai taip vadino maždaug buvusios Didžiosios Lietuvos Kunigaikštystės 
emes. 1 “ į 


48 Paulius Šležas: Muravjovo veikimas Lietuvoj 


jis griežtomis priemonėmis greit ją sustabdęs. Paskui, sudarius Lenkijoj 
ir Lietuvoj sukilimui malšinti atskirą kariuomenę, Muravjovas buvo pa- 
skirtas i tos kariuomenės štabą, kur bedirbdamas turėjo progos ne tik patį 
kraštą, jo žmones pažinti, bet ir patirti, kaip reikia malšinti sukilimus: 
uoliai tas pareigas pildydamas, rinko žinias apie priešus ir jų užimtą kraštą, 
tvarkė vietos žmonių civilinius reikalus, pats su kariuomenės būriais sklai- 
dė sukilėlius, tardė sugautuosius ir darė sprendimus. Šitą jo veikimą jau 
mums pažįstamas jo bijografas šitaip charakterizuoja: Muravjovas priklauso 
tiems praktikams administratoriams, kurie siekią tikslo visai paprastomis, 
jau išbandytomis ir visiems aiškiomis priemonėmis. 

Pasibaigus 1830-31 metų sukilimui, Muravjovas paskiriamas Gardino 
gubernatorium, kur išbūna ligi 1835 m. Per tą laiką visur rėmęs savo val- 
domoje srityje pravoslaviją ir stiprinęs rusiškąji elementą, visur, kaip jis 
sakydavosi, naikinęs lenkybę ir katalikybę, uždarinėdamas bažnyčias ir vie- 
nuolynas*. Po ketverių tur būt nevisai sėkmingų darbo metų Gardino gu- 
bernijoj, buvo perkeltas gubernatoriumi į Kurską; iš čia atkėlė jį Petrapilį, 
kur ėjo įvairias pareigas. Pagaliau net buvo paskirtas valstybės turtų 
ministeriu. 1862 m., esą dėl ligos, visai pasitraukė iš pareigų ir išėjo į 
atsargą. 

Taip bendrais bruožais atrodo gana įvairus Muravjovo gyvenimas, iš 
ko galime pasidaryti išvadą, kad Muravjovas, 1863 m. atvykęs į Vilnių, 
jau turėjo pakankamai patyrimo kaip administratorius ir kaip maištų slo- 
pintojas. 

Muravjovo asmenį trumpai galėtume šitaip charakterizuoti: tvirtos, 
plieninės valios; siekdamas tikslo nesidairęs į šalis ar atgal, bet tiesiai ėjęs 
į tikslą. Ką darė, darė nepaisydamas nei protestų, nei Europos opinijos. 
Atsisakęs jaunystėj savo liberalistinių pažiūrų, išsižadėjęs savęs, su kūnu 
ir siela atsidavė carui, Rusijai ir pravoslavijai. Fanatikas, aklai įsitikinęs 
į savo veikimo teisingumą ir gerumą; atkaklus, nepakenčiąs pasipriešini- 
„mo ir niekam nesilenkiąs: teklausęs vien caro. Nebuvęs savanaudis: dirbęs 
ne sau, bet Rusijai. Savo darbe, ypač malšindamas 1863 m. sukilimą, kaip 
matyt iš jo laiškų ir atsiminimų, nebuvęs visų pritartas. Tačiau jis tai laikęs 
paprastu Rusįjos reikalų nesupratimu ir baime nustoti Europoj populiaru- 
mo, kas jam visai buvę nesvarbu. 

Tironas, be širdies, bet su galva, mokėjęs pasirinkti bendradarbius ir 
priemones ir pažinęs savo valdinių silpnąsias ypatybes. Ypač nekentęs visa, 
kas lenkiška ir katalikiška. Bausdamas savo priešus, stengėsi būti visiems 
lygus ir teisingas, nežiūrint kokios jie kilmės būtų ir kokias aukštas pa- 
reigas eitų. Jei ranka uždengtume jo fotografijos mundirių, tai gautume, 
vieno ruso pasakymu, buldogą. Šitokiame jo veide bruožų nedaug, bet ir 
jie bukūs ir šiurkštūs, o pro juos nenoromis veržiasi šalta, tironiška 
šypsena', 


* O kas gali būti paprastesnio ir aiškesnio, kaip įsakymas šaudyti žmones?.. 

* Ne be jo įtakos buvo uždarytas ir Vilniaus universitetas ir uždraustas buv. 
Didž. Liet. Kun. žemėse Liet. Statutas. 

? Istorikas M. Bergas jį taip charakterizuoja: „Kas per figūra tas M. M. 
-Muravjovas? To žmogaus praeity labai daug dėmių ir purvo. Yra žinoma, kad 

Toks tai žmogus ir atvyko 1863 m. į Vilnių. 

Tuo metu Rusijos soste sėdėjo Aleksandras II, pagarsėjęs baudžiavos 
panaikinimu. Sužinojęs apie sukilimą Šiaurės Vakarų krašte, tuojau ėmėsi 
ieškoti tam sukilimui tinkamo malšintojo.  Pasiūlyta Muravjovas, kuris 
tuojau buvo pakviestas į caro rūmus. Apie tą pakvietimą ir pasitarimus 
su caru savo atsiminimuose Muravjovas taip pasakoja: aš pareiškiau, kad 
man, kaip rusui, būtų negarbė atsisakyti Jūsų Didenybės uždedamos pa- 
reigos: kiekvienas rusas privalo aukotis tėvynės gerovei, ir todėl aš neatsi- 
kalbinėdamas prisiimu sunkias to krašto generalgubernatoriaus pareigas. 
Nuo Jūsų Didenybės priklausys įsakyti man tose pareigose pasilikti tiek 
laiko, kiek Jūs rasite reikalinga. Bet kartu su tuo prašau iš Jūsų Dideny- 
bės pusės visiško pasitikėjimo, nes priešingu atveju nebus jokio pasisekimo. 
Aš su pasitenkinimu pasiruošęs aukotis Rusijos naudai ir gerovei, bet gei- 
dauju, kad man būtų suteiktos ir visos priemonės uždėtoms parei- 
goms atlikti. Tarp kitko pareiškiau, kad tas kraštas iš pašaknų rusiškas, 
kad mes jį patys aplenkinome, ir kad 1831 m. patyrimas neišėjo mums 
į naudą, ir kad dabar reikia galutinai nuslopinti sukilimą, išnaikinti maišti- 
ninkus ir pakelti rusų tautybę ir pravoslaviją. Kalbėdamas apie krašto po- 
litinį ir moralinį padėjimą, aš atkreipiau Jo Didenybės dėmesį į tai, kad 
iš patyrimo moku pažinti lenkišką charakterį ir kad pažįstu lenkų prie- 
šingą nusistatymą Rusijos atžvilgiu". 

Šitoms jo mintims caras pritaręs. 1863 m. gegužės mėn. 1 d. jis pasi- 
rašė Muravjovo paskyrimo raštą. Pastarasis beveik diktatoriaus teisėmis 
buvo paskirtas generalgubernatoriumi šių šešių gubernijų: Vilniaus, Kauno, 
Minsko, Mohilevo, Gardino ir Vitebsko*. 


Apie Muravjovo paskyrimą Šiaurės Vakarų krašto generalgubernato- 
riumi vienas to meto atsiminimų autorius (Butkovskis) rašo, kad jis rusų 
visuomenei padaręs gerą įspūdį, nes buvę tikėta, kad Muravjovas savo pasi- 
rinktomis priemonėmis tikrai „užgesins lenkiškąji gaisrą“ ir pakels rusų 
vardą. Autorius ir rusų visuomenė, kaip toliau matysim, tikrai turėjo pa- 
grindo juo „neapsivilti“. 

Gavęs paskyrimą, Muravjovas dar apie pusantros savaitės išbuvęs Pe- 
trapily. Čia būdamas, rinkęs naujus Vilniaus generalgubernatūros tarnau- 
tojus, taręsis su įvairiais ministeriais dėl vartojimo pasirinktų priemonių 
malšinant sukilimą ir net keletą kartų buvo atsilankęs pas carą su įvairiais 
pranešimais ir pageidavimais. Prieš išvažiuodamas aplankęs carienę, kuri 


labiausiai buvo garsus savo darbais, kaip laukinis mongolų despotas, apsistatęs pa- 
taikūnais ir vergais... Bet prieš vyresniuosius tas pats satrapas būdavo ramesnis 
už vandenį, žemesnis už žolę, kurioje šliaužiojo, mokėdamas, kaip sakoma, trilinkas 
lankstytis (?2—P. Š.)... O jo išvaizda! Tai baisaus mongolo... tipas, kažkokio 
kamčadalo, čuvašo, eskimo ar samojedo..., kažkurio iš tų tolimosios šiaurės gy- 
ventojų, kurio motina prieš savo akis turėjo ne dailiąsias klasikinio grožio statulas, 
bet jūros šunis, banginius ir baltuosius lokius... Visa tai tur būt buvo priežastimi, 
kad „Times“, kuris niekad nededa jokių fotografijų, įsidėjo, tiesa, kiek perdėtą, 
Muravjovo paveiksla, kaip kažką įdomaus ir charakteringo savo skaitytojams“, 

* Der Dict. v. Wilna, 21—22 p. 

2 Vėliau prie Vilniaus generalgubern. buvo priskirta ir Augustavo gub., t. y. 
Suvalkija, ir tai tik ligi karo būvio pabaigos. Bet apie Suvalkija čia nebus kalbama. 

dėkojusi jam už pasiryžimą ir pasiaukojimą. Pagaliau „gegužės mėn. 12:d., 
pasimeldęs Kazanės Sobore, Muravjovas išvyko į Vilnių, kur atvažiavo to 
paties mėnesio 14 d. Kitą dieną iš ryto aplankęs vieną rusų vienuolyną, 
norėdamas „nusilenkti šventiems rusų kankiniams“; iš čia aplankęs rusų 
cerkvės metropolitą J. Siemašką, su kuriuo kalbėjęsis apie valandą laiko. 
Sugrįžęs iš metropolito, priėmęs civilinės ir karo tarnybos valdininkus. 
Kariškius pasveikinęs maloniai ir dėkojęs caro vardu už triūsą ir ištikimy- 
bę sostui ir tėvynei. Bet į civilinius valdininkus, kurių daugumas buvę 
lenkai, kreipęsis šiurkštokai: priminęs jiems jų pareigas, pareiškęs savo 
pažiūras į valdymą ir reikalavęs, kad visi su jo pažiūromis nesutinką tuojau, 
nieko nelaukdami, pasitrauktų iš vietų. 

Paskui buvo priimti pravoslavų dvasininkai, su kuriais, kaip ir su ka- 
riškiais, apsiėjęs švelniai ir iš savo pusės pažadėjęs jiems visokeriopą pa- 
ramą. Trečią dieną priėmęs katalikų kunigiją su vyskupu Krasiskiu prie- 
šaky. Su jais elgęsis šiurkštokai ir savo kalbą baigęs tokiais grąsinimais : 
„Aš būsiu malonus ir teisus su garbingais žmonėmis, bet griežtas ir be 
pasigailėjimo su tais, kurie bus įtarti prisidėję prie maišto. Nei kilmės 
aukštumas, nei titulas, nei ryšiai neišgelbės maištininkų nuo užtarnautos 
bausmės“!, 

Tačiau toks jo nusistatymas, kaip rašo savo atsiminimuose, buvo su- 
tiktas gana skeptiškai: manyta, kad jis iš tikrųjų toks nebūsiąs, kad pa- 
keisiąs savo nusistatymą?. Veltui: visuomenė jo nepažino ir nežinojo, kad 
jis ne iš tų, kurie keičia savo žodžius. Muravjovas tuojau, nieko nelauk- 
damas, ėmėsi darbo, nes, kaip jis rašė, visos jam pavestos šešios guber- 
nijos buvusios apimtos sukilimo gaisro. Caro valdžios įstaigų čia niekur 
nebebuvę. Rusų kariuomenė koncentravosi miestuose, iš kur darydavusi 
ekspedicijas i apylinkes. Sodžiai, bažnytkaimiai ir miškai — sukilėlių ran- 
kose. Rusų žmonių beveik niekur nebuvę, nes visas civilinės administra- 
cijos vietas buvo užėmę lenkai. Visur viręs maištas, neapykanta ir rusų 
valdžios ir vyriausybės niekinimas. Generalgubernatoriaus isakymų niekas 
nepildęs ir iš jų juokęsi. Sukilėliai turėję visur, net ir Vilniuj, revoliuci- 
jos viršininkus: apskričių miestuose — apskričių, parapijose — parapijų 
viršininkus; gubernijų miestuose — visą civilinę valdžią, ministerius, karo 
revoliucijos tribunolus, policiją, žandarus... Žodžiu tariant, visą organi- 
zaciją, kuri visur veikusi, sudarinėjusi sukilėlių gaujas, vietomis net orga- 
nizavusi reguliarią kariuomenę ir ją ginklavusi; taip pat rinkosi sukilimuį 
pinigų — ir visa tai buvo daroma viešai, girdint visiems gyventojams, bet 
negirdint rusų valdžiai, kuri tejutusi savo bejėgiškumą ir lenkų neapy- 
kantą*. Vilniaus ir Kauno gubernijose taip pat nebuvę jokios valdžios, vi- 
sur buvę užplūdusios sukilėlių gaujos, įsigalėjęs savavaliavimas*. 

Atradęs krašte tokią padėtį, Muravjovas tuojau imasi energingų prie- 
monių tvarkai atstatyti. Tam tikslui įveda krašte kariškai policinę valdymo 
sistemą. Apskrityse pasodina karo viršininkus. Jų valiai paveda visą aps- 


* Der Dict. v. Wilna, 24—25 p. 

* Ten pat. 

* Der Dictator von Wilna, 19—20 p. 

* Pod bertem carėw, H. Mošcicki, 123 p. 

krity esamą kariuomenę ir civilinę valdžią. Po trijų mžnesių apskritys pa- 
dalinamos į nuovadijas, kur'ų priešaky pastatomi tam tikri karo viršininkai; 
sudaromos apskričių žandarų kuopos, karo lauko teismai, tardomosios ko- 
misijos, nepriklausančios nuo tokių pat komisijų, isteigtų gubernijų mies- 
tuose. Visa tai daryta, kad vietose karo valdžios, ma'šindamos sukilimą, tu- 
rėtų laisviausias rankas. Pagal 1863 m. gegužės mžn. 24 d. instrukciją (su ke- 
liais priedais), apskričių karo viršininkų suformuojamos visame krašte iš 
valstiečių valsčių sargybos'. Jos turėjusios saugoti sodžius, karčiamas, 
miškus ir kelius, tikrinti visus praeinančius bei pravažiuojančius ir padėti 
kariuomenei persekioti sukilėlius; uždraudžiama visiems gyventojams, iš- 
skyrus ūkininkus, be svarbių priežasčių pasitraukti iš gyvenamosios vietos 
toliau 30 kilometrų; apskrityse ivedamos knygos, kur buvo surašomi kuni- 
gai, dvarininkai, bajorai ir apskritai visi dvarų administracijos tarnautojai, 
taip pat dvarų bei fermų nuomininkai. Tokios pat knygos ivedamos ir 
miestų gyventojams. Iš visų bajorų, kunigų, dvarininkų ir miestų gyvento- 
jų, išskyrus rusus ir tuos, kurių ištikimybę garantuodavo vietos valdžios 
įstaigos, atimami šautuvai ; užginama daryti prieš valdžią bet kokias demons- 
tracijas, nešioti gedulą ir ženklus (pav., vytį su lenkų ereliu, perlaužtą kry- 
žių su erškėčių vainiku. ..); visų mokyklų vedėjams įpareigojama sekti auk- 
lėtinius ir pranešti atitinkamoms karo įstaigoms apie kiekvieną jų savava- 
lišką žygį; griežtai priežiūrai pavedamos tipografijos, litografijos, fotogra- 
fai, antspaudų dirbėjai*; miškų sargai, žydai, važinėją į užsienį ir galį nu- 
vežti žinių svetur gyvenantiems revoliucijonieriams. 

Taip pat buvo įsakyta namų savininkams, kad jų namuose nebūtų jokių 
susirinkimų. Kiekvienas namų savininkas turėjo iteikti visų gyventojų są- 
rašus, nurodydamas, kas iš ko gyvena; turėjo pranešinėti policijai apie at- 
vykusius i namus svetimus žmones. Tokios pat tvarkos turėjo laikytis ir 
viešbučių laikytojai. Nusižengę šiam įsakymui buvo baudžiami nuo 25 ligi 
100 rub. pabaudos. 

Užkliuvo jam ir vengrai, bastęsi Lietuvoje kaip smulkūs pirkliai bei 
„daktarai“, nes įtarė juos pardavinėjant manifestacijoms gedulo ženklus ir 
kitokius abejotinos vertės daiktus, ir todėl įsakė juos ištremti. Žodžiu ta- 
riant, Muravjovas stengėsi visokiais įsakymais gyventojus kaip kalėjime 
sukaustyti, kad niekas nė nepajudėtų. 

Taip pat jisai tuojau pasirūpino ir tikslingesniu krašte kariuome- 
nės paskirstymu ir jos materialinės padėties pagerinimu; įsakė jos vir“ 
šininkams imtis griežtų ir greitų prieš sukilėlius priemonių: be perstojimo 
juos terioti ir persekioti, kol bus jie arba visiškai išblaškyti arba sunai- 


* Valsčių sargyboms, kurias sudarydavo nemažiau 60 ir nedaugiau 100 žmonių, 
vadovavo rusų puskarininkiai. Kiekvienoje tokioje sargyboje buvo 10 raitelių. 
Sargybinius, dėl atsargumo, nevisus ginklavo. — Kiekvienas sargybinis gaudavo 
duonos ir po 10 kap. per parą. — Visas sargyboms išlaidas turėjo padengti vietos 
žmonės, ypač dvarininkai. 


Li Visi suminėtų įstaigų savininkai, neturį savo profesijai įrodyti reikalingų 
kvalifikacinių liudijimų ir nesą ištikimi valstybės piliečiai, privalą tuojau savo įs- 
taigas uždaryti; sunaikinti visus panaudotus negatyvus ir šiaip įvairius vaizdelius 
bei fotografijas tautiškai pasirėdžiusių lenkų; reikalauti kaucijos nuo 200 ligi 600 
rublių ir surasti po tris žmones, garantuojančius spaustuvininkų ištikimybę valdžiai. 


52 Paulius Šležas: Muravjovo veikimas Lietuvoj 


kinti ir t. tt Tam reikalui ypač tiko sudaryti skrajojamieji būriai". Visi 
tie jo įsakymai buvo stropiai vykdomi, o kas pasirodydavo veikime kiek 
apsileidęs, tą pašalindavo ir į jo vietą paskirdavo naują, tinkamesnį asmenį. 
Jo griežtumą, kietą ranką tuojau pajuto kiekvienas, kas tik turėjo su juo 
reikalų, ir todėl visi jo bijojo ir aklai klausė, vengė Jo „neceremoningumo . 

Kaip matom, Muravjovas savo įsakymais buvo griežtas, reikalavo var- 
toti smarkias ir greitas priemones prieš sukilėlius, nes buvo tikras, kad tik 
tokios priemonės, nors jos ir nepatiksiančios Europos vakarams ir libera- 
liškesnei rusų visuomenei, netrukus atnešiančios Rusijai laimėjimą. Jis 
neapsiriko. | 

Kaip reikia sukilimą malšinti, Muravjovas pats parodė „pavyzdį“. Kai 
tik atvyko į Lietuvą, tuojau įsakė „visų baimei ir pavyzdžiui“ sušaudyti 
tris sukilėlius: du kunigus ir vieną bajorą*. Šitą pavyzdį atliekant Murav- 
jovas apgailestavęs, kad tuos sukilėlius turėjęs šaudyti, o ne karti (nes ne- 
buvę būdelio), kas, jo manymu, gyventojams būtų padaręs daug didesnį įs- 
pūdį'. Kad netektų ir toliau gailėtis, tuojau buvo iš Varšuvos išrašytas 
budelis. 

Norėdamas, kaip jis pats sakosi savo atsiminimuose, įrodyti lenkams, 
kad rusų valdžia jų tikrai nebijanti, ėmęs peržiūrinėti bylas žymesniųjų su- 
kilėlių, kurie jau prieš jo atvykimą į Vilnių sėdėję kalėjimuose. Tos jo 
„revizijos“ buvo tokie vaisiai: jis isakė visą eilę žymesniųjų sukilimo vadų 
vidudienį turgaus aikštėje iškilmingai, susirinkus žmonių miniai, mušant 
bugnus, pakarti'. Taip „iškilmingai“ buvo pakarti ir du Žemaitijos sukilė- 
lių vadai: kap. Sierakauskas ir bajoras Kolyszka“. 

Kad greičiau nuramintų kraštą ir kad ateity būtų jame ramu, Muravjo- 
vas be anų žiaurių priemonių ėmėsi ir kitokių. Jis buvo įsitikinęs, kad 
krašte Jenkai tik tada bus ramūs, kai jų turtai bus sumažinti; todėl esą rei- 
kia juos „mušti ir per kišenę“ ir nepaisyti jų šauksmų, kad kraštas naikina- 
mas, nes čia pinigų esą daug“. 

Patyręs Vilniuj esant daug sukilėlių šalininkų, remiančių sukilimą, ap- 
dėjo namų savininkus, traktierių laikytojus ir amatininkus piniginėmis bau- 
domis (nuo 10 ligi 25 rub.). Reikalui esant, tos baudos galėjo būti pakar- 
totos. Taip pat buvo apdėti piniginėmis baudomis vienuolynai, kunigai: jie 
už kiekvieną iš savo tarpo prisidėjusį prie sukilimo asmenį turėjo mokėti 
po 100 rub. Pasikartojus — baudos dvigubinamos'. Visi dvarai, bajorų ir 
viensėdžių ūkiai buvo apdėti ligi 107 ir daugiau (nuo pelno) kontribucijas. 


: Žiūr. kad ir 1863 m. V. 26, VI. 11. aplinkraščius. 
Pod berti. car., 127 p. Tiek pradžiai buvo sušaudyta tik Vilniuj. Kitose vie- 

tose, kaip Kaune, Minske, „pavyzdžiui“ taip pat šaudyti sukilėliai, 

* Ten pat 123 p. 

* Der Dict. v. Wilna, 33—34 p. 

* Ten pat, 34 p. 

* Pod bert. car., 142, 231 p. 

k api T Ada 1 p.; Pod bert. car. 142 p. 

2) oji kontribucija iš karto buvo laikinė bausmė, vėliau ji vi ini - 
tiniu mokesčiu, kuris nuo Lietuvos dvarų tebuvo nuimtas 1897 R arena 
dvarininkams arba tiems, kurie pasirodė valdžiai ištikimi, tas mokestis buvo suma- 
žintas ligi 572. Tam tikrais „atvejais tas mokestis galėjo būti sumažintas ligi 2,55 
ir 1,57, taip pat ir lenkų kilmės dvarininkams ligi 3755. Tik lenkų kilmės pami- 

o tie dvarai, kurių savininkai buvo išėję į sukilimą, vieni buvo konfiskuoti, 
kiti — sekvestruoti'. Be to, dvarininkams uždėta atsakomybė už visa, kas 
tik jų laukuose ar miškuose atsitiksią“. Šitai išgirdęs grafas Tyzenhauze- 
nas, turėjęs daug dvarų įvairiose apskrityse, nieko nelaukdamas atvyko į 
Muravjovo raštinę ir iš anksto sumokėjęs 100.000 rub.“. 

Be šių šiurkštesnių priemonių, Muravjovas bandė ir švelnesniais būdais 
stabdyti sukilimą. 

Žinodamas kokią įtaką į liaudi turi Bažnyčia ir turėdamas tikrų davi- 
nių, kad daugelis kunigų skatiną gyventojus į sukilimą ir patys jame akty- 
viai dalyvaują, Muravjovas kreipėsi i Vilniaus ir Žemaičių vyskupus, ska- 
tindamas juos išleisti ganytojiškus laiškus i tikinčiuosius, primindamas 
dvasininkams jų pašaukimo kilnumą ir duotą Rusijai ištikimybės priesaiką“. 

Vysk. Valančius, gavęs garantijų, kad tie sukilėliai, kurie savo valia 
mesią ginklus ir grįšią namo, valdžios nebūsią baudžiami, ir gal matydamas, 
kad iš sukilimo nieko gera nebūsią, išleido i savo tikinčiuosius ganytojišką 
laišką, ragindamas juos apleisti sukilėlių eiles ir grįžti namo". Tas jo laiš- 
kas, kaip manė Muravjovas, žymiai prisidėjęs prie sukilimo susilpninimo“. 
Tačiau Vilniaus vysk. Krasinskis, matyti, norėdamas laimėti laiką, vis del- 
sęs ir net apsimetęs esąs ligonis. Tada Muravjovas, supratęs, kad jis tyčia 
taip elgęsis, įsakė jį ištremti į Viatką“. 

Visos tos kartu pavartotos žiaurios ir švelnesnės priemonės savo pa- 
darė: sukilimas pamažu ėmė aprimti. Pagaliau nusilenkė Muravjovui ir ba- 
jorai, ko jis iš jų reikalaute reikalavo. Ypač jam rūpėjo, kad tai padarytų 
turtingesnieji ir įtakingesnieji bajorai. Dabar savo pasiekė: carienės var- 
dinių proga carui buvo įteiktas ištikimybės adresas“, po kuriuo pasirašė 235 
Vilniaus bajorai. Jų tarpe buvo net Pliaterių ir kitų sukilime nužudytų 
giminių. Vadinas, neveltui Dlotovskis, Muravjovo bendradarbis, tvirtino, 
kad visi lenkai tol išdidūs, kol su jais elgiamasi mandagiai ir švelniai; bet 
kai su jais pasielgiama žiauriai ir gerai suduodama per kišenę, jie pasidarą 
nusižeminę ir net niekšiški". .. 

Prieš tokią negarbingą bajorų kapituliaciją. Vilniaus revoliucinis vir- 


šėlių ir našlaičių dvaruose, kur nebuvo kam juos prižiūrėti, kontribucijos nuo pelno 
mokėjo 1,575. Dvarininkams, ypač įtartiems prijaučiant sukilimui, kontribucija ga- 
lėjo būti pakelta ir daugiau 1074. — Iš netiesioginių šaltšnių sužinome, kad vien 
pirmais 1868 metais tokios kontribucijos Lietuvoj buvo surinkta daugiau, kaip 2,7 
milijonu rublių (Pod berti. car., 159 p.; A. Mosolov, Vilenskije očerki 1863—65 g. 
88 p.). Šitie pinigai nebuvo suvartoti krašto gerovei: jie buvo arba vartojami maiš- 
tui raminti, arba atiduoti rusų iždui, kaip pelnas. 


! Pod bert. car., 112 p. 
* Der Dict. v. Wilna, 36—37 p. Muravjovas sakydavęs „Man pasyvus šlėktos 


elgesys su sukildliais — lygus jos aktyviam dalyvavimui sukilime“. 

* A. Janulaitis, 1863—1864 m. sukilimas Lietuvoj; Mūsų Žinynas, 1921 m. 1 nr. 
47 p. Pusę tų pinigų Muravjovas pasilikęs sukilimo reikalams, pusę atidavęs rusini- 
mo apaštalui Katkovui, dideliam savo gerbėjui. 

* Cylov, Sbornik raspor. grafa Muravjova, 32 p. Išleido į pavaldinius atsišau- 
kimą ir pats Muravjovas. 

* Kun. A. Alekna, Žemaičių vysk. M. Valančius, 149—151 p. 

“ Der Dict. v. Wilna, 60 p. 

* Ten pat. 

5 Pod bert. car, 147 p. 

" Pod bert. car., 140 p. 

šininkas dar bandė kovoti: paskelbė protestą, uždraudė daryti iliuminaci- 
jas, bet niekas jo nebek'ausė. Nieko negelbėjo nė teroristiniai aktai, pa- 
daryti prieš Vilniaus bajorų adreso inicijatorių Domeiką. Vilniaus bajorų 
pavyzdį pasekė ir Kauno ir kitų gubernijų aukšti ponai, dvarininkai'. 

Tuo būdu sukilimo frontas, kuris Lietuvoj ir taip nebuvo vieningas, 
buvo ir morališkai parblokštas. Kalinauskas, kuris veik vienas pasiliko iš 
sukilimo vadų, norėdamas apsaugoti svyruojančiuosius nuo persekiojimų, iš- 
leido atsišaukimą, ragindamas visus pasirašyti po adresu carui?, 

Pagaliau 1863 m. rugpiūčio mėn. 26 d. sukilimui, galima sakyti, buvo 
suduotas paskutinis smūgis: tą dieną buvo paskelbta amnestija visiems su- 
kilėliams, kurie savo noru, metę ginklus, grįš namo. Daugelis ir grįžo. Tik 
nedideli sukilėlių būriai pasiliko miškuose. Ilgiausiai su savo būriu laikėsi 
kun. Mackevičius, keldamas visur rusuose baimę ir naikindamas jų jėgas. 
Bet ir jis, tiek ilgai varginęs priešus, pagaliau, ruošiantis jam persikelti per 
Nemuną ir pabėgti į Prūsus, buvo sugautas ir 1863 m. gruodžio mėn. Kaune, 
ant Žaliojo Kalno, nužudytas. 

Su jo mirtimi, galima sakyti, pasibaigė ir sukilimas, nes, išgaudžius ir 
išžudžius vadus, nebebuvo kam bepalaikyti žmonių revoliucinę nuo- 
taiką ir organizuoti sukilėlius. Gyvenimas vėl grįžo į normales vėžes. 
Jau 1864 m. sausio mėn. 1 d. Vilenskij Viestnik piešė tokią krašto 
„nuotaiką: „Nuo to laiko (t. y. nuo Muravjovo atvykimo į Lietuvą — P. Š.), 
pavartojus kraštui nuraminti patvarias, energingas ir išmintingas priemones, 
krašto nuraminimas tartum kažkokia užburta jėga ėjo neįtikėtinu greitumu 
į prieki. Buvo išleista visa eilė aplinkraščių ir instrukcijų; nuo seno suar- 
'dyta tvarka kraštui ne tik grąžinta, bet ir ateičiai užtikrinta. Istorija 
įvertins to laiko išleistus isakymus, o dabar gyvenantieji jau įvertino. 
Tų isakymų rezultatai stebėtini: per tokį trumpą laiką visos gaujos sunai- 
kintos, maištas užgniaužtas, sukilimo vadai susilaukė tinkamos bausmės. 
Naujieji 1864 metai sutiko mūsų kraštą nuramintą; praeities atsiminimai 
dabar gyventojams atrodo kaip baisus sapno regėjimas“. 

Toks krašto nuraminimas pareikalavo nemaža aukų: nužudyta — 128 
žmonės, išsiųsta į katorgą — 972, į Sibirą — 1427, atiduota į kariuomenę — 
345, suareštuoti — 864, ištremta į Rusiją — 1529, iškelta į Rusiją ir duota 
žemės — 4096. Iš viso nukentėjo 9361 žmogus'. — Tokius skaičius paduoda 
pats Muravjovas, tačiau manoma, kad iš tikrųjų aukų buvę daugiau. — Kai 


* A. Janulaitis, 47 p. 

* A. Janulaitis, 47 p. 

IseiE Nat ligi 1864 m. liepos mėn. buvo išsiųsta į Sibirą arba Rusijos gilumą 
177 (vien iš Žemaičių vyskupijos 67). Kiekvieno kunigo siuntimas valdžiai atsiėjęs 
po 300 rub. Tos sumos buvo išskaitytos iš kunigų algos. Kai Mohilevo gub. kuni- 
gai paprašė, kad juos atleistų nuo tos pabaudos (10.500 rubl.), Muravjovas griež- 
tai atsisakė tai padaryti ir pagrasino, kad ir ateity dvasiškija turės atlyginti visas 
išlaidas, kurias tik valdžia padarysianti kad ir mažiausiam revoliuciniam judėjimui 
nuslopinti. Tą kartą apskritai iš katalikų kunigų buvo išieškota 50.000 rub. pabau- 
dos. (Milovidov, zaslugi gr. M. N. Muravjova dlia pravoslavnoi cerkvi v Sev. Zap. 
kraje, 22 p. ir kun. A. Alekna, Žem. vysk. M. Val. 156 p.). 

„ Apskritai, Muravjovas laikdsi tos taktikos, kad visos išlaidos, padarytos maiš- 

tui malšinti, turėjo būti padengtos vietos gyventojų, ypač ponų, jo manymu, tikrų- 
jų sukilimo kaltininkų. (Pod bert. car. 226—227 p.). 

kur ištisus sodžius ir akalicas ištrėmė į Rusiją; kitur — kaimus sudegino, 
jų gyventojus išvarė, sodybas išarė: nė pėdsakų neliko, kad žmonės gyveno!. 
Tokiomis tai priemonėmis buvo nuramintas sukilęs kraštas, t. y. tokio- 
mis, kurios, Muravjovo įsitikinimu, ir tegalėjusios jį numalšinti, nes, jo 
manymu, moralinės priemonės netinkančios gydyti kraštą nuo politinės 
ligos! 
II. VALSTIEČIŲ BŪVIO GERINIMAS 


Nuraminęs sukilimą, Muravjovas pradėjo antrąjį savo veikimo perijodą. 
Kaip malšindamas sukilimą, taip ir dabar, dirbdamas krašto pertvarkymo 
darbą, turėjo vienintelį tikslą, — kad panašūs sukilimai krašte nebepasi- 
kartotų. Kadangi Muravjovo veikimas ankštai susijęs su jo pažiūromis į 
valdomąjį kraštą ir jo gyventojus, tai čia su jomis ir susipažinsime. 

Pirmučiausia tenka konstatuoti, kad jis tas pažiūras, kaip ir pats prisi- 
pažįsta savo atsiminimuose, susidaręs bedirbdamas vadinamame Šiaurės Va- 
karų krašte ir bestudijuodamas tą kraštą liečiančius raštus, istoriją“. Dar 
būdamas Vitebske, iš tų raštų sužinojęs, kad Didžiojoje Lietuvos Kunigaikš- 
tystėje ligi pat Liublino unijos lenkas buvęs laikomas svetimšaliu*; kad 
toji kunigaikštija visą laiką gyvenusi rusišku gyvenimu; kad didelė gy- 
ventojų dalis priklausiusi pravoslavų cerkvei*. Iš tų pačių knygų Murav- 
jovas sužinojęs, kad Kotryna II. žiūrėjusi į buvusios Didžiosios Lietuvos 
Kunigaikštijos žemes kaip į „gubernijas, susigrąžintas iš Lenkijos“, 
ir kad ji troškusi, kad „tos senos rusų žemės būtų rusiškos ne tik vardu, 
betir visa savo dvasia“, ir kad „reikalinga pavartoti 
visibūdai, kadtosžemėsbūtųsurusintos“ ir kad būtų visais 
būdais priešinamasi to krašto polonizacijai. Šitos Kotrynos II. mintys Mu- 
ravjovui buvo ištisa programa. Tačiau dar būdamas Vitebske jis matė, koks 
yra skirtumas tarp jo pažiūrų ir tikrovės. Jis čia matė, kad beveik visos 
civilinės administracijos vietos užimtos ne rusų, bet lenkų bajorų, kuriems, 
esą, buvę tuo geriau, juo daugiau buvę nepasitenkinimo vietos administra- 
cija; kad dauguma iš jų Rusiją ir jos valdžią laikę savo priešu, ir kad to- 
kiam priešui visokiais būdais kenkti nelaikyta nusižengimų. Muravjovui 


1! Kauno gub. sunaikino Ybėnus, Užpalius, -Miškaičius ir kt. (Žiūr. Pod berti. 
car., 43—45 p.). 

* Pod bert. carėw, 160 p. 

* Pastebėtina, kad Muravjovo laikais jau buvo literatūros, tyrinėjusios Šiaurės 
Vakarų krašto istorija. N. G. Ustrialovas savo darbu „Izsledovanie voprosa, kakoe 
mesto v russkoi istoriji dolžno zanimat Velikoe Kniažestvo litovskoe (SPB. 1839)“ 
bene pirmas paskatino rusų šviesuomenę labiau susirūpinti to krašto praeitimi, 
kurioje radęs daug rusiškumo. Mėgo Muravjovas skaityti ir Karamzino Rusijos 
istoriją. Iš jos sužinojęs, kad Gardinas, Minskas, Polockas, ir kiti Šiaurės Vakarų 
miestai — rusiški. Ypač mėgęs skaityti Bantyš-Komienskio „Istoričeskije izviestije 
ob uniji“, iš kurios sužinojęs, kad tas kraštas nuo seno buvęs pravoslaviškas. Šitą 
knygą, būdamas Vilniuj, liepė iš naujo atspausdinti ir krašte išplatinti. Jo laikais 
gyveno ir uolūs rusofiliškų ir slavianofiliškų idėjų platintojai, kaip Katkovas, Aksa- 
kovas, Gilferdingas ir daugelis kitų, kuriems simpatizavo pats Muravjovas ir, būda- 
mas Šiaurės Vakarų krašto diktatorium, bandė jų idėjas realizuoti. 

* Lietuvos statutas Lenkijos lenkus tokiais laikė ir po Liublino unijos. 

* A. Turcevič, Kratkij očerk žizni i dejatelnosti grafa M. N. Muravjova, 15 p. 

labai nepatikę, kad Šiaurės Vakarų krašte vis dar tebeveikęs Lietuvos 
Statutas, kuris, esą, tikrosios Rusijos (statuto prasme — anapus Didž. Lie- 
tuvos kunigaikštijos ribų — P. Š.) gyventojus laikęs „svetimšaliais“ ir 
„užsieniečiais“. Muravjovui nepatiko ir vietos mokyklų padėjimas, kad jos 
ir dėstomąja kalba ir savo dvasia lenkiškos ir esą priešingos Rusijai. Nege- 
riau buvę čia ir su cerkvėmis ir pravoslavais'. 


Būdamas Mohilevo vicegubernatorium, 1830 m. apyskaitoje carui siūlo 
sujungti tą kraštą su visa Rusija“. Toje apyskaitoje jis rašė, kad tą kraštą 
be jokių sunkumų ir nepasitenkinimų galima suvienodinti su visos Rusijos 
padėjimu; ir jeigu to nepadaryta, jo nuomone, tai vien dėl to, kad nesiimta 
reikalingų priemonių, nors jau 1773 m. čia buvusios įvestos rusų teisės“, ir 
dabar, jei tokia būtų caro valia, nebūtų ypatingų sunkumų jas čia įgyven- 
dinti. Jo įsitikinimu, tokiai reformai pakaktų valdžiai truputi paspausti, 
žinant, kad vietos gyventojams ivesta lenkų tvarka yra apsunkinanti. Jeigu 
įvedant rusų teises ir įstatymus caras leistų įvesti mokyklose ir rusų kalbą, 
kaip visų dalykų dėstomąją kalbą, tai tas kraštas greit suartėtų su visa 
Rusija, nuo kurios ji dabar tik tariamai skiriasi. Nedėstydamas smulkiau 
savo programos, jis tik pabrėžia, kad tiem dalykam sutvarkyti pakaktų tiktai 
carui pareikšti savo „šventą valią“. 


Kitame rašte carui Muravjovas įrodinėjo, kad būtina visus dalykus mo- 
kyklose dėstyti rusų kalba ir kad reikalinga Romos katalikų dvasininkams, 
» ypač įvairių ordinų vienuoliams, nebeleisti mokyti ir auklėti priaugančią 
kartą Šiaurės Vakarų krašte'. 1863 m. per pasikalbėjimą su caru, kaip pats 
rašo savo atsiminimuose, aiškiai pareiškęs savo įsitikinimą, kad „tas kraš- 
tas iš pašaknų rusiškas, kad mes jį patys aplenkinome, ir kad 1831 m. paty- 
rimas mums neišėjo į naudą, ir kad dabar reikia galutinai nuslopinti sukilimą 
ir išnaikinti maištininkus ir krašte pakelti rusų tautybę ir pravoslaviją““. 
Būdamas Vilniaus diktatorium, ministeriui Zielenojui šitaip rašė: „Laikas 
pagaliau suprasti, kad šis kraštas nuo amžių rusiškas ir tokiuo turi likti, 
o lenkai šiame krašte tik atėjūnai ir todėl reikia juos čia užtroškinti“. 

Dabar, kada krašte sukilimas buvo numalšintas, Muravjovas, turėdamas 
tame krašte diktatoriaus teises, ryžosi „atitaisyti“ praeities klaidas, reali- 
zuoti krašte savo pažiūras, kitaip sakant, vykdyti rusofiliškai rusifikąto- 
rišką programą. Šitai programai ivykdyti Muravjovas laikė kliūtimi bajo- 
rus, dvarininkus, katalikų kunigus ir katalikų valdininkus“. Valdžios pa- 
matu, globos ri paramos vertais telaikęs valstiečius, kurie esą atsidavę 
carui“. Todėl Muravjovas ir dėjo pastangų pirmuosius nužeminti, suma- 


Kropotov, 255—257 p. 
Ten pat. 
Tai buvo po pirmojo Rzeczpospolitos padalinimo. "Tada tik dalis Didž. Lie- 
tuvos kun. žemių tebuvo tekusios Rusijai. 

* Kropotov, 257 p. 

* Der Dict. v. Wilna, 27 p. 

* Pod. berti. car., 179 p. 

k Kadangi šie visi luomai buvo pasidavę lenkų įtakai ir sulenkėje, tai visas 
Muravjovo čia kryptimi veikimas buvo atkreiptas nrieš lenkuojančia visuomene. 


1 

žinti jų turtą, panaikinti įtaką į valstiečius, o pastaruosius, anųjų sąskai- 
ton, iškelti, kiek galima išlaisvinti ir nuteikti prieš ponus. “ 

Užsimojimai, kaip matom, gana radikališki ir demokratiški, kam jis 
ir pats būtų buvęs priešingas, jei tai būtų buvę daroma pačioj Rusijoj, kur 
tebebujojo senos pažiūros į valtiečius?, lyg į vergus. Bet Lietuvoj, norė- 
damas sulaužyti pragaištingą, jo manymu, lenkų ponų įtaką kraštui, jis vir- 
to „liaudies draugu“ ir pradėjo rūpintis jos reikalais. 

To laiko valstiečių padėjimą Muravjovas savo atminimuose taip piešia: 
1861 m. savario mėn. 19 d. baudžiavos panaikinimo manifestas dėl valdžios 
silpnumo ir menko saugumo nebuvo įgyvendintas. Valstiečiai dar 1863 m. 
pradžioj daugely vietų ėjo lažas arba mokėjo pagalvį, kur lažos buvo panai- 
kintos. Visi taikos tarpininkai (mirovyje posredniki) buvo išrinkti iš 
vietos lenkų dvarininkų, kurių daugumas buvo sukilimo agentai ir net vy- 
riausi slapti jo inspiratoriai. Sudarant išperkamuosius aktus, atimtos iš 
valstiečių geresnės žemės ir apdėtos aukštu pagalviu, viršijančiu jų iš- 
gales, o valstiečiams aiškinta, kad tokia esanti caro valia ir jo suteiktoji lais- 
vė; jeigu jie prisidėsia prie sukilimo ir padėsią lenkų valdžiai, tai jiems 
būsianti visa žemė atiduota dykai ir jie nemokėsią jokių mokesčių; tuo 
tarpu valstiečius, kurie nemokėję padidinto pagalvio, apdėję griežtomis 
baudomis, sodinę į kalėjimus, o vietos vyriausioji valdžia, prašant taikos 
tarpininkams ir dvarponiams, siuntusi kariuomenę nuraminti tariamuosius 
valstiečių sukilimus“, 

Vadinas, 1861 m. reforma buvo kaip ir nevykdoma, ponai ir toliau sa- 
vavaliavo. "Tiesa, caras, norėdamas atitraukti valstiečius nuo sukilėlių, pa- 
žadėjusių jiems duoti žemės ir panaikinti lažas, 1863 m. kovo mėn. 1 d., 
dar prieš Muravjovo atvykimą, paskelbė įsakymą“, kuriuo valstiečių žemės 
turėjo būti iš naujo patikrintos ir tuojau, nežiūrint dvarponių sutikimo, 
išperkamos. Tuo būdu visi valstiečiai turėjo virsti savo žemių savi- 
ninkais ir tik laikinai (kol bus sudaryti išperkamieji aktai) mokėti nuomas 
arba činšus, o kur dar buvo pildomos lažos, jos turėjo būti tuojau pakeistos 
činšais, ir be to, įsakyta valstiečių su ponais padarytose sutartyse pažy- 
mėtus mokesčius sumažinti 2072. 

Tuo pačiu įsakymu turėjo būti sutvarkytos ir naujos patikrinamo- 
sios komisijos", kurioms pavesta peržiūrėti valstiečių su ponais san- 
tykius ir sudaryti išperkamuosius aktus. Tačiau ligi Muravjovo šiuo rei- 
kalu beveik nieko nebuvo padaryta. Todėl jis, kai tik atvyko į Vilnių, tuo- 
jau ėmė rūpintis valstiečių reikalais, nes suprato, kad gyvenamasis mo- 
mentas — valstiečių nusivylimas ponais — turėjo būti panaudotas rusams 
įsistiprinti sukilimo apimtame krašte Norėdamas apsaugoti kraštą nuo 


' Pod. berl. car. 183—187 p. 

' Ligi 1850 m. jis iš viso buvo priešingas baudžiavos panaikinimui Rusijoje. 
Valstiečių šalininku pasidarė politiniais motyvais. 

* Der Dict. v. Wilna, 56 p. 

„ * Sbornik pravitelstvennych rasporoženij po ustroistvu byta krestjan—sobstven- 

nikov v Sev. Zapad. kraje, Vilnius, 1864 m., 1—4 p. 

„* Patikrinamosios komisijos turėjo būti sudarytos iš dviejų valdininkų ir taikos 
tarpininko. . Komisijų darbas turėjo baigtis per dvejus metus (Žiūr, apie tas ko- 
misijas plačiau: Sbornik, 9—33, 42—53, 98—99 p.). 

neramumų ir ateity nusprendė esant reikalinga, pagerinant valstiečių eko- 
nominį gyvenimą ir suteikiant jiems daugiau savarankiškumo, izoliuoti juos 
nuo dvarponių itakos. Gyvenimo faktai jį itikinę, kad valstiečiai, neturė- 
dami pakankamai savos žemės, sodybų ir priklausydami nuo ponų, 
lengvai pasiduodavę jų agitacijai ir pažadams, kuo pastarieji „nekartą pa- 
traukdavę juos prie neramumų. "Tuo tarpu tie valstiečiai, kurie naudojęsi 
žemės nuosavybe, pasilikę ištikimi savo pareigai, nepasidavę kurstomi prieš 
teisėtą valdžią. Šitaip supratęs valstiečių reikšmę, Muravjovas kelia rei- 
kalą rūpintis ne tik jų ekonomine gerove, bet ir pakėlimu jų dvasios, kuri, 
esą, per ilgus metus buvusi ponų užguita, prislėgta; be to, kaip jis rašė 
kunigaikščiui Dolgorukovui, kad dar daug reikėsią laiko ir triūso suža- 
dinti valstiečiuose nuosavybės ir nuo žemvaldžių ponų nepriklausomybės 
nuovoką'. Todėl pirmas rusų valdžios rūpestis turėtų būti — panaikinti 
lenkų kilmės dvarininkų įtaką i valstiečius. Šito esą galima pasiekti duo- 
dant šiems žemės į nuosavybę, naikinant činšus, duokles bei lažas ir grąži- 
nant jiems tas žemes (grunt), kurias iš jų buvo atėmę ponai, pradėjus pa- 
tikrinti senus inventorius“. Ypačiai Muravjovas vertino žemių išpirkimą 
(iš dvarininkų). Jis rašė, kad išperkamoji operacija pagerins valstiečių pa- 
dėjimą, apribcs jų pareigas pagal atitinkamas išgales, padės žmonėms 
apsišviesti ir apskritai — kraštui pertvarkyti pagal naujus principus. 


Šitaip vertindamas žemės išpirkimo operaciją ir apskritai žemės refor- 
mą, Muravjovas šito darbo nepatikėjo seniau išrinktiems taikos tarpinin- 
kams, kurių daugumas buvę dvarininkai lenkai. Vieni iš jų buvo pašalinti, 
kiti — suimti ir atiduoti policijos priežiūrai, treti, kurie buvo įtarti daly- 
vavę sukilėlių eilėse, atiduoti karo teismui; daugumą ištrėmė į Sibirą ar 
Rusijos gilumą, kitus — patalpino į kalėjimą. Į jų vietą, kiek galėjo, sodi- 
no ištikimus rusus valdininkus, aprūpindamas juos sekvestruotų dvarų tur- 
tais“. Taip pat apvalė nuo pavojingos „lenkų dvasios“ gubernijų įstaigas 
ir pačią kontrolę“, 

Norėdamas turėti sau palankų visą administracijos aparatą, Muravjo- 
vas atitaisė ir valstiečių savivaldybę, kurią jiems suteikė 1861 m. vasario 
mėn. 19 d. reforma". Viename 1863 m. pranešime taikos tarpininkams jis 
nurodo, kad dėl dvarininkų kaltės valstiečiai beveik nežiną savųjų teisių, 
kad valsčių viršaičiai, dažniausiai dvarininkų pastatyti, tarnaują ne vals- 
tiečių, bet ponų interesams; kad tie viršaičiai esą tartum dvaro urėdai, te- 
saugą, kad ir toliau būtų ištikimai pildomos dvarų pareigos; kad valsčiaus 
sueigos neturinčios jokios reikšmės; kad valstiečiai esą viršaičių bei jų 


* Pod. bert. car., 183 p. 

* Ten pat, 183—4 p. 

* Cylov, 209—210 p., Sbornik, 116—118 p. 

* Pastebėtina, kad vėliau caras baręs Muravjova už pasirinktų valdininkų per- 
daug didelį kairumą. 
valsčiaus valdyba iš viršaičio ir sekretoriaus. 


* Gubernijos buvo padalytos į seniūnijas, kiekviena seniūnija savo reikalus 
sprendė seniūnijos susirinkimouse; jų sprendimus vykdė trims metams išrinktas se- 
niūnas. Kelios seniūnijos sudarė valsčių, kurio reikalus tvarkė valsčiaus sueiga su 

raštininkų savavališkai teisiami ir be saiko plakami etc! Todėl Muravjo- 
vas, politiniais motyvais pasidaręs valstiečių gynėju, nelaukdamas sukilimo 
galo, įsako tuojau perrinkti viršaičius ir seniūnus?, pastebėdamas, kad rin- 
kimai praeitų be dvarponių ir dvarų administracijos itakos, pašalintų po- 
litiškai neištikimus sekretorius; valdininkams isako visur saugoti ir aiš- 
kinti valstiečiams duotą savivaldybę; uždraudžia jiems kištis i valsčiaus su- 
eigas ir nutarimus; vaduoja valsčiaus teismus nuo pašalinės įtakos*; šalina 
visus asmenis, kurie „gali turėti žmonėse kenksmingos įtakos“*. Vietoj pa- 
šalntų valsčiaus raštininkų, Muravjovo nuomone, nesant krašte rusiškai 
mokytų valstiečių, jis parsigabena iš Rusijos gilumos rusų seminaristų, dėl 
neturto ar kitų priežasčių negalėjusių baigti mokslų. Jie kartu čia ėję ir 
mokytojų pareigas. . 

Ypač Muravjovas kreipė savo dėmesį į patikrinamąsias komisijas 
(Povieročnyje komisii). Per porą metų Muravjovas išleido joms apie 60 
įvairių instrukcijų ir paaiškinimų. Iš tų komisijų skundų sužinojęs, kad 
daugelis valstiečių su ponais padarytų sutarčių (ustavnyje gramoty) esan- 
čios neteisingai sudarytos: kad valstiečių pareigos ir mokesčiai dažnai per 
dide'i; kad daugeliui valstiečių nepaskirta žemės, kuria jie 1861 m. įstatymu 
turėjo teisės naudotis; kad beveik visur netikusios dirvos yra lygiomis su 
tinkamomis apdėtos mokesčiais etc. Muravjovas tuos visus skundus paveda 
pačioms komisijoms spręsti, atitaisinėti padarytus netikslumus, ir priskirti 
valstiečiams pagal įstatymus priklausančias žemes. Įvairiems netikslumaras 
ek buvo išleistos taisyklės ir taksos įvairioms žemių rūšims įkainoti. 

emės buvo suskirstytos i 10 rūšių ir už kiekvienos rūšies dešimtinę nu- 
statyta pastovus mokestis, pav. Kauno gub. nuo 1 rub., Vilniaus — nuo 80 
kap. ligi 3 rub. ir daugiau, kur buvo ypačiai geros ūkio sąlygos?. Tuo tarpu 
1861 metų įstatyme tebuvo nustatytas tik aukščiausias žemės mokestis — 3 
rub., kuris taip pat dar galėjo būti keliamas. 

Be abejo, tai žymiai išlygino žemės išperkamųjų mokesčių paskirsty- 
mą ir pašalino nelygybę ir gradaciją, ivestą 1861 m. reformoje. Patys mo- 
kesčiai dėl tos priežasties kiekvienam ūkiui pasidarė lengvesni — labiau 
pakeliami“. 

Muravjovas susidomėjo ir perdaug aukštu daržininkų sodybų įkai- 
nojimu. Jis isakė daržininkų daržus tik vienu laipsniu aukščiau kainoti, 
negu to paties sodžiaus valstiečių žemes" (kitaip jiems būtų reikėję mo- 
kėti už 5—6 dešimtines 120 rub.). 

Patikrinamųjų kom'sijų veikimo dėka buvo susekta, kad dvarininkai, 
nugirdę apie žemės reformą, taip pat ir jos metu buvo vienur kitur iš vals- 
tiečių atėmę žemių arba jas gerokai apkarpę, arba jas apmainę; ypač daug 
bežemių liko nuo inventorių surašymo (1857.XI.20) ir sutarčių sudarymo 


* Sbornik, 58—59 p. 

* Sbornik, 39—40 p. 

* Sbornik, 60—62 p. 

* Pod. bert. car. 212—213 p.; Sbornik, 40 p. 

* Sbornik, 42—49.; P. Klimas, Muravjovo laikmetis Lietuvos žemės ir že- 
mininkų istorijoj, Vilnius, 1920 m., 10 p. 

* Klimas, 10 p. 

* Sbornik, 53—54 p. 

(1861.11.19). Šitokį dvarininkų neteisėtą pasielgimą Muravjovas įsakė atitai- 
syti, grąžinant išpirktinai valstiečiams iš jų atimtas žemes!. Šitai jis da- 
ręs remdamasis tuo faktu, kad patys dvarininkai sukilimo pradžioje paža- 
dėję valstiečiams atiduoti tas žemes, kuriose jie gyvena“. Tapus tiems nu- 
skriaustiems valstiečiams beturčiais, kurie, Muravjovo nuomone, vargu be- 
būtų galėję išsimokėti, arba jeigu jau jų vietoj buvo kiti įsikūrę, tai jis 
pataręs nuskriaustiesiems duoti po 3 dešimtines be teisės savo valia išnuo- 
moti kitiems“. Tuo pačiu pagrindu remiantis, 1864 m. gegužės mėn. 8 d. 
buvo įsakyta grąžinti visas žemes, kurios ligi 1861 m. buvo atimtos iš girių 
sargų. Jei jos pasitaikytų dvaro miško lauke, tai dvarininkai jiems turėję 
duoti kitur atitinkamą dali“. 

Nepastoviausiu krašto elementu Muravjovas laikė bežemius. Pats 
1863 m. maištas jam parodęs, jog bernai ir kumečiai daugiausia prie jo bu- 
vo prisidėję. Todėl kad ir menko žemės sklypelio suteikimas, kur valstie- 
tis galėtų isikurti ir konservatizuotis, jo manymu, esanti vienintelė prie- 
monė dvarininkus sulaikyti nuo priverstinio valstiečių siuntimo i maištą, 
ir dėl to toji priemonė, nežiūrint dvarininkų spyrimosi, krašto ramybei iš- 
laikyti neturinti būti atmesta. Ir tikrai, jo sumanymas nebuvo atmestas, o 
jam ir toliau rūpinantis, nuo 1864 m. atgavę žemes valstiečiai caro įsakymu 
dar šešeriems metams buvo atleisti nuo valstybinių mokesčių“. 

Visi šitie valstiečiai, kurie tik galėjo įrodyti, kad iš jų buvo atimtos 
inventorių paskirtos žemės, Muravjovo rūpesčiu jie vėl jas atgavo. Bet tokių 
„valstiečių buvo maža dalis. Daug didesnė dalis, paties Muravjovo nuomo- 
ne, buvo tokių, kurie negalėję gauti žemės remiantis ir 1861 m. reformos. 
įstatymu. Jam jie, kaip nepastovus, niekur nepririštas elementas, labai rū- 
pėjo. Tokiais buvo bernai ir kumečiai. Tačiau, remdamasis įstatymais, jis 
negalėjo jiems duoti žemės. Tada jis pasirenka kitą kelią. Pirmučiausia 
jis ragina tuos sodžius, kuriems buvo pavestos žemės sukilime dalyvavusių 
smulkių bajorėlių ir viensėdžių savininkų, kad jie tas žemes išnuomuotų 
kumečiams ir bernams, ypač tiems, kurie pasižymi gražiu elgesiu ir yra pa- 
dėję persekioti ir naikinti maištininkus“. 1865.IIT.11 išleidžia aplinkraštį, 
kuriuo ragina taikos tarpininkus ir patikrinamujų komisijų narius įkalbi- 
nėti valstiečius, kad jie susirūpintų bernais ir kumečiais, duodami jiems 
išsipirkti žemės sklypelį, kur galėtų pasistatyti trobą ir pasidaryti daržą. 
Kiek jis čia buvo bejėgis, rodo ir pastaba, kad visa tai būtų daroma be prie- 
vartos'. Per gubernatorius Muravjovas iškelia dar ir toki sumanymą: jei 
prašytų, duoti atitarnavusiems kareiviams žemės trobai ir daržui iš laisvų 
valdžios ar valsčiaus žemių. Šitai taikoma tik tiems kareiviams, kurie kilę 
ne iš to paties sodžiaus ir tik patiems valstiečiams sutinkant“. 

Taip besidarbuojant bežemių naudai, remiantis valdiškomis žiniomis, 


' Sbornik, 76—80 p., Pod. bert. car. 190, 213, 214 p. 
* Pod. bert. car. 190 p. 

* Sbornik, 66 p. 

Ten pat, 125—127 p. 

Sbornik, 1865, 26 p. 

Sbornik, 34—36 p. 

Sbornik, 1865, 45—47 p. 

“ Ten pat, 61 p. 

Muravjovas aprūpino žeme 9.309 bernus, kurių paskutiniuoju apskaitymu 
būta 67.000'. | A 

Jisai atkreipė dėmesį ir į laisvuosius žmones, kurių „padėtis, pa- 
gal rusų įstatymus, buvusi visai neaiški. Juos padalino į dvi rūšis: pir- 
majai priskyrė tuos, kurie laisvais tapo po 1857 m. lapkričio 20 d.; jiems 
suteikė visas teises ir uždėjo pareigas, kokias turėjo visi kiti valstiečiai. 
Antrajai rūšiai priskyrė visus tuos laisvuosius, kurie tokiais buvo jau prieš 
1857 m. lapkričio mėn. 20 d. Pastarieji iš Muravjovo tegavo paprastų nuo- 
mininkų teises. Norėdamas įsiteikti ir jiems, jų nuomą sumažino 1070. 

Negana to, jisai rūpinosi ir servitutais. 1861 m. reforma valstiečių 
servitutus buvo panaikinusi. Valstiečiai tuo buvo nepatenkinti. Gindamas 
valstiečių interesus, jis įsako patikrinamosioms komisijoms, kur valstiečiai 
nesutiktų pakeisti servitutų kitais patogumais ar žemės padalinimu, visur 
palikti servitutus po senovei. Vadinas, valstiečiai turėjo vėl atgauti se- 
nąsias ganyklas?, po senovei šienauti dvarų giriose, žvejoti upėse ir eže- 
ruose ir tt. Priešingu atveju valstiečiai būtų vėl pasidarę priklausomi 
nuo dvarponių, ko taip bijojo Vilniaus diktatorius. O kai sužinojo, kad 
1861 m. reformos laikais dvarininkai nustojo davę valstiečiams kūrą arba 
pakėlė per aukštas jo kainas, dėl ko valstiečiai ėmę voginėtis malkų, jis tuo- 
jau įsakė patikrinti sutarčių aktus ir valstiečiams, kaip ir seniau, davinėti 
kūrą, jei nesusitarta pagal nustatytas taksas*. 

Visų Muravjovo darbų, liečiančių žemės reformą, nė nemanome čia iš- 
vardyti: rodos ir taip bus pakankamai aišku, kiek jis rūpinosi ir darė, kad 
mūsų valstietis, kiek tik galima, būtų ekonomiškai nepriklausomesnis nuo 
dvarponių. Jo nuopelnai šitoj srity pasidarys dar reljefingesni, jei paste- 
bėsime, kad žemės reforma pagal 1861 m. caro manifestą Lietuvoj jo buvo 
greičiau išspręsta, negu Rusijoj, kur dar 1881 m. bent trečdalis valstiečių 
nebuvo sudarę išperkamųjų aktų“. 

Iš kitos pusės reikia sutikti su ta nuomone, kad Muravjovas, nors ir 
daug gero padarė valstiečiams, bet žemės reformos neišsprendė“: dar daug 
pasiliko bežemių“, kurie, atsidarius keliams į Ameriką, būriais tenai važia- 
vo laimės ieškoti. Tačiau ir tos jo reformos sukėlė tikrojoj Rusijoj skersa- 
kiavimų. Ypač jos netatikusios dvarininkams, bijojusiems, kad ir jų vals- 
tiečiai nepareikalautų tokių pat atmainų, kokių buvo padaręs Šiaurės Va- 
karų krašte Muravjovas. Pastarasis skubinosi juos nuraminti, įrodinėda- 
mas, kad rusai valstiečiai atsidavę savo carui ir tėvynei ir dėl to netenką bi- 


' P. Klimas, 13 p. 

* Sbornik, 138—139 p. 

' Ten pat, 131—132 p. Pod. bert. car., 212 p. 

* Sbornik, 84—87 p. Pod. bert. car., 212 p. 

* P. Klimas, 18 p. 

2 Rusų tos žemės reformos tyrinėtojai apskaičiuoja, kad Rusijoj 1861 m. re- 
forma atėmusi iš valstiečių „mažiausiai nuo 7 ligi 3176 jų žemės. Lietuvoj, priešin- 
gai, si dėka valstiečiams pridėta ligi 3075. Mokesčiai visame Šiaurės Va- 

rų krašte buvę sumažinti nuo 2—16 P. Klimas, 16 p.). — j 
daugiau ir nereikia norėti. 2 >) urna 


2 8 dabar Lietuvoj dvarai turėjo žemės daugiau, negu valstiečiai (P. Klimas, 

jotis ir laukti iš valstiečių nepasitenkinimų“. Iš kitos pusės, rašė jis, rodyti 
savo nepasitenkinimą dėl jo daromų reformų, reiškią visiškai nesuprasti ir 
nepažinti jo valdomo krašto padėjimo ir reikalo visų pirma sustiprinti 
Šiaurės Vakarų krašte rusų viešpatavimą, atremiant jį i pastovius, organi- 
zuotus sodžiaus gyventojus, valstiečius*. O visa, ką ta kryptimi darąs, da- 
rąs ne savo, bet visos Rusijos naudai“. Tomis reformomis jis susilaukęs 
iš pačių valstiečių, kaip jis rašo savo atsiminimuose, dėkingumo, kurį jam 
pareiškę įvairiomis savo delegacijomis, iteikusiomis jam adresus. Taip pat 
valstiečiai dėkoję už suteiktą laisvę ir carui: meldėsi už jį, statė koplyčias, 
siuntinėjo padėkos adrėsus, reiškė savo atsidavimą jo valdžiai. 

Vadinas, iš Muravjovo atsiminimų galima susidaryti įspūdi, kad jo 
' darbai valstiečiuose sukėlė entuzijazmo. Nėra abejojimo, kad jis teisus tiek, 
kiek čia darė jie patys, neparaginti rusų valdininkų, popų ar kitokių carui 
atsidavusių pakalikų. Kokie mes skeptikai bebūtume, turime sutikti, kad 
toks Muravjovo susirūpinimas valstiečiais, ką tik išsilaisvinusiais iš bau- 
džiavos, negalėjo jų nepaveikti ir nesukelti juose jam, kad ir žiauriam dik- 
tatoriui, bet vis dėlto jų geradariui, tam tikrų simpatijų“. 


III. KRAŠTO RUSINIMAS 


Gerindamas valstiečių padėjimą ir vaduodamas juos iš ponų valdžios, 
Muravjovas neišleido iš akių ir kitokių priemonių, kurios, jo supratimu, 
galėjusios užtikrinti krašte amžiną rusų viešpatavimą ir to krašto rusiš- 
kuma. Tačiau šito siekti svarbiausia kliūtimi jis laikęs lenkų kilmės po- 
nus, bajorus, kunigus, katalikus valdininkus ir visus kitus, kurie, esą, be 
išimties visados buvę atviri Rusijos priešai, nes stengęsi ir tebesistengia 
atplėšti nuo jos Šiaurės Vakarų kraštą ir, atrėmus ją į Azijos sienas, pa- 
daryti iš jos Maskoliją (Maskoviją) arba Mongoliją, nes jie gerai žiną, 
kad Rusija, netekusi Vakarų gubernijų, neteks ir savo padėties Europoj", 
kitaip sakant, nustos Europos valstybės vardo. Kad to neatsitiktų, Mu- 
ravjovas aiškino, jog nepakanką pagerinti vietos valstiečių padėtį, bet dar 
esą reikalinga tą kraštą apgyvendinti ir sustiprinti rusų elementų, kuris 
visiškai nuslopintų vietos lenkus“, nes kol čia būsianti jų dauguma, tol 
negalėsią būti kalbos apie visišką krašto ramumą'. 

Taip pat esą reikalinga patikrinti rusų persvarą ir vadinomuosiuo- 
se žemaičių susirinkimuose“, nes atėjęs labai patogus laikas dirbti viso- 
mis suvienytomis rusų jėgomis, kad tas kraštas būtų amžinai prijungtas prie 


* Pod. bert. car. 172—173 p. 

* Ten pat, 173 p. 

* Ten pat, 173 p. 

* P. Klimas rašo: „Ir bešališkai pažvelgę į visa jo (Muravjovo) šioje srityje 
(žemės reformoje) padirbtą darbą, šiaip ar taip turėsime Muravjovą pavadinti Lie- 
tuvos valstiečių vaduotoju“. 16 p. į 

* Pod berti. car., 179, 183 p. 

* Ten pat, 186, 201—231 p. č 

* Ten pat, 174, 175 p. Muravjovas painiojasi: kur, matyt, rėikia, jis rašo, kad 
Šiaurės Vakarų krašte lenkų nedaug, kad tas kraštas perdėm rusiškas, o kitur vėl 
rašo, kad tame krašte lenkų dauguma. 4 

* Ten pat, 195 p. 

visos Rusijos'. Viename laiške jis aiškiai stato klausimą, ar čia, Šiaurės 
Vakarų krašte, turinti būti Rusija, ar ne?* Kad čia būtų Rusija, turinti pri- 
sidėti ir krašto kolonizacija rusiškuoju elementu. Tam pasitaikė gana pa- 
togus momentas: numalšinus sukilimą, iš jo dalyvių — dvarponių — buvo 
atimta daug dvarų“. Apytikrėmis žiniomis, 1864 m. pabaigoj Vilniaus gu- 
bernijoj tokių dvarų sukonfiskuota 19 (12.302 dešimtinės) visiškai ir 21 
(14.038 deš.) dalimis; Kauno gub. visiškai — 27 (20.490 deš.) ir dalimis — 
19 (24.340 deš.)*. Kai kuriuos sekvestruotus dvarus 1865 m. gruodžio mėn. 
10 d. isakymu jų savininkai turėjo per dvejus metus išparduoti juos „pra- 
voslavų bei protestantų tikybos rusams“ arba iškeisti į dvarus Rusijoj. 
Per tą laiką neparduotus dvarus valdžia pati išlicitavusi arba sau pasiėmusi, 
mokėdama savininkams 595 rentos. Kauno gub. tokių dvarų paskelbta 121 
(58.654 deš.), daugiausia Žemaitijoj: Raseinių apskr. 38 dvarai (20.011 deš.) 
ir Telšių apskr. 13 dv. (11.894 deš.)'. Taip pat Muravjovas vertė parduoti 
ir tuos dvarus, kurių savininkų vaikai dalyvavo sukilime, ir tuos ūkius, ku- 
rių savininkai, kaip pavojingi visuomenės ramumui, buvo ištremti i Rusi- 
jos gilumą“. Kaip žinoma, į Rusijos gilumą buvo ištremti net ištisi sodžiai. 
Tuo būdu Lietuvoj atsirado nemaža laisvos žemės, kuri Muravjovui rūpėjo 
perleisti vietoje gyvenantiems rusams, cerkvėms ir kolonistams. Kad tas 
darbas būtų sėkmingesnis, Muravjovas pasistengė suvaržyti vietos gyven- 
tojų, nerusų, teises žemę pirktis ir valdyti. 1864 m. vasario mėn. 25 d. buvo 
išleistas pirmas tam reikalui istatymas. Valstybės turtų ministeris įsakė 
Šiaurės Vakarų gub. valstybinius dvarus atimti iš neištikimų nuomininkų, 
o kurie dvarai netinka atskiram ūkiui, išdalyti pravoslavų dvasininkams ir 
šiaip sentikiams valstiečiams; tinkančius atskiriems ūkiams, išnuomuoti 
vieneriems metams asmenims ne lenkų kilmės, ypač pravoslavų dvarinin- 
kams, sentikiams ir visiškai ištikimiems vietiniams valstiečiams'. Tų pačių 
metų kovo mėn. 5 d. išėjo įstatymas apie privilegijas ir paskolas, perkant 
valdžios ir šiaip dvarus Šiaurės Vakarų gub. Antrasis to įstatymo straipsnis 
nustatė, kad tomis privilegijomis ir paskolomis tegali pasinaudoti vien 
asmens „ne lenkų kilmės““. Žemės pirkimas dar buvo ir tuo suvaržytas, kad 


* Ten pat. 

* Ten pat, 179 p. 

* Jau 1863 m. rugsėjo 5 d. caras išleido įsakymą konfiskuoti sukilėlių dvarus. 
* P. Klimas, 23 p. 

" P. Klimas, 23 p. 

* Pod bert. car, 174—175 p. 

Cylov, 300—302 p. 

Sbornik, 1886, 9-10 p. Apie lenkų kilmės asmenis P. Klimas taip rašo: „Lenkų 
kilimo“ asmenimis čia rusų valdžia tarė, apskritai, Lietuvos bajorus ir šlektas. Admi- 
nistracijos praktika „lenkais“ čia vertė visus katalikus... Buvo paskiau paaiškinta, 
jog „lenkų kilties asmenimis reikia laikyti ne visi katalikai, bet tiktai lenkai ir tie 
vakarų krašto žemaičiai, kurie įjunko į lenkų tautą (usvojili sebie polskuju nacional- 
nost)... Pilnateisiais tokiu būdu čia buvo: rusų kilimo žmonės gimimo iš visos impe- 
rijos gubernijų (išėmus žydus) pravoslavų ir protestantų tikybos, tame skaičiuje ir 
Baltijos pajūriečiai (vokiečiai...), toliau rusai, vedę lenkaites, vietiniai totorių 
bajorai ir vietiniai katalikų tikėjimo valstiečiai. Iš tų nusakymų eina, jog lietuvių 
valstiečių teisės žemei pirktis nebuvo susiaurintos, tik šlėktai ir bajorams (P. Klimas 
Muravjovo laikmetis Lietuvos žemds ir žemininkų istorijoje, 26 p.; Graf Leliva 
(Tiškevičius), Rusko — polskija otnošenija. Leipcig, 1895 m., 5—14 p.), 

kiekvieną kartą, perkant žemę, reikėjo gauti leidimas iš paties gubernato- 
riaus. Be abejojimo, tokį leidimą lengviausiai galėdavo gauti tik rusų kilmės 
asmenys. Tokiu būdu šitais suvaržymais rusų valdžia pasiekė savo: padėties 
viešpačiais pasidarė tikrieji rusai, kurie veik už dyką galėdavo įsigyti 
žemės. 

Šitaip paruošęs dirvą kolonizacijai, Muravjovas gabenęsis iš Rusijos 
gilumos į Lietuvą rusų valstiečius ir apgyvendindavęs juos ištuštintuose 
sodžiuose ir dvaruose'. Norėdamas dar labiau sustiprinti krašte rusų kolo- 
nizaciją, Muravjovas iškėlė sumanymą įsteigti mūsų krašte (Žemaitijoj) 
nuolatinius pulkų štabus ir aplink juos kolonizuoti atitarnavusius rusų ka- 
reivius?. 

Kaip toli siekė Muravjovo kolonistiniai planai, tuo tarpu nežinome, 
Bet viena aišku, kad jų vykdymas, nuo ko neatsisakė nė jo įpėdiniai, mūsų 
tautai sudarė rimtą pavojų: įsigalėjęs rusų elementas Lietuvoje galėjo 
sutrukdyti jos tautinį kilimą ir, įsigijęs laisvas žemes, versti mūsų bežemius 
apleisti kraštą ir svetur ieškoti darbo. 

Be kolonizacijos, Muravjovas rūpinosi krašte morališkai sustiprinti ir 
tuos rusus, kurie čia nuo seno gyvenę, bet buvę lenkų ir lotyniškos propa- 
gandos prispausti“. Atvažiavęs į Vilnių, tuojau ima rūpintis pravoslavijos 
sustiprinimu krašte. Ši darbą jis laikė tiesiog šventu“, nors pats gal ir ne- 
buvo toks religingas", koki iš jo darbų galima susidaryti įspūdį. 

Radęs Šiaurės Vakarų krašte, kaip jis sakosi, tiesiog apgailėtiną cerk- 
vės padėjimą, tuojau įsako gubernatoriams patikrinti Mikalojaus I išleistą 
visiems dvasininkams įsakymą, kuriuo jiems buvo įsakyta pastatyti, kur jų 
dar nėra, saviesiems valstiečiams naujas cerkves ir atnaujinti senąsias. Taip 
pat pats, būdamas karštas pravoslavijos rėmėjas, tuojau imasi cerkvių 
statybos ir remontų. Tam tikslui asignuota apie 1.000.000 sidabro rublių“. 
Dalis tų pinigų, carui sutikus, buvo paskirta iš kontribucijų. Iš tų 
sumų buvo pastatyta ir atnaujinta apie 100 cerkvių, o kai kurios atimtos iš 
unitų; katalikų uždarytos bažnyčios taip pat buvo paverstos cerkvėmis. 
Ypač Muravjovas atkreipė dėmesi į Vilniaus senąsias cerkves. Jo inicia- 
tyva buvo atnaujintas „Prečistenskij Sobor“ (baigtas 1868 m.) ir dvi kitos 
cerkvės“, 


* Pod. bert. car., 169, 195 p. Per Muravjovo viešpatavimo laiką Vilniaus gub. 
įkurdinta 76 šeimos, Kauno — 653. (Vilenskij Vremennik, IV knyga, Vilnius, 1909 m. 
XI-XII p.). 

* Pod. bert. car., 195 p. 

* Pod bert. car., 211 p. 

* Sviatoje i velikoje dielo obrusenija (kraja) i utverždenija pravoslavija. 

* Grafas Blūdovas, pažinęs Muravjovą, pasakoja, kad jis iki paskutinio savo 
„dešimtmečio neturėjo nei foi, nei loi. M. V. Bergas žurnale „Ruskaja starina“ aprašo 
tokį atsitikimą. Kartą Muravjovas pagrasęs Vilniaus vyskupui. "Tas atsakęs, kad 
nieko nebijąs, tik vieno Dievo. Muravjovas stačiokiškai atkirtęs, kad jis pragyvenęs 
60 metų ir vis dėlto Dievo nematęs (žiūr, Mūsų Žinynas, 1931 m. 73 nr. 308 p. Dr. J. 
Matusas-Sadauskas (..Muraviovas“). 

* Pod. bert. car., 216 p.; A. Milovidov, Zaslugi gr. M. N. Muravjova dlia pra- 
voslavnoi cerkvi v sievero-zapadnom krajie, Charkov, 1900 m., 78—79 p. Darbas pa- 
rašytas labai palankioje Muravjovui dvasioje. 

" Iš viso, Milovidovo apskaičiavimu, buvo pastatytos 98 naujos cerkvės; atnau- 
jintos ir pradėtos statyti — 126; iš bažnyčių į cerkves pertaisyta — 16; iš koplyčių 

Apie šituos savo darbus Muravjovas rašo savo atsiminimuose, kad iš caro 
asignuotų 500.000 rub. baigtos statyti Vilniaus ir Gardino gubernijose cerk- 
vės ir ne medinės, bet mūrinės, kad jos ateinantiems laikams, Dievo garbei, 
ir žmonėms pasiliktų gyvais paminklais*, 

Rūpindamasis cerkvių statymu ir naujinimu, nepamiršo ir pravoslavų 
dvasininkų, kurie ištikimai laikė jo pusę, ragindami rusus valstiečius nepa- 
siduoti sukilėlių agitacijai ir nesidėti prie maišto, bet ištikimai laikytis 
valdžios. Šitas popų patarnavimas Muravjovo nebuvo pamirštas. Jo rūpes- 
čiu popų algos buvo padidintos 400.000 rub.*. Tai žymiai pagerino ir miesto, 
ir bažnytkaimių popų materijalinę buitį: pirmieji pradėjo gauti į metus po 
400 rub., antrieji — po 220, tuo tarpu anksčiau kai kurie iš jų tegaudavę 
po 80 rubl. į metus. Maža to, jis per Valstybės Tarybą išrūpina, kad kai kur 
cerkvėms būtų pavesta valdyti fermos ir folvarkai, kur vėliau būsiančios 
pastatytos mokyklos. Tuo būdu popai gavo nemaža žemės, malūnų, pievų 
ir vandenų žuklavimui. Šitie turtai gauti iš ponų ir bažnyčios konfiskuotų 
žemių“. Be to, Muravjovas, sužinojęs, kad kai kuriose vietose cerkvinės 
žemės esančios tolokai nuo cerkvių, kas, jo nuomone, tyčia padaryta dvar- 
ponių, kad pakenktų pravoslavijai išleidžia įsakymą, kad tais atvejais, kada 
dėl tam tikrų priežasčių negalima prileisti žemių prie pat cerkvių, pastaro- 
sioms turi būti suteikta žemės daržams*. Maža to, kad cerkvės praturtėtų, į 
darbą buvo įtrauktas ir teismas, skubiai atiminėjęs iš dvarininkų ir kunigų 
dvarus, esą, kadaise atimtus iš cerkvių". Nešykštėjo Muravjovas pinigų ir 
dvasinėms pravoslavų mokykloms, kur turėjo būti ruošiami nauji cerkvės 
kovotojų kadrai. Visomis tomis priemonėmis, be abejojimo, Muravjovas 
krašte pravoslaviją pakėlė, sustiprino, sumažino kliūtis, galinčias stabdyti 
jos plėtimąsi, ir praskynė kelią į klestėjimą. 

Iš kitos pusės, Muravjovas, aprūpinęs Šiaurės Vakarų krašto cerkves 
turtais ir privilegijomis, ko taip troško, norėdamas valstiečių akyse pakelti 
popų vardą, juos surišo su pasauline valdžia, kas pravoslavijai neišėjo į 
gerą. Mat, popai, norėdami atsilyginti carui ir jo pastatytiems valdininkams 
už visas jiems padarytas geradėjybes, rūpinosi ne tik savo tikinčiųjų dva- 
sios reikalais, bet ir akylai dabojo, kad žmonės, ir nepravoslavai, būtų išti- 
kimi rusų valdžiai. Šitoks dvasinių ir, sakytume, policinių pareigų maišy- 
mas, ypač nepravoslavų akyse, popą kompromitavo ir jis, bent Lietuvoj, 
virto pajuokos dalyku ir jo labiau kaip žandaro saugotasi ir vengta. 

Statydamas naujas ir remontuodamas senas cerkves, keldamas šventikų 
materijalinį ir dvasinį padėjimą, ir būdamas pravoslaviškesnis net už pačius 


perdirbtos 3 cerkvės; pravoslaviškų koplyčių pastatyta 63. Iš jų kai kurios kai- 
navusios ligi 25.000 rub. (Milovidov, 81 p.). 

Muravjovas reikalavęs, kad visos tos cerkvės būtų panašios į tikrosios Rusijos 
cerkvės ne tik savo išore, bet ir vidumi.  Katalikiški kryžiai, paveikslai, statulos 
turi būti patylomis pačių dvasininkų sunaikinti; cerkvių vidus turi būti išpuoštas, nes, 
Kra Aaa kad valstiečiai labiau mėgstą melstis gražiose bažnyčiose (Milovidov, 

p.). 

* Der Dict. v. Wilna, 133 p.; Pod. bert. car., 220 p. 

* Der Dict. v. Wilna, 133 p.; Pod. bert. car., 216 p. 

' P levios, 58 p. 

ilenskoj gub. viedomosti, 1864 m. „ Milovi 
+ Milovidos, 38 p. . „41 nr. Milovidov, 58 p. 

popus, Muravjovas rūpinosi „gryninti“ ir cerkvės apeigas, apvalyti ją nuo 
unitų ir katalikybės apeigų priemaišų, nes tik toks apvalymas €są garan- 
tuosiąs krašto susiliejimą su visa Rusija. Kartą tuo reikalu jis taip rašė S 
„Stiprūs religiniai įsitikinimai tai svarbiausias ryšys, vienijąs tautą į vieną 
pilietinį visuomeninį gyvenimą. Šita prasme to paties tikėjimo tautai, 
nepriklausomai nuo tų pačių religinių bei moralinių įsitikinimų, būtina lai- 
kytis vienodų, laiko ir papročių pašvęstų, išviršinių apeigų, kurių saugoji- 
mas ir palaikymas ypač veikia į prastus žmones“. 

Kadangi, esą, atvažiavus jam į Šiaurės Vakarų kraštą, žmonės nebeskir- 
dadavę rusų pravoslavų nuo katalikų, nes pirmieji lankydavę bažnyčias, kur 
būdavo vartojamos kai kurios katalikiškos Dievo garbinimo formos, ir mel- 
dęsi iš lenkiškų maldaknygių, tai Muravjovas tuojau prašęs metropolitą pa- 
naikinti ir tas unijos liekanas. Tuos, kurie neklausys ir lankys bažnyčias, 
melsis iš katalikiškų maldaknygių, įsakyta bausti nuo 25 ligi 50 rub. Kad iš- 
stumtų lenkiškas maldaknyges, sumano jų vietoj išleisti gausybę pravosld- 
viškų „rusų ir slavų“ kalbomis. Tik jį Vilniaus metropolitas atkalbėjęs nuo 
tokio sumanymo, atkreipdamas jo dėmesį į tai, kad žmonės tamsūs, nemoką 
rusiško rašto skaityti“. 

Muravjovas, norėdamas auklėti žmones pravoslavų cerkvės dvasioj, ko- 
vojo su lotynizmu ne vien neigiamuoju būdu, draudimais, bet ir teigiamuoju. 
Sužinojęs, kad žmonės nenešioją ant krūtinių kryželių ir taip nesilaiką pra- 
voslavų papročių, pasitaręs su aukštais dvasininkais, rūpinosi, kad tas pa- 
protis vėl prigytų. Tam reikalui iš kontribucijos sumų buvo paskirta 5.000 
rub., už kuriuos buvo pagaminta 500.000 kryželių. Tie visi kryželiai turėjo 
būti žmonėms veltui dalinami. Patiko toji Muravjovo mintis ir carienei: 
ji tam reikalui paaukojo 1.000 kryželių, didžioji kunigaikštienė — 10.000, 
o vienas pirklys net visą 1.000.000. Tuo būdu, dėka Muravjovo veikimo, 
esą, jau 1864 m. Šiaurės Vakarų krašte beveik visi pravoslavai valstiečiai 
nešioję kryželius“. 

Norėdamas sužadinti pravoslavų tikėjimo žmonėse pagarbą savo šven- 
tiesiems ir rusų šventovėms, Muravjovas užsako pagaminti 100.000 religinio 
bei dorinio turinio paveikslų, kurie turėjo būti labai pigia kaina (nuo 3 ligi 
12 kap.) pardavinėjami žmonėms. Esą, jo sumanymą pasekę ir popai: dau- 
gelis jų steigė prie cerkvių krautuvėles, kur žmonėms pardavinėjo religinio 
turinio knygas, elementorius, caro portretus, kryželius ir šventųjų paveiks- 
lus*, dėl ko, esą, valstiečių pirkios pamažu savo vidumi ėmė panešėti į didžia- 
rusių pirkias“, 

Kaip matom, Muravjovas ligi smulkmenų vykdė savo programą, siek- 
damas visiškai surusinti ir supravoslavinti Šiaurės Vakarų kraštą ir ji su- 
lieti su visa Rusija. 

Dirbdamas „šventą rusinimo darbą“, Muravjovas susirūpina ir mokyklų 
reikalais. Išeidamas iš savo pažiūros, kad Šiaurės Vakarų kraštas ir didesne: 


* Cituota pagal Milovidov, 62 p. 
* Milovidov, 63 p. 
* Milovidov, 64 p. 
* Milovidov, 63—64 p. 
„| Ten pat, 64 p. ir Pod. bert. car., 223, 224 p. 1864 m., kaip rašo Muravjovas, 
apie 12.000 žmonių, kurie buvo perėję į katalikybę, vėl sugrįžę į pravoslaviją (Pod. 
beri. car., 222 p.). 

savo pirmykščių gyventojų dalimi ir istorine teise yra rusų žemė, nuo amžių 
Rusijos valdovų paveldėta“, stengiasi surusinti ir mokyklą, kuri ligi 1863 
m. buvusi beveik lenkiška. Tiesa, jau prieš pat 1863 m. buvo susirūpinta 
Šiaurės Vakarų krašto mokyklos surusinimu. Kai 1861 m. Vilniaus Mokslo 
Apygardos globėju paskyrė kunigaikštį A. P. Širinskį-Šichmatovą, kuris, 
laikydamasis pažiūros, kad mokykla turinti būti rusiška, nustatė jai šiuos 
principus: į , 

a) sustiprinti valstiečius pravoslavus jų tėvų tikėjime, pakelti jų tau- 
tinę sąmonę ir savigarbą ir išauklėti iš jų tarpo pravoslavijos ir rusų tautos 
veikėjus; 

b) veikti į rusų kilmės katalikus, įkalbinėjant juos, kad rusų apšvieta 
jiems patiems naudinga ir, neliečiant jų įsitikinimų, stengtis visais būdais 
priešintis „fanatizmui“, kurį juose ugdo katalikų dvasininkai; 

c) Žemaitijoje! stiprinti žemaičių tautybę, kuri žemuosiuose sluoks- 
niuose nėra priešinga vyriausybei, ir nuolat itikinėti valstiečius, kad jie ne 
lenkai, bet žemaičiai ir lietuviai ir kad vyriausybė jų nenorinti surusinti, 
o tik suartinti jų interesus su valstybe. 

Kad šitie uždaviniai būtų įvykdyti, naujas globėjas rado būtinu: 

1) visas esamas ir naujai kuriamas mokyklas sukoncentruoti liaudies 
švietimo ministerijos žinioj; 

2) skirti pradžios mokyklų mokytojais tiktai rusus. Kad šie nauji 
pijonieriai galėtų tinkamai savo misiją atlikti, jų darbą tinkamai atlyginti; 

3) rusų kalbos ir tąja kalba visų dalykų dėstymas turi būti pripažintas 
privalomu; 

4) užkirsti lenkiškoms mokykloms kelią, steigiant kuo daugiausia val- 
džios mokyklų*. 

Iš esmės nesiskyrė ir Muravjovo ir jo parsikviesto į Vilnių Mokslo 
Apyg. globėjo Kornilovo? pažiūros į rusų mokyklos uždavinius. Tik Murav- 
jovas, kaip visur, taip ir čia, pasirodė griežtesnis ir greitesnis. Žinodamas, 
kad Šiaurės Vakarų krašto mokyklose viešpataujanti lenkiška dvasia, kad 
jose daugiausia mokinius moko lenkai mokytojai, kad visi dalykai dėstomi 
lenkų kalba, Muravjovas negalėjo toliau tokios mokyklų padėties toleruoti 
ir, norėdamas lenkišką dvasią pakeisti rusiška, įsako tuojau iš mokyklų pa- 
šalinti lenkų kalbą ir į jos vietą įvesti rusų kaip visų dalykų dėstomąją kalbą, 
neišskiriant nė katalikų tikybos pamokų“. Tik lietuvių kalbai buvo padaryta 
išimtis. Ji greta rusų kalbos buvo leidžiama dėstyti „Kauno gubernijos 
žemaitiškose apskrityse ir tose vietose, Kur ištisai gyvenama lietuvių že- 


* Čia Žemaitija greičiausia reikia suprasti visą Lietuvą. 

* A. Bielecki, Sorokolietije russkoi načalnoi školy v sievero-zapadnom krajie 
Rossii (Vilenski Kalendar na 1902 g., Vilnius, 1902 m.) 219—220 p. 

* Kornilovas savo pažiūromis į šiaurės kraštą nesiskyrė nuo savo šefo Murav- 
jovo. Lietuva ir Baltgudija, anot jo, „nuo seniausių laikų sudarė vieną ištisą žemę, 
gyvenimą, neskaitant mažos dalies lietuvių, perdėm vienos rusų tautos“. Vilnius jo 
vadinamas rusų pravoslavišku Vilnium. (Plačiau apie Kor. žiūrėk: J. F. Kračkovski, 
Ivan Petrovič Kornilov, Vilenskij Kalendar 1902 g. Vilnius, 1901 m. 264—280 p. ir 
Dr. J. Matusas, Lietuvių Rusinimas per Kauno Gubernijos pradžios mokyklas nuo 
Biakioss 1 Ptoia Rusų viešpatavimo Lietuvoj; disertacija nespausdinta). 

ylov, p. 

maičių!. Tąja kalba buvo galima dėstyti ir katekizmas“. Tačiau praktikoje. 
nuolat kildavo nesusipratimų su mokyklų vyresnybe, kuri, perviršydama 
savo valdžią, reikalavusi visus vaikus, net ir pirmamečius, mokyti rusiškai“. 

Pašolinęs iš mokyklų lenkų kalbą, stengėsi, kur galėdamas, pašalinti ir 
lenkus mokytojus, o į jų vietas parsikviesti iš Rusijos gilumos tikrus rusus, 
atsidavusius carui, Rusijai ir pravoslavijai. Norėdamas kuo daugiausia tokių 
mokytojų parsikviesti į Šiaurės Vakarų kraštą, Muravjovas čia pakėlė mo- 
kytcjų atlyginimą visu 50 nuošimčių. 

Ypač jis atkreipė dėmesį į pradžios mokyklų steigimą. Jas steigė ir 
Žemaitijoj'. Vilniuj vietoj trijų parapinių mokyklų įsteigta šešios. Pra- 
džios mokyklų steigta ir Gardino, ir Kauno, ir Vilniaus, ir Minsko gubernijų 
miestuose ir miesteliuose. Tų mokyklų 1863 m. sausio mėn. 1 d. tebuvo vos 
101, o 1865 m. sausio mėn. 1 d. Vilniaus, Gardino ir Minsko gubernijose 
jau buvo 329 pradžios mokyklos, kurias lankė 14.384 mokiniai“, 

Muravjovas nepamiršo ir žydų švietimo reikalų: Kaune vietoj 2 įstei- 
gė 3, o Vilniuj net 8 dviklases mokyklas“. Ir jų mokyklose buvo dėstoma 
rusų kalba“. 

Rūpinantis išplėsti mokyklų tinklą, reikėjo susirūpinti ir naujų mo- 
kyklų statyba. Žinodamas, kad toji našta valstiečiams būtų per sunki, Mu- 
ravjovas iš valstybės turtų ministerijos išrūpina po 360 kelmų miško ir po 
62 gegnes kiekvienai mokyklai. Tam tikslui taip pat buvo skiriamos ir ati- 
tinkamos sumos pinigų, o per taikos tarpininkus buvo skatinami valstiečiai, 
kad šie mokyklų reikalams mokėtų po 11/;—2 kapeikas nuo naudojamos že- 
mės dešimtinės“. Tuo būdu norėta atstumti nuo mokyklų statymo kunigus 
ir dvarponius". Taip pat susirūpinta ir mokytojų paruošimu. Tam tikslui 
1864 m. Molodečnoj atidaryta mokytojų seminarija??, 

Statydamas naujas mokyklas, Muravjovas statė sąlygą — kad jos 
būtų pastatytos arti cerkvės. Taip pat rūpinosi ir tinkama tų mokyklų glo- 
ba. Jei nepasitaikydavo kokių nors kliūčių, tai jas pavesdavo prižiūrėti 
rusų šventikams. Jie turėdavo saugoti, kad tose mokyklose joks dalykas 
nebūtų dėstomas lenkų kalba“. Be to, buvo pavesta gubernatoriams, kad jie 
per vietos administraciją, policiją ir taikos tarpininkus žiūrėtų kad niekas, 
be šventikų, vaikų nemokytų, jei neturi mokyklų vyresnybės leidimo; kad 


* Cylov, 154 p. 
* Ten pat. 
, A. Alekna, Žemaičių vyskupas M. Valančius, 68 p. 
Pod. bert. car., 216 p. Aukštesniųjų mokslų Muravjovas nevertinęs. Jo įsa- 
kymu buvo uždarytos Panevėžio ir Kėdainių gimnazijos ir Telšių progimnazija (J. 
Metinės, 57 P.) 
( urcevič, 54 p. A. Bielicki: 1864.1I.1 Vilniaus gub. — 82, Gardino — 153 i 
Minsko — 154 mokyklos; viso 389 (255 p.). H > iš pad 
4 Turcevit, 56 p. 
) 4 Galimas daiktas, kad per tas mokyklas ir buvo „surusinti“ Lietuvos žydai, 
kurie dar iki šiol tebevartoja rusų kalbą šeimose ir viešose vietose. 
* Turcevič, 55—56 p. 
" Bielicki, 253 p. 
* Turcevič, 55 p. 
“ Pod brt. car., 229 p. 

niekas neplatintų vaikų tarpe jokių lenkiškų vadovėlių, kurie savo turiniu 
dažniausiai esą nukreipti prieš valdžią; jei kas tokius vadovėlius platintų, 
tai tokius bausti nuo 100 ligi 600 rub. pinigine bauda'. 

Visos šitos priemonės turėjo apsaugoti mokyklų rusišką charakterį ir 
dvasią. Be to, tam tikslui turėjo būti išpuoštas ir mokyklų vidus šventais, 
caro ir kitokiais paveikslais, galinčiais, Muravjovo nuomone, sustiprinti 
tautoje atsidavimo jausmus sostui ir tėvynei“. Taip pat uždraudė mokyklose 
mokyti Šiaurės Vakarų krašto istorijos, nes joje, jo nuomone, aiškinama, 
kad tą kraštą užgrobę rusai ir kad jame niekad nebuvę ir nėsą nieko ru- 
siško“. 

Be abejojimo, Muravjovas buvo ir savo mokyklų programa teisus, su- 
pratęs, kad tik tokioj mokykloj, kur įskaitytinai bus dėstomi visi dalykai 
rusų kalba, kur dėstytojais bus vien rusai, kur ir visa aplinkuma — sienos, 
vadovėliai, paveikslai ir kitos priemonės bus rusiški, viešpataus tikroji ru- 
siškumo dvasia. Galima sakyti, kad Muravjovui pasisekė tokiai mokyklai 
padėti tinkamus pagrindus. Tik Lietuvoj, katalikų krašte, sunkiau buvo 
tuos pagrindus išlaikyti: čia nuolat rusintojams, rusiškosios dvasios sar- 
gams, pastodavo kelią kunigai, gynę katalikų tikėjimą, tuo pačiu ir lietu- 
viškumą, kai jie (rusintojai) užsimodavo ir katalikų vaikams primesti 
ir pravoslaviją, tuo pačiu ir rusiškumą“. 


Keldamas krašte rusiškumą ir pravoslaviją, Muravjovas, kur tik galėjo, 
varžė katalikų bažnyčios laisve, persekiojo jos kunigus, nes buvo įsitikinęs, 
kad, panaikinus krašte katalikybę ir lenkybę, bus panaikintos kliūtys su- 
jungti Šiaurės Vakarų kraštą su „nedalomąja“ Rusija. Kalbėdamas apie 
cerkves, jis gailisi, kad dėl rusų valdžios lengvapėdiškumo ir vadinamosios 
religinės tolerancijos, kuri padėjusi katalikų kunigams sukatalikinti ir su- 
lenkinti kraštą, tam kraštui padaryta daug skriaudos". O to krašto katalikų 
tikėjimą jis laiko ne tikėjimu, bet politine herezija, kunigus — politikos 
emisarais, skelbiančiais neapykantą prieš rusų valdžią ir visa, kas rusiška“, 
Ypač Muravjovas pykęs, kad kunigai, jo nuomone, buvę svarbiausieji suki- 
limo kurstytojai: jie per pamokslus raginę žmones sukilti prieš valdžią; 
jie morališkai ir materiališkai rėmę sukilėlius ir net patys jų eilėse vadais 
dalyvavę; jie varę krašte ir lenkišką propagandą, turėdami tikslą išnaikinti 
jame rusiškumą'. Todėl nenuostabu, kad katalikų kunigai ir bažnyčia su- 
silaukė iš Muravjovo didelės nemalonės ir pasiryžimo panaikinti krašte tą 
jo vadinamąją politinę hereziją. 


! Šitos baudos taikomos dvarininkams, kunigams ir mokytojams. 

Atrodo, kad tos priemonės taikomos apsaugoti pravoslavų vaikus vien nuo 
katalikiškos ir lenkiškos įtakos. 

ž Milovidov, 64 p. 

* Pod. bert. car, 223—224 p. Jis kreipėsi net į Maskvos universitetą, kad 
parašytų Rusų istorijos vadovėlį, kuriame būtų išaiškintas rusų ir pravoslavijos se- 
mumas Š. Vak. krašte ir jo sulenkinimas. Universitetas nuo pasiūlymo atsisakęs, pa- 
siaiškindamas, kad toks vadovėlis galįs vidaus ir užsienio priešus sukiršinti, | 

* Žiūr. plačiau: A. Alekna, Žemaičių vyskupas M. Valančius, 68—85 p. 

* Pod. bert. car., 222 p. 

“ Ten pat. 

* Pod. bert. car., 229 p. 

Darydamas carui viso savo veikimo apyskaitą, Muravjovas pareiškė 
apie katalikybę dar ir šitokių minčių: „Neprivalu“, rašo jis, „niekados sa- 
vęs klaidinti ir reikia žinoti, kad, kol katalikybė viešpataus krašte, kol val- 
džia nepadarys jos priklausomos nuo savęs. .., tol negalime būti tikri savo 
moraline persvara krašte, nes čia visas politines aistras faktinai uždega 
Romos katalikų kunigai. Šiuo metu (t. y. jau 1865 m. pradžioj. — P. Š.), 
jie aprimo ir nebedrįsta aiškiai priešintis; persekioti jų negalima dėl 
juridinio pagrindo stokos, nes jų intrigos paslėptos, — todėl būtinai reikia 
juos atidžiai sekti, kartu bausti piniginėmis baudomis už bet kokį nustaty- 
tos tavrkos sulaužymą; tai vienintelė ir būtina sistema, be kurios lotyniš- 
kai lenkiškos propagandos nebus galima sulaikyti; kunigai kaip vilkai ver- 
žiasi ir į pravoslavų bandą; savavališkai, gavę tik vyskupo leidimą, daro 
ponų namuose altorius, pertaiso kapinėse šeimos kapus į koplyčias, o pas- 
kui jas paverčia į filijas ir pagaliau į parapines bažnyčias, prirašydami prie 
jų parapijiečiais pravoslavus. Tuo būdu pravoslavų parapijos vidury daž- 
nai pasitaiko nuo 5 ligi 10 filijų ir koplyčių, pastatytų nažinia kieno leidi- 
mu, prirašytų prie tolimų parapinių bažnyčių, turinčių apie 10 — 15 Romos 
katalikų šeimų. Kunigai mulkina aplink gyvenančius pravoslavus ir trau- 
kia į lotynizmą!. 

Šito viso Muravjovas negalėjęs pakęsti ir todėl ėmęsis varžyti bažny- 
čios ir kunigų laisvę, uždrausdamas :: 

1. statyti ir remontuoti bažnyčias, koplyčias be vyriausiojo krašto val- 
dytojo (generalgubernatoriaus) leidimo; 

2. ruošti bažnytines procesijas ir sakyti viešai pamokslus be vietos civi- 
linės valdžios leidimo; 

3, skirti kunigus dekano pareigoms, klebonus, vikarus parapijai, kape- 
lijonus mokykloms be gubernatoriaus leidimo; kunigų skaičius parapijoj 
negalėjo būti didesnis, negu to reikalavo atitinkamas gyventojų skaičius; 
stojant į dvasinę seminariją ar vienuolyną, reikėjo gauti leidimą ne tik iš 
gubernatoriaus, bet ir generalgubernatoriaus?; 

4, išvažiuoti kunigams iš parapijos ar dekanato ribų; leidimus duoda 
atitinkamos įstaigos neilgiau, kaip septynioms dienoms. 

Pamokslai teleista sakyti išspausdintus ir patvirtintus dvasinės 
vyriausybės. O jeigu kas norėjo sakyti pamokslą savo paties para- 
šytą, turėjo jį įteikti ypatingiems cenzoriams peržiūrėti. (Šitie cenzoriai, 


* Pod, bert. car., 21 p. 

Čia pacituojame Muravjovo nuomonę, pareikštą carui, apie aukštesniuosius 
krašto luomus: „Vadinamoji bajorija, ponai ir kunigai buvo ir bus nepakeičiamį 
mūsų priešai; į jų savo ištikimybės užtikrinimus neprivalu niekados tikėti; maištai ir 
veidmainiavimai yra jų jausmų ir išauklėjimo pagrindas; veidmainiavo jie kiekvieną 
kartą Rusijai ir jos pateptiesiems, jeigu tik pasitaikydavo proga; veidmainiavo jie ir 
savo Respublikos valdžiai, tapo jos žuvimo kaltininkais ir dabar jie šliaužioja ir 
tikrina savo ištikimybę, o dvasioje slepia durklus, nuodus ir galvažudybes“. — Čarui 
atsidavę tik sodiečiai ir sentikiai. (Pod. bert. car., 213 p.). 

„ * Seminarijų auklėtiniai buvo pavedami dviejų kapitulos narių specijaliai globai. 
Jie turėjo sekti auklėtinių mokymosi eigą, tvarką ir prieš įšventinant į kunigus 
smulkiai pranešti apie jų politinę ištikimybę. 

sutikus generalgubernatoriui, buvo skiriami iš konsistorijos kapitulos ir 
dekanų)'. Paskutinioji tvarka greit buvo panaikinta, nes pasirodę, kad ku- 
nigai ir tokiai kontrolei esant, saką dviprasmius pamokslus. Kad šitokios 
„blogybės“ nebepasikartotų, įsakė kunigams skaityti pamokslus iš Bialo- 
breskio ir Filipeckio knygų, išleistų 1832 m.* Kadangi tie pamokslai bu- 
vo rašyti nelietuviškai, todėl Vyskupui Valančiui teko rūpintis lietuviš- 
kais pamokslais, kuriuos galėtų jo kunigai bažnyčiose tikintiesiems skai- 
tyti“. Maža to, Muravjovas, norėdamas patikrinti pravoslavijai viešpatau- 
jančią padėtį Šiaurės Vakarų krašte, ėmė tirti, kurios bažnyčios buvo pri- 
sidėjusios prie maišto ir kurios pastatytos ne religiniams, bet propagandos 
ir maišto tikslams, vadinas, ne pagal įstatymus. Tokių bažnyčių — para- 
pinių ir filijų — surasta 32. Be tų bažnyčių buvo uždaryta 52 koplyčios, 
kurios esą buvusios pastatytos „be leidimo“. Panaikino ir „nereikalingas“ 
parapijas, kurios, jo manymu, tyčia buvusios pastatytos ortodoksų gyvena- 
mose vietose, su tikslu atversti juos į katalikų tikėjimą“. 

Varžydamas katalikų bažnyčios veikimą, ypač kreipė dėmesį į jos ku- 
nigus. Jam labai nepatiko, kad kunigai, gaudami algas, dar bažnyčiose 
renka aukas, ima pinigus už visokius tikintiesiems patarnavimus. Jis 
įsakė sudaryti naują taksą ivairioms dvasininkų imamoms pajamoms ir 
griežtai uždraudė, be civilinės valdžios leidimo, daryti viešas rinkliavas 
visokiems bažnyčios reikalams“. Įtardamas bažnyčias neteisingai valdant 
žemes, jis paskyrė tam tikras komisijas, kurios turėjusios jų teises pa- 
tikrinti. Esą, buvę rasta daug neteisybių, padėjusių kunigams pralobti ir 
davusių lėšų varyti propagandą. Taip pat įsakė vietos civilinės valdžios 
viršininkams stropiai sekti, kad kunigai netuoktų pravoslavų ir nekrikš- 
tytų jų vaikų. Šitai pastebėjus, nusikaltėlius tuojau ištardyti ir apdėti 
bauda, kaip tinkamiausią priemonę blogumams pašalinti“, 

Kad kunigai neturėtų įtakos į priaugančią kartą, iš jų rankų buvo at- 
imtos mokyklos. Jose dėstyti galėjo tik mokyklos vyriausybei sutikus“. 
Mokyklas įsakyta statyti arti cerkvių, o pastatytas — perkelti į namus, sto- 
vinčius prie cerkvės“. Taip pat stropiai cenzūravo ir įvairių kunigų lei- 
džiamus žmonėms raštus ir kalendorius. Kiek sunkiau esą buvę kovoti su 
konfesionalu. Tačiau ir jo įtaka buvo apribota tiek, kad buvo leista švento- 
mis dienomis turgai ir jomarkai, vadinas tuo metu, kai žmonės rinkdavęsi 
į bažnyčią ir eidavę išpažinties". 

Užkliuvo Muravjovui ir stovinčios sodžiuose, laukuose ir kryžkelėse 
statulos ir kryžiai, kurių, esą, kunigai, norėdami įrodyti, kad tas kraštas 
tikrai katalikiškas, stengęsi kuo daugiausia pristatyti. Naikindamas to 


* Pod. bert. car., 216 pusl. ir 1864 m. rugsėjo mėn. 11 d. aplinkraštis, 2865 nr. 

* 1864 m. lapkričio mėn. 22 d. aplinkraštis, 3727 nr. 

* Tam reikalui buvo išversti į lietuvių kalbą Bialobrzeskio ir Filipeckio pa- 
mokslai. Juos atspausdino Vilniuj rusiškomis raidėmis ir jie vadinosi: Išguldimai 
Šventu Evangelijų ant visu nedeliu ir švenčiu ištisu metu (A. Alekna, 230 p.). 

* Milovidov, 17 p.; Der Dict. v. Wilna, 133 p. ir Pod bert. car., 222 p. 

* Milovidov, 23 p. 

* Cylov, 1327 nt. 

* 1864 m. sausio 1 d. aalinkraštis. Šventikams tokio leidimo nereikėjo. 

* 1864 m. sausio 9 d. aplikraštis. Milovidov, 27 p. 

* Šitokia tvarka neilgai tęsėsi. 

krašto skirtingumus' nuo visos Rusijos, jis uždraudė ir juos be valdžios, 
leidimo statyti. Administracija tą įsakymą bevykdydama tiek toli nuėjo, 
kad draudė kryžius statyti ir kapuose*. Vėliau Muravjovas išleido naują 
aplinkraštį, kuriame aiškino, kad draudžiama statyti tik tie kryžiai ir sim- 
boliai, kuriuos kunigai statą „lenkiškos propagandos“ tikslais. 

Neaplenkė jisai ir vienuolynų, kuriuos paskelbė esant „lotyniškai 
lenkiškos propagandos lizdais ir sukilimų šaknimis“. Jie buvo pavesti iš- 
tardyti tardomajai komisijai. Jos darbas nebuvo bergždžias: ištyrė, kad 20 
vienuolynų dalyvavę sukilime, ir juos užtai uždarė. Du vienuolynus, esą 
dėl mažo skaičiaus vienuolių, taip pat uždarė. Likusieji buvo visokiais bū- 
dais suvaržyti ir atimtos iš jų skiriamos sumos pinigų. Pastarieji patys 
turėjo pamažu išnykti. 

Varžydamas bažnyčios laisvę ir pavesdamas kunigiją budriai policijos 
priežūrai, Muravjovui negalėjo patikti ir perdidelis Žemaičių Vyskupijos 
sostinės atstumas nuo administracijos akių. Nors jau kiek anksčiau buvo 
bandyta Žemaičių Vyskupijos centrą perkelti iš Varnių į Kauną, bet dėl 
pinigų stokos tas sumanymas valdžios buvo atidėtas. Dabar, kai viso krašto 
diktatorium tapo Muravjovas, iš naujo atgaivina tą sumanymą ir įsako Že- 
maičių Vyskupijos sostinę perkelti į Kauną“. Ją perkėlus, įsakoma guber- 
natoriui stropiai sekti dvasininkų veikimą, žiūrėti, kad niekas iš kapitulos. 
ir konsistorijos narių be jo leidimo neišvyktų iš miesto. Taip pat įsakoma. 
uoliai sekti ir į Kauną atvažiavusius kunigus“. 

Kovodamas su lenkybe, Muravjovas ne tik uždraudė viešose vietose ir 
įstaigose kalbėti lenkiškai, bet įsakė ir iškabose panaikinti lenkiškus pa- 
rašus; lenkų kalba visur turėjo būti pakeista rusų kalba. Jo namalonėn 
pateko ir lenkų draugijos, įkurtos Vilniuj, kad ir labdaringais tikslais: 
Muravjovas ir į jas žiūrėjo, kaip i lenkų priemonę daryti propagandą prieš 
valdžią, drumsti visuomenės rimtį. Todėl jas, kaip kenksmingas visuome- 
nei, įsako uždaryti'. Neaplenkė jis ir lietuvių blaivybės draugijos, Valan- 
čiaus ir kunigų globojamos ir remiamos. 

Tiesa, jai geros širdies neturėjo ir jo pirmatakai ir kai kurie dvarpo-- 
niai — bravorų savininkai, žydai, akcyzninkai. - Pastarieji pelno sumeti- 
mais ėmė skųsti kunigus valdžiai, kad jie prieš juos varą agitaciją, kad per 
blaivybę siekią politinių tikslų. Prasideda tyrinėjimai. Pagaliau 1858 m.- 


Ė * Aiškinama, kad sukilimo metu tie katalikybės simboliai buvę naudojami įvai- 
riems ženklams: raudonai dažytas kryžius ir stovįs prie akalicos ar vienkiemio, reiš- 
kęs, kad sukilėliai ten rasia paramos. Taip pat esą buvę statomi kryžiai pažymėti 
vietoms, kur turėdavę susirinkti sukilėliai arba politiniams įvykiams atsiminti. — 
Kiek čia tiesos ir kiek fantazijos, sunku pasakyti. 

* Milovidov, 28 p. Plačiau žiūrėk: A. Alekna, Žem. Vysk. M. Valančius, 
250—257 p. 

a Šita savo žygį Muravjovas vadina svarbiu žingsniu, padarytu krašto orga- 
nizacijoj, nes esą Varniuose 1862 ir 1863 m. daryti visi pasiruošimai sukilimui, o iš 
čia, tarpininkaujant dvasiškijai, sukilimas išsiplėtęs po visą kraštą. Dabar esą tas 
blogumo lizdas sunaikintas (Pod. bert. car., 194 p.). 

„ Zemaičių vyskupijos perkėlimą popiežius Leonas XIII legalizavo 1885 m. 
Tačiau tas legalizavimas teįvykdytas 1895 m. b 
3 A. Alekna, 196 p.; Pod. bert. car., 194 p. 
Der Dict. v. Wilna, 117—119 P. 

Vilniaus generalgubernatorius uždraudžia steigti naujus blaivybės skyrius. 
Tuo laiku prasideda ir senų skyrių uždarinėjimai. Ir patys valdžios atsto- 
vai ėjo prieš blaivybę. Taip kartą generalgubernatorius Nazimovas, ger- 
damas Rietave už žemaičių valstiečių sveikatą, demonstratyviai pareiškęs, 
kad degtinę gerti pats mūsų klimatas reikalaująs ir kad pats Kristus lei- 
dęs-gerti, pav. per vestuves Kanaanoje. ; 7 

Šitoks aukštųjų valdininkų nusistatymas iš pamatų griovė blaivybės. 
organizaciją. Vysk. Valančius dar bandė ją gelbėti, bet jau veltui: Mu- 
ravjovas, saugodamas liaudį nuo politikavimo, uždraudžia bet kuriuo būdu 
organizuoti blaivybės skyrius. Nusižengusiems jo įsakymui grasina pini- 
ginėmis baudomis ir karo teismais?. 

Tuo būdu blaivininkų, tuo pačiu ir šiaip tautos organizavimas, prati-- 
nimas prie draugijinio gyvenimo, kėlimas doros, kartu ir tautiškumo, buvo 
sutrukdytas. 

Stiprindamas krašte rusiškumą ir norėdamas amžiams užtikrinti čia 
Rusijos viešpatavimą, Muravjovas rūpinasi ir visur apsisodinti ištikimais. 
rusais valdininkais. Jis viename savo laiške nurodinėja, kiek esą blogo 
buvę padaryta kraštui vien dėl to, kad vietos gyventojams buvusios pa- 
vestos įvairios valdžios funkcijos. Be to, tai darę kraštą nerusišku ir davę 
gyventojams laisvę sukilti. Maža to, jie ir patys padėję sukilėliams arba 
aktyviai dalyvavę jų eilėse. Šito nebūtų atsitikę, jei krašto administracijoj 
būtų sėdėję ištikimi carui valdininkai. Isitikinęs, kad valdžia nei dabar, 
nei ateity negalinti pasitikėti vietos valdininkais, Muravjovas darė visą; 
ką galėjo, kad jie palaipsniui būtų pakeisti tikrais rusais, pakviestais iš. 
pačios Rusijos Imperijos širdies. Dar 1863 m. gegužės mėnesį, vadinas, 
savo diktatoriavimo pradžioj, jis, kaip jau žinome, atleido nuo pareigų 
valstiečių tarpininkus, kaip maišto dalyvius ir niekintojus viso, kas rusiška, 
o jų vieton kvietėsi rusus. Tuo pačiu metu gabenosi iš Rusijos ir šiaip 
rusų valdininkų, miško sargų ir kt. tarnautojų, nes nebuvę kam bežiūrėti 
krašte tvarkos: senieji valdininkai buvę išbėgioję ar prisidėję prie suki- 
limo*. Ypač jis rūpinosi suorganizuoti savą policiją, nes ji, jo galva, bū- 
dama artimuose santykiuose su vietos gyventojais, galinti į juos daryti 
didelę įtaką“. Jo supratimu, sava, gerai organizuota policija esanti val- 
džios pagrindas ir tvirta garantija išlaikyti krašte ramybę ir tvarką; tai 
legali priemonė, be kurios negalima apsieiti, vykdant valdžios įsakymus, 
planus ir sumanymus, ir dirbti krašto gerovei. Bet ir policija ir valdinin- 
kai, tiek morališkai, tiek materiališkai, turį būti gyventojų akyse tinka> 
moj aukštumoj pastatyti". Kaip išmintingas ir praktiškas administrato- 
rius, jis teisingai suprato, kad valdininkai, būdami valdžios reprezentan- 
tai, galį daug prisidėti prie gyventojų palenkimo į valdžios, Rusi- 


* Janulaitis, 16 p. Iš dalies tai buvo atsakymas Valančiui, kuris rėmė blaivybės 
idėją ir Šv. Raštu. Plačiau žiūrėk apie to meto blaivybę Lietuvoj A. Aleknos: 
Žem.Vysk. M. Valančius, 85—117 p. 

* 1865. IV. 18 parėdymas, 2360 nr. ir Der Dict. v. Wilna, 115—116 p. 

* Pod. bert. car, 135, 217 p. ir der Dict. v. Wilna, 38 p. 

* Pod. bert. car., 217 p. Š 

* Pod. beri. car., 198, 199, 217 p. 

jos. pusę, kas jam, kaip rusintojui, buvo ypačiai svarbu. Šitais sumetimais 
Šiaurės Vakarų krašto valdininkams ir buvo pakeltos algos 50757, vadinas, 
per pusę didesnės už tikrosios Rusijos valdininkų. — Bet ir tam reikalui 
susidarančios išlaidos turinčios būti padengtos ne kitokiais, bet iš krašto 
gaunamais mokesčiais. 

Muravjovas, kaip matom, tikrai buvo praktiškas žmogus, visuomet aiš- 
kiai ir paprastai galvojo... 

Pagaliau kiek apsistotina prie paskutinio jo užsimojimo, būtent — pa- 
keisti lietuviškas raides rusiškomis?. Kaip daug kur, taip ir čia jis nebuvo 
originalus. 

Prieš kurį laiką gana mokytas vyras, bet svajotojas, pavarde Gilferdin- 
gas, slavofilas, buvo iškėlęs sumanymą, kad visos slavų tautos vartotų ru- 
sišką abėcėlę. Šitokia idėja, negalėjusi nepatikti tokiam ultrapatrijotui 
Muravjovui, ir jis, būdamas Vilniaus diktatorium ir norėdamas atitraukti 
Lietuvą nuo Lenkijos itakos ir apskritai „suvienodinti“ tą kraštą su visa 
Rusija, pasiryžo tuo Gilferdingo sumanymu pasinaudoti, nežiūrint, kad lie- 
tuviai ne slavai. Tai atsitiko maždaug taip. Kai 1864 m. Jonas Juškevi- 
čius kreipėsi į Vilniaus mokslo apygardos globėją Kornilovą su rusiškos— 
lietuviškos gramatikos rankraščiu, jis patarė jam lietuvišką tekstą perra- 
šyti rusiškomis raidėmis. Iš karto Juškevičius, gavęs visokių pažadų, su- 
tikęs, bet paskui susigriebęs ir, nebaigęs darbo, nuo siūlymo atsisakęs. 
Tačiau sumanymas pakeisti lotyniškas lietuviško rašto raides rusiškomis 
pasiliko gyvas. Iškilo nauja asmenybė, kuri varė tą akciją toliau. Tai 
buvo Mikuckis, Varšuvos Vyriausios Mokyklos lektorius, surusėjęs lenkas, 
be kitų kalbų mokėjęs ir lietuvių. Tai tipiškas karjeristas, ambicingas ir ne- 
sirenkąs priemonių. Šiai gana tamsiai asmenybei ir pavedama varyti lie- 
tuviškų raštų rusiškomis raidėmis spausdinimo akciją. "Tam tikslui 1864 m. 
Muravjovas sudaro leidimo komitetą, į kurį, be Mikuckio, įėjo du lietuviai — 
Antanas Petkevičius su Laurynu Ivinskiu ir vienas rusas — Krečynskis, 
mokąs lietuvių kalbos. Šis įdomus konglomeratas tuojau ėmėsi darbo ir 
greit išleido pirmąją lietuvišką knygą rusiškomis raidėmis, būtent 
A6e1e016 xeMadTuUMIkaG-AxabT7yBHMKA A. 3 


Tuo pačiu metu, nors ir nebuvo uždraustas lietuviškų knygų spausdi- 
nimas lotyniškomis raidėmis, prasideda lietuviškos knygos persekiojimas, 
Antanas Petkevičius, Muravjovo sudaryto komiteto dalyvis, piktoji Lietu- 
vos dvasia, kaip jį vadina M. Romeris, buvo katalikų kunigas, o paskui, 
susipykęs su Vysk. Valančium, metė kunigystę ir pasidarė lietuvių išgama, 
lietuviškos spaudos budeliu*. Degdamas pykčiu ir kerštu prieš Vysk. Va- 
lančių, Petkevičius ėmė Muravjovui piešti visą ligšiolinę lietuvių spaudą, 
kaip priešingą ir pavojingą rusų valstybės idėjai. Pasigaudamas suktos so- 
žistikos, sugebėjo įtikinti Muravjovą, kad ir vysk. Valančiaus raštai taip 


* Ten pat, 217 p. 

Kaip rašo pats Muravjovas, į Šiaurės Vakarų kraštą buvo pargabenta per 3000 
rusų valdininkų, mokytojų ir seminaristų. Jų tarpe buvę ir nemaža netikusių (Pod. 
bert. car, 219 p.). 

* Pod. bert. car., 223 p. 

* M. Romer, Litwa, Lwėw, 1908 m., 74 p. 

pat esą „priešvalstybiški“. Šitomis denuncijacijomis Petkevičius pasiekė 
savo: Muravjovas įsakė išimti iš apyvartos keletą leidinių, ar tai paties 
vysk. Valančiaus ar tai jo paliepimu išspausdintų. Šitie spaudiniai, dau- 
giausia religinio turinio, buvo pripažinti si Sai rusų valstybei. Iš jų 
buvo uždrausta platinti ir vysk. Valančiaus „Žemaičių Vyskupystė““. Taip 
pat uždraustos skleisti žmonių tarpe ir žemaitiškos — lietuviškos malda- 
knygės, kuriose, kaip rašė pats Muravjovas, buvo keikiamas rusų viešpa- 
tavimas*. Jų vietoj platinta rusiškos maldaknygės. Muravjovo įpėdinis 
Kaufmannas nuėjo dar toliau: 1865 m. rugsėjo mėn. 6 d. iuleido aplinkraštį, 
kuriuo visai uždraudė spausdinti ir platinti lietuviškas knygas lotyniškomis 
raidėmis. Vėliau tą aplinkraštį patvirtino vidaus reikalų ministeris, o 
paskui ir caras“. 

Tuo būdu Muravjovas padarė pradžią tam lietuviškos spaudos drau- 
dimui, dėl kurio lietuvių tauta turėjo pakelti sunkią 40 metų kovą ir skriau- 
das dėl lietuviško lotyniškomis raidėmis spausdinto žodžio. 


Kaip matėm, Muravjovas darė visa, kad tik Šiaurės Vakarų kraštas, 
kartu ir Lietuva, netektų visų tų savumų, kuriais skyrėsi nuo tikrosios, 
visos Rusijos, kad visur įsigalėtų rusiškumas, išnyktų lenkų įtaka ir kata- 
likiškumas. Jau 1864 m. gruodžio mėn. jam atrodė, kad jo troškimai, jo 
darbas realizuojasi. Tada ne be pasididžiavimo ir pasitenkinimo jis rašė, 
kad visur statomos cerkvės, rusų mokyklos, kolonizuojami rusai; visur net 
ir turguje, girdisi rusų kalba; žmonės, kuriuos jis išgelbėjęs iš po sunkios 
lenkų priespaudos, susiprato esą rusai ir atsidavė carui; rusifikacijos rei- 
kalai eina į priekį; lenkų propaganda nutilusi; tik, esą, reikia ir toliau lai- 
kytis kartą pasirinktos sistemos, ir, be abejojimo, už kelių metų krašte 
įsistiprinsianti rusų tautybė, be ko, esą, negalima krašto laikyti rusišku ir 
jame garantuoti tvirtą rusų viešpatavimą. — Katalikų dvasiškija, suvaržyta 
visokiais aplinkraščiais ir pavesta administracijos priežiūrai, nustojusi žmo- 
nių pasitikėjimo. Žmonės, esą, patys prašosi priimami į pravoslaviją. Pa- 
čiame Vilniuje perėjo į pravoslaviją 200 žmonių, o visose šešiose jo val- 
domose gubarnijose — per 2500 žmonių“. Žodžiu tariant, atgijęs krašte 
rusiškumas ir pravoslavija. Tas atgijimas buvęs toks visuotinis, kad net ir 
žydai ėmę mokytis rusiškai; tam reikalui gubernijų miestuose jiems. pra- 
dėtos steigti mokyklos. Katalikai taip pat ėmę mokytis rusiškai. — Mins- 
ko gubernijoj katalikai ištisais valsčiais grįžę į ortodoksiją, nes jų bažny- 
čios buvo paverstos į cerkves ir t. t? "Tais darbais, kaip mano pats Mu- 
ravjovas, vadinamasis Šiaurės Vakarų kraštas buvęs žymiai pastumėtas prie 
susijungimo su visa Rusija“. Vadinas, jo manymu, realizavosi tai, ko jis 
troškęs, dėl ko nesigailėjęs jėgų ir žiauriausių priemonių. "Tačiau, tenka 


* M. Romer, 74 p. 

* Pod. bert. car., 223—224 p. 

* Plačiau apie spaudos draudimą žiūrėk Vaclovo Biržiškos: Kaip buvo už- 
drausta ir atkovota lietuvių spauda, Kaunas, 1929 m. 1—64 p. 

* Pod. bert. car., 193 p. Ten pat, tik kitoje vietoje (222 p.), Muravjovas rašo, 
kad apie 12.000 žmonių perėjusių į katalikybę, vėl sugrįžę į provoslaviją. 

* Der Dict. v. Wilna, 134 p. 

* Pod. berl. car., 225 p. 

pasakyti, jei Muravjovas ir jo įpėdiniai, geruoju ir prievarta rusindami 
gudus, ir galėjo džiaugtis darbo vaisiais, tai Lietuvoj, katalikiškame kraš- 
te, jų rusinimo politika neturėjo tokio pasisekimo: lietuvis pasirodė daug 
atsparesnis už gudą. 

Pagaliau Muravjovas turėjo savo darbą nutraukti. Manoma, kad čia 
buvo kalta nepalanki jo veikimui užsienio ir vidaus aukštųjų sferų opinija. 
Susidarius tokiai nuotaikai ir intrigomis, kaip pats Muravjovas sakėsi, pa- 
prašęs caro atleisti ji iš pareigų. 1865 m. kovo mėn. pabaigoj Muravjovas 
baigė garsią Vilniaus diktatoriaus karjerą. Ta proga vis dėlto caras 
Aleksndras II rado reikalą pagerbti jį už nuopelnus sostui ir Rusijai grafo 
titulu. 

Anksčiau caras buvo apdovanojęs jį medaliu. Vertino Muravjovo dar- 
bą ir platesnioji visuomenė. Dar:sukilimo pradžioj jam buvo siunčiami iš 
įvairių. kraštų sveikinimai, padėkos adresai, dovanos. 1863 m. gegužės mėn. 
pabaigoj Maskvos metropolitas Filaretas jam atsiuntė dovaną — šv. My- 
kolo Archangelo paveikslą ir adresą, kuriame rašė, kad ištikimi tėvynės 
sūnūs jo paskyrimą Vilniaus generalgubernatorium sutikę su džiaugsmu 
ir viltim: „Jūsų paskyrimas jau yra nugalėjimas Tėvynės priešų, jūsų var- 
das — pergalė. Tedirba gailestingiausis Dievas per jus tiesos ir taikos 
darbą. Tepasiunčia jums bendravardį dangiškąjį  Archangelą, teeinie 
jis Jūsų priešaky su ugnies kalaviju ir teapsaugo Jus dangiškuoju 
skydu“. Ypačiai daug sveikinimų Muravjovas susilaukęs 1863 m. 
vardo dienoje (lapkričio 8 d.). Pasiuntusi jam sveikinimą ir aukš 
tesnioji Petrapilio visuomenė. Visa tai, kaip prisipažįsta pats Mu- 
ravjovas, jam suteikę moralinę paramą naikinant „sukilusiame“ krašte 
maištininkus. Vienas jo bendradarbis, buvęs valstiečių tarpininkas, 
taip vertina Muravjovo darbą: „Per trumpą laiką, tiktai per dvejus 
krašto valdymo metus, grafas Muravjovas daug patarnavo Rusijai ir pris- 
paustiems vietos žmonėms“. Jo uolus bendradarbis Kornilovas, jo nuo- 
pelnus rusiškumui taip apibūdina: „Muravjovo veikimas — vienas iš galin- 
giausių ir šviesiausių rusų tautybės susipratimo pasireiškimų XIX amžiuje“. 
O rusų poetas Nekrasovas jo garbei, per suruoštą Petrapily puotą!, kurioj 
dalyvavo ir pats Muravjovas, padeklamavo tokį reikšmingą eilėraštį: 

Bokaib 3a3xpaBnBH U0/(KNMaA, 

Eme pas6 BBHIUHUTD HaM IOpa 

3I0p05B6 MHAPOTBOpIJA Kpax .. 

Tak MaOTO-RB NBTE eMy... Ypal 
[lyckai kuežMare Te53 N030PO0ME 
Hapmenaii4 Sanajęb M Bpara; 

Ta: mo;eno Pyci NpirroBopoM», 
Ea TH: caaBy Geperu. 

MarTex5 NpoleNe, KPAMOJa IAReTL, 

Be Jursb a Kuyna wups B30HeTE; 

Torja u caMHH BpPArTG TBOH CkakeTD, 

Benuko TBOH IOJIBHTE... M B3/Į0XHeTE. 
BsxoxueTE, WTO, CTABINM CyMacG6poJOME, 


* 1864 m. 

3a65HB6 NpaCcary, CBOž II030pb 

BaTrba16 CL OGIECTHBIMG NapaxOMB 

MojnaT6 xaBHO pbmenEBIĖ CIOpb. 
Hižrn, melOoMOTYT6 HMB YCHIBA 
IlojsemHHxB HXB KPaMaJIbBBHXG CHIP. 
3pa! Hajs 170604, UpocTepINA KPHJIBA, 
IlapaT» apxaurea» Maxauus| 

Garbino ji ir rusų laikraščiai, ypač tokio pat, kaip ir jis, nusistatymo 
Maskvos Žinios. Tačiau neilgai teko Muravjovui ta garbe džiaugtis: 
1866 m. rugpiūčio mėn. 28 d. pasimirė. Tą pačią dieną dalyvavęs šventinimo 
savo cerkvės, pastatytos 1863 m. žuvusiems sukilimo malšintojams pagerbti. 
Per pamaldas karštai meldęsis, dėkodamas Dievui už sėkmingą sukilimo 
malšinimą... Vakare mirė. Paskui jis buvo greit pamirštas: matyt, rusų 
visuomenė po entuzijazmo pradėjo drovėtis jo žiaurumo, parodyto bemal- 
šinant sukilimą. Tik vėliau, po 25 metų, jį vėl atsimena ir 1898 m. Vilniuj 
pastato jo garbei paminklą. o 1901 m. įsteigia jo vardo muzėjų. Tas pa- 
minklas, kaip rašo vienas Muravjovo garbintojas', vaizdavęs įkūnytą di- 
dingą Muravjovo ramumą. Jis žiūrėjęs į tolį, tiesiog į akis nešališkų kartų 
ir tartum apžvelgęs savo be galo sunkų valstybei nuveiktą darbą. Bet... 
neilgai ir paminklui teko Vilniuj „žvalgytis“: netrukus, pasikeitus laikams, 
ir jis buvo nugriautas... 

Tas pats nežinomas autorius kitoje vietoje šitaip vertina Murav- 
jovą: „Paprastas žmogau ruse, ar tu būtum baltgudis ar lietuvis, pravosla- 
vas ar katalikas! "Tau Dievas davė protą vertinti ir suprasti, kas tau da- 
romą, įdėjo širdį, galinčią jausti geradarybes. Ir tu turi suprasti, kad 
visoje savo liūdnoje praeity neturėjai geresnių geradarių per rusų Vieš- 
pačius ir jų pastatytus aukštesniuosius viršininkus. Ir jų pirmą vietą tavo 
atminty privalo užimti grafas Mykolas Mikalojus Muravjovas, su kurio 
valdymu prasidėjo tavo naujas gyvenimas““, 

Komentarų, rodos, nereikalinga: ir taip visiems aišku, ką tuo norėjo 
pasakyti pernelyg įsismaginę rusofilai. 


IV. MURAVJOVO VEIKIMO VERTINIMAS 


Kaip matėm, patys rusai Muravjovo veikimą Šiaurės Vakarų krašte 
aukštai vertino, statė jam paminklus. Dabar reiktų atsakyti į klausimą, 
kokios reikšmės turėjo Muravjovo veikimas specijaliai Lietuvai? Atsakyti 
į šitą klausimą nėra taip lengva, kaip kartais gali iš paviršiaus pasirodyti. 
Tiesa, kartą jau teko gana paskubomis vertinti Muravjovo darbus Lietu- 
vai, kalbant apie jo vaidmeni mūsų tautiniame atgimime“. Šitame 


* Pamiati gr. M. N. Muravjeva, Vilnius, 1898 m. 3 p. Vilniaus apskrities blai- 
vybės komiteto leidinys. 

Apie tą paminklą pasakojama toks atsitikimas. Kartą iš nakties kažkas pamink- 
lą ištepęs vilko taukais. Šunes, pajutę tų taukų kvapą, susirinkę apie paminklą 
ir ėmę kaukti. Susigriebusi policija juos nuvaikiusi ir nuo tada prie paminklo bu- 
vusi pastatyta sargyba. 

* Ten pat, 52—53 p. ' 

2 * Žiūr. 1929 m. Rytas, 239, 240, 241 nr.: „Muravjovas ir mūsų tautinis atgi- 
mimas“, 

straipsnely iškelt tokios mintys. Pirmučiausia dėl valstiečių. Konstatavęs 
jų sunkią padėtį ir veik ją nepasikeitusią po baudžiavos panaikinimo ligi 
1863 m. sukilimo, rašiau: ir šit ateina Muravjovas su aiškia programa ir 
taria: visi sumišimai kyla krašte dėl lenkų bajorų įtakos ir agitacijos. Kad 
toliau šito nebepasikartotų, kad ponai netektų įtakos į liaudį, reikia juos 
visomis priemonėmis subankrutyti ir nužeminti liaudies akyse. O liaudį, 
valstiečius, kurie „yra vienintelė rusų valdžios atrama“, pakelti, suteikiant 
jiems savarankišką ir nepriklausomą gyvenimą, ir neleisti dvarininkams jos 
skriausti. Muravjovas tai ir vykdė: stiprino valstiečius ekonomiškai, pas- 
kubomis išlaisvindamas juos iš priklausomybės ponams, daugeliui beže- 
mių suteikdamas žemės, bernams — daržų ir atiduodamas į jų rankas savi- 
valdybes'. 

Koks turėjo būti mūsų valstiečio nustebimas, kai jis pamatė, kad juo 
rūpinasi galingasis caras, kad jis jam reikalingas, vertas visokios globos, 
jis, valstietis, kuriam dar vakar buvo ponu sakoma, kad esąs chamas 
ir, kaip tokio, jo vertė nelabai aukštesnė už gyvulio, jei dar nežemesnė. 
Šį pusiau žmogų Muravjovas pakelia į žmogų ir parodo jam į poną: štai tavo 
priešas ir išnaudotojas*. Tuo Muravjovas padarė materijalinę ir dvasinę 
revoliuciją, smarkiai išjudinusią mūsų liaudį. 

Nuo to laiko mūsų valstietis pradėjo naują epochą, pradėjo savarankiš- 
kai gyventi, formuotis į tvirtą luomą, iš kurio pamažu susidarė tauta, 
kurioje kas kartą vis labiau didėjo sąmoningumas ir laisvės bei nepriklau- 
somo gyvenimo troškimas. Iš tų valstiečių, Muravjovo iš ponų valdžios 
ištrauktų, aprūpintų ir išjudintų, išplaukė ir mūsų vadinamasis tautinis 
atgimimas ir jais dabar remiasi mūsų valstybė. 

Turėdami galvoj, kad tie valstiečiai buvo ir mūsų kalbos ir savotiškos 
kultūros saugotojai ir laikytojai, suprasime, kokios turėjo svarbos mūsų 
kraštui jų padėties pagerinimas. Be to, Muravjovas mums padarė labai nau- 
dingą darbą, suduodamas mūsų krašte labai didelį smūgį lenkų įtakai 
ir polonizacijai, ėjusiai per bažnyčias, mokyklas, savivaldybes ir kitokias 
įstaigas: jis išstūmė lenkų kalbą iš viešojo gyvenimo, mokyklų ir val- 
džios įstaigų. Galima drąsiai sakyti, kad lenkų persekiojimas buvo mums 
labai naudingas, nes tuo būdu Lietuvos lenkinimas buvo dešimtmečiams 
sustabdytas. Tai pagreitino ir mūsų tautinį atgimimą. — Tiesa, lenkų 
kalba buvo pakeista rusų kalba, bet ne lietuvių. Džiaugtis, rodos, nebūtų 
kuo, nes polonizacija tepakeista rusifikacija. Bet iš dviejų blogybių, jei 
renkamasi, pasirenkama mažesnė. Rusifikacija mums nešė mažesnius pa- 
vojus: lietuvis, skirdamasis nuo ruso savo religija, daugiau parodęs atspa- 
rumo prieš rusifikaciją, negu prieš polonizaciją, nes tais laikais mūsų vals- 
tietis dar aiškiai neskyręs tautybės nuo religijos (paklaustas: ar lietuvis?, 
atsakydavęs — katalikas). Jam nebuvę nei lietuvio nei lenko, o tik ka- 
talikas. Todėl kova su tos pačios religijos žmogumi mūsų tautiečiui 
buvo nesiiprantama : jis težinojęs, kad jis katalikas, kaip ir lenkas, ir garbi- 
nąs vieną ir tą patį Dievą. Rusas lietuviui buvo svetimas ir nemielas, garbinąs 


2 Iki čia dabar kiek sutrumpinau ir pataisiau. Toliau taip pat teks elgtis. 
Rob Ką gero darė Muravjovas valstiečiams, darė ne iš jų meilės, bet iš politinio 
reikalo. 


Paulius Šležas: Muravjovo veikimas Lietuvoj 79 


kitokį Dievą, o su tokiu jam buvo nepakeliui. Lietuvis iš jo juokėsi ir 
šalinosi nuo jo. O lenkas katalikas ir dar vartojąs „ponišką“ kalbą mūsiš- 
kiui buvo arčiau širdies ir todėl jis greičiau pasidavęs lenkinamas, negu 
rusinamas. Toks neskyrimas tautybės, o tik religijos, ir buvęs kenksmingas 
mūsų tautai, užmiršusiai savo praeitį ir nepriklausomumą. — Muravjovas 
iškelia ne tiek tautybės ir religijos skirtumus tarp lietuvių ir lenkų ponų, 
kiek ekonominę nelygybę, skurdą, su pirštu parodydamas, kad dėl to kalti 
jie, lenkai dvarponiai. Išvaduodamas mūsų valstiečius iš ponų jungo, Mu- 
ravjovas tuo pačiu iškasė gilų griovį tarp dvaro ir sodžiaus. Dvaras iš- 
laisvintam sodžiui neteko savo pirmykščio prestižo, žibėjimo ir paver- 
giančios įtakos. Valstietis, atsiskyręs nuo dvaro, kad ir pamažu, 
vis sąmonėjo, diferencijavosi, vadavosi iš ponų globos ir įtakos, ir jau 
1905 m. jis išeina ne tik su socijaline programa, nukreipta ir prieš patį 
dvarą, bet ir su tautinės revoliucijos šūkiais — politinės ir kultūrinės au- 
tonomijos planu. 


Muravjovas, eidamas lietuvių nuo lenkų atskyrimo keliu, pa- 
daro dar vieną labai svarbų žygį, būtent: lietuviško rašto lotyniškas raides 
pakeičia rusiškomis. Tvirtinti, kad rusiškos raidės būtų mus surusinu- 
sios, vargu ar pamatuota, kaip lygiai būtų nepamatuota tvirtinti, kad 10- 
tyniškos raidės mus sulotynins. Lotynų raides jau seniai vartojame, o 
lotynais dar nepavirtom. Juk ne raidėse esmė, bet tų raidžių 
skelbiamojoje dvasioje. Ir vysk. Valančius ėmė kovoti ne prieš. 
rusiškas raides, bet prieš rusiškomis raidėmis rašytus lietuviškus raštus, 
skelbusius katalikybei priešingas rusiškai pravoslaviškas tendencijas, mal- 
daknygių turinio iškraipymą. Dėlto ir prasidėjo kova už lietuvių spaudos 
laisvę, kova su „graždanka“ (vadinas, tą kovą ne raidės, bet turinys išpro- 
vokavo). — Lietuvis pasijuto skaudžiai įžeistas, kaip jam buvo uždrausta 
iš lietuviškos maldaknygės garbinti Dievą. Tuo buvo įžeistas jo švenčiau- 
sias dalykas, religija, buvusi per ilgus amžius jo vienintelė paguoda, nusi- 
raminimu. Todėl lietuvis visa esme ir pasipriešina tam uždraudimui, ne- 
nuilstamai kovoja ligi galo, kol laimi: 1904 m., po 40 metų atkaklios ko- 
vos, lietuvių tauta atgauna spaudos laisvę. Ši kova mums tuo buvo nau- 
dinga, kad ji išmokė tautą branginti ir mylėti savo kalbą ir raštą, sukūrė 
ligi tol istorijai nežinomą knygnešių epochą ir parodė pavyzdį, kaip 
maža tauta, kovcdama vieningai už teisybę, nugali ir milžiną. 

Nebus perdėta, jei pasakysime, kad Muravjovas bus pirmasis mūsų 
liaudį, jei taip galima pasakyti, pamokęs tautinio solidarumo, (pav., kova 
dėl spaudos), o pažadindamas jos nuosavybės ir nepriklausomumo nuovo- 
ką, sąmonę, kuri toliau jos pačios buvo vystoma, nesąmoningai paskatino 
ją susiprasti. Tai teigiamieji Muravjovo veikimo ypatumai. Neigiamosios 
savybės: nuplėšimas mūsų krašto įvairiomis kontribucijomis, pabaudomis, 
visokiais mokesčiais; žudymas, kalinimas, trėmimas žmonių, kartais net 
ištisų sodžių ir t.t. Daug žalos lietuvių tautai padarė ir jo rusifikacijos 
darbai: gabenimas į Lietuvą rusų kolonistų, valdininkų, mokyklos ir vietos 
administracijos rusinimas, pravoslavų cerkvės akcijos išplėtimas ir katalikų 
bažnyčios suvaržymas bei persekiojimas... 

Bet galutinėj išvadoj reikia pasakyti, kad Lietuvos rusinimas neturėjo 
tokio pasisekimo, kaip Baltgudijoj, slavų krašte, dėl tos paprastos prie- 
žasties, kad Lietuva skyrėsi nuo rusų ir kultūra, ir religija, ir savo tau- 
tybe. Įgabentas į Lietuvą rusiškas elementas, būdamas žemos kultūros, 
pasirodė nesąs atsparus ir pamažu tirpo ir ypač tirpsta dabartinėse Lietu- 
vos gyvenimo sąlygose, nes, sugriuvus carų Rusijai, veik nebėra kam remti 
jų "tautinių aspiracijų. ' Be to, būdami išsklaidyti po visą Lietuvos plotą 
(toks buvo kolonizacijos planas: rusų kolonistų salomis nusėti visą Lie- 
tuvą) ir negalėdami vietoje sudaryti reikalingos daugumos, negali steigti 
savų mokyklų, kultūrnių i: ekonominių organizacijų', kurios keltų jų tau- 
tinį sąmoningumą. Iš kitos pusės — stoka inteligentinių jėgų, masės tam- 
„sumas, ypač stačiatikių, lemia rusų mažumai sutirpti svetimos tautos ban- 
gose. Tas tirpimo procesas jau seniai prasidėjęs ir nekliudomas eina to- 
lyn. Todėl Muravjovo žygiai, padaryti rusiškumui įstiprinti Lietuvoj, 
vargu ar sulaukė norimų vaisių: lietuvių tauta su nedideliais nuostoliais 
„atlaikė didžiąsias rusiškumo bangas. 

Baigiant pasakytina, kad labai laikas išsivaduoti iš lenkų istorikų 
nuomonės, pasmerkusios Muravjovą, ir pradėti jį vertinti ne tik 
kaip koriką, bet ir kaip žmogų, kuris, kad ir nesąmoningai, išjudindamas 
mūsų liaudį, dirbo kraštui naudingą darbą“. 

Šitoks Muravjovo darbų vertinimas, jų reikšmės apibūdinimas susi- 
laukė iš kai kurių asmenų priekaištų. Ypač tų priekaištų susilaukta iš a. a. 
Prof. Aleknos“, 

Pirmiausia prof. Alekna paabejojo teigimo teisingumu, kad Murav- 
jovas padaręs lietuvių tautai gerą darbą, atskirdamas sodžius nuo dvaro. 

Prof. Alekna, kreipdamas dėmesio į tai, kad mūsų bajorai, dvarpo- 
niai, istorinės Lietuvos vadovaujamo luomo palikuonys, ligi 1863 m. vadi- 
nęsi lietuviais ir gynę tautos interesus, o lietuvio vardo ėmėsi išsižadėti! 
"tada, kai juos Muravjovas ir jo ipėdiniai pradėję persekioti ir niekinti visa, 
kas lenkiška. Toks mūsų bajorijos niekinimas, esą, sukėlęs joje užsispy- 
rimą ir akcentavimą lenkiškumo dėl lenkiškumo ir tolinęs nuo 
mūsų krašto, tautos interesų į Varšuvos pusę, kol ji pagaliau visiškai atsi- 
skyrė nuo lietuvių tautos. Atsiskyrus bajorijai, lietuvių tauta netekusi 
savo viršūnės, inteligentijos, kuri taip buvusi reikalinga mūsų tautiniam 
kilimui ir kuriantis Lietuvos savarankiškai valstybei. Tas atsiskyrimas 
tiek toli nuėjęs, kad, kai baorija, buvo kviečiama dėtis prie tautinio lie- 
tuviško darbo, jos vienas atstovas pareiškęs (apie 1907 m, vienoj brošiū- 
roj): przengdy (niekad niekados)! Šito, esą, nebūtų atsitikę, jei prieš 
mūsų, kad ir sulenkėjusią, bajoriją nebūtų buvusios pavartotos muravjo- 
viškos represijos“. 


* Čia neturima galvoj didesnių miestų, kur rusų elementas kiek gausesnis. 

* Rytas, 1929 m. 241 nr. 

' Tie priekaištai padaryti žodžiu; juos užsirašiau ir čia jų dalį patiekiu 

* Prof. Roemeris šį bajorų atsiskyrimą kiek kitaip aiškina: „Prasidėjęs tau- 
tinis lietuvių judėjimas iš pradžių Lietuvos bajorų palankiai buvo sutiktas. Knyg- 
nešystė ir kova dėl apšvietos daugely vietų bajorų net buvo remiama. Tik vėliau, 
apie pabaigą XIX a., kada tame judėjime pradėjo dalyvauti jaunesni kunigai, šalin- 

Antras priekaištas tai dėl pateisinimo Muravjovo rėžimo, kurį jo įpė- 
:diniai per 40 metų tęsė Lietuvoj. 

Jei, esą, pateisinti šią mūsų krašto spaudimo ir visokių persekiojimų 

politiką, kur net turėję vietos ir Kražių įvykiai. (1893), tad esą reiktų pa- 
teisinti ir kiekvieną vergiją ar baudžiavą, kaip tinkamą priemonę socija- 
liniam teisingumui ir tautiniam susipratimui kelti. 
. Dėl pirmo priekaišto tiek pastebėsime, kad, nepažistant nuodugniu 
to laikotarpio mūsų bajorijos nusiteikimų bei aspiracijų, sunku pasakyti, 
kiek jis teisingas. Tačiau viena aišku, kad mūsų bajorija aklai sekė len- 
kus (tai rodo kad ir 1831 ir 1863 m. sukilimai) ir niekad nebuvo atsisakę nuo 
unijos su Lenkija', kas iš liaudies kilusiai lietuvių inteligentijai buvo ir 
pasiliko svetima, tiesiog nepriimtina. Iš kitos pusės, jei mūsų bajorija ir 
būtų dalyvavusi mūsų tautiniame kilime, vėliau — ir valstybės kurime, tai 
vargu ar Lietuva būtų susilaukusi tokios žemės reformos, kokią ji šiandien 
jau turi*. O tokios reformos reikalavo ir socijalinis teisingumas ir tautos 
įsistiprinimas savo žemėj, kurios laisvę ir nepriklausomumą apgynė sava- 
noriai'. Be to, reikia manyti, jei būtų buvę susidėta su mūsų gerokai ap- 
lenkėjusia bajorija, būtų reikėję gal daryti ir visokių kompromisų dėl len- 
kų kalbos vartojimo mokyklose, bažnyčiose ir gal kitur. Dėl to reikia 
manyti, kad mūsų tautinis sąmonėjimas, išsilaisvinimas iš lenkų kultūrinės 
įtakos būtų daug ilgiau užtrūkęs, o gal net ir palikęs stiprių lenkiškumo 
pėdsakų, visose mūsų gyvenimo srityse, ko, galima sakyti, dabar neatsitiko, 
kai lietuvių tauta, liaudis ir iš jos kilę vadai vieni be gerokai nutautusios 
bajorijos dirbo tautini lietuvišką darbą ir sukūrė tautinę valstybę su jos 
įvairiausiomis institucijomis ir organizacijomis tiesiu, savarankiu ir ne- 
kompromisų keliu. 

Dėl antro priekaišto sunku ką pasakyti, nes vargu ar žmoniška patei- 
sinti smurtą ir prievartą, daromą kad ir gražiausiais ir kilniausiais tikslais. 

Prof. Alekna taip pat kaltino Muravjovą ir dėl blaivybės veikimo su- 
stabdymo ir dėl lietuviškos spaudos pradėto persekiojimo. 

Prie pirmojo kaltinimo galima tiek pasakyti, kad blaivybės draugija 
beveik jau 1858 m. buvo uždaryta Nazimovo. Ir Muravjovas, drausdamas 
kurti blaivybės brolijas, kurių nariai esą persimetę į politini veikimą, pri- 
sidėję prie sukilimo, rėmėsi tuo pačiu 1858 m. Nazimovo įsakymu. "Tad jis 
tik prižiūrėjo to įsakymo vykdymą ir už jo laužymą grasino bausmėmis. 

Kiek sunkiau Muravjovą pateisinti už jo padarytą pradžią — įvesti 
rusiškas raides į lietuvišką raštą, ir už lietuviškos spaudos persekiojimus. 


dami lenkiškas pamaldas iš bažnyčių, taisydami bažnyčios giesmes, maldas ir t.t., 
kilo antagonizmas prieš tariama „litvomaniją“, kurs pagaliau privedė prie atviros 
ir aštrios kovos“. (Trimitas, 1933 m. 27 nr. 529 p. 1 skiltis). 

*" Tam reikalui žiūr. H. Mošcicki, Unia Litwy z polską (dokumenty i wspom- 
nienia). Warszawa, išleista, 350 m. Liublino unijos sukaktuvėms paminėti. 

* O gal ir pati Lietuva su Lenkija būtų susijungusi kokia nors unija, kas vi- 
siškai svetima lietuvių tautai, trokštančiai nepriklausomai gyventi ir kurti savą 
kultūrą. 

. * Kiek žinoma, Lenkijoj, kur vadovaujamu sluoksniu iš dalies pasiliko bajorai, 
diduomenė, tokios žemės reformos, kokia Lietuvoj buvo padaryta, dar nesusilaukta. 

Padaryta pradžia — spausdinti lietuviškus raštus rusiškomis raidėmis, slė- 
pė, kaip pasirodė vėliau, didelius mūsų tautiniam likimui pavojus. Iš vie- 
nos pusės tas bandymas slėpė mūsų tautos surusinimo pavojų, 0 iš kitos — 
patarnavęs visiškam lietuviškos spaudos uždraudimui, kuris suvėlino ke- 
turiom dešimtim metų mūsų tautinį pakilimą ir kultūrinį augimą'. Žino- 
ma, kad jau prieš 1863 m. buvo pradėta rūpintis leisti lietuvišką laikraštį, 
bet kilęs maištas, ir jo vaisiai —ivestas krašte Muravjovo represyvinis rė- 
žimas, visokie suvaržymai, spaudos persekiojimai — tą sumanymą ilgam 
laikui atidėjo. Tik po 20 metų (1883) pasirodė pirmasis D. Lietuvos laik-- 
raštis, Aušra, ir tai užsieny, Prūsijoj, nors, tiesą sakant, lietuvių prūsų 
gyvenamoje žemėje. Ypačiai mūsų atsilikimas paryškėja, pasilyginus su 
latviais, kuriems neteko pergyventi muravjovišką rėžimą* ir pakelti spau- 
dos represijos, kokios teko lietuvių tautai. Dėka to, antroje XIX a. pusėje 
latviai jau turėjo savo spaudą, leido laikraščius. Prie to, tiesa, prisidėjo 
ir patys vokiečiai baronai, kurie, kad ir nutautinimo tikslais, leido latviams 
laikraščius ir knygas. Greičiausia tais pačiais tikslais baronai steigė ir 
latvių vaikams mokyklas, mokė latviškai“. Be to, reikia dar pastebėti, kad 
latviai visą pusę šimto metų anksčiau buvo paleisti iš baudžiavos negu lie- 
tuviai. Tat, kalbant apie latvių kultūrini pranašumą, tenka visa tai turėti 
galvoj. 

Lietuvos dvarponiai buvo kiek kitoki: jie nesirūpino mūsų liaudies. 
švietimu, neleido laikraščių, o stengėsi juos kuo iigiau išlaikyti baudžia- 
voj. Todėl, jei mūsų valstiečiai kokia dvidešimčia metų buvo anksčiau at- 
palaidoti iš dvarponių priklausomybės, negu likę rusų valstiečiai, yra Mu- 
ravjovo nuopelnas. Norėjo jis ją ir apšviesti, nedraudė lietuvių kalbos 
mokyti ir mokyklose. Tik, norėdamas apsaugoti jaunąją kartą nuo lenkų 
įtakos, jis parėmė sumanymą leisti jai lietuviškus vadovėlius rusiškomis 
raidėmis. Bet tas jo žygis, kaip minėjom, kilus konfliktui tarp lietuvių 
visuomenės vadų ir rusų valdžios dėl skirtingų pažiūrų i lietuviškų raštų 
spausdinimą rusų raidėmis, davė pradžią ligi tol istorijai nežinomai spau- 
dos persekiojimo gadynei sukurti, nuo ko skaudžiai nukentėjo lietuvių 
tautos nacijonaliniai ir kultūriniai interesai. 

Vertinant spaudos draudimą ir apskritai Muravjovo vestą politiką pa- 
naikinti lenkų įtaką Lietuvoj, reiktų iškelti dar vieną klausimą: ar Murav- 
jovas ta savo politika nebus pastūmėjęs mūsų visuomenę i lenkų glėbį? 
Ar Muravjovas ir jo ipėdiniai, drakoniškomis represijomis proteguodami 
lietuviškus raštus rusiškomis raidėmis, kaip priemonę kovoti su lenkų įtaka 
Lietuvoj, nebus susilaukę priešingų rezultatu, ir štai kodėl. 


* Šį mūsų teigimą paremtų ir mūsų spaudos statistiniai daviniai. Turime jų 


tik iš ankstyvesnių laikų: 1835—1844 m. D. Lietuvoj knygų buvo išspausdinta 38, per 
kitą dešimt metų — 101, o 1855—1864 — net 249 knygos (V. Biržiška, 4 p.). 

Ž Dabartinė Latvija, be Latgalijos, Vilniaus generalgubernatoriui nepriklausė. 
Spaudos draudimo, koks veikė Lietuvoj čia nebuvo. Tik patys latviai, kovodami su 
vokiečių įtaka bandė į savo raštą vietoj gotiškų raidžių, įvesti rusiškas. Bet vėliau, 
po 1887 m., ir jie ima kovoti su rusiškomis raidėmis vardan tautinio savarankiškumo. 

Esą, baronai tyčia steigę latviams mokyklas, kad jie mokytųsi savos kalbos, 


nes Jiems buvusi negarbė, kad latviai, prasti žmonės, kalbėt; jų poniška kalba, t. y. 
vokiškai, 

Kaip žinoma, rusų valdžia, drausdama Lietuvoj vartoti lotyniškomis 
raidėmis lietuviškas maldaknyges, nedraudė čia pat platinti lenkiškų mal- 
daknygių ir apskritai lenkų literatūros. Todėl dalis lietuvių visuome- 
nės, norėdama savo vaikus auklėti katalikiškoj dvasioj, bus kaip tik ir pir- 
kusi lenkiškas maldaknyges vietoj gabenamų iš užsienio lietuviškų, kurių 
vartojimas valdžios buvo griežtai persekiojamas ir baudžiamas. Tuo būdu 
rusų valdžia bus nesąmoningai pastūmėjusi lietuvių tautos dalį į lenkų 
įtaką ir ją sulenkinusi. Šitą mūsų nuomonę patvirtintų ir latgalių likimas. 

Latgalija, kaip ir Lietuva, priklausė Vilniaus  generalgubernatūrai. 
Gyventojai, kaip ir lietuviai, katalikai. Dvarininkai ir inteligentija, kaip 
ir mūsų, sulenkėjusi. Liaudis — ne. Prieš 1863 m. į liaudį turėjo didelę 
įtaką jėzuitai; jie leido jai lotyniškomis raidėmis, latgaliečių tarme, raš- 
tus. Tokia padėtis truko iki 1871 m. Nuo tų metų rusų valdžia prieš jų 
spaudą ėmė vartoti represyvines priemones ir prievarta brukti rusiškomis 
raidėmis raštus. Latgaliai, kaip ir lietuviai, pasipriešino, prasidėjo kova.! 
Jei "abar palyginsime Latgaliją su Lietuva tautiniu ir kultūriniu atžvilgiu, 
gausime nuostabų panašumą: Latgalija ir Lietuva gerokai sulenkintos ir 
kultūriniu atžvilgiu atsilikusios nuo tų pačių kaimynų latvių, kurie nau- 
dojosi kitokiu spaudos ir kultūros rėžimu. 

Šitie sugretinimai ir verčia mums pasidaryti išvadą, kad rusų valdžia, 
kovodama su lenkų itaka Lietuvoj ir Latgalijoj, padarė vienam ir kitam 
kraštui neįvertinamų tautinių ir kultūrinių nuostolių. 

Baigiant dar reiktų atsakyti, ar Muravjovas bus prisidėjęs (žinoma ne- 
sąmoningai) prie mūsų tautinio atgimimo? I šitą klausimą gana sunku 
atsakyti, nebent tiek, kad išvadavo iš ponų priklausomybės mūsų valstie- 
čius, kurie buvo mūsų tautinio atgimimo pagrindas — tauta. Visi kiti jo 
darbai ir užsimojimai tiktai stabdė tą atgimimą, prasidėjusi gerokai prieš 
1863 m. — Vilniaus Universiteto žydėjimo laikais. 

Apskritai kalbant, ar nereiktų, be to pliuso — valstiečių pagreitinto iš- 
vadavimo iš ponų valdžios, Muravjovo veikimą visai neigiamai vertinti, 
t. y. tą veikimą, kuris buvo užsimojęs per cerkvę, mokyklą ir rusų koloni- 
zaciją supravoslavinti, surusinti Lietuvą? Arba reiktų vertinti ji su to- 
kiu atsargumu, kokiu kad vertina P. Klimas*: „Muravjovo sumanytas 
1865 (IX.6) uždraudimas spausdinti ir ivežioti knygas lotyniškomis rai- 
dėmis* ir naujai įsteigta cenzūra gyvenime lietuvių raštiją visiškai nuslo- 
pino. Lietuvių šviesuomenė turėjo arba po Rusiją išsiblaškyti arba, Lie- 
tuvoj likusi, buvo priversta naudotis lenkų atvežtinė literatūra ir, tiesą sa- 
kant, daugiausia tuo metu sulenkėjo. Šit į kokias kultūros sąlygas buvo 
lenkmečio pastatyta lietuvių tauta jos ekonominio atgimimo aušroje! At- 
vaduotam lietuviui, tarytum akys išlupta, ir jis sau taką skynė, kaip aklas, 
ilgus metus stumdomas ir niekinamas. Todėl kyla visai teisėtų abejojimų : 


* Plačiau žiūrėk: K. Korsakas, Mėginimas įvesti rusų raides į lietuvių ir lat- 
vių raštus (XXVII knygos mėgėjų metrašty, I t). Straipsnis atpasakoja pr. doc. 
Berzinio knyga: Mėginajums ievest krievu burtus leišu un latviešu rakstos. Ryga, 
1930 m. 

ž Muravjovo laikmetis Lietuvos žemės ir žemininkų istorijoj, 7 p. 

* Toks teigimas ne visiškai atitinka tiesai (žiūr. aukšč.). 

ar begalima pasakyti, jog lenkmetis lietuvių valstiečiams bus buvęs pa- 
teikęs daugiau gera, nei pikta, net jeigu jis ir buvo šį bei tą pataisęs neti- 
kusioje žemės reformoje? Berods, rusų darbuotojai čia neabejoja: pasak 
jų, dėkingieji lietuvių ir baltarusių valstiečiai, statant Vilniuje Muravjovo 
paminklą, būtų taip pat jam aukoję, kaip ir Rusijos patrijotai, jeigu tik 
nebūtų jų gasdinę kunigai už tatai išpažinties nepriimsią'. Atsverti čia, 
žinoma, sunku“'*, 

Galimas daiktas, kad nuodugnesnis Muravjovo veikimo ir to laiko lie- 
tuvių tautos gyvenimo tyrinėjimas daugiau mums nušviestų rūpimą klau- 
simą, padėtų įvertinti Muravjovo politikos vaidmenį lietuvių tautos atgimi- 


me ir jos kultūriniame augime. 
Tuo tarpu tenka pasitenkinti tik tomis keliomis pastabomis. 


ŠALTINIAI IR LITERATŪRA 

1. Archivnyje materijaly Muravįevskago muzieja, otnos. k polskomu vozsta- 
niju 1863—1864 g. g. v predielach sievero — zapadnago kraja, Čast I (Vilnius, 
1913 m.), Č. II (Vilnius, 1915 m.). 

2. B(ieleckij) A., Rasporiaženija M. N. Muravjeva po dielu narod. obrazova- 
nija v sievero — zapadnom kraje. Vitebsk, 1898 m. 

3. Cylov N., Sbornik rasporiaženiį gr. M. Muravjeva po usmireniju polskago 
miateža v sev. — zapad. gubernijach 1863—1864 g. Vilnius, 1866 m. 

4. Code rouge. Ordonnances et cicculaires des gėnėraux Mourawieff, Dlatows- 
koi, Annenkoff, Lowchine etc. Paris, 1863 m. 

5. Czartoryski A., Affaires de Pologne. Exposė de la situation suivi de docu- 
ments et de piėces justificatives, comununiguė aux membres dl sėnat et du corps 
legislatif. Paris, decembre 1863. 

6. Der Dictator von Wilna. Memoiren des Grafen M. N. Muravjev. Aus dem 
Rusischen. Leipcig,.1883 m. 

7. Giejsztor Jokėb, Pamiatniki, 1857—1865 r. Vilnius, 1921 m. 

8. Kornilov I., Russkoie dielo v sievero-zapadnom kraje. Materijaly dlia isto- 
riji Vilenskago Učebnago Okruga. S.P.B. 1901 m. j 

9. Milovidov A., K 50-lietiju vozroždenija Zapadno-Russkich bratstv pri gr. 
M. N. Muravjove. Vilnius, 1913 m. 

10. Mošcicki H., Pod beriem carėw (žiūr. VI skyrių: Rządy Muravjeva na 
Litwie w šwietle jego listėw, pamiaątnikėw i raportėw poufnych). Warszawa, 1924 m. 

11. Regnauet Elias, Mouravieff et les archives du tzarisme. Paris, 1863 m. 

12. Russkij Archiv, II t. 1885 g. (4 političeskija gram. M. N. Muravjeva). 

13. Russkaja Starina, 1882 g. 12 nr., 1883 g. 1—5 nr. 1884 g. 6 nr. (Zapiski 
gr. M. N. Muravjeva). 

14. Sbornik pravitelstvennych rasporiaženij po ustrojstwie viečnych činšev- 
nikov. Vilnius, 1864 m. 

15. Sbornik...., Vilnius, 1865 m. 

16. Tavročinskij E., Sbornik zakonopoloženija o pozemelnom .ustrojstvie vieč- 
nych činševnikov. Vilnius, 1905 m. 

17. Valujev P. A., Dnievnik. Petrograč, 1919 m, 

18. Vilenskij vremenik. Kniga IV. Russkija poselenija kovenskoj guberniji. 
Vinius, 1909 m. 

19. Wilefūskie zrodia arhywalne. Rok 1863. Wyroki šmierci, — pod red. W. 
Studnickiego. Vilnius, 1923 m. 


*A. Vladimirov, O russkom zemlevladenije v sev. zapad. kraje, 47 p. 

4 Ž Mošcickis | šitaip vertina Muravjovo darbą: „Idea, streszczająca w sobie 
najdziksze pierwiastki niszczycielskiej polityki carėw, byta dla jego wilefūskich na- 
stępcow dogmatem i niewzruszonym nakazem postępowania; pierwiastki tej idei do- 
strzec možna i w dzisiejszej anarhji rosyjskiej“. (Pod. bert. car. 121—122 p.). 


Paulius Šležas: Muravjovo veikimas Lietuvoj 85 


20. Wydawnictwo materijažėw do historiji powstania 1863—1864 (Pradėta 


leisti Luove). 
21. Voronov N. I., Vospominanije po Zapadnom kraju. Vladimir, 1907 m. 
22. Abramovič K., O krestijanskich servitutach v gub. Zapadnych Pribaltyjs- 
kich i carstwa Polskago. SPB, 1895 m. 
23. Alekna A. Kun., Žemaičių vyskupas M. Valančius. Klaipėda, 1922 m. 
24. Bartoszewich K., Rok 1863, Historja na uslugach ludzi i stronictw (2 t.). 
25. Baudoin de Courtenay, Kwestja alfabetu litewskiego w paūstwie rossijskiej. 


Krakow, 1904 m. 
26. Berg M. Prof., Zapiski o polskich spiskach i powstaniach, I-X d. Warsza- 


wa, 1906 m. 

27. Berg N. V., a) Statii o polskam vozstanii 1861—1863 g. SPB, 1865 m. b) 
Zapiski o nolskich zagovorach i vozstaniiach Maskva, 1873 m. 

28. Bielickij A., Sorokolietije ruskoj načalnoj školie v Sev.-Zap. Krajie Ros- 
siji (Vilenskii kalendar 1902 g.). Vilnius, 1901 m. 

29. Biržiška Vaclovas, Kaip buvo uždrausta ir atkovota lietuvių spauda. Kau- 
nas, 1929 m. 

30. Briancev P., Polskiį miatež. Vilnius, 1892 m. 

31. Giller A., a) Historija powstania polskiego, I-IV t. Paryžius, 1867—71 m., 
b) Polska w walce. Krakėw, 1875 m. 

32. Grabiec J., a) Powstanie styczniowe 1863—1864 r. Krakėw, 1921 m., b) 
Rock 1863. Antra laida. Poznan, 1922 m. 

33. Janulaitis A., 1863—1864 m. sukilimas Lietuvoj. Mūsų Žinynas, 1921 
m. 1 nr. 10—50 p. - 

34. Klimas P., Muravjovo laikmetis Lietuvos žemės ir žemininkų istorijoj. 
Vilnius, 1920 m. 

35. Kornilov A., Krestjanskaja reforma. SPB, 1905 m. 

36. Kornilov A., Očerki po istoriji občestvennago dviženija i krestjanskago 
diela v Rossiji. SPB, 1905 m. 

37. Kornilov I., Pamiati gr. gr. M. Muravjova. Vilnius, 1898 m. 

38. Kornilov I. Zaslugi gr. M. N. Muravjeva russkago prosveščenija v ego 
prošlom į nastojaščem. SPB, 1902 m. 

39. Kropotov D. A., Žizū gr. M. N. Muravjsva v sviazi s sobytijami ego vremeni 
do naznačenija ego gubernatorom v. Grodno. Peterburg, 1874 m. 

40. Kozmian St., Rzecz o roku 1853 (3 t.). Warszawa, 1903 m. 

41. Kszemiūski St., Dwadziešcia pieč lat Rosiji w Polsce. 

42. Leliva, graf., Russkolpolskija otnošenija. Leipcig, 1895 m. 

43. Limanowski, a) Historja powsiania narodu polskiego 1863 i 1864 r. Lwėow, 
1909 m., b) Historja ruchu narodowego od 1861-1864 r., c) Powstanie narodowe 
1863 i 1864 g. Antra laida. Lwėw, 1900 m. 

44. Matusas j., Dr., a) Lietuvių rusinimas per Kauno gub. pradžios mokyklas 
nuo Muravjovo iki pabaigos rusų viešpatavimo Lietuvoj (disertacija, rankrašty). 
Kaunas, 1930 m., b) Muravjovas. Mūsų Žinynas, 1931 m. 73 nr., c) Muravjovo 
darbai Lietuvoje, N. Romuva, 1932 m. 38 nr. 

45. Milovidov A. a) Osvobožderije krestjan Sey.-Zap. kraja i pozemelnoje 
ustrojstvo ich pri gr. M. N. Muravjova (Vilenskij kalendar 1902 g.). Vil- 
nius, 1901 m. (Tas pats dalykėlis išleistas ir atskira knygute), b) Zaslugi gr. M. N. 
Muravjova dlia pravoslavnoj cerkvi v Sev.-Zap. kraje.  Charkov, 1900 m. 

46. Mosolov A. N., Vilenskije očerki 1863-1864 g. SPB, 1898 m. 

47. Muravjovskij muzej v g. Vilnie (Vilenskij kalendar 1902 g.). 

48. Murvviovas kurikas ir jo testamentas. Tilžė, 1883 m. 

49. Przyborowski W., a) Histori» dwėoch lat. (1861—2, Dzieje Roku 1863, 
4 t, c) Ostanie chwile powstania styczniovego, 5 t. : 

50. Ratė V., Svedenija o polskom miateže 1863 g. Vilnius, 1867 m. 

51. Romer v. Eug., Beitrūge zur Litauens Wirtschaftsgescichte. Miinchen, 
1897 m. (Lietuviškai ją pertaisė Žmogus: Baudžiava Lietuvoj. Chicaga, 1901 m). 

52. Romer M., Litwa, Lwėw, 1908 m. 

53. Sidorov A., Polskoje vozstanie. SPB, 1093 m. 


86 


54, Schmidt Waclaw, Geneza prywatnej rosyjskiej wlasnošci ziemskiej w. b. gu- 
bernjach wileūskiej, grodzienskiej i miūskiej (1793—1895). Warszawa, 1923 m. 

55. Šležas P., Muravjovas ir mūsų tautinis atgimimas, Rytas, 239, 240, 241 nr. 
Kaunas. 

56. (Šolkovič S.), Sbornik statej razjasniajuščich dielo po otnošeniju k zapad- 
noj Rosiji. Vyp. I-II. Vilnius, 1885—1887 m. 

57. Turcevič A., Kratkij očerk žyzni i diejatelnosti gr. M. N. Muravjeva. Vil- 
nius, 1898 m. 

i 58. Vladimirov A., O russkom zemlevladeniji v Siev.—Zapad. kraju. Moskva, 

1894 m. 


Livonijos prijungimas prie Lietuvos 
S. Sužiedėlis. 


I. Livonijos ordino nykimo priežastys. II. Livonijos ir Lietuvos karinės sutartys 

prieš Maskvą. III. Livonijos ir Lietuvos „personalinė“ unija 1561 m. IV. Livonijos 

ir Lietuvos „realinė“ unija 1566 m. V. Livonijos klausimas Liublino seime ir pri- 
jungimas prie Lenkijos. 


Iš senųjų Lietuvos santykių su kitomis valstybėmis populiariausia 
mums yra Lietuvos - Lenkijos unija, kuri mūsų tautos istorijoje užima 
labai svarbią vietą ir lenku istorikų yra plačiai aprašyta. Bet Lietuva sa- 
vo praeityje mažiau ar daugiau buvo susijusi ir su kitomis valstybėmis 
bei tautomis. Taip antai, XVI ir XVII amž. lietuviai buvo darę „broliš- 
kų“ sutarčių su Livonija (Vilniaus ir Gardino sutartys 1561 ir 1566 m.), 
su Švedija (Kėdainių sutartis 1655 m.), su Ukraina (Hadziačio sutartis 
1658 m.). Be abejo, šios sutartys nėra tokios svarbios, kaip lietuvių - len- 
kų, vis dėlto jos įdomios ir vertos mūsų dėmesio jau vien dėl to, kad jose 
buvo ieškoma atramos prieš lenkus. 


Šiame savo konspektiniame darbe mėginsiu trumpai nušviesti tik Lietu- 
vos ir Livonijos sutartis, kuriomis jos susirišo, žuvus Kalavininkų ordinui. 
Apie tai mūsų istorinėj literatūroj nėra dar rašyta, o latvių literatūroje 
klaidingai nušviečiama. Jie, būtent, 1561—1772 metų savo istorijos laiko- 
tarpį vadina „Lenkų viešpatavimo laikais“ (Vidžemėje iki 1629 m., Latga- 
lijoje iki 1772 m.); tuo tarpu pats Livonijos įgijimas ir tų laikų pradžia 
priklauso Lietuvai, o paskui — Lietuvai ir Lenkijai drauge. 


J. 


XV amžiaus pabaigoje, kaip žinoma, smagi lietuvio ranka Tannenber- 
go ir Šventosios kautynėse sudavė stiprų smūgi ano meto vokiečių rytų 
ekspansijai — „Drang nach Osten“. Vienas po antro tada ėmė smukti 
abu, aisčių žemėse isikūrę, riterių vienuolių ordinai. Pirmas iš jų kapi- 
tuliavo Prūsų ordinas, kuris jau 1466 metais prisiekė kaip vasalas Lenkų 
karaliui ir didžiajam Lietuvos kunigaikščiui Kazimierui. Po pusės šimto 
metų jo sūnus Žygimantas buvo liūdininku, kaip šis ordinas nusivilko taip 
pat vienuolio abitą ir per daug jam apnykusį varžančiųjų regulų gyve- 
nimą pakeitė laisvesniu, pasaulietišku (1525), stodamas į pirmąsias refor- 
macijos ciles. Taip persitvarkęs ir kurį laiką skurdęs, paskui jis pakilo 

nauja, bismarkiška, Prūsų galybe, kadangi jo siuzerenai, Lenkų ir Lietuvių 
karaliai, patys nusigyvenę, nesugebėjo iš senovės Prūsų krašto visai paša- 
linti vokiškų daigų. į r ) 

Daug skurdesnio likimo sulaukė antras, Livonijos, ordinas. Po 
Šventosios pralaimėjimo daugiau kaip šimtą metų jis buvo visai laisvas : 
jo nevaržė jokie vasalystės saitai. Tačiau šis šimtmetis (1435—1561) Li- 
vonijos ordinui buvo paskutinis. XVI amžiaus vidury jis baigė savo die-- 
nas palikęs latvių ir estų žemėje savo galybės skeveldras ir vokiškos kul- 
tūros pėdas. 

Svarbiausia priežastis, dėl ko Livonijos ordinas neišsilaikė Padaugu- 
vyje ir netapo Vokiečių valstybės dalimi, buvo ta, kad jis betarpiškai ne- 
siekė savo tėvynės, nuo kurios jį skyrė Baltijos jūra ir Žemaičių kraštas. 
Per toli nusikišęs i svetimą šalį, jis nuolat reikalavo paramos iš savo met- 
ropolijos ir arčiau jos isikūrusių kryžiuočių. Gerais „kariškos misijos“ 
laikais, XII ir XIV amž., tokios paramos kalavininkams netrūko, nes i 
juos plaukte plaukė nauji vokiečių ateivių būriai. Bet XV irXVI amž. ši 
gaivinančioji srovė išseko. Kryžiuočių ordinas, sunykęs, savo bičiulių ne- 
rėmė, o Vokiečių imperija, tada labai sušipulėjusi, gyveno sunkias dienas. 
Livonijos riteriai turėjo pasikliauti tik savo sutaupytomis jėgomis. Tačiau 
iš pusketvirto šimto pragyventų Padauguvyje metų mažai kuo galima buvo 
pasiremti. 

Visų pirma, Livonijos riteriai nebuvo glaudžiai susiję su paverg- 
tomis tautomis. Jie buvo čia isikūrę kaip nukariautojai ir sudarę 
aukštesnįjį luomą, kuriam turėjo tarnauti vergų ir baudžiauninkų likimo 
sulaukę latviai ir estai. Vokiečių riteriai ir pirkliai paveikė jų būdą, kal- 
bą ir papročius, tačiau šių tautų asimiliuoti ir nutautinti neįstengė. Socia- 
liniu ir tautiniu atžvilgiu visada buvo jaučiamas gilus plyšys tarp paver-- 
gėjų ir pavergtųjų. Ir tuo metu, kai pirmieji, privilegijuoti, savo metro- 
polijos nepalaikomi pamažu tirpo ir nyko, tai antrieji, nors ir nelaisvi, au- 
go ir didėjo'. Savaime aišku, kad Livonijos ordinui nebuvo iš to naudos, 
nes, tikrųjų krašto šeimininkų neasimiliavęs, jis negalėjo jais padidinti sa- 
vo retėjančių eilių ir sustiprinti menkas pilių įgulas. Grėsiant didesniems 
pavojams, būdavo, tiesa, rekrutuojami turtingesni valstiečiai, miestų šald- 
ros ir samdomi svetimieji, bet tokios karinės jėgos rimtam priešui pastoti 
kelio negalėjo. Tuo tarpu tikroji, riteriškoji ka:iuomenė buvo visai 
sunykusi ir dezorganizuota. Vienas anų laikų kronininkas, revelietis Bal-- 
tazaras Rusovas', patiekia daug liūdnų vaizdų, kaip pavojaus metu kom-- 
tūrai palikdavo pilis Dievo valiai arba atiduodavo jas priešui“. Iškrikus. 
po visą kraštą stiprioms jo pilims, ji daugiau rūpinosi įgytais turtais, negu 
karo dalykais ir krašto gynimo pareiga. 

XVI amžiaus pradžioje pakilusi reformacijos audra dar labiau 


i Žiūr. Švabe, Latvju kultūras vėsture, II. Riga, 1922. 

Balthasar Russovven (miręs 1600 m.) buvo Revelio pastorius, vokietis, pa-- 
rašęs „Chronica der Prouintz Lytfflandt“, kuri pasakoja Livonijos įvykius nuo vo- 
kiečių atsikraustymo iki 1583 m. Atspausta „Scirptores rerurm Livonicarum II“. 
Latvių kalbon išvertė Ed. Veispals: Baltasars Rusovs, Livonijas kronika, Riga, 1926. 

* Ibid. p. 60—63 etc. 

pagilino šią riteriškos kariuomenės dezorganizaciją. Riteriai pirmieji sto- 
jo po Liuterio vėliava, nes juos jau seniai spaudė vienuoliški rūbai ir są- 
žinę vargino apžadai. Su nepaprastu karščiu jie įsisuko į sūkuringą dviejų 
konfesijų kovą, kuri čia truko visą šimtą metų (1521—1621), nes Livoni- 
jos gyventojų dauguma, latviai ir estai, tik per prievartą atsisakė nuo ka- 
talikų tikėjimo. Čia, kaip ir kitur, skinant kelią naujai religinei srovei, 
buvo daužomi bažnyčių altoriai, naikinami šventųjų paveikslai ir relikvijos, 
deginami liturginių apeigų rūbai“. Visa tai vyko pačiu sunkiausiu Livo- 
nijai metu, kai reikėjo telkti viso krašto jėgos ir gintis nuo apspitusių 
priešų. 

Tačiau Livonijos ordinas, ir labai norėdamas, nebūtų galėjęs to pada- 
ryti, nes tam kliudė feodalinė Livonijos santvarka. Čia nebuvo nei 
vieno vyriausio vado, nei vienos vyriausios valdžios, kuri būtų galėjusi su- 
burti viso krašto jėgas. „Livonijos valstybė, — sako prof. R. Viperis, — 
kaip ir jos metropolija Vokiečių imperija, buvo silnna federacija, galima 
sakyti, politiškas invalidas, griuvėsiai“. Ją sudarė net penki autonomi- 
niai vienetai: Ordino žemės, Rygos arkivyskupija, Dorpato, Ezelio ir Kur- 
žemės vyskupijos“. Juos jungė bendras landtagas, bet dažnai skyrė labai 
priešingi reikalai ir laisvės pamėgimas. Be to, buvo dar laisvųjų ir laisvė- 
jančiųjų miestų, kaip Ryga, Revelis, Dorpatas, kurie taip pat didino krašto 
partikuliarizmą, nes pirklių gildijos nevisada paisydavo visos šalies gerovės. 


Suprantama, kad toks komtūrijų, vyskupijų ir laisvėjančių miestų 
konglomeratas buvo labai nelankstus ir trapus. Jis galėjo lengvai sugūrėti, 
smarkiau spusterėjus kuriam nors Livonijos ordino priešui. O jų netrūko. 


Aršiausias Livonijos priešas buvo rusai. Jie, XV amž. pabaigoje ga- 
lutinai iveikę savo snudulį, tapo stipriu ir pavojingu Livonijos kaimynu. 
Padauguvio vokiečiai, per kelis šimtmečius grūdęsi i rusų žemes, dabar 
sulaukė priešingos atakos. Didieji Maskvos kunigaikščiai, Jonas III ir 
Jonas IV Žiaurusis, atkreipė savo žvilgsnį į vakarus, kur taip netoli plū- 
duravo laisvoji Baltija, bet nuo jos skyrė sukęžęs Livonijos ordino barje- 
ras. Jonas III 1501 metais buvo mėginęs pro ji prasilaužti, bet tada stipri 
Livonijos mistro Pletenbergo ranka jį dar apgynė ir išderėjo Livonijai iki 
1551 metų taiką“. Tai buvo paskutinis ramus Livonijos atodūsis, nes per 
pusšimtį metų jos nevargino jokie karai. Rusai tada kovojo daugiausia su 
lietuviais ir totoriais. Bet, kai Jonas IV Žiaurusis 1553 metais totorius ga- 
lutinai nuveikė, Livonijos taikai atėjo galas“. Livonijos pasiuntiniai nu- 
vyko į Maskvą tos sutarties pratęsti, bet Jonas IV senomis sąlygomis 
tai padaryti atsisakė". Jis pareikalavo, kad Livonija laisvai praleistų rusų 


* Žiūr. prof. L. Adamovičiaus straipsnius: „Latvieši un katolų baznica“ ir „Lat- 
vieši un evangeliskš baznica“, p. 178—231. Atspausti: „Latvieši“ Rakstu krajums. 
Riga, 1930. 

* Vipers, R. No XV. lidz XVIII. simtenim, p. 144. (Ten pat). 

* Žiūr. Carl von Levis of Menars, Livland im Mitellater. Revel, 1895. 

* Arbuzov, Očerk istorii Liflandii, p. 120. 

Š Ser. rer. Liv., II, p. 47. 

* Ten pat, p. 48—50. 

pirklius, kad Dorpato vyskupija mokėtų jam duoklę ir kad Livonija nesu- 
sidėtų su Lietuva ir Lenkija. Po ilgų, pakartotinių pasitarimų Livonija 
turėjo tas sąlygas priimti ir sutartį pasirašyti 15-kai metų“. Pagal ją dalis 
Livonijos (Dorpato vyskupija), sutikdama mokėti carui duoklę, pripažino 
jo pretenzijas į savo žemes. Paskui jis ėmė reikšti pretenzijų ir į visą Li- 
voniją, kurią jis vadino jau savo tėviške“', 

Lietuva, kitados pasiekusi Maskvos vartus, negalėjo ramiai žiūrėti 
į rusų pastangas įsigalėti čia pat pašonėje. IĮsileisti rusus į Livoniją būtų 
tas pats, kaip ir pakviesti juos į savo kiemą. Tada likusios dar neatimtos 
rusų žemės, kitados lietuvių užkariautos, o taip pat ir pati Lietuva ginti 
būtų labai sunku, nes rusai galėtų ją spausti iš visų šonų. Be to, kaip 
prof. A. Tentelis nurodo, igydama Livoniją, Maskva žymiai sustiprėtų, nes 
gautų ekonomiškai ir militariškai (pilys) tvirtą kraštą; ji sustabdytų di- 
delę dalį Lietuvos eksporto, kuris iš Polocko ir Vitebsko apylinkių ėjo 
Dauguvos upe, o iš Lietuvos žemių — Lielupe is Rygos įlanka; pagaliau, 
rusų karo laivynas, isigalėjęs Baltijos jūroje, grėstų Dancigui, svarbiam 
Lietuvos eksporto centrui!“ Visa tai gerai suprato atsakingi to meto Lie- 
tuvos vyrai, Mykolas Radvilas Juodasis ir Jonas Katkevičius, kurie susi- 
rūpino Livoniją įgyti Lietuvai!'?, 

Be to, dairėsi į braškančią Livoniją danaiir švedai. Danams buvo 
labai palankus Kuržemės ir Samos vyskupas Jonas Miinhauzenas (Danijos 
karaliaus Kristijono giminaitis) ir Revelio miestas. Švedams labai būtų 
tikę prijungti Livoniją prie Suomijos, kurią valdė tada Jonas Vaza, rūpi- 
nęsis rasti Livonijoje savo šalininkų. Vis dėlto rimčiausi pretendentai 
į Livonijos ordino „patrimonium“ buvo ir paliko rusai ir lietuviai. Ka- 
dangi jie turėjo dar nesuvestų sąskaitų, tai 1556 metų pasirašyta paliaubų 
sutartimi atidėjo jas 6 metams i šalį. Pasižadėjo per tą laiką vieni antrų 
nepulti ir nevaržyti keliaujančių abiejų šalių pirklių ir pasiuntinių. Su- 
sitaikę, jie norėjo turėti laisvas rankas Livonijoje ir igyti šią svarbią Pa- 
baltijo tvirtovę. Rusai į ją veržėsi jėga, lietuviai — daugiausia sutarčių 
keliu, o švedai ir danai — gaudė gražias progas. 


II, 


Šiuo sunkiu metu, nepaisant to, kad Livonijai grėsė dideli pavojai, 
kilo aitri nesantaika tarp Livonijos mistro ir Rygos arkivyskupo. Šių dvie- 
jų Livonijos galybių kova truko jau nuo pat kalavininkų įsikūrimo pra- 
džios, tik kai kada aptildama, o kai kada smarkiai įsiliepsnodama. Šį kartą 
landmistro Galeno ir arkivyskupo Vilhelmo ginčas pasidarė labai aštrus. 
Mistras būtinai norėjo palenkti savo valdžiai Rygos arkivyskupą, kuris bu- 
vo nepriklausomas savo sričių valdovas'“. Jis teisinosi tuo, kad reikią su- 


“ Ten pat, p. 51, 52. Arbuzov, Očerk istorii, p. 149. 

Š Karamzin, Istoria Rossii, VII, p. 302. 

48 Tentelis, Latvijas vesture, p. 95. Bienemann, Briefe u. Urkunden, V. Nr. 859. 
“ Schirren, Neue Ouellen, III, p. 235—236. 

“ Seraphim, Geschichte v. Livland, p. 237. 

“ Akty otnosešč. k istor. zapadn. Ross., III, Nr. 17. 

“ Smolenski, Lenkų istorija, p. 116. 

telkti visas krašto jėgas, ir nurodinėjo į Liuterio mokslą, kuris leido seku- 
liarizuoti bažnytinius turtus. 

Tačiau Rygos arkivyskupas turėjo stiprių užtarėjų: savo brolį, Prū- 
sijos kunigaikštį Albrechtą, ir pusbrolį, didįjį Lietuvos kunigšt. Žygimantą 
Augustą. Patraukęs į savo pusę ordino maršalą Minsterį, savo koadjuto- 
rių Krištupą ir dar būri ištikimų šalininkų, arkivyskupas nutarė pasiduoti 
Žygimantui Augustui tokiomis pat sąlygomis, kaip kitados jo brolis, Prū- 
sijos kunigaikštis Albrechtas. Tačiau ši partija buvo susekta ir apkaltinta 
valstybės išdavimu“. Kasparas Miinsteris pabėgo į Lenkiją, o arkivysku- 
pas su koadjutorium buvo apsupti Koknesės pilyje. Keliavęs pas ji Zygi- 
manto pasiuntinys buvo nužudytas, o pats vyskupas suimtas ir uždarytas 
vienoje pilyje. Prieš tai jis suspėjo pasiųsti Žygimantui laišką, kuriame 
maldavo ji gelbėti nuo mirties“, 

Žygimantui Augustui tai davė progos isikišti į Livonijos reikalus ir 
pradėti su ja karą. 

1556 metų rudenį jo kariuomenė patraukė į Livonijos pasienį — Biržų 
ir Pasvalio apylinkes. Ją sudarė apie 100.000 lietuvių karių'?, kuriems 
vadovavo Biržų kunigaikštis Mykolas Radvilas Rudasis. Jis buvo numatęs 
pulti artimiausią Livonijos ordino pilį, Bauską, nes į čia skubiai buvo susi- 
telkę Livonijos ordino būriai, vadovaujami naujai paskirto vado Vilhelmo 
Fiirstenbergo. Bet jis turėjo tiek maža kariuomenės, vos kelis tūkstančius 
vyrų, kad nebedriso su lietuviais susigrumti. Tarpininkaujant Vokiečių im- 
peratoriaus pasiuntiniams, atvykusiems taikyti, buvo pradėtos derybos, 
kurios truko kiaurus metus. Tuo tarpu mirė Livonijos mistras Galenas ir 
jo vieton buvo išrinktas Fiirstenbergas. Šiam teko baigti derybos ir pada- 
ryti su Lietuva tris sutartis. 

Pirmoji sutartis, pasirašyta 1557 m. rugsėjo 5 d.. gynė Rygos arkivys- 
kupą Vilhelmą ir jo koadjutorių Krištupą“". Livonijos ordinas pasižadėjo 
paleisti arkivyskupą ir grąžinti jam atimtas pilis, žemes ir žmones; žodžiu, 
sutiko atstatyti status guo, kuris buvo prieš vyskupo areštą. Antrąja su- 
-tartimi, pasirašyta po devynių dienų, pasižačama la kytis tų sienų, Izuzios 
buvo jau anksčiau tarp Livonijos ir Lietuvos nustatytos. Be to, ordinas 
įpareigojamas nubausti kaltininkus,  nužudžiusius karaliaus pasiuntinį“!. 
Bet svarbiausia yra trečioji sutartis — puolimoir apsigynimo pak- 
tas, nukreiptas prieš bendrą priešą — Maskvą. Abi valstybės pasižadėjo 
drauge kovoti su didžiuoju Maskvos kunigaikščiu, jeigu jis pultų vieną ar- 
ba antrą šalį?". Šios sutarties pasirašyti rugsėjo mėn. 14 d. i Pasvalį buvo 
atvykęs pats Livonijos mistras Vilhelmas Fiirstenbergas. 

Pasvalio sutartys iš pirmo žvilgsnio, rodos, paprastos, bet labiau i jas 
įsigilinus, pasirodo gana reikšmingos. E. Seraphim jas vadina „kirviu, pri- 


" Ser. rer. Liv., II, p. 48—51. Arbuzov, Očerk istorii, p. 150. 

* Dogiel, Codex diplomaticus, V, Nr. 115—119. 

* Tarp jų buvo 5000 lenkų ir 3000 prūsų. 

p Conditiones pacis inter Sigismundum Augustum et Magistrum Livoniae de 
restitutione in integritum Archiepiscopi Rigensis initae. Ced. dipl., V. 

2 Tbid. p. 218, 

N “ Ibid. Nr. 128. Foedus... contra ducem Mascoviae initum. "Taip pat Scr. rer. 

Livon., II, p. 221 (Salomon Hennig. Lifflūndische Churlūndische Chronica). 


92 S. Sužiedėlis: Livonijos prijungimas prie Lietuvos 


dėtu prie ordino šaknų““, nes šis pilnai sutiko su padiktuota Žygimanto 
Augusto ir jo patarėjų, Lietuvos didikų, valia. Pirma, tos sutartys leido 
Lietuvai ir toliau kištis i Livonijos reikalus, nes tie žmonės, kurie siekė 
Livonijos ir Lietuvos sujungimo, liko laisvi ir galėjo savo darbą varyti to- 
liau. Antra, Livonijos ordinas sutiko pasirašyti puolamąją ir ginamąją su- 
tartį prieš Maskvą, kai dar galiojo jo pasižadėjimas Jonui IV nesusidėti 
su Lietuva. Nors sutartyje buvo pažymėta, kad ji veiks tik tada, kai pasi- 
baigs taika su Maskva, bet tas mažai turėjo reikšmės. Čia svarbu buvo tai, 
kad Livonija susidėjo su Lietuva ir sudarė bendrą frontą prieš rusus. 

Rusijos caras Jonas IV, patyręs apie tai, tučtuojau apkaltino Livonijos 
mistrą, arkivyskupą ir visus Livonijos gyventojus, kad jie nelaiko savo 
žodžio ir susideda su jo priešais. Be to, caras prikišo Livonijai, kad sulai- 
kanti rusų pirklius ir kad nemokanti jam priklausančios duoklės, kurią pa- 
reikalavo tuojau jam sumokėti**. Tai sudarė apie 40.000 talerių. Kadangi 
Livonija tuojau negalėjo jų pristatyti, tai apie 70.000. rusų 1558 metų pra- 
džioje įsiveržė į Livoniją, nusiaubdami Dorpato vyskupijos, Rygos arki- 
vyskupijos, Ludzos, Rezeknės ir kitas artimesnes rusų pasienio sritis, Po 
kelių mėnesių rusai paėmė Narvą, apie vidūvasarį — Dorpato vyskupiją ir 
patį miestą (1558. VII. 18). Tokiu būdu rusai įsistiprino visame Livonijos 
pasienio ruože nuo Narvos iki Aluksnos pilies. Viena Livonijos autono- 
minė dalis, Dorpato vyskupija, buvo jau visiškai prarasta, o artimiausioms. 
Livonijos ordino ir Rygos arkivyskupijos sritims grėsė didelis pavojus. 
Apie 25 metus jos turėjo kęsti sunkius Livonijos karo (1558—1584) 
vargus*'. 

Tuo metu Livonijos ordino vairas buvo pavestas Gotardui Ketleriui, 
mažai iki šiol žinomam, bet energingam ir sumaniam riteriui. Jis buvo iš- 
rinktas ordino maršalu Valmieros landtage 1558 m. kovo mėn. 13 d., tačiau 
jam buvo pavesta eiti ir mistro pareigas, nes pasenęs ir nusiminęs Fiirs- 
tenbergas pats pasitraukė““. Formaliai jis dar buvo mistru iki 1559 metų, 
bet viską vedė jau Ketleris. 

Šis, matydamas, kad savo jėgomis Livonijos neapgins ir neišlaikys, 
1559 metų vasarą nuvyko į Vieną prašyti Vokiečių imperatoriaus pagalbos. 
Jis buvo pasiryžęs vykti į Regensburgą, imperijos seimą, bet jau iš Vienos 
grįžo atgal, nes matė, kad nieko nepeš. Teisingai tad pastebi E. Seraphim, 
jog „tai rodo didelį Vokiečių imperijos skurdą, nes ji nieko nedarė, kad 
sunkiausioje valandoje padėtų savo nariui, Livonijos ordinui“*", 

Livonijos ordinui galėjo dabar padėti tik viena Lietuva. Pasvalyje dėl 
to buvo susitarta, tačiau Livonijoje dar buvo daug jos priešų, kurie pirmų 
pirmiausia ieškojo pagalbos pas germaniškos nacijos tautas (švedus, danus, 
vokiečius). Tiktai iš niekur pagalbos negaunant ir pačiam Ketleriui links- 
tant su Žygimantu tartis, buvo iš naujo pradėtos derybos. Tam tikslui 
1559 metais rugpiūčio mėn. į Vilnių buvo sušauktas Lietuvos diduome- 


* Seraphim, Geschichte von Livland, p. 237, 

iz Scr. rer. Liv., II, p. 51—52. 

2 Žiūr. Kostomarov, Livonskaja voina, S. Peterburg, 1848. 

„Seript. rer. Liv., II, p. 58. Arbuzov, Očerk istorii, p. 154. 
Seraphim, Geschichte von Livland, p. 237. 

nės suvažiavimas, dalyvaujant Žygimantui Augustui ir Livonijos atstovams, 
kur ir buvo reviduota Pasvalio sutartis. Lietuviai apisiėmė ginti Livoniją, 
bet ši kartą padidaktavo jai tokias sąlygas, kurios leido jiems jau įkelti 
koją į Padauguvio žemę“, 

1. Livonijos ordinas pavedė save Žygimanto Augusto, kaip Lenkų kara- 
liaus ir didžiojo Lietuvos kunigaikščio, globai ir apsaugai“. 

2. Atidavė jam su visomis žemėmis, gyventojais ir turtu penkias pilis: 
Bauską, Selpilį, Daugpilį, Rezeknę ir Ludzą. Karui su Maskva pasibaigus, 
ordinas turi teise jas išsipirkti už 600.000 florenų“". 

3. Karo metu sutiko lietuvių kariuomenės dispozicijai pavesti žymes- 
nius kelius, tvirtoves ir pilis, kurios būtų tam reikalingos“!. 

Po mėnesio visai panašiomis sąlygomis paprašė Žygimanto protekcijos 
ir Rygos arkivyskupas Vilhelmas. Jisai atidavė jam Lielvardės ir Marien- 
hauzeno pilis, kurias po karo galėjo išsipirkti už 100.000 florenų?*. 

Šių sutarčių sąlygos mums rodo, kad ir čia dar būta tiktai militarinės 
sąjungos tarp Livonijos ir Lietuvos. Tiktai ši sąjunga jau daug realesnė 
ir glaudesnė, negu Pasvalio. Livonija čia jau įsileidžia į savo teritoriją 
lietuvių kariuomenę ir paveda jai pilis tų sričių, kurios susisiekė su Rusija 
ir Lietuva. Jos buvo nusidriekusios visu kairiuoju Dauguvos krantu nuo 
Lielvardės iki Daugpilio, o nuo čia ėjo stačiai į žiemius, iki Aluksnos eže- 
ro. Žygimantas Augustas tas pilis pavedė užimti Žemaičių seniūnui Jonui 
Katkevičiui ir Turgiui Zenovičiui, kuris 1559 metų pabaigoje jose jau šei- 
mininkavo. I Livoniją, padėti mistrui Ketleriui, išvyko taip pat ir Biržų 
kunigaikštis Mykolas Radvilas Rudasis. Visiems pasienio gyventojams bu- 
vo įsakyta žygiuojančią Lietuvos kariuomenę paremti maistu įr duoti žy- 
giams arklius“*, 

1559 metų pabaigoje Žygimantas išsiuntė taip pat savo pasiuntinius į 
Maskvą pranešti, kad Livonija yra dabar jo globojama ir kad ji jos ne- 
pultų. Bet, kaip ir buvo galima laukti, Jonas IV nė nemanė atsisakyti nuo 
savo pretenzijų ir sustabdyti karo. Jis įrodinėjo, kad Livonija yra jo tė- 
viškė, kurią jis turi būtinai užimti“. Taigi, 1560 m. pradžioje dideli jo 
būriai iš Narvos ir Dorpato pilių pasipylė į Livoniją, išbraidžiojo ją sker- 
sai ir išilgai iki pat Dauguvos upės, nusiaubė net dalį Kuržemės už Dau- 
guvos upės, ir su dideliu grobiu sugrižo atgal, išsivesdami su savim senelį 


* Codex diplom., V, Nr. 133, p. 228—231. Sutartis pasirašyta 1559. VII. 31, 
bet mistro patvirtinta Rygoje tiktai 1560. II. 14. 

*“ Cod. dipl., V, n. 228. „Contulimus Nos, Ordinumgue nostrum et Livoniam 
totius Ditionis nostrae in fidem clientelam et protectionem Sacrae ipsius Regiae 
Maiestatis...“ 

“ Ibid. p. 229. Pilys „profecto... cum Moschis bello“, išperkamos sumokant 
„Sexies centena millia florenorum, viginti guattuor grossos Lituanicos pro singulis 
ilorenis numerando“. 

" Ibid. p. 228. „„..traditūros Nos illi promisimus certos Tractus, Arces, Prae- 
fectūras, at Praesidatus in Livonia iure obligatorio...“ 

“ Ibid. p. 231—233, akto Nr. 134. „Contulimus Nos Capitulum, Ordines, Status 
et subditos nostros in fidem, clientelam, et protectionem sacrae Regiae Maiestatis“. 

“ Akty otnsšč k istor. zapad. Rosii, III, Nr. 25, 26, 27. 

“ Karamzin, Istoria Rosii, VII, p. 502. 

Fiirstenbergą, kuris Maskvoje netrukus pasimirė“. Ketleris rusams nieko 
negalėjo padaryti, o lietuviai saugojo tik jiems pavestas pilis. 

Šios rusų invazijos išgąsdino ir tuos Livonijos gyventojus, kuriuos 
siaubinga rusų ranka buvo dar mažai palietusi. Susirūpino savo likimu Kur- 
šių pusiasalis (Piltene), Samos ir Dago salos, Vikijos ir Harijos apylinkės 
(Estijoje). Visos šios sritys, išskyrus Hariją su Revelio miestu, sudarė 
vyskupijas, kurias jų vysk. Mūnhauzenas atidavė danams. Danų karaliaus 
Ferdinando II brolis Magnus buvo nominuotas vyskupu ir atvyko čia 1560 
m. pavasarį““. Anksčiau norėjo danams pasiduoti ir Revelis, bet paskui 
čia susidarė stipri švedų partija, kuri atidavė miestą švedų karaliui Erikui 
XIV“. Šis, tuo nepasitenkinęs, ėmė po savo valdžia veržti ir visą Estiją. 
Tuo būdu į Livonija jau buvo sugūžėję danai, švedai, rusai ir lietuviai, 
kurie ėmė tarp savęs varžytis ir lenktyniuoti dėl Livonijos ordino pali- 
kimo, kiekvienas norėdamas kiek galima daugiau užgriebti. 


Ulis 


Švedams ir rusams grėsiant užimti visą Livoniją, apie jos nepriklau- 
somumą negalėjo būti nė kalbos. Galima buvo pageidauti tiktai siauresnės 
ar platesnės autonomijos, aido vienam kuriam nors besiveržiančiam 
į Livoniją pretendentui. Šitai gerai suprato Livonijos mistras Ketleris ir 
Rygos arkivyskupas Vilhelmas. Tačiau jiems buvo palikęs tiktai vienas 
kelias — susidėti su Lietuva, su kuria rišo ankstyvesnės sutartys ir kurios 
kariuomenė buvo užėmusi apie dešimtį Livonijos pilių. Apie tai buvo 
pradėta tartis jau 1560 metais, bet šios derybos ypač pagyvėjo 1561 metų 
vasarą, kai švedų karalius Erikas XIV užėmė Revelį ir smelkėsi vis giliau 
į Livoniją“. 

Iš lietuvių pusės šias derybas vedė Lietuvos kancleris, Mykolas Rad- 
vilas Juodasis“? Jis tam labai tiko, nes buvo gerai išsilavinęs ir sumanus 
vyras; be to, neseniai perėjęs į protestanizmą, kuris Rygoje tuo metu 
buvo jau gerokai įleidęs šaknis ir įėjęs į madą. 1560 ir 1561 metais, Žygi- 
manto Augusto ir Lietuvos diduomenės įgaliotas, jis nekartą važinėjo į 
Livoniją, dalyvavo jos landtago ir Rygos miesto tarybos posėdžiuose.*? 
Taip pat daug su Livonija korespondavo ir su jos atstovais tarėsi Lietų- 
voje, Vilniuj. 


S Scrip. rer. Lv., II. p. 59—41. 

*“ Ibid., p. 59. 

“ Schirren, I. p. 42, 59—61. 

* Codex diplom. V. Nr. 137. 

“ Abu Mykolai Radvilai buvo pusbroliai. Rudasis valdė Biržus, o Juodasis 
— Nesvyžių. Be to, abu tuo metu ėjo Lietuvoje aukštų valdininkų pareigas. Rad- 
vilas Juodasis, siunčiant į Rygą, įgaliojimo raštuose (litterae plenipotentiae) buvo 
šiaip tituiuojamas: „Nos ablegavimus... Nicolaum Radzwill, in Olyta, Neswiež Du- 
cem, Palatinum Vilnensem, Magni Ducatus nostri Suprenum Marschalcem. et Ca- 
cellarium, Brzesensem, Caunensem, Szaulensem, Borisoviensem Capitaneum.“ Cod. 
dipl., V. p. 235. Be to, žiūr. Jakubėnas, P. Kunigaikštis Janušas Radvilas, Biržai, 
1927. Prof. J. Yčas, Biržai; kunigaikštystė ir tvirtovė. Kaunas, 1931. 
22 * Bienemann, Briefe und Urkunden. Nr. 817, 819, 822. Cod. dipl., V. p. 226, 

Livonijos landtagas norėjo, kad Livonija būtų prijungta drauge prie 
Lietuvos ir Lenkijos, nes numatė, kad tada abi valstybės sėkmingiau ją 
gintų nuo priešų. Tačiau lenkų ponai, vengdami karo su rusais, nenorėjo 
imti ant savo pečių sunkios naštos ir kovoti dėl tolimo žiemių krašto. 
Jiems daug pelningiau buvo gauti čia pat, jų pašonėje esančias Volynijos 
ir Podolijos žemes, kurios priklausė Lietuvai, prievarta genamai i „amži- 
nos unijos“ būčį. Realinė unija su Lietuva lenkams buvo daug aktualesnis 
dalykas, negu Livonijos ordino siūlomas jau apipešiotas „patrimonium““!. 
Tuo tarpu lietuvių diduomenė, norėdama atsispirti prieš lenkus, manė su- 
stiprėsianti įgydama Livoniją. Taigi, ji per savo kanclerį, Mykolą Rad- 
vilą, rūpinosi, kad Livonija būtų prijungta tik prie Lietuvos. Lenkams at- 
sisakius, nesunkiai to pasiekta, nes Livonijai nebuvo kur dingti. Livoni- 
jos landtagas, gavęs Žygimanto Augusto pažadėjimą, kad paskui bus pasi- 
rūpinta ir Lenkijos parama, 1561 m. rugsėjo mėnesį įgaliojo Ketlerį vykti 
į Vilnių ir tartis su lietuviais**. 

Daug sunkiau ir be jokių apčiuopiamų vaisių Mykolas Radvilas rūpi- 
nosi prikalbėti Rygą, kad ir ji pasiduotų Lietuvai. Mat, Ryga nuo XV 
amž. pabaigos buvo laisvas miestas, kuriam priklausė dar nedidelis žemės 
sklypas, įsiterpęs tarp kairiojo Dauguvos kranto ir Lielupės įtakos. Mies- 
te buvo ordino mistro pilis ir arkivyskupo sostas, tačiau jo savivaldybė ne- 
buvo įpareigota klausyti jų valios. Taigi, Livonijos mistrui ir arkivysku- 
pui sutikus susijungti su Lietuva, Ryga nuo to atsisakė. Mykolas Radvi- 
las 1561 m. rugpiūčio ir rugsėjo mėn. keletą kartų kalbėjo miesto tarybos 
posėdyje, irodinėdamas jai grasinančius pavojus“?, tačiau Ryga savo nusi- 
statymo nepakeitė. Ji sakėsi negalinti laužyti duotos Vokiečių imperato- 
riui priesaikos ir jungtis tik su Lietuva, nežinodama, kokiais galutiniais 
ryšiais ji susirišianti su Lenkija“. Mykolas Radvilas įtikinėjo, kad visa 
tai bus gerai ir be skriaudos sutvarkyta. Karaliaus vardu jis žadėjo: vi- 
sų pirma, išsirūpinti, kad Vokiečių imperatorius atleistų Rygą nuo prie- 
saikos; antra, garantuoti jai laisvą protestantizmo išpažinimą; trečia. ne- 
keisti ir nevaržyti jos teisių, papročių ir privilegijų, kurių ji yra iki šiolei 
įgijusi. Bet ir šie jo pažadai, vadinami „Radvilo garntija“ (Cautio Radz- 
viliana) Rygos nepaviliojo*?. 

Kaip jis buvo susisielojęs šiuo reikalu, aišku iš vieno jo laiško, kurį 
jis parašė karaliui 1561 m. IX. 8 d. iš stovyklos, netoli Rygos““. Jame jis 
karštai įrodinėja, kad Ryga Lietuvai yra nepaprastai svarbi, nes pro ją 
Dauguvos ir Mūšos upėmis plukdomos Lietuvos prekės, o dvi stiprios, 
Rygos ir Dauguvos žiočių (Dinamiinde), pilys gali ginti jas nuo priešų; 


* Cod. dipl., V. p. 238—239. Volumina legum, II, p. 106—107. Dnevnik Liub- 
MA p. 598. Tentelis, Latvijas vėsture, p. 98. Alekna, Lietuvos istorija, 
p. — 132, 

* Bienemann, Briefe u. Urkund., V. Nr. 275. Cod. dipl., V, pp. 235. Drei- 
manis, Latvijas vėsture, I, p. 77. 

“* Bienemann. Briefe u. Urkund. V, Nr. 817, 819, 822, 823, 825. 

* Ibid. Tie patys numeriai ir Nr. 878. 

* „Cautio Radzviliana“ įvairiais varijantais kartojas pas Bienemann, V. Nr. 
825; Ziegenhorn, Staatsrecht, Beilege Nr. 476; Schirren, Neue Ouellen, III, Nr. 821. 

*“ Schirren, Neue Ouellen, III, p. 235. 

neduok Dieve, jei jos tektų Maskvai, kuri tada Lietuvai būtų labai pavojin- 
gas priešas. Jis net priminė karaliui Žygimantui vieno Krokuvos kaštelio- 
no žodžius, kurie, jam rodės, labai teisingi. Mat, tas sakęs, kad „Vilniaus 
nepirktų nė už dešimtį lenkiškųjų markių, jeigu Ryga tektų priešui““". 

Deja, ir labai rūpindamasis, Radvilas Juodasis tiktai parengė dirvą 
naujiems Livonijos pasitarimams su Lietuva, bet Rygos nepalaužė. Tie 
pasitarimai ivyko Vilniuje 1561 m. rudenį ir truko beveik du mėne- 
sius. Iš Livonijos buvo atvykęs Ketleris, arkivyskupas Vilhelmas, riterių 
ir miestų atstovai. Iš Lietuvos buvo suvažiavę vyskupai, žymesnieji po- 
nai ir valdininkai. Kadangi Žygimantas Augustas, užsiėmęs Lenkijos rei- 
kalais, tik kai kada užsukdavo į Vilnių, tai šiam seimui daugiausia vadova- 
vo Lietuvos kancleris Radvilas Juodasis“. Žygimantas Augustas buvo tik 
pačioje pabaigoje, kai jau susitarta dėl tam tikro akto, vadinamo „Pacta 
subiectionis“, kuris aptarė du dalykus: Livonijos prijungimą prie Lie- 
tuvos ir Kuržemės kunigaikštystės ikūrimą“". 

Livonijos prijungimas prie Lietuvos apibrėžtas aiškiai ir 
tiksliai. „Livonija, — skelbiama tame akte, — nuo šiol bus laikoma inkor- 
„poruota ir prijungta prie didžiosios Lietuvos kunigaikštystės“. Tačiau 
ši inkorporacija reikia imti tik personalinės unijos prasme. Kaip ki- 
tados Lietuva ir Lenkija buvo sujungtos viena vyriausia Jogailos valdžia, 
taip dabar Lietuva ir Livonija jungiamos viena Žygimanto valdžia. „Livo- 
'nija, — skelbia jis, — nuo šiol mums, kaip Lenkv karaliui, didžiajam Lie- 
tuvos, Rusijos, Prūsijos, Mozūrų, Žemaičių etc. kunigaikščiui, viešpačiui 
ir paveldėtojui, yra palenkta ir pasiliks, kol išsirūpinsim Lenkų karalystės 
ponų pripažinimą“"!. Vadinasi, Livonija nesuliejama su Lietuva kaip jos 
provincija, ji tik pripažista Žygimantą Augustą, didįjį Lietuvos kuni- 
gaikštį, savo vyriausiu valdovu. 

Mes čia sąmoningai iš visų titulų išskiriame tik didžiojo Lietuvos 
kunigaikščio titulą, nes visi kiti šiuo atveju yra tik dekoratyvinės reikš- 
mės. Vilniaus seime, kuris atstovavo didžiąją Lietuvos kunigakštystę, 
Žygimantas Augustas galėjo dalyvauti tik kaip didysis jos kunigaikštis ir 
kaip toks daryti sutarti su Livoniją. Lenkijos vardu, kaip jos karalius, 
jis nieko negalėjo nei pažadėti, nei skelbti, nes lenkų karaliaus teisės Ra- 
domo seime buvo labai susiaurintos. Visi žymesni jo žygiai privalėjo tu- 


* Ten pat, p. 236. „„..se nolle decem marcis Polonicis urbem Vilnensem 
emere, si haec Rigensis in potestatem hostis veniret.“ 

* Vilniaus seimo pasitarimų eiga, posėdžiai, abiejų šalių pasiūlymai vaizduo- 
jami Livonijos pasiuntinių pranešime „Relation und Wiedereinbring“.  "Tagebuch 
der rigaschen Gesandten iiber die Subjections-Verhandlung zu Wilna, 1567. von 7. 
Oct. bis 11 Dec. Bienemann, V, Nr. 869, p. 203—344, 

* Pacta subjectionis inter Sigismundum Augustum Regem Poloniae et Go- 
thardum Magistrum Ordinis Theutonici inita. Actum Vilnae d. 28. Novemb. 1561. Cod. 
diplom., V, Nr. 138. Ziegenhorn, Nr. 50. Smulkiai jis aptariamas ir nurodomi dar 
"kiti jį atspausdinę šaltiniai pas Bienemann, V, p. 509—511. b 

* „Livonia ... ex nunc Magno huic Lithuaniae Ducatui incorporata illigue uni- 
"ta esse censeatur“... Cod, dipl., V, p. 239. 

į " Livonia ex nun Nobis, ut Regni Poloniae, Magno Duci Lithuaniae, Rusiae, 
„Prusiae, Mazoviae, Samogitiae etc., Domino et Haeredi, subiecta sit, et maneat dum 
-certi alliguid de approbatione Procerum Regni retulerimus“. Ibid. p. 239. 

Tėti Lenkijos ponų aprobatą'*. Todėl Žygimantas Augustas „Pacta subjec- 
tionis“ akte ir pabrėžia, kad rūpinsis gauti Lenkų ponų pritarimą (appro- 
batio Procerum Regni), kadangi, kaip akto pradžioje pasakyta, Lenkai tuo 
tarpu nesutiko su Livonija susidėti“. Iš viso to aišku, kad prijungimas 
įvyko tik prie Lietuvos personalinės unijos sąlygomis“*, 

Antras svarbus dalykas buvo vasalinės Kuržemės ir Žemgalės ku- 
nigaikštystės įkūrimas. Iš prijungtų prie Lietuvos Livonijos ordi- 
+ no žemių buvo išskirtas visas ruožas, kuris stiepėsi nuo Baltijos jūrų visu 
kairiuoju Dauguvos krantu iki pat beveik Daugpilio. Šis senovės kuršių, 
žemgalių ir sėlių kraštas buvo atiduotas paskutiniajam Livonijos ordino 
mistrui Gotardui Ketleriui. Jisai gavo jį valdyti tokiomis pat sąlygomis 
ir teisėmis, kaip Prūsijos kunigaikštis Albrechtas, tik anas buvo Lenkijos, 
o šis tapo didžiojo Lietuvos kunigaikščio vasalu“. Kaip ir Prūsijos ku- 
nigaikštis, Ketleris nusivilko vienuolio abitą ir liko pasauliniu kunigaikš- 
čiu. Jo įkurta kunigaikštystė išsilaikė iki 1795 metų — paskutinio Lietu- 
vos Lenkijos padalinimo. 


„Prisijungdami prie Livonijos, — teisingai pastebi J. Grins, — Livo- 
nijos didikai pasistengė užtikrinti tą teisinę santvarką, kuri iki šiol jų že- 
mėje buvo jau įsivyravusi““". Mat, Žygimantas Augustas davė Livonijai 
plačią 27 paragrafų privilegiją, it kokią autonomijos konstituciją““. 
Čia buvo trumpai suglausti seni jų savyvaldos dalykai, kurie toliau Livo- 
nijoje paliekami, ir nauji, dabar įvedami. Pavyzdžiui, Livonijos gyvento- 
jams buvo garantuota sena vokiška savivaldybė, teismų santvarka, įgytos 
jau privilegijos, ypatingi papročiai ir p. Naujai buvo paskelbta laisvė iš- 
pažinti Liuterio tikėjimą (Augsburgo konfesija), atiduota visiškon nuosa- 
vybėn lėno teisėmis valdyti dvarai, leista patiems dvarininkams teisti sa- 
vo baudžiauninkus, pažadėta skirti valdininkais tik vietos žmones ir daug 
kitų dalykų, kurių mes randame pas Lietuvos ir Lenkijos bajorus. Gal būt, 
kad Lietuvos ir Lenkijos bajorų laisvės paskatino Livonijos dvarininkus 


" Alexandri Regis decreta in comitiis Radomiensis, Anno 1505. De non fa- 
ciendis constitutionibus sine consensu Consiliariorum et Nuntiorum "Terrestrium. 
Volumina Iegum, I, p. 137. Tai vadinamas „Nikil novi“ dekretas. Karalius nieko 
negalėjo skelbti naujo be ponų žinios. 

“ Codex diplom., V, p. 238—239, 

* Tuo tarpu daug istorikų, vokiečių ir latvių, primigtynai rašo, kad 1561 me- 
tais Livonija buvo prijungta prie Lenkijos, arba, geriausiu jau atveju, prie Lenki- 
jos ir Lietuvos drauge. Žiūr. Dreimanis, Latvijas vėsture, I p. 77, Švabe, Latvi- 
jas vėsture, T. p. 148. Arbuzov, Očerk istorii, p. 162 ir kiti. Tiktai vienas prof. 
A. Tentelis čia laikosi objektyvios nuomonės: Latvijas vėsture, p. 98. Latvieši Or- 
dena laika, p. 137 (atsp. „Latvieši“). “| 

“ Cod. diplom., V, p. 240. „Ilustri Domino Magistro Livoniae... Ducalem ti- 
tulum ad instar Illustri Domini Ducis in Prusia cum omni dignitate, insignibusgue 
et privilegiis Ducalibus tribuemus, ita, ut Vassalus noster feudatariusgue Princeps 
[Lit 
p: B I, Grins, Kurzemes un Zemgales hercogistes satversme, p. 660. 

“ Privilegium Sigismundi Augusti. Data Vilnae feria sexta post Pestem S. 
Catharine, anno 1561. Cod. dipl., V, Nr. 139. Ją nagrinėja Bienemann, V, p. 511— 
514. Latvių kalbon ja išvertė J. Krodzinieks, Iz Baltijas vėstureęs, III, p. 89—105. 
Abejojama dėl jos autientiškumo, nęs nėra originalo. h 

dėtis ne su kuo kitu, kaip tik su pietų kaimynais lietuviais, arba su 
lenkais. 

Pasibaigus Vilniaus seimui, Mykolui Radvilui buvo pavesta Livoni- 
jos reikalus tvarkyti ir toliau“. Jis turėjo įvesti joje naują administraci- 
nę tvarką ir įkurdinti Ketleri Kuržemės kunigaikštystėje. Tam tikslui 
1562 metų pradžioje jis išvyko i Rygą. Ketleris jį sutiko Livonijos ordi- 
no pilyje. Čia vasario mėn. 5 d. karaliaus vardu Radvilas priėmė vasalinę 
Ketlerio priesaiką“. Vasario 17 d. jis perdavė Radvilai Dauguvos žiočių 
(Diinaminde) pilį ir visas ordino žemes, esančias už Dauguvos upes. Tą 
patį padarė ir Rygos arkivyskupas, atiduodamas savo žemes. Tai buvo 
Livonijosordino galas ir Kuržemės kunigaikštystės pradžia. Ket- 
leris, kaip Lietuvos vasalas, gavo valdyti Kuržemės ir Žemgalės kunigaikš- 
tystę, kurios sostinę pasirinko Mintauja. Tačiau ilgą laiką jis gyveno Ry- 
gos pilyje, kuri jau nuo šio laiko turėjo tekti Lietuvai, bet buvo atiduota 
tik 1578 m. Priežastis buvo ta, kad Rygos miestas, palikęs laisvas, neno- 
rėjo, kad jo srityje būtų svetimų šeimininkų. 

Mykolas Radvilas, būdamas Rygoje, bandė dar kartą perkalbėti jos 
sindikus, siūlydamas jiems tas laisves“, kurių buvo gavusi Vidžemė ir 
Kuržemė, tačiau nė dabar Rygos miestas savo nusistatymo nekeitė ir nesu- 
tiko pripažinti „Unterwerfung unter Litauen““*. Jis paliko laisvas iki 
1582 metų. Tais metais Rygą užkariavo Steponas Batoras. 


IV. 


Ketleriui tapus Lietuvos vasalu, Livonijos ordino dienos galutinai pa- 
sibaigė. Federatyvinė Livonijos valstybė, kitados aprėpusi visą Latviją 
ir Estiją, dabar buvo visai išparceliuota. Rusai buvo užėmę Dorpato vys- 
kupiją, švedai — Revelio miestą su apylinkėmis, danai — Kuržemės (Pil- 
tinės) ir Samos vyskupijas, o Lietuva — Rygos arkivyskupiją ir didelę 
dalį Livonijos ordino žemių“. Be to, Lietuva, kaip Livonijos ordino įpė- 
dinė, gavo teisę ir į tas žemes, kurios buvo tekusios kitiems. Tačiau ji to- 
mis teisėmis nepasinaudojo ir daugiau Livonijos ordino palikimo neįgijo. 
Priešingai, švedams ji dar prarado visą Estiją iki Embacho upės, įtekančios 
iš Peipo ežcro į Rygos įlanką. 

Dalis įgytų Livonijos žemių, kaip matėm, teko vasalinei Kuržemės ku- 
nigaikštystei, o likusios — tiesiog Lietuvai. Tai buvo Uždauguvio žemės, 
latvių vadinamos Vidžeme ir Latgalija. Jų administratorium buvo paskir- 
tas Gotardas Ketleris, ėjęs tas pareigas keturis metus (1561—1566). Jis 
šeimininkavo negriežtai, mažai rūpindamasis įgyvendinti Žygimanto privi- 
legijos laisves ir neprižiūrėdamas tvarkos, kuri buvo labai pairusi: kariuo- 
menė plėšikavo, o dvarininkai savavaliavo“", 


* Cod. diplom., V, p. 250 (1561.1X.28). 

“ Ibid. p. 249. Ziegenhorn, Nr. 54. Bienemann, V, p. 899, 

“ Palyg. Arbuzov, Očerk istorii, p. 163. 

“ Cautio Radzviliana posterior (1562.III.17). Cod. dipl., V, 142. Ziegenhorn, 
Nr. 55. Bienemann, V, Nr. 897. 

“ Bienemann, V, Nr. 878. 

“ Švabe, Latvijas vėsture, I, p. 150. 

“ Cod. diplom., V. p. 260. Scr. rer. Liv.,-II, p. 72—74, 

Tuo metu Lietuvos vadų akys buvo nukreiptos į kitus reikalus ir pa- 
vojus. 1563 m. rusai atėmė iš Lietuvos Polocką ir nusigrūdo net iki Vil- 
niaus. Sutelktos lietuvių ir iš dalies lenkų jėgos sudavė jiems smarkų 
smūgį prie Ulos upės ir ties Orša (1564), tačiau tai nepašalino rusų pavo- 
jaus. Jam gresiant, Žygimantas Augustas, lenkų pagundomas, užsimanė 
abi valstybes, Lietuvą ir Lenkiją, glaudžiau sujungti. Žymesnioji lietuvių 
diduomenė tam priešinosi ir stengėsi išsidėrėti bent geresnes sąlygas. Pra- 
sidėjo lietuvių ir lenkų suvažiavimai ir pasitarimai, kurie gaišindavo laiką 
ir atitraukdavo nuo kitų reikalų““, 

Viename tokiame suvažiavime, Parčove (1564), Uždauguvio sričių ats- 
tovai, nusiskundę savo vargais, vėl pareiškė pageidavimą, kad abi valstybės 
juos gintų, nes kraštui gresia švedai ir siaučia netvarka. Šį kartą lenkai 
jau sutiko, kad karalius jiems padėtų, tačiau galutinai klausimas atidėtas 
būsimam seimui“", 

Lietuviai pamatė, kad gali Livoniją prarasti. Todėl Bresto suvažiavi- 
me (1566) buvo nutarta į Livoniją siūsti naują administratorių, Žemaičių 
seniūną Joną Katkevičių“s. Jam buvo pavesta rūpintis: 1) kad Livo- 
nijos žemė būtų sujungta su didžiąja Lietuvos kunigaikštyste; 2) kad Ryga 
paklustų karaliui ir mokėtų jam iš uosto pajamų duoklę; 3) kad iš švedų 
būtų atimtas Revelis ir jo apylinkes, 4) kad Livonijos gyventojai padėtų 
išlaikyti juos ginančią kariuomenę, ir k.“? Šios slaptos instrukcijos buvo 
žinomos tik Katkevičiui ir nukaišė jo veikimo gaires. Patiems Livonijos 
gyventojams, taip pat Ketleriui ir Rygos arkivyskupui, Katkevičiaus ski- 
rimo motyvai buvo nurodomi kiti. Buvo sakoma, kad jis turi ginti juos 
nuo Maskvos, atimti švedų pagrobtas žemes, sudrausti savavaliaujančius 
kareivius ir įvesti krašte teisėtumą, nes čia viskas „sine lege et ordine 
misceantur“?, 

Atlikti pavestiems uždaviniams ir sudrausti neklusnius gaivalus, Kat- 
kevičiui reikėjo stiprios valdžios. Tokią valdžią jam leido čia sudaryti 
plačios teisės, kurių jis gavo, vykdamas į Livoniją. Jis buvo įgaliotas 
administruoti visas pilis, keisti ir šalinti jų viršininkus, vadovauti Livo- 
nijos krašto kariuomenei, šaukti Livonijos suvažiavimus, statyti naujas 
pilis ir miestus, dalyti žmonėms lėno žemes, nustatyti pinigų svorį ir for- 
mą, jeigu karalius leistų kam kalti pinigus, ir panašiai. Prof. Tentelis 
pabrėžia, jog šių teisių atžvilgiu Livonijos administratorius prilygo didžia- 


“ Alekna, Lietuvos istorija, p. 134—135, 

“ Danilavičius, Skarbiec diplom., II, Nr. 2369. 

S Cod. diplom. V. NN. 145—152. Akty otnosešč. k istor. zap. Ros., III, N, 40, 
Sript. rer. Livon., II, p. 250 (Cron. S. Henning). Katkevičius įgaliojimo raštuose 
(Nr. 146) šiaip tituluojamas: ...,„ablegavimus et misimus Illustrem Magnificum 
Johanem Chodkiewicz, Baronem in Szktowo, Capitaneum Samogitiae Generalem, 
Archimarschalcum Magni Ducatus Lithuaniae, ac Plotelensem, Telszoviensemgue 
Prefectum, nec non Archidioecesis Rigensis et omnium aliorum in Livonia Arcium 
Administaratorem, et exercitum nostrorum omnium per Livoniam Supremum Cam- 
piductorem, et Consiliarium nostrum, sincere Nobis dilectum“... 

“ „Ut Terra Livoniae cum Magno Ducatu Lithuaniae in perpetum sit coniunc- 
ta et unita“... (C. d. V. p. 259). 

* Ibid. p.p. 260. 

jam Lietuvos kunigaikščiui". Tačiau nesunku pastebėti, kad tai yra tik- 
tai karo gubernatoriaus teisės. Katkevičiaus valdžia buvo grynai admi- 
nistratyvinė, kuri nekeitė krašto santvarkos ir neprivalėjo siekti toliau, 
negu Livonijos gerovė reikalauja — nisi communis Livoniae salus guae- 
retur“, Būdamas Žemaičių seniūnas, Katkevičius neturėjo pareigos visą 
laiką gyventi Livonijoje. Ta teisė jam buvo suteikta greta kitų privile- 
gijų. Tačiau 1556 metų rugsėjo mėn. pradžioje, vos tik jį paskyrus admi- 
nistratorium, jis jau išvyko į Uždauguvį. Iki tų pat metų pabaigos Kat- 
kevičius jau susitarė su Uždauguvio Livonijos atstovais dėl naujo susijun- 
gimo su Lietuva ir gruodžio mėn. atvyko į Gardino seimą. Čia, daly- 
vaujant Žygimantui Augustui, žymiems Lietuvos didikams ir keturiems 
Livonijos atstovams, buvo galutinai nutarta „amžina“ Lietuvos ir Livoni- 
jos sąjunga, kuri patvirtinta beveik tapatingais abiejų šalių raštais“, 

Livonijos atstovų akto įžangoje pabrėžiama, kad ivairios nelaimės 
(rusų invazijos) diena iš dienos auga ir kad nuo jų negalės kitaip apsi- 
ginti, kaip tik amžinais ryšiais su Lietuva susijungdami. Tą patį, tik 
daug stipriau, užakcentuoja ir lietuvių aktas. "Toliau jie visi sutampa ir 
sutarta dėl šių bendrų dalykų, kuriais turi remtis Lietuvos ir Uždauguvio 
Livonijos susivienijimas: 

1. Uždauguvio Livonija nuo šiol vyriausiu ir vieninteliu savo viešpa- 
čiu pripažins ir gerbs tik didįjį Lietuvos kunigaikštį ir teisėtus jo ipė- 
dinius““, 

2. Niekada nesiskirs nuo Lietuvos, su kuria broliškais ir amžinais ry- 
šiais susiriša ir sudaro it vieną nedalomą kūną. "Todėl taip pat nedarys 
atskirai jokių sutarčių, kurios būtų kenksmingos šiai sąjungai“. 


" Tentelis, Latvijas vėsture, p. 100. 

“* Cod. dipl. V. Nr. 151. 

“ Abu aktai atspausti Codex diplomaticus, V, Nr. 154 ir 155, Pirmas „Unia hae- 
reditaria Statuum Transdunensis Livoniae cum Magno Ducatu Lithuaniae per suos 
cum plena potestate Oratores inita... d. 25. Decmb. Anno 1566“. Pasirašė: Jaco- 
bus Meck Decanus Ecclesiae Rigensis, Justus Furstenher Capitaneus Vendensis, 
Reimpertus Gillesheim Juris utriusgue doctor et Judex Terrestris Vendensis, et 
Justus Claudius. Antras „Diploma Sigismundi Augusti Regis, guo Unionem Li- 
voniae cum M. D. Lit. factum. approbat... d. 26 Dec. Anno 1566, Pasirašė Žygi- 
mantas ir visa eilė Lietuvos didikų. 

“ .„„„promiserunt se in posterum... Sigismundum Augustum, Dei Gratia Re- 
gem Poloniae eumdemgue Magnum Ducem Lithuaniae... pro suo unico, vero, Su- 
premo, et Haereditario Principe, Dominogue habituros, agnituros, veneraturos, cul- 
turosgue, segue Maiestati Regiae, tanguam Magni Duci Lituaniae... (aut. pabr.). 
subditos, oboedientes ac fideles futuros... Post decessum (guod utinam fero con- 
tigat) Maiest. Regiae, una pariter coinctimgue inseparabili modo cum M. D. Lit. 
nullum alium Principem ac Dominum agnituri, recepturi... preterguam eum dun- 
taxat gui ex progenie, posterisgue M. Suae divinitus Magno D. Lithuaniae, illisgue 
pariter legitimus datus Concessusgue fuit. Codex diplom. p. 270. 

“ „mo una et pariter cum Magno Ducatu Lithuaniae esse unius Regis et 
Principis fideles subditos, Membrumgue unius corporis perfectum, unumgue cor- 
pus unius capitis, prout fraternitate, atgue amititia coniuctos, mutuogue nexu de- 
vinctos, conglutinatosgue Fratres, atgue Amicos decet. ...Nullo guogue Tracta- 
tus, Pacta, Transactiones, Confoederationes... praesertim in contrarium vel guod 
guovis modo hanc haereditatem et unanimem fraternae coniunctionis coglutionem 
labefactare aut violare possit, in praeiudicium Magni Ducatus Lit. habituros esse, 
nisi una et pariter sum Magno Duc, Lit. eiusgue omnium consensu et appobatione. 
Cod, dipl. V. p. 270. 

3. Uždauguvio Linovijai suteikiamas kunigaikštystės titulas. Ji bus 
vadinama toliau „Uždauguvio kunigaikštyste“ (Ducatus Transdunensis). 
Jos ženklu nustatomas liūtas sidabriniame fone“, š 

4. Drauge su Lietuva bus bendri suvažiavimai (comitia communia), 
skiriami Livonijos senatoriams patogiu laiku ir patogioje vietoje, ypač 
kai numatoma svarstyti Livonijos reikalai“. 

5. Uždauguvio kunigaikštystę valdys abiejų šalių senato skiriamas 
administratorius iš vietinių (indigena) asmenų arba iš didžiosios Lietuvos 
kunigaikštystės, bet mokąs vokiškai“, 

6. Susijungusi su Lietuva, naudosis visomis tomis privilegijomis ir 
lengvatomis, kuriomis naudojasi ir Lietuva“, 

7. Livonijai palieka neliestos visos jos privilegijos, laisvės, įstatymai, 
kurių ji kada nors gavo iš popiežių, karalių, kunigaikščių, arkivyskupų, 
mistrų, Vokiečių ordino ar kitokių viešpačių. Taip pat teismai ir teisėjai 
laikysis tik savo įstatymų“, 

8. Valdininkai, pilių viršininkai ir teisėjai privalo būti skiriami iš vie- 
tos gyventojų ir mokėti vokiškai*!, 

9. Uždauguvio Livonijai garantuojama laisvė išpažinti Augsburgo 
konfesiją. Šio tikėjimo propagandai bus kuriamos kolegijos ir mokyklos, 
kurios paruoš atitinkamų dvasininkų“*. 

10. Jeigu tektų Lietuvai jungtis su Lenkija, tai Uždauguvio kuni- 
gaikštystė prisidės prie tos unijos ne skyrium, o drauge su Lietuva, kaip 
jos narys, tačiau nenustos savo teisių ir laisvių““. 


Tokiomis tai sąlygomis buvo Livonija prijungta prie Lietuvos 1566 
metais. Livonijos atstovai pasižadėjo sugrįžę patvirtinti jas savo landta- 
guose ir šventai jų laikytis. Tuo tarpu Žygimantas Augustas jau dabar šį 
susitarima koiškilmingiausiai paskelbė, pavartodamas stiprius veiksmažo- 
džius, kokie buvo iprasti Lietuvos-Lenkijos unijos aktuose“*. Iš jų ir iš 
viso akto galima drąsiai daryti išvadą, kad čia turime jau realinę uni- 
ją, nes Livonija palieka Lietuvos provincija. „Ji“, sako prof. Tentelis, 
„Šia sutartimi prijungta (inkorporuota) prie Lietuvos ne tik de facto, bet 


“ Ibid. p. 276. Šis ženklas „in Campo Rubro Gryphum album evectum“ buvo 
Katkevičių giminės herbas. Šiandien jis sudaro dalį Latvijos valstybinio herbo. 


" Ibid. p. 270. 
„272. 


* Ibid. p 

" Ibid. p. 276 „linguae Germanicae peritus“ 

*.Ibid. p..211; 

" Ibid. p. 271. „Ut magistratus Indigena et Germanus... retineatur“. 

* Ibid. p. 274. „Iuxta Ordinationem Augustanae Confessionis conervi“. 

* Ibid. p. 276. „Postremo placuit guogue, ut intercedente Unione Magni Du- 


catus Lituaniae cum inclyto Regno Poloniae, simul et non divisim, iisdem punctis, 
clausulis et conditionibus, Provincia Livonia cum Magno Ducatu Lituaniae, Regno 
uniatur, iam sit pars et membrum Magni Ducatus, salvis tame utriusgue Dominii 
privilegiis“... ir t.t. 

* Ibid. p. 276. „Provinciamgue Livoniam ex nunc Magno Ducatui Lituaniae 
re vera coniungimus, consociamus, adiungimus, et conglutinamus irrevocabiliter 
modogue inseparabili, decernentes ea omnia et singula uti praemittitur, perpetuum 
žirmitatis robur habere debere perpetuo et in aevum...“ 


102 S. Sužiedėlis: Livonijos prijungimas prie Lietuvos. 


ir de jure““". Tiktai plačios privilegijos, kurių ji išsirūpino šiuo aktu, 
Uždauguvio kunigaikštystei leido kurti savitą gyvenimą ir palaikyti čia 
vokiečių idiegtos kultūros tradicijas. Bet, iš antros pusės, Žemaičių se- 
niūnas Katkevičius, kuris ir toliau paliko administratorium, rūpestingai 
čia skleidė Lietuvos įtaką ir latviškąją Vidžemę bei Latgaliją siejo prie 
savo tėvynės. 

V. 


Galutinis Livonijos prijungimas prie Lietuvos įvyko Liublino uni- 
jos (1569) išvakarėse. Tada jau buvo gerai paaiškėjęs Žygimanto Augusto 
pasiryžimas Lietuvą visai sulieti su Lenkija. Žymesnieji Lietuvos vals- 
tybės vyrai, Jonas Katkevičius, Mykolas Radvilas Rudasis“, Eustachijus 
Valavičius ir k., stengėsi tos unijos išvengti arba bet išsiderėti lengvesnes 
sąlygas. Čia daug turėjo padėti vieningas visų Lietuvos žemių nusistaty- 
mas. "Taigi, tam tikslui buvo Livonija tvirčiau su Lietuva sujungta ir į 
1566 metų sutartį įrašyta, kad ji galės jungtis su Lenkija tik „simul et non 
didvisim cum Magno Ducatu Lituaniae““". Sušaukus Liublino seimą, lie- 
tuviai, be kitų svarbių reikalavimų, — palikti jiems didįjį kunigaikštį, 
atskirą seimą ir vyriausybę, — gynė taip pat šį susitarimą su Livoniją““, 

Lenkai, iki šiol nieko nedarę Livonijos prijungimo reikalu, bet sva- 
joję ją gauti drauge su Lietuva, nenorėjo su tuo sutikti. Jiems ypač bu- 
vo pikta dėl paskutinio Lietuvos susitarimo su Livonija, kuris, esą, prieš- 
taraująs Parčovo seimo nutarimui, kad Livonija bus globojama abiejų 
valstybių. „Lietuviai turėjo Gardine du seimus, — kalbėjo vienas lenkų 
atstovas, — ir ten, aplenkdami lenkus ir prieštaraudami Parčovo nutari- 
rams, prisijungė Livoniją, užgrobė jos administraciją, išsikovojo sau daug 
privilegijų, visa tai darydami neva tam tikslui, kad, gerai sutvarkę savo 
valstybę, galėtų jungtis su Lenkais““?. Lenkams atrodė, kad tai neleistina, 
Tie reikalavo, kad Livonija būtų tiesiai prijungta prie Lenkijos ir kad Že- 
maičių seniūnas neturėtų ten tos galios, kuria jis naudojasi“. Įsikarščia- 
vusius lenkų atstovus karalius nuramino, pareikšdamas, kad Livonija pri- 
klausys drauge ir Lietuvai ir Lenkijai. 

Tačiau lietuviai nė su tuo nenorėjo sutikti. Jų atstovas, Žemaičių 
seniūnas ir Livonijos administratorius Katkevičius, Liublino seime karš- 
čiausiai gynęs Lietuvos reikalus; dėl Livonijos Žygimantui Augustui pa- 
sakė: „Jūsų Didybei gerai žinoma, kaip mes ją gynėme, kiek turėjome iš- 
laidų ir kiek tam paaukojome kraujo ir sveikatos. Kas dar svarbiau, mes 
prisiekėme jiems, kad jie bus Lietuvos kunigaikštystės globojami. Bet 
jeigu Livonija, Jūsų Didybei patariant ir įtikinėjant, panorės laisvu noru 


* Tentelis, Latv. vesture, p. 100. „Livonija ar šo ligumu tika inkorporėta 
Lietuva ne tiktai de facto, bet ari de iure“. 

* Mykolas Radvilas Juodasis mirė 1565 m., nesulaukęs nė Gardino seimo, 

" Cod. diplom., V, p. 276. 

“5 Skait. Dnevnik Liublinskovo seima, S. Peterburg, 1869. 

* Ten pat, p. 16—17 (posėd. I. 23). ; 

* Ten pat, p. 134—135 (posėd. III. 2). „Infflanty aby incorporowai in reg- 
num Poloniae“. „..„aby tey mocy nie miat starosta Žmoczki, jako tam ma w Intf- 
fHancziech“... 

nuo mūsų pasitraukti, mes tam nesipriešinsim, bet prašysim Jus atleisti 
mus nuo priesaikos. Be to, teisinga būtų atlyginti mums nuostolius, nes, 
kaip sakiau, šią šalį gavome brangia kaina, aukodami tam savo turtą ir 
sveikatą“?!, 

Tai yra dalis tos kalbos, kurią jis pasakė istoriškame Liublino seimo 
posėdyje (birželio 27 d.), kuriame lietuviai, priversti dėtis su lenkais, 
verkdami prašė jų neskriausti. Aišku, kad tokioj graudingoj nuotaikoj 
tą dieną dėl Livonijos daug nesibarta. Visų dėmėsį traukė Lietuvos ir 
Lenkijos sutuokimas, įvykęs lenkų džiaugsmui, o lietuvių nelaimei. Tai 
buvo svarbiausias Liublino seimo objektas, o visa kita tik apie ji sukosi. 
Tačiau priesaikos dieną (VII.1.) Livonija vėl užkliuvo. Lietuviai, at- 
kiutę po pirmo smūgio, reikalavo, kad Livonijos atstovai prisiektų drau- 
ge su jais, nes jie priklauso tai pačiai kunigaikštystei. Lenkai užprotes- 
tavo. „Livonijos gyventojai, — sakė jie, — rasit, daugiau priklauso Ka- 
rūnai, negu jums, ir dėl to turi skyrium prisiekti“? Nemalonūs ginčai, 
drumstę priesaikos nuotaiką, buvo atidėti kitam posėdžiui, o drauge su tuo 
ir Livonijos atstovų priesaika. 

Atidėjus jų priesaiką, ji užtruko visą mėnesį ir per tą laiką buvo dar 
nemažai dėl Livonijos pasiginčyta. „Kaip svarbi Lenkų karalystei Livo- 
nijos žemė, — kalbėjo Kujavijos vyskupas, — tai aišku kiekvienam išsila- 
vinusiam ir sveiko proto žmogui. Jeigu mūsų priešas, Maskvos kunigaikš- 
tis, įsigalėtų jos tvirtovėse ir gautų jos pajūrio uostus, tai aišku, koks grės- 
tų pavojus Karūnai ir Lietuvai... Be to, Ryga neprisiekė Lietuvai, o ji 
mums taip pat labai svarbi. Todėl Livoniją reikia priimti į uniją, o kol 
tai bus padaryta, tesirūpina ja lietuviai“. „Gera būtų, — pareiškė San- 
domiro vaivada, — kad karalius turėtų admirolą ir jūrų armiją, kuri grei- 
tai galėtų suteikti Livonijai pagalbą“"“*. Krokuvos vyskupas pabrėžė, kad 
tik dėl to Livonija susijungė su Lietuva, kad lenkai iki šiol ja nesirūpi- 
no“. Vadinasi, toliau taip būti, anot lenkų, negali: ją būtinai reik prijung- 
ti prie Lenkijos. Ir vienas vaivada, ponas Kratauskas, beveik jau pabai- 
goje visų ginčų, padarė labai charakteringą išvadą: „Kadangi lietuviai Li- 
voniją įgijo, tai mes bendrai su jais ją ir turime“, 

Lietuviai nenorėjo nusileisti, nors buvo jau nauja priesaika su lenkais 
surišti. Katkevičius reikalavo, kad Livonija paliktų Lietuvai, nes ji su 
ja sudaro vieną valstybę — (Litewskie paūstwo). Čia jis vėl prikaišiojo 
karaliui Žygimantui: „Jūsų Didybė, — sakė jis, — pavedė man valdyti šią 
žemę, ką liudija Jūsų ranka pasirašyti raštai. Paskui Livonija prisijungė 
prie Lietuvos — apie tai taip pat yra Jūsų pasirašytas aktas. "Tiesa, ten 
sakoma, kad ji bus prijungta ir prie Karūnos, bet kas nori turėti naudos, 
tesirūpina ir išlaidomis", 


" Dnevnik, p. 468—469, 
* Ten pat, p. 487. 
* Ten pat, p. 496. 
* Ten pat, p. 498. P. S. 
“ Ten pat, p. 497. 
2 “ Ten pat, p. 500. „poniewaž je panowie Litewscy przyjęli, tedy je tež spol- 
nie mamy“. 
P 


“ Ten pat, p. 499. P, S. 

Be abėjo, šie Katkevičiaus sausi žodžiai dar mažiau veikė, negu jo 
graudinga prakalba. Buvo nutarta Livoniją laikyti bendra Lenkijos ir 
Lietuvos provincija“. Livonijos atstovai, kurie visą laiką tylėjo, rugpiū- 
čio mėn. 8 d. atliko priesaiką ir padėkojo, kad jų nelaimėmis karalius taip 
nuoširdžiai rūpinasi““. 

Kelioms dienoms prieš Livonijos atstovų priesaiką, rugpiūčio mėn. 
3 d., buvo iškilmingai atliktas taip pat Kuržemės ir Žemgalės kunigaikš- 
tystės prijungimas prie Lenkijos'“, Gotardas Ketleris, iki šiol buvęs tik- 
tai didžiojo Lietuvos kunigaikščio vasalas, dabar jau tampa ir Lenkų ka- 
raliaus. Tokiais Lenkų karaliaus vasalais Kuržemės kunigaikščiai palieka 
iki pat jų kunigaikštystės ir Lietuvos - Lenkijos valstybės pabaigos — 
iki 1795 metų. 

Liublino seime, kaip matome, lietuviai turėjo pasidalyti tais vaisiais, 
kurių jie buvo prisiskynę žiemiuose, žuvus Kalavininkų Ordinui. Iš tikro, 
lietuviai dar ilgai su tuo nesutiko, kaip ir iš viso gyvenime jie buvo prie- 
šingi Liublino nutarimams. Štai, 1577 metais Vilkaviškio suvažiavime 
jie pareiškia Steponui Batorui, kad „nežinia kokiu būdu Livonija paskirta 
Lenkijai ir atiduota administruoti ar kuriomis kitomis teisėmis kitiems, 
o ne lietuviams“!?!. Tačiau ilgainiui formalinio akto raidė prigijo gyveni- 
me ir atliko jai skirtą uždavinį, Dėl to mes šiandien randame ne lietuviš- 
kus, bet lenkiškus pėdsakus tose Latvijos teritorijos vietose (pav., Lat- 
galijoje), kurias aižėjanti Lenkų Žečpospolita ilgiausiai sugebėjo išlaikyti 
savo valdžioje. 

Apžvelgdami visa tai, kas buvo čia rašyta, mes matome, kad, nykstant 
Livonijos ordinui, Lietuva: 1) rūpinosi įgyti visas jo žemes, 2) gynė jas 
nuo švedų ir rusų, 3) 1561 metais sudarė iš jų vasalinę Kuržemės kunigaikš- 
tystę ir igijo sau didelius plotus Uždauguvyje, 4) 1566 metais prijungė 
tuos plotus prie Lietuvos, kaip Uždauguvio kunigaikštystę, ir 5) 1569 me- 
tais Liublino seime visais įgytais laimėjimais turėjo pasidalyti su Lenkais. 

Kestučio kovos su Vokiečių ordinu 
Antanas Kučinskas 


Nė vienam Lietuvos kunigaikščiui neteko tiek daug kovoti su Vokie- 
čių ordinu, kiek Kęstučiui. Tai atsitiko todėl, kad jo laikais Vokiečių or- 
dinas kaip įmanydamas stengėsi prasimušti į žiemius nuo žemutinio Ne- 
muno tekmės, nukariauti Žemaičius ir susijungti teritorialiniu būdu su 
Livonijos ordinu, su kuriuo politinė sąjunga buvo padaryta jau 1237 m. 
Šitas Vok. ordino noras buvo gudriai maskuojamas krikščionybės platini- 
mo skraiste ir todėl jam vykdyti pasisekdavo nuolatos parsitraukti pa- 
galbos iš vakarų Europos, kur kryžiaus karų prieš pagonis idėja buvo dar 
gyva. Įvairių tautų riteriai, grafai, kunigaikščiai ir net karaliai traukė 
Vok. ordinui į pagalbą. Vienus jų viliojo pati krikščionybės platinimo 
idėja, kitus — karo garbė, trečius — nuotykių ieškojimas. Visi jie sudarė 
ordinui didelę paramą ir neišsibaigiančią pagalbą nuolatiniams žygiams 
prieš Lietuvą. Tų žygių Kęstučio viešpatavimo laiku (1345—1382) Vo- 
kiečių ordinas padarė apie 70, jam priklausomas Livonijos ordinas apie 30, 
o iš Lietuvos pusės pirmiems atlyginta apie 30 žygių, o antriems — apie 
10. Taigi, 37 metams tenka apie 140 žygių — tiek jų yra pažymėta minėtų 
ordinų kronikose. Visai galimas daiktas, kad kronikos ne visus sužymėjo, 
todėl galima manyti, kad jų buvo dar daugiau. 

Kęstučio ir ordino kovoms vaizduoti mes turime labai nedaug šaltinių. 
Pagrindiniais šaltiniais tam tikslui yra Livonijos Hermano de Wart- 
berge'! ir vokiečių ordino Wigando von Marburg* kronikos. Jos paduoda 
daugiausia žinių. Pirmoji kronika siekia ligi 1378 m., antroji — ligi 
1394 m. Vigando kronika tėra išlikusi lotyniškame vertime — jos vokiško 
originalo užsiliko tik kelios nuotrupos. Lotyniškas Dlugošo pastangomis 
parūpintas vertimas, kaip pats jo vertėjas prisipažįsta, yra nevisai tobulas. 
Todėl spėjama, kad kas ne kas yra išleista, sutrumpinta arba pakeista. Pats 
Vigandas nėra visiškai originalus, nes jis savo kronikai naudojosi senesne 
Olivos* kronika, dalį ėmė iš Henr. de Wartberge, bet jis paduoda gana daug 
ir tokių žinių, kurių nėra kitose kronikose. Vigandui ordinas pavesdavo 
daug diplomatinių pareigų, todėl jam buvo prieinami toki šaltiniai (pav., 
dokumentai), kurių nepasiekdavo kiti. "Tai daro jo kroniką gyvesnę ir 
labiau patikimą. Be Vigando yra dar ir kitų kronikų (Annales Thorunen- 
ses, Detmar, Posilge, Aeltere Hochmeisterchronik“* ir kt.), kurios atsiliepia 
apie vieną ar kitą įvykį. Tai vis ordino istoriniai šaltiniai, kuriuose daž- 


"* Scriptores rerum Prussicarum, II 21—116; 453—662. 
* Ibid. I 669—726. 
* Ibid. III 57—400; 540—724, 

nai yra pareiškiamos savos intencijos, artimai susijusios su ordino tiks- 
lais ir jo vedama politika, O tai neretai kronikos autorių nuveda nuo tiks- 
laus ir teisingo įvykių vaizdavimo: savuosius laimėjimus didina, o pralai- 
mėjimus mažina. Savo laimėjimus padidindavo, norėdami pasirodyti pa- 
saulio ir popiežiaus akyse su didesniais nuopelnais, o priešų laimėjimus 
imažindavo ir darydavo juos menkais, kad daugiau pritrauktų pagalbos iš 
kitų kraštų. Nekartą šitokios klaidos patekdavo į kronikas be rašytojų 
kaltės, nes jie užrašydavo, ką nugirsdavo, o patys gerai žinome, kad fa- 
ma crescit eundo. 

Kronikų rašytojai kartais patys neiškenčia ir apie priešą išsitaria ne- 
palankiai: „...ambo dicti reges (Alg. ir Kęst.) dyabolica sugges- 
tione iterum veniunt... cum semine suo dyabolico multa intu- 
lerunt christianis mala occidendo etc.“ „„..ambo reges cum inhuma- 
nis exercitibus veniunt in dampnum christianorum; in ardore spiritus et 
astucia, ut christianos turbaret et molestaret“?. „Des wolde der tufel die 
Littowin schenden““. Labai dažnai kronikininkai dėl pasisekusių žygių 
džiūgauja: „Domino placuit, ut christiani triumpharent; guum Dominus 
forte voluit, ut sic ea die morerentur, gua Christus pro nobis passus est; 
Christiani triumphatores cum adjutorio Dei gaudenter ad propria redie- 
runt“", Tokios pastabos parodo aiškų kronikininkų subjektyvumą ir to- 
dėl duoda rimto pagrindo kritiškiau ir su tam tikrais rezervais priimti jų 
patiektas žinias. 

Išskyrus šiuos ordino šaltinius, daugiau žinių apie Kęstučio kovas su 
kryžiuočiais maža kur teužtinkame. Lietuvių šaltinių apie tai visai netu- 
rime, todėl trūksta labai svarbaus liudytojo, kuris galėtų įnešti daug švie- 
sos iš priešingos pusės ir tuo pakeisti daugelio kovų vaizdą. Vėliau at- 
siradusieji šaltiniai dažniausiai pakartoja su savo pridėtais pagražinimais 
tuos pačius faktus, kurie užrašyti ordino metraščiuose. "Todėl ir isto- 
rinė literatūra, kuri vaizduoja Kęstučio kovas su kryžiuočiais, semia sau 
medžiagą tik iš Kęstučio priešininkų šaltinių. Tokiu būdu reikšminges- 
nėmis ir didesnėmis kovomis pasidarė tos, kurias šaltiniai plačiau ir vaiz- 
džiau nupasakojo. O kadangi tokios laimės susilaukė tik ordino laimė- 
tos kovos, tai visai nenuostabu, kad literatūroje skaitome tik apie tris di- 
delius lietuvių pralaimėjimus (Strėvos, Kauno, Rudavos) ir visai mažai, 
arba nieko, apie laimėjimus. "Taip atsitiko visai pripuolamai, nes nedaug 
kas panoro gilintis į kronikų smulkmenas ir kalbėti apie tai, kas jose visai 
sausai lakoniškai nupasakota. 

Pravartu todėl kiek įsigilinti į tuos šaltinius ir nustatyti galimai tik- 
resnį vaizdą Visas kovas atvaizduoti neįmanoma ir nėra prasmės, nes 
jos ir savo eiga, ir savo padariniais yra labai viena į kitą panašios. Bend- 
rai pažvelgus, gaunamas, tiesa, gana šiurpus ir liūdnas, bet monotoniškas 
vaizdas. Todėl mes pirmiau peržvelgsime bendrus charakteringesniuosius 
kovų bruožus, o paskui kai kurias žymesnes atskiras kovas. 


5 Wig. 508, 566, 580. 
* Posilge 89, 
*" Wig. 512, 536; Oliv- 724, 


108 Antanas Kučinskas: Keęstučio kovos su vokiečių ordinu, 
I KOVŲ POBŪDIS 


Įtemptos kovos tarp Lietuvos ir Vok. ordino virto nuolatinėmis nuo 1345 
metų, kai vyriausią Lietuvos valdžią paėmė į savo rankas du broliu — Al- 
girdas ir Kęstutis. Kadangi Kęstutis valdė tas žemes, kurios susisiekė 
su ordinų žemėmis, tai jam ir teko daugiausia su jais kovoti. Svarbes- 
niuose žygiuose, kai buvo reikalas, Algirdas talkino Kęstučiui, o pasta- 
rasis padėdavo Algirdui kovoti su Maskva. Ordino šaltiniai abu broliu 
dažnai tituluoja vienu vardu reges (rex), tačiau kai kuriose vietose aiškiai 
išskiria Kęstutį, vadindami jį kariuomenės vadu“. 

Ordinas, kaip Gedimino laikais, taip ir dabar, dar nebuvo atsisakęs 
minties vienu dideliu žygiu užpulti Lietuvą ir ją užvaldyti. Ypač tam la- 
bai tinkama proga pasirodė, kai Vilniuje sedėjo silpnas valdovas Jaunutis. 
Ordino sukviesti, 1345 m. sausio m. į talką atvyko žymūs svečiai, kurie, 
pasak Narbuto, norėdami išvengti popiežiaus paskelbto kryžiaus karo prieš 
turkus, dėjosi prie. Čekijos karaliaus i mažiau pavojingą žygį prieš pago- 
nis". Į Ordiną atvyko Čekijos karalius Jonas su savo sūnum Karoliu, Mo- 
ravijos markgrafu (marchione), Vengrijos karalius Liudvikas su palydo- 
vais, Olandijos grafas Vilhelmas IV, grafas Gunteris von Schwartzburg, 
iš viso apie 200 ivairių valdovų (domini terrarum), kurie norėjo kovoti su 
Kristaus priešininkais'". Čia, anot Kojalavičiaus, „Flos plane militiae Eu- 
ropae in armis erat“!!, 

Su visais svečiais ir savais kariais išsirengė ordino magistras į žygį 
prieš Lietuvą. Jau buvo besirengiąs Lietuvą užpulti, kai staiga gavo ži- 
nių, kad lietuviai su didele kariuomene ruošiasi pulti Sambiją. Magistras 
sustojo ir padarė su vadais pasitarimą, kuriame buvo nuspręsta gelbėti 
savo žemę. Kryžiuočiai ėmė trauktis Sambijos link. O tuo tarpu lietuviai 
užpuolė Livoniją, kurios magistras buvo iškeliavęs su kariuomenė į Eze- 
lio salą, nes didysis magistras jam anksčiau buvo užtikrinęs, kad galįs būti 
visiškai saugus. Lietuviai Livonijoje užėmė Mintaują, sudegino Dobelno 
pilį, paskui patraukė Rygos link, sudegino visus aplinkinius malūnus, už- 
puolė Neuermiihleną (Novum Molendinum), kurį taip pat sudegino niekam 
neleisdami išeiti. Po to džiūgaudami teriojo Siguldos apylinkes ir grįžo 
su dideliu grobiu ir daugybe vyrų ir moterų belaisvių. Šito žygio metu 
Livonijoje buvo išmušta apie 2.000 žmonių'*, 

Tuo tarpu, kai lietuviai teriojo Livoniją, kryžiuočiai, sugužėję į Sam- 
biją, nerado jokio priešo. Voigtas spėja, kad lietuviai iš Sambijos per 


* Rex Lithwinorum per ducem exercitus sui, fratrem suum, Kynstot (Scr. r. 
Pr. I 723). Processerunt usgue ad castrum principale Drakyn [Trakai] Kinstuti, 
principis Litwanorum, fratris regis, gui est dux exercitus paganorum (Scr. II, 574 
past. 1023). Venerunt ad obsidionem castri Trackin principale principis milicie 
Litwinorum Kinstotthi (Scr. r. Pr. II, 587, past. 1155 iš Formularbuch). Algirdas 
toje pačioje vietoje vadinamas magnus rex tocius regni dominus. 

* T. Narbutt, Dzieje narodu Litewskiego, t. V, 16 p. Wilno, 1839, 

“ Wig. 504—505. 

" Historia Litvaniae, 307 psl. 

* Wartb. 72; Wig. 505-—507; Oliv. 721—22. 


Antanas Kučinskas: Kęstučio kovos su vokiečių ordinu 109 


Kuršą spėję persikelti į Livoniją“? Tačiau tikresnių žinių apie tai netu- 
Trime. Stryjkovskis (matomai sekdamas Dlugošą) pasakoja, kad Kęstutis 
ir Algirdas liepę visus pasienius, ypač Žemaičių pakraštį, nuterioti, gyven- 
tojams su visa manta pasitraukti į girias ir pelkes, kad atėję kryžiuočiai 
nieko nerastų. Paskui Kęstutis įsiveržęs į Prūsus, o Algirdas į Livoniją. 
Tuo tarpu ordino kariuomenė, neradusi Sambijoje priešų, susimetė atgal 
pulti Lietuva. Bet tas užpuolimas visai nepavykęs, nes apnaikintame kraš- 
te neradę nė vieno pagonies, kryžiuočius užpuolusios ligos ir badas, nes 
trūko maisto ir pašaro“. Buvo priversti grįžti be nieko. Iš to didžiulio 
žygio, kuriame dalyvavo daug žymių riterių, kryžiuočiai nieko nelaimėjo, 
tik buvo gudriai suvedžioti ir apgauti. 

Visai suprantama, kad visa nepasisekimo kaltė buvo suversta ordino 
magistrui Ludolfui Koenigui. Jam priekaištavo Čekijos ir Vengrijos ka- 
raliai, svečiai ir ordino broliai. Net įtarinėjo, kad jis susitaręs su prie- 
šais. "Tai visa taip paveikė magistrą, kad jis išėjęs iš proto. Po kiek laiko 
jis turėjo atsistatydinti. Jo vieton (13.XII) buvo išrinktas Henrikas Du- 
semer, kuris „contra Litwinos semper fuit pugnator strenuus et virilis“**, 
Ludolfas Koenigas buvo paskirtas Engelsbergo komtūru. Netrukus jis at- 
gavęs protą ir ten išgyvenęs ligi mirties. Pigu suprasti, kad jis buvo auka 
aukštiems užsienio svečiams permaldauti ir prarastam ordino prestižui 
atgauti. Nors mums šiuo tarpu nesvarbu gilintis į išvidinius ordino rei- 
kalus, tačiau turime pažymėti, kad Lietuva, gudrių strateginių manevrų 
dėka, laimėjusi didelę kovą ir sugniuždinusi ordiną jo paties jėgomis, pri- 
vertė ji keisti ligšiolinę karo taktiką su Lietuva. 

Naujasis magistras tuojau paskyrė sau tinkamą Goswinus de Herken 
(Herike) Livonijos magistru“. Tai rodo, kad norėta labiau suvienodinti 
ir koordinuoti abiejų ordinų veiksmus. Su naujuoju magistru ėmė keis- 
tis ir ordino kovų taktika. Paskutinis nepasisekimas parodė, kad su Lie- 
tuva ne taip lengva apsidirbti, ypač po to, kai vyriausia valdžia pateko į 
tinkamas rankas. "Todėl, užuot rengus didelius kryžiaus žygius, nusista- 
tyta puldinėti partizanišku būdu ir naikinti visa, kas tik pakeliui pasipai- 
nios. Stengtasi kuo daugiausia nuterioti žemių, sudeginti trobesius ir 
paimti į nelaisvę žmonių bei gyvulių. 

Ordino ruošiamiems žygiams kartais vadovaudavo pats magistras, bet 
dažniausiai maršalas. Tokių žygių buvo įprasta kiekvieną žiemą padaryti 
bent po du (Nec plures consueverunt in hyemes servare reysas, guam 2. 
Wig. 507). Tačiau reizus darė ne vien magistrai: juos darydavo ir pasienių 
pilių komtūrai bei viršininkai (Ragainės, Įsrutės, Osterodės. ..) ir pripuo- 
lamai susiorganizavę plėšikų būriai (latrunculi'“). Reizai buvo ruošiami 
ir tada, kai atvykdavo svečių. Tokiu būdu beveik kasmet įvykdavo dau- 


* Geschichte Preussens, V 27—35 p. 

* Kronika Polska, Litewska, Žmėdzka i wszystkiej Rusi, t. II 22—23 p. 
Warsz. 1846. 

* Oliv. 722. 

“ Wig. 507. 

" Rratres in Livonia pedestres morę latrunculorum..., intrans deserta more 
latronum; gratia rapiendi, etc. Scr. II 98, 104, 110, 548, 569, 573... 

giau kaip du reizai. Buvo, tiesa, tokių metų, kuriuose neįvykdavo nė vie- 
no žygio, tačiau daug buvo tokių, (kaip 1367, 1370, 72, 73, 75, 77, 79 m.), 
kada įvykdavo nuo 4 iki 7—8 žygių. Žiemos žygiai paprastai būdavo apie 
vasario 2 d. (Grabnyčias), o vasaros — rugpiūčio 15 d. (Žolines). 

Ypačiai ordine būdavo laukiami svečiai. Juos ordinas visokiais bū- 
dais viliodavosi, ruošdavo jų garbei puotas, turnyrus ir žygius į pagonių 
kraštus (Lietuvą). Kai kurie svečiai vykdavo specialiai išreikšti „obse- 
guium Virginis gloriosae et remissionem suorum delictorum““*. Atvyk- 
davo anglų, prancūzų, olandų, italų, vengrų, čekų ir vokiečių, kurių tarpe 
būdavo daug su žymiais titulais: jau anksčiau minėti Čekijos ir Vengri- 
jos karaliai, Austrijos kunigaikščiai Leopoldas ir Albrechtas, Bavarijos 
hercogas Ruprechtas, landgrafai, markgrafai ir grafai". Ypač iškilmingai 
buvo priimtas Austrijos kunigaikštis Albrechtas III. Jo garbei buvo su- 
ruoštas žygis i Lietuvą, kuriame dalyvavo apie 3000 žmonių. Vadovavo 
pats magistras. Persikėlus per Nemuną, buvo pasiųsta į priekį 1000 vyrų, 
kurie kirto medžius ir taisė kelią per girią. Žygis slinko gana lėtai, todėl 
nuteriojo Žemaičiuose gana siaurą ruožą (Ariogalos — Raseinių apyl.). 
Po 7—8 dienų, užklupti smarkių vėtrų ir lietų, grįžo į Karaliaučių vandens 
keliais?“ Buvo ir tokių atsitikimų, kad daugelis užsienio svečių drauge 
su ordino kariuomene išsirengdavo į žygi, pasiekdavo Lietuvą ir apsisukę 
"grįždavo atgal, nes lietuvius užtikdavo pasiruošusius — guia pagani fue- 
runt avisati, revertuntur“, Atsitikdavo kartais, kad svečiai, išbuvę visą žie- 
mą Karaliaučiuje, nesulaukę žygiui palankaus oro, grįždavo namo?*. 

Tiek Vokiečių, tiek Livonijos ordino žygiai būdavo gana trumpi. Prie- 
šų teritorijoje kryžiuočiai vengdavo ilgiau pasilikti, nes dažnai būdavo įš 
pasalų užpuolami. Didesnieji žygiai trukdavo iki 10 dienų, bet dažniau- 
siai pasitenkindavo 2—3 dienom, ar net viena naktimi. Kryžiuočiai steng- 
davosi užpulti priešus iš pasalų, netikėtai. Tą aplinkybę jie laikė gana 
svarbia, nes kronikose beveik kiekvieno žygio aprašyme tai pažymėdavo?“, 
Užpuldavo paprastai raiti ir vienu metu stengdavcsi apimti kuo platesnę 
apylinkę, kad galėtų daugiau išnaikinti ir prisiplėšti. Kartais žygiuoda- 
vo pėsti arba plaukdavo laivais. Retai kada rizikuodavo pulti tokias vie- 
tas, kur pajusdavo, kad gyventojai žino apie jų atvykimą. Lietuviai nuo 
priešų slėpdavosi miškuose, pelkynuose, kur susinešdavo visą savo turtą 
ir susivarydavo gyvulius. Dažnai net prikirsdavo medžių ir užversdavo 
jais tokias vietas, kur būdavo lengvesnis priešui praėjimas. Paliktas tuš- 
čias lietuvių trobas kryžiuočiai padegdavo, o kartais išdrįsdavo ieškoti 
lietuvių slėpynių. Tokiose slėpynėse užtikę moteris, vaikus ir senelius 
imdavo nelaisvėn arba žudydavo, o jeigu užtikdavo vyrų karių, tai įvykda- 


* Wig. 514. 

* Scr. r. Pr. II 99—101, 106, 504—5, 510, 514, 25, 26, 27, 40, 42, 44, 49, 
56, 68 ,74 ,85... 

*“ Ibid. II 113—114, 161 są., 584—86; III 106, 598. 

* Wig. 526. 

* Wartb. 99—101; Wig. 568. 

* Terra Letwinorum esset premunita; in primo somno; in terram non avisa- 
tam; dormientes invenit -et inavisatos etc. Scr. II 97. 103, 573, 588... 

vo susirėmimai. Juose kryžiuočiams tekdavo nekartą sunkiai nukentėti. 
Kartais lietuviai, pastebėję žygiuojančius kryžiuočius, pasislėpdavo ir ty- 
čia juos praleisdavo, o paskui užpuldavo iš užpakalio**, 

Kryžiuočių žygiai buvo labai žiaurūs — jų pėdsakus lydėjo gaisrai, 
kraujas ir mirtis. Kas pakliūdavo jiems pakeliui, tą naikindavo: nec cui- 
guam pepercit sexui aut etati“', nec una domus mansit intacta“. Taip da- 
rydavo kariai ne tik savo iniciatyva, bet jiems buvo iš aukščiau įsakoma — 
jussu marschalci pagani utriusgue sexus senes cum junioribus occisi sunt, 
et terra igne vastata?". Visos kronikos mirgėte mirga žodžiais, kurie reiš- 
kia naikinimą, teriojimą, deginimą ir žudymą“. Tai nėra vien tušti žo- 
džiai — jie pareiškia didelę žmonių tragediją, kuri dieną ir naktį nedavė 
ramios valandos ir vertė žmones gyventi pusiau klajoklišku gyvenimu. 
Tokios aplinkybės nebuvo palankios jokiai kultūrai, jos stūmė žmones į 
primityviškumą. Visai suprantama, kad ir lietuviai, įsiveržę į ordino že- 
mes, nekitaip elgėsi. Tačiau jų žygiai buvo retesni ir vykdavo tirščiau 
apgyventoje teritorijoje, todėl sutikdavo didesnį pasipriešinimą. Čia pa- 
sipriešinimas buvo labiau organizuotas, negu Lietuvoje, nes kryžiuočiai 
visą Prūsų kraštą apstatė pilimis (panašiai ir Livonijoje), kuriose nuola- 
tos būdavo kariuomenė. 

Kiekviename žygyje buvo stengiamasi kuo daugiausia paimti belais- 
vių ir gyvulių. Nelaisvėn imdavo tik tvirtus, tinkančius darbui žmones, 
kitus žudydavo. Paimtuosius belaisvius kryžiuočiai išskirstydavo savo 
pilyse. Jų krikštijimu kryžiuočiai matomai visai nesirūpino, nes kroni- 
kose randam vos vieną paminėjimą apie belaisvių krikštą. Ir tai, kroni- 
kininkas tuojau įterpia abejojimą, ar jie išliko krikščionimis*?, Tokiu būdu 
matom, kad kryžiuočiams visai nerūpėjo christianizacijos darbas. Pago- 
nys buvo jiems medžiaga, kurią galėjo be sąžinės sujudimo naikinti arba 
paversti vergiška darbo jėga savo krašte. Su belaisviais buvo elgiamasi 
gana žiauriai: už menką prasikaltimą ar neklusnumą žudydavo“. Lietu- 
viai kartais vieną belaisvį aukodavo dievams — sudegindavo. Bet tai bu- 
vo pačių karių įsikarščiavimo pramoga, nes žinom, kad Kęstutis, kai kartą 
prie jo buvo bandoma taip daryti, sulaikė“. Kankinimai būdavo daromi 
gana šiurpūs: kankinamajam prapiaudavo vidurius, ištraukdavo žarnas, 
ir, pririše jų galą prie medžio, versdavo bėgti apie medį, kol skausmų 
nukankintas suklupdavo ir mirdavo“*. Kartais tarp Kęstučio ir ordino bū- 


* Scr. r. Pr. II 96, 102, 108—9, 513, 542—3, 548, 559—60, 577--8, 583... 
III 97, 598. 

= Wig, 513, :592, 511. 

* Pecerunt plura damna, igne et gladio perierunt; IX diebus manserunt vas- 
tando, comburendo et multos abducendo, plurimis occisis; omnes vastarunt... ce- 
de et flammis frumenta annihilando, multis captis et abductis; potenter devastans; 
hostilia exercuit opera, gladio, igne et rapina; hostiliter agunt incendiis, occisio- 
nibus; in longum et latum igne vastant... Scr. r. Pr. II 79, 82, 84, 98.., 516, 526, 
559, 554... 

> Wig. 514, 

* Tbid. 520, 539—40. 

* Ibid. 550, 596, 

* Dusb. 88; Oliv. 677; Wig. 505. 

davo pasitarimai, kuriuose, kaip galima spėti, tardavosi apie belaisvių at- 
sikeitimą ir po sėkmingų derybų apsikeisdavo“?. 

Užpuolimų metu buvo stengiamasi daugiau užgrobti gyvulių, kurie 
buvo labai naudingi, kaip gyvas ūkiui inventorius. Iš gyvulių labiausiai 
buvo branginamos karvės, jaučiai ir arkliai. Kronikose šalia paimtų be- 
laisvių skaičiaus dažnai užtinkame nurodytą įvairių rūšių gyvulių skai- 
čių“. Kartais kryžiuočiams pasisekdavo užpulti kurį nors kunigaikščio 
dvara ir iš žirgyno pasigrobti daug arklių“. Tą pat darydavo ir lietuviai. 
Kartą Kęstutis, vykdamas į pasitarimą pas kryžiuočius, kur jį buvo kvie- 
tęs ordino maršalas, užpuolė pakeliui Tamoviškių pilį, kur jam pavyko 
sučiupti apie 50 arklių. Ant tų arklių užsėdęs, su savo palydovais nuvyko 
pas maršalą““, 

Beveik prie kiekvieno žygio aprašymo yra pažymėtas ne tik pateku- 
sių nelaisvėn žmonių ar gyvulių skaičius, bet ir užmuštų priešų bei savųjų 
skaičius. Užmuštų lietuvių skaičius visuomet pažymėtas didesnis, negu 
kryžiuočių. Kartais lietuvių priskaitoma po keleta ar keliolika tūkstan- 
čių, tuo tarpu kryžiuočių nuostoliai skaitomi vienetais, dešimtimis ar šim- 
tais“. Suprantama, kad į toki skaičiavimą negalima rimtai žiūrėti, nes 
priešų nuostolius kryžiuočiai neturėdavo laiko suskaityti — tuoj po kovos 
traukdavosi atgal. Iš kitos pusės turim prisiminti, kad kronikininkų pa- 
duotas užmuštųjų skaičius retai parodo kritusių karių skaičių. Tai dau- 
giausia ramių gyventojų, moterų, vaikų ir senelių aukos. Karių iš lietuvių 
pusės gal kiek daugiau, negu ordino krisdavo kovose, bet ne toks didelis 
skirtumas, kokį yra pamėgę žymėti ordino kronikininkai. Iš tų pačių kro- 
nikų žinome, kad lietuviai gana greitai sugebėdavo perimti iš kryžiuočių 
karo techniką ir tuoj patys panaudodavo tokius ginklus, kokiais būdavo 
užpuolami. Taip, pav., 1362 m., imdami Kauno pilį, kryžiuočiai panau- 
dojo sienoms griauti mašinas ir judamus bokštus. 1369 m. tokiais pabūk- 
lais ir visai panašiu metodu lietuviai paėmė Naujojo Kauno vietoje vokie- 
čių pastatytą stiprią Gotesverderio pilį“, 1381 m. kryžiuočiai, puldami 
Naujapilį, pirmą kartą pavartojo karo mašinas, vad. bombardas, o jau ki- 
tais metais su bombardomis Kęstutis užpuolė Jurbarko pilį“?. Šitie faktai 
duoda pagrindo manyti, kad ir paskiri abiejų pusių kariai naudojasi panašiais 
ginklais. Todėl kryžiuočiai ir vengdavo lietuvius užpulti tada, kai pajus- 
davo, kad jie gali būti kovai pasiruošę (avisati). O jeigu taip, tai kovose 
negalėjo būti labai žymus skirtumas tarp vienos ir kitos pusės užmuštų 
skaičiaus. 

Lietuviai su kryžiuočiais kovojo visai panašiu būdu. Isiveržę į jų te- 
ritoriją, stengėsi taip pat plėšti, deginti, žudyti ir gabenti nelaisvėn““. 


* Wig. 557, 61, 62, 87, 97,-613; Wartb. 95, 103; Posilge 91. 

* Ser. r. Pr. II 88, 96—97, 110, 554, 592... III, 598. 

* Eguirriam regis; eguiriciam vulgariter Stud., Scr. r. Pr. II 88, 559, 592. 

“ Wig. 557, 

"Plg. Scr. r. Pr. II 75,-512, 724, 737, 741; III. 12, 77, 593 ir kt. 

" SCr r. Pr. TI 94. 5617 IT 88, "595. 

“ Wig. 599—600, 613. 

* Ordino kronikos, kurios beveik visuomet pažymi, kiek dienų užtrukdavo 
kryžiuočiai Lietuvoje, visai nežymi, kaip ilgai tęsdavosi lietuvių žygiai. 

Kronikos visai vienodai aprašo lietuvių ir kryžiuočių žygius. Tačiau tarp 
jų buvo ir skirtumo. Lietuviai daug rečiau užpuldavo Ordiną. Ir tai at- 
sitikdavo nevisai pripuolamai. Ordino žemės buvo tirščiau apgyventos, 
buvo daug daugiau pilių, kuriose stovėjo kiekvieną užpuolimą pasiruošusi 
atremti kariuomenė. Todėl lietuviai tik su didesne kariuomene tegalėjo 
pulti ordino žemes. O didesnę kariuomenę netaip dažnai buvo galimą su- 
rinkti ir sunkiau buvo pasiekti tolimesnius kraštus. Neatsižvelgiant į tai, 
lietuviai nekartą pasiekė Karaliaučiaus apylinkes. Tuo tarpu ordino ka- 
riuomenei buvo kitokios sąlygos: rečiau apgyventas lietuvių žemes jie 
„galėjo pulti mažesniais būreliais. Bet jie turėdavo kitokių nepatogumų — 
jiems reikėjo su savim gabentis daugiau maisto ir pašaro (victualia), nes 
teko keliauti per girias ir jų pačių nuteriotas vietas. Kartais, kad grei- 
„čiau galėtų keliauti, maistą pasilikdavo pakeliui, bet grįždami dažnai jo 
nerasdavo, nes.pagrobdavo ar sunaikindavo lietuviai. Tokiais atvejais už- 
klupdavo badas jų žmones ir gyvulius, ypač žiemą*'. Nekartą ir pati gamta 
labai apsunkindavo žygius. Vienas kryžiuočių žygis, paties magistro va- 
dovaujamas, kuriame dalyvavo žymūs užsienio svečiai, dėl nepaprastų liū- 
čių ir staigaus atlydžio (1352 apie 21 vasario) pasibaigė visai katastrofiškai. 
Grįždami, nuo Raseinių turėjo palikti visus belaisvius ir grobį. Pritrū- 
kus pašaro, krito arkliai, daug jų prigėrė, žmonės mirė badu“*. 1375 m. gi- 
lūs sniegai sunkino Livonijos kariuomenės grįžimą iš žygio nuo Giedrai- 
čių. Griūdamas medis užmušė maršalą. Tuo pačiu laiku sniegai ir sunkūs 
žiemos keliai sutrukdė lietuviams terioti Livonijos žemes““, 


Ordinas, kariaudamas Prūsus, sistemingai juos fortifikavo. Tų pačių 
metodų laikėsi jisai ir kovose su Lietuva, Pasieniais nustatė visą eilę pi- 
lių, kurios turėjo būti ne tik apsigynimo, bet ir puolimo bazės. Ypač sten- 
gėsi ordinas apstatyti pilimis Nemuno krantus (Jurbarkas, Skirsnemunė, 
Bajerburgas, Neuhaus, Gotesverderis), nes jis buvo svarbiausia arterija, 
kuria galima Lietuvą pulti vandens keliais. Bet drauge jis buvo ir didele 
kliūtimi ordino žygiams. Kad būtų saugesnis per Nemuną perėjimas ir 
kad nuo jo nustumtų lietuvius, ordinas savo pilis stengėsi pastatyti deši- 
niame krante. Taip pat be paliovos ordinas puolė lietuvių panemunių pi- 
lis: Veliuoną, Peštvėnus (Pisten), Paštuvą“*. Kęstučio laikais savo pasie- 
niams stiprinti ordinas pastatė Livonijoje Grobino, Dobleno ir Dinaburgo 
pilis, Prūsuose Johannisburgo, prie Galindijos dykumos prieš Raigrodą 
pastatė Ringiabrastą, Kuršių pamariui saugoti prie Rusnės žemupio Win- 
denburga, palei Tilžę Neuhausą, prieš Veliuoną Marienburgą, Naujojo 
"Kauno vietoje Gotesverderį“". 


* Wartb. 84; Wig. 523, 526, 590... 

* Wig. 516; Schiūtz (Scr. r. Pr. TI) 51S; Voigt, 1. c. 92. 

“ Wartb, 106, 107—108. 

* Wig. 514, 523, 24, 26, 45—7, 64—5... Veliuona pirmą karta paminėta 1315 m. 
(Can. Samb. Scr. r. Pr. I 286 p.), 1348 m sugriauta, 1357 m. vėl atstatyta. Po 1367 m. 
"sugriovimo pilies nebuvo per pusę šimto metų. 1411 m. Vytautas vėl atstatė. 
Paštvėnai yra Seredžiaus apylinkėje buvusi pilis, kurią kronikos vadina Pistam, 
Pisten. Žr. A. Salys, Die žemaitischen Mundarten, 62 p. St. Zajączkowski, Studya 
nad dziejami Žmudzi, 39 p. 

* Wartb. 76, 80, 92, 94; Wig. 508, 524—5, 540, 45, 58, 61; An. Thor. Detm. 
"Pos. 87, 88; Aelt. Hm, 595, 

Gotesverderis išsilaikė vos vieną vasarą. 1362 m. sugriovus Kauną, 
lietuviai Nemuno saloje, netoli Raudondvario, pasistatė medinį Naująjį 
Kauną (matomai norėjo apsaugoti Kauno atstatymą), kurį kitais metais 
kryžiuočiai sudegino“. 1369 m. pavasarį lietuviai buvo pradėję statytis 
naują pilį, bet užpuolę kryžiuočiai sutrukdė ir toje vietoje pastatė savo 
Gotesverderį, kurį stipriai sutvirtino. Rugpiūčio m. lietuviai, atsigabenę 
visokių pilims imti mašinų, tą pilį paėmė. Kryžiuočius tas labai suerzino 
ir tuoj atvyko lietuviams keršyti. Maršalui tik po ilgos kovos pasisekė 
pilį uždegti ir tokiu būdu ją visiškai sunaikinti. Nebuvo leista net pilies 
įgulai išeiti — liepsnose su įgulos vadu žuvo 109 žmonės““, 


Daugelis žygių tiek iš ordino, tiek iš Kęstučio pusės prasilenkdavo 
pro pilis ir užpuldavo mažiau apsaugotas apylinkes. Tačiau Kęstutis už- 
puolė daugelį ordino pilių: Rastenburgą (1345), Rėosseli (1353), Warten- 
bergą (1354), Angerburgą (1365), Šalavus, Splittern, Kaustritten (1365), 
(Johannisburgą (1366), Gotesverderį (1369) ir nuteriojo apylinkes ar sude- 
gino priemiesčius Sensburgo, Ostrolenkos, Bajerburgo, Jurbarko ir dau- 
gelio kitų“. Lietuviai puolė ir Livonijos pilis, kurias sudegindavo arba 
apnaikindavo. Daugiausia teko nukentėti Mintaujai, Dobelnui“. Apie lie- 
tuvių pilių statymą, išskyrus N. Kauno ir vienos kitos pilies atstatymą, kro- 
nikose žinių nerandame. Bet tai dar neparodo, kad jų nebūtų statę, nes 
ordino žygių metu yra paminėta gana daug pilių (Darsūniškis, Maišiogala, 
Kernavė, Pūnia, Naujapilis ir t. t.). 

Vokiečių ordino vastaciniai žygiai buvo nukreipti daugiausia į Že- 
maičius: ten keliavo su svečiais ir patys vieni traukė didesniais ar mažes- 
niais būriais. Į Žemaičių žemę dažniausiai įsiverždavo pro Veliuoną, Pač- 
tuvą. Gaižuvos (netoli Vilkijos), Ariogalos, Raseinių ir Pernaravos Žemės 
buvo beveik be paliovos teriojamos“. Pasiekdavo Medininkus, Kaltinėnus, 
Viduklę, Kražius. Nekartą užpuldavo Nevėžio ir Neries žemupio apylin- 
kes; prisistumdavo ligi Labunavos, Kėdainių, Žeimių, Ukmergės*', Vilniaus 
ir Trakų link bandė žygiuoti 1365 ir 1377 m., bet nė kartą nedrįso pulti?*. 
Nuo 1372 m. labai pamėgo užpuldinėti Darsūniškės apylinkes'**. Vieną 
kitą kartą teriojo Perlojos, Merkinės, Alytaus, Pūnios ir Birštono žemes, 
panemunes apie Gardiną. Isiverždavo ir į rusiškas lietuvių žemes — Biels- 
ką, Kamienca'*, 

Livonijos žygiai dažniausiai buvo daromi į Panevėžio, Upytės ir Ra- 
mygalos apylinkes“. Kartais nusistumdavo net į Linkuvėlės, Šlapaberžio, 


* Wartb. 84; Wig. 540, 545. 

* Wartb. 94—5; Wig. 561—2: An. Thor. Pos. 88; Aelt. Hm. 595, 

* Wartb. 88, 110—111; Wig. 508. 520, 48, 49, 54—5, 61, 70—1, 92, 606, 613; 
An. Thor. Detm. Pos. 83—4: Aelt. Hm. 595. 

* Wartb. 73, 111; Wig. 504—7. 

ss Wig. 516, 20, 23, 42, 49, 59—60, 69, 71, 79, 85... 

" Ibid. 542, 50, 52—4, 56, 58, 97; Wartb. 86, 104... 

“ Žr. žemiau. 

= Wig. 572, 73, 76, 86—7; Wartb. 106; An. Thor. Detm. 95. 

* Wig. 573, 593—4... 

* Wartb. 92, 95, 98—9, 113, 

Kalnaberžės, Dotnuvos, Kėdainių žemes“. Du kartu (1373 ir 1375) buvo 
užpuolę Tauragnų, Utenos, Lygmenų, Labanorų, Malėtų, Videniškių, Gie- 
draičių, Dubinkų apylinkes“. Isiverždavo kartais į Šeduvos, Šėtos, Uk- 
mergės, Užpalių kraštus. Žemaičiuose dažniau užpuldinėdavo Žarėnų, Me- 
dininkų ir Varnių žemes“. 

Lietuviai savo žygiuose pasiekdavo gana tolimus ordino kraštus: Įs- 
rutę, Tamoviškius. Vėliau, Tapiau, Rudau, Alenburgą, Friedlandą, Gerdau, 
Liinenburgą, Rastenburgą, Rėsselį, Ragainę, Jurgenburgą, Norkitus, Tap- 
laukį“", 1352 ir 1370 nuteriojo didelius plotus Kuršių marių pakraščiuose, 
siekė netoli Karaliaučiaus“". Užpuldinėjo L6ėtzenburgo, Angerburgo ir Nor- 
denburgo apylinkes; teriojo Alenšteino, Wartenburgo žemes; Soldau — 
Neidenburgo apylinkėse vienu žygiu išnaikino ir sudegino 39 kaimus““, 
Žodžiu, pradedant Kuršių mariomis, baigiant Mozūrų siena, nusistumiant 
į vakarus beveik iki Karaliaučiaus, Alenšteino ir Soldau — visi tie kraštai 
nevieną kartą Kęstučio (kuris beveik visuomet pats vadovaudavo) buvo te- 
rioti. Lyginant ordino ir Kęstučio žygius, tenka pastarojo naudai pažy- 
mėti, kad jis apėmė žymiai didesnius plotus. 

Be aukščiau minėto 1345 m. žygio, Livonijoje lietuviai teriojo Asche- 
raden, Sissegal, Pebalgą, Kreuzburgą, Lazdonę, Beržonę, Erlaą, Selsaną, 
Baltoną, Goldingos, Mintaujos, Dobleno ir Dinaburgo apylinkes“? 

Taip maždaug atrodo patys bendrieji svarbesnių žygių bruožai. Visi 
smulkesni reizai, siekę kartais gana tolimas apylinkes, čia nėra suminėti, 
nes daugelis jų tilpo tuose pačiuose puolamų vietų plotuose. Viena tėra 
pažymėtina, kad iš kryžiuočių pusės patys didieji ir. smarkieji smūgiai buvo 
taikomi Žemaičiams, ypač Veliuonos, Raseinių, Ariogalos ir Pernaravos 
žemėms. Šitos žemės per metų eiles sulaukdavo kasmet ne po vieną, bet 
po kelis užpuolimus. Iš žiemių pusės dar savo puldinėjimais Žemaičius 
spaudė Livonijos ordinas. Todėl Žemaičiai visai realiai gavo pajusti ant 
savo kailio abiejų ordinų jėgas ir žiaurumus. 

Nors lietuviai ordinams sudarydavo labai skaudžių smūgių ir puola- 
mųjų žygių atžvilgiu su jais susilygindavo, o kartais net viršydavo, tačiau 
gynimasis Lietuvoje buvo menkiau ir primityviau orginizuotas, negu or- 
dino žemėse. Tai buvo ne iš apsileidimo ar nesugebėjimo, bet tiesiog plau- 
kė iš tų laikų Lietuvos valstybinės organizacijos ir siekimų. "Tuo tarpu, 
kai kariškai suorganizuotas ordinas nuolatos gaudavo paramą iš vakarų 
Europos ir savo pilyse laikė nuolatinę kariuomenę, Lietuvai teko tenkintis 
tais pačiais kariais, kurie turėjo saugoti pilis, žygiuoti į Rusijos žemes, 


“ Ibid. 98—9, 101—2. Čia Herm. Wartberge išvardina Livonijos maršalo per 
9 dienas nuteriotas 48 gyvenamas vietas (terras). Tiksliai pažymima, kurioje vie- 
toje buvo sustojimai (sowalk). Iš viso daugelio žygių aprašymuose randame nu- 
ao kurioje vietoje būdavo sustojama nakvoti (sowalk). Plg. Wartb. 103.., 

ig. ie 

“ Wartb. 103, 105—6. 

“5 Ibid. 89. 96; Wig. 592, 605. 

“ Wig. 508—9, 548, 73, 77—8, 98—9, 602, 603—4; Pos. 100, 118. 

šo Wartb. 96; Wig. 518, 565—8; An. Thor. Detm. Pos. 88—9, žr. žem. 

“* Wartb. 111, Wig. 520, 22, 54, 80—1; An. Thor. Detm. 94; Aelt. Hm, 598. 

“ Wartb. 94, 103—4, 107—8, 111, 113. 

kariauti su lenkais, totoriais, puldinėti abu ordinu ir atremti jų puolimus. 
Tiesiog nebuvo fiziškos galimybės atremti kiekvieną kryžiuočių puolimą. 
O ta aplinkybė kaip tik buvo kryžiuočiams dideliu paskatinimu ir padrą- 
sinimu į daugelį mažų ir menkų reizų, kurių rezultatus kronikos nekartą 
keleriopai padidindavo. 


II ŽYMESNĖS KOVOS 


Kaip jau anksčiau esu sakęs, ordino kronikos stengėsi išgarsinti ir 
plačiai pavaizduoti savus laimėjimus, o apie pralaimėjimus pasitenkindavo 
keliomis kukliomis pastabomis. Todėl susidarė įspūdis, kad lietuviai men- 
kai pajėgė spirtis prieš kryžiuočius. Kiek tas įspūdis yra tikras, tegu pa- 
sakys faktai, paimti iš tų pačių kryžiuočių šaltinių. Šitame skyriuje iš tų 
140 žygių trumpai pavaizduosime tik vieną kitą charakteringesnę kovą. 

1345 m. Livonijos žemių teriojimas ir nepasisekęs kryžiuočių žygis 
ordinui suteikė daug nerimo ir privertė pertvarkyti vadovybę ir karo tak- 
tiką. 1346 metai praslinko ramiai. Bet užtat 1347 m. ordinui buvo labai 
audringi, nes lietuviai į ordino žemes padarė net tris užpuolimus, Vasario 
22 d. Algirdas su Kęstučiu „dyabolica suggestione... cum semine suo dy- 
abolico“ (kiek pagiežos šiuose Vigando žodžiuose!) užpuolė Rastenburgą, 
paskui Bartu kraštą. Gerdau apylinkėse sunaikino 4 kaimus, sudegino Lii- 
nenburgo pilies priemiesti ir bažnyčią. Grįždami su daugybe grobio ir be- 
laisvių, naikino pakeliui, ką tik rado Rastenburgo ir Rosselio apylinkėse“, 
Po kiek laiko kryžiuočiai, sužinoję, kad lietuviai rengiasi pulti Sambiją, 
išstatė pasieniuose sargybas. Bet ilgai nesulaukę lietuvių puolimo, sargy- 
bas atitraukė... Visai netikėtai jas besitraukiančias užpuolė lietuviai ir 
nusivijo į Sambijos gilumą, iš kur grįžo su grobiu ir vaitojančiais belais- 
viais. Pagaliau rudeni Kęstutis užpuolė Ragainę, kur per 3 dienas plėšė 
ir degino. Iš ten per girias patraukė į Įsrutės kraštą, paskui į Vėliau, kurią 
visai sudegino, Teriodamas nuėjo iki Alės, paėmė Wohnsdorfą (tarp Alen- 
burgo ir Friedlando), kuri kryžiuočių būrys bandė ginti. Per susirėmimą 
krito jų vadas su 14 riterių. Ir iš čia Kęstutis grižo su grobiu ir belais- 
viais““. Šitie žygiai buvo atlikti nepaprastai vikriai ir drąsiai. Tai rodo, 
kad Kęstučio kariuomenė buvo gerai organizuota ir paslanki. 

Kova ties Strėva (1348). Suprantama, kad ordinas į tai negalėjo ra- 
miai žiūrėti — jis rengėsi į keršto žygį. Surinkęs iš viso savo krašto ka- 
rius, anglų ir prancūzų talkinamas, ordino maršalas Siegfried von Da- 
henfeldt ir didysis komtūras (nuo 1351 magistras) Winrichas von Knyp- 
rode su 40.000 kariuomenės“? įsiveržė į Lietuvą ir 9 dienas teriodami atsi- 
dūrė vasario 2 d. ties Strėvos upeliu. Lietuviai, kiek galima iš kronikų 
spėti, taip pat ruošėsi į žygi, nes buvo sutraukę daug kariuomenės iš rusų 
žemių: Vladimiro (pietinio), Bresto, Polocko, Vitebsko ir Smolensko““, 
Todėl kryžiuočiai, nujausdami lietuvių pasiruošimą (Cruciferi praesentien- 


*-“* Wig. 508—9. 
“ Oliv. 724; Wig. 510. 
“ Wartb. 75; Wig. 511. 

tes propingum paganorum adventum“'), pasiskubino pirmi užpulti. Koks 
buvo to žygio tikslas ir per kokius kraštus kryžiuočiai nuėjo iki Strėvos — 
tikrai nežinia. Reikia spėti, kad norėjo užpulti Trakus ar Vilnių. Iš vieno 
kovos dalyvio pranešimo““ aiškėja, kad ordino kariuomenė traukė per Aukš- 
taičių kraštą. Bet ir tai dar nieko tikslesnio nepasako. Voigtas spėlioja, 
kad kryžiuočiai per Nemuną persikėlę ties Veliuona“. 

Kryžiuočiai, gerokai prisiplėšę“", kai pajuto besiartinančią lietuvių ka- 
riuomenę, kuriai vadovavo Algirdas ir Kęstutis, pradėjo trauktis. Lietu- 
viai juos vijosi ir, prie Strėvos upelio pasiviję“, pradėjo į kryžiuočius 
laidyti ietis ir vilyčias, sužeisdami daug žmonių ir arklių (multos vulne- 
rantes viros et eguos). Lietuviai priešus užklupo gana sau nepatogioje 
pelkėtoje vietoje (in loco nemoroso), nes iš vieno šono turėjo upelį, iš kito 
priešus. Kryžiuočiai, tai pastebėję, staigiai puolė lietuvius. Iš karto kova 
svyravo, o paskui lietuviai turėjo trauktis per upelį, kurio ledai jau buvo 
pradėję tirpti. Besitraukiant ilūžo ir daug žmonių paskendo“. Kovoje, 
Vigando liudijimu, krito 18.000 lietuvių (ir rusų), o iš ordino pusės žuvo 
Dancigo komtūras, Sambijos vyskupo advokatas ir prie vėliavos (juxta 
vexillum) krito 50 žmonių'*. Iš lietuvių pusės kritusių tarpe buvo Kęstu- 
čio brolis kunigaikštis Narimantas. Vienas kronikininkas pažymi, kad du 
Kęstučio broliai, matydami, kad negalės pasprukti, ilipę į medį. Kryžiuo- 
čiams pradėjus medį kirsti, nenorėdami' patekti į krikščionių rankas, abu 
po medžio šaka pasikorę. ..“* 

Dėl žuvusių lietuvių skaičiaus metraščiai nesutaria. Olivos ir Vigan- 
das priskaito 18.000; Henr. Wartberge ir kovos dalyvio pranešimu — 10.000; 
Detmar — 14.000 (de cristinen lude nemen nynen groten schaden); Alb. 
Argentinensis — prigėrė 6.000, užmuštų 12.000; Vitoduranus — 20.000 krito 
nuo kardo ir 20.000 paskendo vandenyse ir pelkėse; kukliausią skaičių nu- 
rodo Annales expeditiales prussici — 6.000“. Voigto apskaičiavimu už- 
muštų buvo 18.000, paskendusių 4.000 žmonių“. Rusų metraščiai, iš kažkur 
nugirdę apie lietuvių pralaimėjimą, nežymėdami kovos aplinkybių, parašė, 
kad ties Strėva žuvo 40.000 lietuvių“, 

Mums rodos, kad dėl kariuomenių didumo ir žuvusių skaičiaus neverta 


"“ Vitoduranus, Scr. r. Pr. II 741. 

“ „Mit grossen heer der christen jnn das land Litten, nemlich jįnn Auchstetter 
gegent eingezogen mit solcher grausamkeit des raubens, prennens vnnd mordens 
sieben tage verwiistende, dergleichen vor nie erhort daselbst...“ Scr. r. Pr. II 510— 
511, past. 413. 

* Voigt, 1. ą. V 62, past. 2. 

* ...„jussu marschalci pagani utriusgue sexus senes cum junioribus occisi 
sunt, et terra igne vastata“ Wig. 511. 

“ ...„hii seguuntur marschalkum, guem in reversione usgue ad glaciem fluvii 
revertendem rex Lituaniae cum XL millibus inseguitur animo eos, cum simul ad 
glaciem venissent, submergendi“ Alb. Agentinensis, Scr. r. Pr. II 737. 

* Oliv. 724; Vitodur. 741; Wig. 511—12, 

* Wig. 511. 

“ Argent. 737. ; 

CE Br. 17724: II 512, 75; 737, 741411, 72,12, 

s Voigt, 1. <. V, 692—696 p. 

" Poln. sobr. IV, 58, VII 214; Stadnicki, Olg. i Kiejstut, 55, past. 106. 

kreipti daug dėmesio — tai niekuo nepagrįsti skaičiai. Su tokiomis dide- 
lėmis kariuomenėmis anais laikais nebuvo žygiuojama pasiplėšti. Taip pat 
sunku įsivaizduoti kovą, kur iš vienos pusės kristų tūkstančiai, o iš kitos — 
tik dešimtys. Dar sunkiau įsivaizduoti, kaip tokiam mažam upely, koks yra 
Strėva, kuris turi viso apie 50 kilometrų ilgio ir beveik kiekvienoje vietoje 
lengvai perbrendamas, galėjo prigerti tūkstančiai žmonių. Ledui įlūžus, 
sušlapti, išsimaudyti galėjo nevienas, bet tiek prigerti neįmanoma. Tačiau 
Vigandas eina dar toliau: „Notanter (noviter) accidit, guod christiani illesi 
pertransierunt glacem fragilem et sicco pede super occisis et submersis““. 
Vadinasi, krikščionys per paskendusius lavonus perėjo sausa koja (tik ne- 
pasakyta, kaip patys viršutiniai prigėrė!). 

Taigi matom, kad visur apsčiai perdedama, neatsižvelgiama net į 10- 
ginį sąryšį. Visas kovos aprašymas yra nepaprastai išpūstas. Šito išpūtimo 
motyvai visai suprantami: džiaugsmas dėl kovos persvaros ir noras pasi- 
girti. Juk reikėjo kaip nors parodyti mūšio ir pergalės didumą, kad pa- 
saulio akyse rehabilituotų 1345 metų pralaimėjimą, kuris sustabdė kryži- 
ninkų plaukimą iš vakarų Europos į ordiną. Ir iš tikrųjų, ordinas pasiekė 
savo tikslą — kelis metus nesilankę svečiai vėl pradėjo plaukti į Prūsų 
žemę“", 

I tą 1348 m. žygį iš ordino pusės buvo įdėta daug pastangų. Magis- 
tras net buvo pažadėjęs pastatyti Marijos garbei vienuolyną ir savo pažadą 
ištesėjo: Karaliaučiuje pastatė moterims bernardinėms, o kitais metais 
Vėliau — pranciškonams. Tą pergalę, kaip jie tikėjo, krikščionims su- 
teikė Mergelė Marija, kurios atvaizdas vėliavoje buvo puikiai išpieštas 
(eleganter depicta). Bet savo pergalės ordinas visai neišnaudojo — nėjo 
paimti Trakų nė Vilniaus, o kuo greičiausiai susimetė grįžti atgal. Mums 
rodos, kad šitas faktas truputi daugiau pasako už trafaretiškus pasigyri- 
mus. Jeigu tokia didelė būtų buvusi pergalė, kaip metraščiai vaizduoja, 
tai ordinas galėjo daugiau ko nors pasiekti: prispyręs Lietuvos kunigaikš- 
čius, galėjo ką nors iš jų išreikalauti. Bet to jis nedarė, nes matomai trūko 
jėgų ir todėl pasitraukė. Iš tokio kovos epilogo galima pasidaryti išvadą, 
kad 1348 m. žygis ir kova ties Strėvos upeliu niekuo neišsiskyrė iš kitų 
žygių, nebent tuo, kad tarp dviejų kariuomenių įvyko susidūrimas, ir buvo 
išgarsinta daugiau reprezentaciniais sumetimais — kad daugiau pritrauktų 
svečių. Juk vakarų Europai, kuri nepažinojo šitų kraštų, viskas buvo eg- 
zotiška: — miškai, pelkės, lavonais užtvindytos upės... Tad visai be reį- 
kalo šita kova skiriama i didesniųjų eilę ir visai be pagrindo teikiama jai 
tiek daug reikšmės. 

Lietuviai prie Kuršių marių (1352). Mirus (1351) Magistrui Henrikui 
Dusemerui, kuri per paskutinius dvejus metus maro epidemija buvo sulai- 
kiusi nuo agresingų žygių prieš Lietuvą, ordino magistru buvo išrinktas 
buvęs didysis komtūras Winrichas von Knyprode. Naujasis magistras or- 
diną valdė 31 metus. Per visą tą laiką Kęstučiui teko su juo turėti reikalų. 
Pirmas naujojo magistro žygis, dalyvaujant užsienio svečiams, į Gaižuvos, 


2 Wig. 512. 
* Voigt, I. c. V 73 psl. ir pastaba. 

Ariogalos ir Raseinių žemes, kurias smarkiai nuteriojo, dėl staigaus atly- 
džio (vas. 21 d.) ir didelių lietų baigėsi nelaimingai. Dėl to magistras labai 
nuliūdo“". 

Vos kryžiuočiai iš nepasisekusio žygio spėjo pasitraukti, tuoj juos pa- 
sekė į Prūsų kraštą Algirdas ir Kęstutis (reges Lithwanorum). Su didele 
kariuomene jie įsiveržė į Gilgės žemupį ir Kuršių marių pakraščiais te- 
riodami patraukė į vakarus. Pasiekus Kampken (į vakarus nuo Labiau), ka- 
riuomenė pasidalino į penkias dalis, kurių dvi traukė dar toliau į vakarus. 
Viena jų nuteriojo Šakius, sučiupo 700 belaisvių, o kita Pavandenius (Po- 
wunden). Trečias būrys pasuko į pietus, užpuolė Kaimą (Kaymen), sude- 
gino ir paėmė į nelaisvę 500 žmonių. Ketvirtas būrys pasuko kiek atgal, 
perėjo Deimos upę ir beteriodamas paėmė 400 belaisvių. Penkta kariuome- 
nės dalis pačiais marių pakraščiais ieškojo kelio tolyn, bet, kadangi laikas 
buvo lietingas, toliau eiti buvo pavojinga, turėjo grįžti atgal. 

Vienas vadas, kurį Vigandas vadina rex de Smalentz, o juo buvo, kaip 
visai teisingai Voigtas spėja, Kęstučio sūnus Patirgas“', užpuolė Labiau, 
Labiau ginti atsiskubino Ragainės komtūras Henning v. Schindekopf ir 
privertė Patirgą su kariuomene trauktis Deimos link. Deima matomai įlūžo 
ir joje bei gretimose pelkėse prigėrė apie 500 lietuvių. Patirgas taip pat 
ėmęs skęsti, bet jį išgelbėjo Schindekopfas, norėdamas jį Kęstučiui pado- 
vanoti (pro magna presenta presentare). Šios kovos metu Kęstutis grįžo 
iš Kaimo, Algirdas iš Labiau apylinkių. Susitikusi kariuomenė su dideliu 
grobiu (rapina nimia) ir belaisviais traukė namo. Iš užpakalio besivejan- 
tiems kryžiuočiams pavyko nustverti 45 vyrus nelaisvėn ir keletą užmušti““, 

Šitas lietuvių žygis, be abejo, kitokio tikslo, kaip pasiplėšti, neturėjo. 
Bet jis žymus savo ekspansyvumu — nuteriojo tolimus didelius plotus ir 
parodė, kad lietuviai yra gana pavojingas ordinui priešas. 

Kęstučio nelaisvė. 1361 metais atsitiko nepaprastas įvykis. Kestutis 
pateko i kryžiuočių nelaisvę. Tai buvo nepaprastai džiaugsmingas ordinui 
dalykas. Gandas apie tai plačiai pasklido, todėl ir žinia apie Kęstučio suė- 
mimą pateko į daugelį kronikų. Bet jos visos tik vieną faktą sutartinai ir 
teisingai paminėjo — kad Kęstutis pateko nelaisvėn, o kaip pateko, nupa- 
sakoja nevienodai. Todėl apie Kęstučio suėmimą susidarė dvi versijos, ku- 
rių viena sako, kad Kęstutis patekęs į nelaisvę bemedžiodamas“*, o kita — 
kariaudamas“*. Pirmoji versija, mums rodos, labai maža turi pagrindo, nes 
Kęstučiui medžioti užteko savų miškų, nebuvo reikalo dangintis į sveti- 
mus. "Todėl teisingesnė yra antroji. 

Vigandas dviejose vietose su skirtingais variantais nupasakojo Kęs- 
tučio suėmimą. "Tas Dlugošui davė pagrindo sudaryti du Kęstučio suė- 
mimu ir du pabėgimu“". Pagal pirmą variantą Rastenburgo pilies viršinin- 


“ Wig. 516; Schitz, 519; Voigt, 1. c. V 92. 

+ Voigt. I: <; V. 93; ; k 

* Wig. 516—519. 

* Posilge 80; Bitschin 479; Aelt. Hm. 593, 

* Wartb. 81; Wig. 527—28. 
. “ Dlug. Hist. Pol. III 279—80, 285—6. Antra karta pagal Dlugošą Kęstu- 
tis nelaisvėje (in testudine forti vinctus, catenatlus et conclusus) išbuvęs dvejus 
metus. 

rų išsirengęs pulti Delitcz (Djelaticze — Dodlicą, Naugardu-- 
T dek bet aka upė buvo labai patvinusi ir jie turėję grįžti. 
Viena sugrįžusių dalis sustojo Ekersbergo pily, kita Lėtzenburge. į Pasta- 
rieji, susekę svetimus pėdsakus, sužinoję, kad netoli esąs 500 lietuvių vyrų 
būrys. Jų tarpe buvęs Kęstutis, Patirgas ir Algirdas (pastarojo buvimas: 
abejotinas, nes jis kariavo su totoriais). Tuojau pranešta į Ekersbergą ir 
prašė ateiti į pagalbą. Atvykus pagalbai, tuoj užpuolė lietuvius, ir prasi- 
dėjo susirėmimas, virtęs smarkiu mūšiu, kuriame krito 130 lietuvių ir 14 
vokiečių (skaičiai aiškiai tendencingi). Lietuviai išbėgiojo, o Patirgas 
persigandęs ir bėgęs kaip padūkęs (fugit sicut vecors). Vienas kryžiuotis 
paleidęs ietį į Kęstutį, nubloškęs jį nuo arklio ir suėmęs (verbų dieną — 
1361.II1.21). Kęstutis buvo nugabentas į Marienburgo pili ir ten kalina- 
mas. Dieną saugodavo du broliu, o naktį nebuvęs saugojamas, nes visur 
uždarinėdavo pilies vartus ir perėjimus. Kęstučiui patarnauti buvęs pri- 
statytas kažkoks iš pagonių (=lietuvių) kilęs krikščionis Altas (Adol- 
fas). Alfo pagalba Kęstutis prasikalęs sienoje skylę ir naktį pabėgęs. 
Jam Alfas pristatė maršalo arklius ir baltą apsiaustą su juodu kryžium. 
Bejodamas pakeliui Kestutis susitikęs vieną kryžiuotį, pasisveikinęs ir 
toliau nujojęs. Atjojęs iki Liebstato girių (netoli Passarge, Elbingo apy- 
linkėj), paleido arklius, ir toliau, slapstydamasis, pėsčias grįžo per Mozū- 
riją namo““, 


Antras Vigando variantas atrodo visai neturįs ryšio su pirmuoju. Čia 
yra pakankamai dramatiškumo, bet šlubuoja rimtumas ir itikėtinumas. Pa- 
gal šį pasakojimą Rastenburgo pilies viršininkas su kariuomenė skubėjęs 
atremti Kęstučio užpuolimą. Abi kariuomenės per girias prisiartinusios 
visai net vieną kitos nematydamos. Netikėtai susitikusių tarpe įvyko su- 
sirėmimas, kurio metu vienas riteris numetęs Kęstutį nuo žirgo. Šis grei- 
tai atsikėlęs, pagriebęs ieti ir skydą, ir perdūręs riterio arklį. Tuo tarpu 
Kęstutį kėsinęsis nudurti kitas riteris, bet jį žirgas numetęs. Paskui prie: 
Kęstučio prišokęs pirmasis riteris, kuris krisdamas nuo žirgo susižeidė, 
ir jau buvo besitaikąs smeigti ietimi. Kęstutis greitai atstatęs skydą ir 
taręs: „Nedurk“. O šis atkirtęs: „Kas man neduoda žudyti pagonių“... 
Tada Kęstutis pasisakęs savo vardą ir žadėjęs riterį gausiai apdovanoti. 
Bet riteris nuo to atsisakęs ir Kęstuti suėmęs. Kęstutis buvęs laikomas 
palapinėje. Besitraukdami kryžiuočiai jį užmiršę ir palikę. Susirėmime 
krito 100 lietuvių ir 10 kryžiuočių“" (plg. pirmo varianto kritusių skaičių: 
proporcija beveik visai ta pati — 10:1. Panašiai ir kitose vietose). 


Lengva suprasti, kad ir antras variantas vaizduoja tą patį įvykį, tik pa- 
duoda daugiau fantastiškų smulkmenų, kurios su kovos būdu ir kariška 
nuotaika maža turi ryšio bei panašumo. Gal Vigandas buvo girdėjęs du 
kiek skirtingus pasakojimus ir juos eilėmis aprašė, o vertėjas galėjo kiek 
pakeisti, ir išėjo kas kita. Vis tik pirmas variantas atrodo kiek patikimes-- 
nis. Taigi, Kęstutis pateko į nelaisvę kariaudamas 1361 m. pavasarį, verbų: 


“ Wig. 527—8. 
* Ibid. 529—30. 

sekmadienį, ar jo išvakarėse (20—21 kovo)“. Neabejotina taip pat, kad 
Kęstutis iš Marienburgo pilies pabėgo tų pačių metų rudenį, lapkričio 11 
ar 17—18 d? Tokiu būdu Kęstutis pats įstengė pasprukti iš žabangų, į 
kuriuos taip netikėtai pateko". Legaliais keliais einant, nežinia, kuo tai 
būtų pasibaigę ir kokios būtų reikėję kainos. O pabėgdamas Kęstutis sau 
laisvę pirkosi drąsos kaina. 

Kauno pilies sugriovimas (1362). Kęstučio nelaisvėn paėmimas buvo 
didelis ordino laimėjimas. Visai netenka abejoti, kad šitas laimėjimas 
buvo plačiai išgarsintas vakaruose. O kiekvienas garsas apie pasisekimus 
keldavo riterių nuotaiką ir jie greičiau ryždavosi keliauti į kryžiaus 
karą su pagonimis. Ypač tai veikė dabar, kai aršiausias pagonių vadas 
Kęstutis buvo ordino nelaisvėje, kai jau galutinė pergalė ir ilgų karų ga- 
las rodės taip netoli. Dar kiek pastangų, ir ordinas užviešpataus Lie- 
tuvą. Šitos viltys ir lengviau pasiekiama karo garbė viliojo nevieną riterį. 
Tuojau jų atvyko ordinui į pagalbą iš Anglijos, Italijos, Vokietijos“", 
Bet jie atvykę neberado Kęstučio nelaisvėje — jis buvo jau savo tėvynėje. 
Todėl ordinas sumanė atvykusias jėgas panaudoti kad ir ne galutinam, 
betgi dideliam žygiui. Šiuo kartu ordinas norėjo pašalinti Kauno pilį iš 
kelio, kuris vedė Nemunu i Lietuvos vakarinius pakraščius ir Nerimi į 
patį centrą. Toji pilis, pastatyta dviejų didelių upių santakoje, puikiai 
saugojo tolimesnį kelią abiem upėm ir sulaikė veržimąsi i tolimesnį sau- 
sažemį. Tai buvo natūrali ir gera centrinės valstybės dalies apsauga. To- 
dėl dabar visos jėgos buvo nukreiptos i Kauną, kur magistras tikėjosi ra- 
siąs pabėgusį Kęstutį““, 

Magistras sutelkė i žygiuojančią kariuomenę visus žymiausius or- 
dino vadus ir komtūrus su jų kariuomenėmis. Su jais drauge vyko Angli- 
jos, Italijos bei Vokietijos svečiai. Palankaus vėjo nešami, Nemunu lai- 
vais išplaukė į Kauną, kuris buvęs labai sustiprintas“*. Tuo jau kiek anks- 
čiau buvo įsitikinę specialiai ordino pasiųsti žvalgai ir todėl ruošėsi viso- 
kių pabūklų pilies sienoms griauti“. Pasikvietė į talką Livonijos ordiną, 
kuris tais metais padarė i Lietuvą keturis žygius. Trečias žygis ad peti- 
cionem generalis magistri buvo padarytas į Kauną“. Labai charakterin- 
ga tai, kad ordino kronikos apie Livonijos pagalbą nė pusę žodžio neužsi- 
mena. 


Kauno paėmimas beveik visose kronikose yra visai trumpai paminėtas. 
Plačiausiai aprašė Vigandas, kuris nepasišykštėjo duoti detalių kovos eta- 


S Wig. 528; Wartb. 81 (13 kovo), An. Thor. Detm. Pos. 80—81; Bitschin (Scr. 
r. Pr. III) 479; Aelt. Hm. 593 (13 kovo). 

“ Ibid. 

* Plačiau apie tai rašė A. Janulaitis, Kęstutis Marienburgo pilyje ir jo pabė- 
gimas iš ten, Praeitis I t. 1930 m. 64—93 psl. 

" Wig. 531. 

“ Wartb. 81. 

“ „Castrum muratum, altis muris firmatum (Wartb. 81); multum alta erat 
et robusta(Wig. 532); das war ein festes hausz (Schitz 538); das veste unde gros. 
was unde vil luthe doruf wol bemannet (Posilge 82); Die selbe borg was mit hoen 
mawren und starcken thurmen wol bevestit (Aelt. Hm, 594), 

“ Wig. 530. 22 

“ Wartb. 81. 

pu aprašymų, tuo lyg pabrėždamas ordino galingumą ir pergalės didingu- 
mą. Vieną kitą iš tų detalių pasiskolino vėlybesnės kronikos ar rašytojai 
ir tokiu būdu šiuo reikalu istorinėje literatūroje įsivyravo Vigando nuo- 
monė, kuri, kaip jau anksčiau esame pastebėję, nevisuomet pasižymi ob- 
jektyvumu. Nors Vigando aprašymą tegalim priimti tik su tam tikrais 
rezervais, bet dėl jo charakteringumo ir, norėdami susipažinti su pilių ėmi- 
mo technika anų laikų pabūklais, bent trumpais bruožais paseksime jo 
pasakojimą. Didesniam tikslumui, į jo pasakojimo tarpą, kiek tai bus rei- 
kalinga, ite:psime ir kitų kronikų nuomonę. 

Taigi, su aukščiau minėta kariuomene kovo 13 d.“ magistras išplaukė 
Nemunu ir po trijų dienų kelionės sustojo netoli Kauno (reikia spėti, kad 
išplaukė iš Ragainės). Čia per tris dienas statė tiltus (per Nemuną ir Ne- 
ri), paskui slinko prie pilies, kurią pasiryžo arba nukariauti arba mirti 
(Elegerunt eciam pocius mori, duam discedere castro non devicto). Kęs- 
tutis (cum gravi exercitu) bandė pilį ginti, bet buvo kryžiuočių atmuštas 
ir priverstas trauktis (pepulerunt retrocedere). Magistras pradėjo pilies 
apsupimą (kovo 29 d.). Užpakaly pilies (tarp kalno ir pilies) iškasė nuo 
Neries ligi Nemuno griovį ir jį sustiprino pylimais bei tvora“. Prie ant- 
ros pilies sienos (propugnaculum) pastatė akmenimis šaudyti mašiną (tum- 
meler — Schiitz) ir ją taip pat apvedė grioviu. Ordino maršalas, magistrui 
pavedus, paskirstė kariuomenę į tris dalis, kurių vieną paliko saloje lai- 
vams saugoti, kitą prie pilies, o drąsesniuosius prie pat sienų. Tuojau spe- 
cialiai atsigabenti meisteriai ėmė statyti taranus pilies sienoms ir bokštams 
griauti. Pilies įgula visą laiką laidė vilyčias, kurios kryžiuočiams darė daug 
nuostolių. Pastatytieji taranai tuojau pradėjo veikti ir sėkmingai išgrio- 
vė bokštus nuo Nemuno ir Neries pusių. Netrukus ėmė ardyti sieną. Tuo 
tarpu Kęstutis su didele kariuomene stovėjo prie Nemuno, o Algirdas prie 
Neries ir tarėsi, kaip išgelbėti pilį. (Rex guogue Kynstud in perturbato 
animo cum ingenti multitudine stetit juxta Mimilam, Algard similiter cum 
suis bayoribus et Smyrdens“ prope Nergam). Magistras su savo vadais 
taip pat tarėsi, kaip greičiau paimti pilį. Tai pastebėję, lietuviai pasinau- 
dojo atvanga ir iš sienos ištraukė rąstus, ant kurių laikėsi kilnojamas til- 
tas. Lietuviai gynėsi narsiai per dienas ir naktis be poilsio. Jie ypatingai 
smarkiai gynė Neries pusės bokštą. Sugriuvus bokštui, kryžiuočiai ėmė 
griauti sieną. Nors ir narsiai buvo ginama, siena nuo taranų smūgių įsi- 
siūbavo ir griuvo, palaidodama po savim daug lietuvių ir kryžiuočių“?. 
Pralaužę tą sieną, kryžiuočiai dabav turėįc laisvą priėjimą prie pilies. Tuo 
pasinaudodami, ėmė daužyti pilies sieną, stengdamiesi ją pralaužti. Lietu- 
viai kiekvieną pramuštą plyšį iš vidaus užmūrydavo ir be paliovos laidyda- 
vo į priešą vilyčias. Tokios atkaklios kovos tęsėsi 14 dienų ir abi pusi ge- 
xokai įvargino. Pačios pilies kryžiuočiai dar nebuvo apsupę. 


* Scr. r. Pr. II 531, aast. 588. 

* Schiitz, 538. | 

* Smerd — taip vadinami rusų valstiečiai. Tas žodis esąs kilęs iš rytiečių k., 
kur merd — reiškia vyrą. Žr. N. Gorbačevski, Slovar drevniago aktovago jazyka, 
Vilnius, 1874. 
šias Schūtz sako kryžiuočių žuvę apie 400 (538 p.), tuo tarpu Vigandas mini ke 

Verbų sekmadienį (IV.10) atvyko Livonijos pagalba. Tai davė kry- 
žiuočiams naują akstiną smarkiau pulti. Magistras liepė dieną ir naktį 
veikti ir didinti sienoje pralaužtą spragą, kurią lietuviai gynė visu įtem- 
pimu. Tą pačią dieną visa pilis buvo apsupta. Taip smarki kova tęsėsi iki 
didžiojo penktadienio. Tuo tarpu atvykęs Kęstutis, kuris matomai buvo 
išvykęs pagalbos ieškoti“?. Čia radęs beviltišką padėtį ir todėl kreipęsis 
į magistrą pasikalbėti. Jis šiaip prabilęs (Scr. r. Pr. II 534—36 p. yra vo- 
kiškas originalas ir lotyniškas vertimas; čia prisilaikoma lotyniško teksto) : 

— Jeigu aš būčiau pily, tu jos su saviškiais nepaimtum. 

— O kodėl, mus pamatęs, iš ten išėjai? 

— Mūsiškiai neturėjo vado, tai pas juos likau. 

— Jei tau reikia, pasiimk savųjų, kiek tik nori, ir laisvai eik į pilį. Pa- 
sitikiu Dievu, kad jos neapginsite ir neatsilaikysite. 

— Kaip galiu įeiti, kad pilis apsupta ir grioviais apkasta? 

— Prižadėk su manim kovoti, tai liepsiu žemę sulyginti ir apsupimą 
nuimti, 

Tada Kęstutis nieko neatsakęs. Pertraukdamas tylą, magistras taręs: 

— Jei karalius neturi su manim daugiau ko kalbėti, tegrįžta saugoti sa- 
vuosius.... 

Po šito nevykusio pasikalbėjimo, kuris nedavė jokio konkretaus pa- 
siūlymo, abu vadai išsiskyrė. Netrukus iš pilies pas kryžiuočius pabėgęs 
kažkoks rusas (Rutenus) Mykolas, atsinešdamas vilyčių pluoštą, ir tūlas 
bajoras Gelgaudas (Gilgut Genehutte), kurie papasakoję apie sunkų pa- 
dėjimą įgulos, kuri nenuilstamai gaminasi ginklus, tikėdamasi apsiginti. 
Paskui magistras, pasitaręs su saviškiais, liepė price išgriautos sienos spra- 
gos pastatyti medinį bokštą, aukščiu lygų su sienomis, ir uždegti. Iš to 
kilo gaisras, kurio įgula jokiomis priemonėmis nepajėgė užgesinti (pilies 
viduj, matomai, buvo medinių trobesių). Nuo to gaisro žuvo daug lietu- 
vių. Tokiu būdu, daro Vigandas išvada, Dievas norėjęs, kad pagonys žūtų 
tą dieną, kada Kristus kentėjęs (ea die morerentur, gua Christus pro no- 
bis passus est). Šeštadienį magistras liepė dar kitą toki bokštą pastatyti. 
Taranų daužoma siena griuvo ir pasidarė laisvas įėjimas i pili, kurią dar 
vis atkakliai lietuviai gynė. Gynėjus, kaip liudija Posilge, kryžiuočiai 
šaudė švininėmis kulkomis (Scr. r. Pr. III 82). Mažai beturėdami vilties 
atsilaikyti, patys padegė kai kurias pilies vietas. Gaisras ir griūvančios 
sienos sutrukdė abiem pusėm pasitraukimą, ir drauge žuvo daug lietuvių 
bei kryžiuočių. Likusieji lietuviai puolėsi prie Neries vartų, kur norėjo 
prasimušti pro kryžiuočių eiles. Bet nedaugeliui pavyko pasprukti : Kęs- 
tučio sūnus Vaidotas, vyriausias pilies įgulos vadas ir gynėjas, su 36 vy- 
rais vateko nelaisvėn (IV.16). Lietuvių užmušta 600, daugelis mirė badu 
ar užduso liepsnose, viso žuvo 3500 lietuvių ir 200 kryžiuočių"“"!. Krikščio- 
nys, džiūgaudami pergale, ėmė giedoti: Christus surrexit... kirieleison. 


10 „Mitterweil war Kinstoud widderumb mit ettlichen volcke ankommen und 
lag in der nehe bei der Memel zu versuchen, ob er das haus noch entsetzen und ret- 
ten mochte“ — Schitz 539. 

*! Ir šį karta, kaip 1348 m., kronikos nurodo nevienodą žuvusių skaičių. Wartb. 
suskaito 2.000 žuvusių lietuvių, o kryž. 7 brolius ir 20 kitų (Scr. r. Pr. II 82); Po- 

Paskutinei kovai einant, Kęstutis sv Algirdu nuo kalno viršūnės žiū- 
rėję ir liūdėję. Paskui prašę magistro, kad surašytų belaisvių vardus. 
Pamatę sąrašą, abu iš skausmo raudoję (reges magno dolore urgebantur et 
fletu). Po kovos kažkoks lietuvis magistrui, maršalui ir Sambijos vysku- 
pui padovanojęs 12 paršų ir karvę, apgailestaudamas, kad daugiau negalįs 
(12 porcos pingues et unam vaccam macram). Velykų rytą vyskupas at- 
laikė iškilmingas pamaldas, pasakė pamokslą, suteikė visiems palaiminimą 
ir indulgencijas. Kitą dieną viską susikraustė į laivus ir iškeliavo namo. 
Peštvėniečiai ir veliuoniečiai, matydami praplaukiančius, apimti baimės. 
stebėjosi tokia didele Dievo duota krikščionių pergale“**, 

Tai taip Kauno paėmimą nupasakoja Vigandas. Kito senesnių laikų 
tokio plataus šaltinio nėra, nes visos kronikos pasitenkino lakoniškomis. 
pastabomis. Todėl Vigando aprašymo tikrumą beveik neturime su kuo 
palyginti. Tačiau tas istoriką dar neįpareigoja dogmatiškai laikytis Vi- 
gando ir, juo pasekus, daryti priekaištus Lietuvos kunigaikščiams. 

Pirmiausia krinta i akis Lietuvos kunigaikščių neveiklumas. Kryžiuo- 
čiai prie Keuno išbuvo visą mėnesi, o ji apsupę laikė pustrečios savaitės 
(29.1II—16.IV). Per tiek laiko, įeigu tuodu kunigaikščiai neturėjo prie 
savęs pakankamai kariuomenės, galėjo ja surinkti iš toliau ir atvykti Kau- 
ną gelbėti. Bet jie to nedarė, vien žiūrėjo į griaujamą pilį ir derėjosi, kaip: 
suteikti įgulai pagalbos. Atrodo, kad čia buvo lošiama šachmatų partija — 
toks vaizdas gaunasi iš Vigando kronikos. Suprantama, kad, neturint savų 
istorinių šaltinių, kurie gal daugiau ką pasakytų, sunku griežtai paneigti 
nors ir prasimanymus. Tačiau tiems, kurie šiek tiek pažįsta vado psicho- 
logiją, yra lengva suprasti, kad joks vadas nestovės ir ramiai nežiūrės į 
žūvančius saviškius. Jis pirmas, nors grėstų didžiausias pavojus, šoks į 
patį kovos karštį. Kunigaikštį Kęstutį kronikos vadina kariuomenės va- 
du'“", vadinasi, jam vado savybes pripažįsta. Todėl jis turėjo pasielgti 
kaip tikras vadas, dar daugiau — kaip tėvas jis turėjo gelbėti savo sūnų 
Vaidotą! 


K. Stadnickis ir paskui jį P. Šležas'““, kaltindami mūsų kunigaikščius 
neveiklumu, stengiasi surasti pateisinančių motyvų. Iš Kęstučio pasisaky- 
mo, kalbantis su magistru, kad jis turėjęs likti pas saviškius, kurie netu- 
rėję vado, daro išvadą, kad Kęstučio kariuomenėje buvusi netvarka. Ji 
buvusi nedrausminga, nesaugojama tuoj galėjusi pakrikti, todėl su tokia 
kariuomene buvę rizikinga stoti į kovą. Algirdo kariuomenė, pasak Šle-- 
žo, buvo negeresnė. Kaip matome, visai nebloga mūsų kunigaikščiams 
atestacija! Savo nuomonę dėl kariuomenės nedrausmingumo paremia to- 


silge — liet. 2000 (Scr. r. Pr. III 82); Aelt. Hm. paseka Wartbergą (Sc. r. Pr. III 
594). Nė vienas iš kronikininkų -nepamini tų 400 kryž., kuriuos užgriuvo pilies sie- 
na (Schūtz, Scr. II 538). 
„|“ Wig. 531—38. Daugiau apie tai rašė Voigt, 1. <. V 150—160 p. ir lenkų. 
istorikas K. Stadnickis (Olgierd i Kiejstut, 55—70 p.), kuris, pavaizdavęs kovų ei- 
Eą, stengiasi išaiškinti lietuvių kunigaikščių elgesį kovos metu ir padaro jiems vie- 
ną kitą priekaištą. Jį pasekė P. Šležas, Kauno pilies išgriovimas 1362 m., Židinys, 
1932, Nr. 10, 271—81 psl. 
2 Žr. aukščiau 108 psl. 8 past. 
Stadnicki, I. c. 68; Šležas, 1. c. 280. 

kiais faktais, kaip dviejų aukščiau minėtų žmonių pabėgimu iš pilies įgu- 
los pas kryžiuočius'“". O bajorijos nepasitenkinimą savo vadais ir jiems 
“ nepritarimą išreiškiąs paršų ir karvės dovanojimo faktas. Nenorėdami 1a- 

biau gilintis į šiuos naivius argumentus, mes tik galim išreikšti nusiste- 
bėjimą, kaip toki Lietuvos vadai, kurie prie Kauno nepajėgė sutvarkyti 
savo kariuomenę, galėjo padaryti tiek daug nukeriavimų rytuose ir pie- 
tuose, ir sulaikyti tokį atkaklų ordino smelkimąsi į Lietuvą. 

Toks Lietuvos žymiausių vadi pasyvus laikymasis, kokį atvaizdavo 
Vigandas, sukelia neabejotiną problemą, ar iš viso Algirdas su Kęstučiu bu- 
vo prie Kauno, kai kryžiuočiai atakavo pilį. Apie jų buvimą pas Kauną 
mini tik H. Wartberge, pasitenkindamas bendru, dažnai kronikose varto- 
jamu posakiu: „...ambobus ecian: regibus... apparentibus“ (81 p.), o jį 
pasekė Vigandas, kuris kunigaikščius (reges) vadina tiesiog vardais. Vi- 
sos kitos kronikos (kaip An. Thor., Detmar, Posiige, Aelt. Hochmeister- 
chronik) apie juos visai neužsimena. Tai lyg kalbėtų už tai, kad kuni- 
gaikščių prie Kauno tada nebuvo. Ir iš tikrųjų, apie Algirdą čia visai ne- 
tenka abejoti, nes tuo laiku jis buvo užimtas rusų žemių kariavimu: Kie- 
vas, Mėlynieji Vandenys, Podolė — štai Algirdo veikimo plotas apie 1362 
metus'“, Todėl visai suprantama, kad Algirdas negalėjo vienu metu būti 
dviejose vietose ir visai neužpelnytai susilaukė neveiklumo priekaištų. 


Apie Kęstučio to meto veiklą mes neturime žinių, todėl ir abejonę 
apie jo dalyvavimą prie Kauno sunkiau pagristi. Gal Kęstutis, kaip tai 
buvo nevieną kartą, talkino Algirdo žygiuose, o kryžiuočiai, sužinoję apie 
kunigaikščių išvykimą, pasinaudodami proga, užpuolė Kauną. Tiesiog 
sunku itikėti, kad tokiu kritingu momentu Kęstutis buvo neveiklus, ne- 
puolė nei apsupančių, nei tiltų, nei laivų"“" ir gaišino laiką tuščiomis, be- 
prasmiškomis kalbomis. Vigando paduotas pasikalbėjimas tarp Kęstučio ir 
magistro toks vaikiškas ir naivus, kad jo tikrumu negalima neabejoti: kuni- 
gaikštis, kaip žaidžiąs vaikas, ima girtis, kad magistras nepaimtų pilies, jei- 
gu jis (K.) būtų jos viduje! Ir tolimesnis kalbos turinys visai nėsuderintas 
su narsaus (kokiu neabejotinai buvo Kęstutis) vado charakteriu ir mo- 
mento rimtumu. Reikia manyti, kad Vigandas visai sąmoningai užrašė 
šitą pramanytą kalbą, kad sukompromituotų Kęstutį. Lygiai tokia pat 
kompromitacija yra pavaizdavime verkiančių vyriausių Lietuvos kunigaikš- 
čių dėl įgulos likimo. Iš viso mums rodos, kad Vigandas norėjo Kauno pi- 
lies išgriovimu ir kryžiuočių pergale iškelti ordino garbę. O kad ta gar- 
bė būtų didesnė, tai reikia čia pat pristatyti vyriausius Lietuvos vadus ir 
parodyti, kad jie visiškai nedriso pulti (toks buvo galingas ordinas !). 


** Tokių atsitikimų, kad perbėgtų iš vienos pusės kiton, kronikose yra pažy- 
mėta daugiau. Žinom, pav., kad perbėges Survila buvo net vertėju ir vadovu (Wig. 
550). Nevieną kartą iš kryžiuočių pusės kariai perbėgo į Lietuvą ir pasidarė pa- 
gonimis, net vadovais (Wartb. 105, 111; Wig. 541, 570, 571), tačiau niekas dėl to 
ordiną nekaltino, kad jis nesuvaldė savo kariuomenės. 

* Poln. sobr. IV, 5 Nikono; Gustino 350; Bychovco (XVII, 496). Žiūr. An- 
tonovič, Monografii po istorii zapadnoi i jugozapadnoi Rosii, 126 psl.; Plg. Į. Jo- 
nynas, Liet. enc. I t. 286—7 psl. 

** Narbutt, 1. c. V 124—5 psl. mano, kad lietuviams visai buvę lengva paleisti 
Nemunu uždegta plaustą ir sudeginti kryžiuočių pastatyta tiltą. 2 

Suprantama, kad, neturėdami istorinių šaltinių, kuriais galėtume pa- 
remti savo teigimą, negalime visiškai paneigti ir užginčyti Kęstučio bu- 
vimą kovos metu prie Kauno. Tačiau, atsižvelgdami į vado psichologi- 
ją, į tėviškus žmogaus jausmus ir amžiną kovą, kuri virė tarp „Kęstučio ir 
ordino, negalime patikėti, kad Kęstutis būtų buvęs pasyvus tikros trage- 
dijos žiūrovas. juo labiau negalime patikėti Kęstučio neveiklumu, kai 
" prisimenam, kad pilies ėmimas užtruko visą mėnesį. Todėl visai neabejo- 
jame, kad, jeigu Kęstutis būtų žinojęs apie Kauno ir savo sūnaus Vaidoto 
tragišką padėjimą, tai jis būtų suradęs priemonių suteikti pagalbą narsiai 
įgulai. Mums rodos, kad jau pats neveiklumo faktas pasmerkia teigimą 
apie Kęstučio dalyvavimą, nes neveiklumo ypatybė yra nesuderinama su 
visu Kęstučio charakteriu, 

Kitais metais (1363) Nemuno saloje arti Nevėžio intako Kęstutis pa- 
statė naują pilį, kuri pavadinta Naujuoju Kaunu. Toji pilis, kaip galima 
spėti, buvo paskubomis pastatyta i: turėjo apsaugoti senos pilies atstaty- 
mo darbus nuo netikėtų kryžiuočių užpuolimų. Apie naujos pilies atsira- 
dimą išgirdę kryžiuočiai susirengė į žygį ir atvykę ją paėmė ir sunaikino!“ 
Bet toliau, kaip ir po Kauno paėmimo, i šalies gilumą jie nesibrovė. Grįž- 
dami užpuolė Peštvėnų (Pisten) pilį, kurios įgulai patarė pasiduoti. Šie 
paprašę duoti laiko pasitarti ir žadėję net krikštytis. Kai kryžiuočiai 
kiek pasitraukė, lietuviai nakčia išbėgiojo iš pilies. Atvykę atsakymo ir 
radę tuščią pilį, supykę ją sudegino. Paskui užpuolė Veliuonos pilį, kurią 
apsupę išlaikė 10 dienų. Kai prasiiaužė į priemiestį ir padegė pilį, įgulos 
vadas Goštautas (Gastot) pasidavė ir prašė dovanoti gyvybę. Vedant be- 
laisvius, tarp kryžiuočių ir belaisvių kilo kažkoks kivirčas, ir Goštautas su 
visais pilies gynėjais buvo užmuštas!'“", 

Abiejų ordinų kariuomenė terioja Lietuvą (1364). Atvykus į Prūsus 
su dideliu palydėvų būriu pfalcgrafui Ruprechtui II (Rupertus), tuojau 
buvo suruoštas žygis į Lietuvą, kuriame su ordino vadais dalyvavo ir Sam- 
bijos vyskupas Baltrus. Livonijos magistrui buvo liepta atvykti tarp Ne- 
vėžio ir Neries upių. Spėjama, kad kryžiuočiai Lietuvon įsiveržė netoli 
Jurbarko ir patraukė tiesiog ant Ariogalos, kurios apylinkes teriojo 4 
dienas. Penktą dieną pasiekė Pernaravą. Paskui teriodami traukė per 
Labūnavą į Žeimius. Žeimių gaisras nurodė Livonijos kariuomenei kelią 
ir tuojau abi kariuomenės susitiko. Vadai susitarė veikti atskirai. Prie 
livoniečių prisidėjo dalis iš Prūsų atvykusių svečių. Magistras su saviš- 
kiais pasuko kiek į pietus, arčiau Neries į Svilėnų ir Šatijos (Swilone, Se- 
ten) žemes"“. Čia kryžiuočiai sučiupo pagonių žynį (ar kunigą — guen- 
dam sanctum virum)““, kuris nurodęs lietuvių slėpynes. Žynys atvedė 
juos į Varluvos (Warlow) žemes*'“, kur buvo susirinkę pabėgusieji iš,tri- 
jų apylinkių gyventojai. Magistras patyręs, kad lietuviai slepiasi pelkėse 
ir klaikiuose miškuose, bevelijo grįžti. Bet dalis kryžiuočių užpuolė be- 


** Wartb. 84; Wig. 539—40; 545—7, 
* Wig. 545—7. 

" Wegeberichte 48, Scr. r. Pr. II 687 psl. 
** Wig. 542. 

** Wegeb. 70, 695 psl. 

ginklius gyventojus ir daugelį jų išžūdė. Po aštuonių plėšimo dienų kry- 
žiuočiai, prisilaikydami arčiau Neries ir Nemuno, grįžo namo!!s, 

Kuo pasibaigė Livonijos žygis, tikrai nežinia. Henr. Wartberge trum- 
pai tepamini, kad abiejų ordinų kariuomenės susitikusios ties Ukmerge 
(castrum Vilkenbethe; Vigandas susitikimą nurodė ties Žeimiais), kur te- 
riodami išbuvo 9 dienas. Kęstutis sunaikino jų maistą ir pašarą (Interea 
rex Keinstut expensas hominum et pabula eguorum nostrorum combussit 
et dissipavit''*). Iš paskutinių žodžių reikia suprasti, kad Kęstutis užpuolė 
Livonijos kariuomenę ir ją išvijo, o kryžiuočiai patys pasiskubino namo. 

Lietuviai ordinui atsilygino tų pačių metų rudenį ir kitų metų pava- 
sarį. Kęstučio įsiveržimą į Sambijos žemę Vigandas, kaip paprastai visus 
lietuvių laimėjimus, pamini vos keliais žodžiais: Kęstutis nuteriojo Sam- 
bijos vyskupo žemes Jurgenburgo apylinkėse, paskui nužygiavo į Probest- 
walde (Paterswalde, į pietus nuo Vėliau), kur krikščionims pridarė daug 
nuostolių ir su 30 belaisvių pasitraukė!". Šitas labai trumpai ir gana kuk- 
liai Vigando atvaizduotas Kęstučio žygis, be abejo, buvo vienas iš didesnių, 
nes Jurgenburgo ir Vėliau apylinkės nėra ordino pakraščio, bet gilumos 
žemės. 

1365 m. pavasarį lietuviai užpuolė Šalavų kraštą. Keturi(?) kunigaikš- 
čiai — Kęstutis, Algirdas, Patirgas ir Aleksandras (Karijoto sūnus) su 
4000 vyrų įsiveržė į ordino žemės ir visa naikino. Sugriovė 3 pilis: Ša- 
lavų, Splittern ir Kaustritten (apie Tilžę). Paskui viską grobdami ir 
naikindami pasiekė net Kuršių marių pakraščius, kur apiplėšė žvejus, ir 
linksmi grįžo į Ragainę, pakeliui s1čiupdami 14 komtūro arklių. Savo die- 
vams už pasisekusį žygį aukojo jaučio kraują ir vieną vokietį belaisvį. 
Schitz priskaito 4.000 nužudytų ir nelaisvėn paimtų kryžiuočių““.  Al- 
girdas teriodamas Šalavų žemes .paėmė 800 belaisvių. Tokiu būdu lietuviai 
grįžo su dideliu grobiu''". Tai buvo didelis lietuvių laimėjimas ir revan- 
šas už pernykštį kryžiuočių žygį į Lietuvą. 

Ordino su Butautu žygis į Viinių. 1365 m. vasarą, liepos 25 d., pas 
kryžiuočius su 15 raitelių perbėgo Kęstučio sūnus Butautas. Jį kryžiuo- 
čiai maloniai priėmė, palydėjo į Marienburgą, o iš ten į Karaliaučių, kur 
Butautas apsikrikštijo Henriko vardu. jo krikštas buvo gana iškilmingas, 
nes jame dalyvavo daug Anglijos ir Vokietijos svečių, Varmijos ir Sam- 
bijos vyskupai ir daugelis dvasininkų. Svečiai neofitą apdovanojo įvai- 
riomis dovanomis, o imperatorius Karolius IV vėliau suteikė jam kuni- 
gaikščio titulą“š. 

Butauto atvykimas pas kryžiuočius buvo priežastimi didelio žygio į 
Lietuvą. Su kryžiuočiais drauge ėjo ir Butautas. Buvo ruošiamasi į Vil- 


= Wig. 540—43, 

** Wartb. 84, ' 

" Wig. 548. 

2 Ser. £..Pr.. TI 550; 

*" Wartb. 85; Wig. 549: An. Thor. Detm. Pos. 83—4. 
= * Wartb. 85; Wig. 552—3; An. Thor. Detm. Pos. 84. Lietuviškai apie tai ra- 
šė P. Šležas, Ko bėgo Kęstučio sūnūs iš Lietuvos? Židinys, 1932 m. 12 nr, 449— 
457 psl. Citatų šaltinius nurodant neišvengta korektūros klaidų. 

nių, todėl buvo išleistas įsakymas pagaminti visokios žygiui reikalingos me- 
džiagos visam mėnesiui. Ordino kariuomenė su svečiais iškeliavo į žygį 
rugpiūčio 15 d. (Marijos dangun ėmimo šventė). Pirmiausia įsiveržė į 
Gaižuvos žemes (Vilkijos apyl.), paskui, pėrėję dideli mišką, atsidūrė 
paliai Labūnavą. Prie Nevėžio užpuolė kažkokio bajoro Ivano (Ivonis 
ar Jonas?) dvarą, kur netoliese buvusi per upę brasta. Bajorą pasiėmę ne- 
laisvėn, o kitus išžudę. Iš čia patraukė į Žeimius, Šventąją (upę) ir Uk- 
mergę. Paskui nuvyko prie Vilniaus“", bet jo pulti nedrįso, tik padegė kai 
kuriuos priemiesčio namus ir paneriais ėmė trauktis. Nakties metu iš kry- 
žiuočių stovyklos raiti pabėgo 4 Butauto tarnai. Tai kryčiuočiams įvarė 
daug nerimo, nes pabėgusieji galėjo pranešti jų planus. Todėl skubiai ėmė 
trauktis. Viena kariuomenės dalis besitraukdama sudegino Maišiogalos ir 
Kernavės pilis, kurias gyventojai, nujausdami pavojų, paliko tuščias. Visa 
"kariuomenė traukėsi į vakarus. Pakeliui dar užpuolė Kęstučiui priklau- 
sančią Sloassen sriti (tarp Neries ir Nemuno — Rumšiškių — Eigulių'**) 
ir linksmi grįžo namo!?!, Žygis truko 12 dienų'??, Netenka abejoti, kad or- 
dino nepavykęs žygis į Vilnių turėjo ryšy su Butautu tolimesnių tikslų, 
kurių mums šykštūs metraščiai neatskleidžia, palikdami vietos spėlioji- 
„mams ir susiprotėjimams'??, 

Kova ties Rudava (1370). 1366-—69 m. tarpe nepaliaujamos kovos tarp 
ordino ir Lietuvos buvo tęsiamos visu atkaklumu. Iš viso padaryta apie 
15 žygių, kurių du trečdaliu tenka ordinams. Tačiau nė vienas žygis ne- 
turėjo platesnio užsimojimo ir didesnių padarinių. Užtat pilnai užsitarnauja 
dėmesio 1370 m. lietuvių žygis į Prūsus, kurį jau praėjusių (1369) metų 
vasarą Kęstutis kryžiuočiams buvo pažadėjęs'““. Ir iš tikrųjų, Kęstutis 
„savo žodį išlaikė. Žiemą pasiekė Prūsus ir Livoniją gandas apie lietuvių 
kunigaikščių ruošimąsi į žygį. (,„Hatte man allewege mere, wie dy Littowin 
sich stark samelten“, Posilge 88). Magistras pavedė maršalui rinkti ordino 
kariuomenę. Vasario 2 d. maršalas įsibrovęs Lietuvon (vietos Vigandas 
nenurodė) ir teriojęs per visą naktį. Tuoj atsimetęs atgal, nes iš belaisvių 
gavęs tikrų žinių apie lietuvių ruošimąsi'“? (tik abejotina, ar pakraščių gy- 
ventojai galėjo ką tikra apie tai žinoti). 


"* Nesuprantama, kaip P. Šležas savo straipsnio (Ko bėgo...) I daly, kuri 
yra K. Stadnickio sekimas (tiesa, visam str. Stadnickis necituojamas), leido 
sau be patikrinimo sudaryti iš Stadnickio tokį sakinį: „„Nesutikdami pakeliui pa- 
sipriešinimo ir eidami per Seinus ligi Maišiogalos, jie nuteriojo krašta išilgai Du- 
"bysos, Nevėžio ir Šventosios ir greit atsidūrė prie Vilniaus pilies mūrų“. (Šležas, 
1 e. 452 psl. Plg. Stadnicki, Olg. i Kiejstut, 81 p.). Stadnickis prieš 63 metus ga- 
lėjo nesiorientuoti Lietuvos geografijoje ir leisti sau pasakyti, kad eidami per Sei- 
nus (kurių tada dar nebuvo) į Maišiogalą (kuri yra netoli Vilniaus — Kernavės) 
kryžiuočiai nuteriojo išilgai Dubysos, Nevėžio ir Šventosios esančias žemes, bet 
dabar tai kartoti yra klaida. 

* Scr. r. Pr. II 550, past. 754, 

** Wartb. 86; Wig. 550, 552—4, 
šių, t: Wartb. 86; An. Thor. 84, sako 13 naktų, o iš to Posilge padaro 13 savai- 

“ Plg. P. Šležas, 1. c. 453—7 psl, 

** Wig. 563, 

“ Wartb. 95—6; Wig. 564, 

Kęstutis ir Algirdas!“ su dideie lietuvių ir rusų. kariuomene (cum 
inhumanis exercitibus, Wig. 565) vasaric mėnesio pirmoje pusėje užpuolė 
Sambiją'“". Pro kur įsiveržė į Sambijos kraštą, metraščiai tiksliai nepa- 
sako. Iš Vigando posakio: „pertranseuntes stagnum in oppositum Sam- 
biensis terre“ galim pasidaryti išvadą, kad žygiavo nuo Nemuno (maždaug 
Tilžės apylinkių) per pelkynus tiesiog į Sambiją. Vasario m. 17 d. (kada 
mišiose giedama: Exurge, guare obdormis) lietuviai (viriliter) užėmė Ru- 
davos pili, kuri yra apie 18 klm. į žiemius nuo Karaliaučiaus'““.. Kai tik 
buvo gauta apie tai žinia, Karaliaučiuje kilo didžiausias sumaištis, nes 
priešas buvo taip arti, kad netrukus galėjo pasiekti ir patį Karaliaučių. Su- 
'mišimą padidino dar ta aplinkybė, kad priešas pasirodė netikėtai, 8 die- 
nom anksčiau, negu ordino šnipai buvo pranešę (Ir specht hatte nicht 
recht geflogen, das sie acht tage czu fru gwomem, Posilge 89). Anksti 
rytą magistras nužygiavo į Ouedenau (apie 4 klm. į žiemius nuo Karal.) 
ir nuo kalnelio pamatė degančią Rudavą. Maršalas su būreliu vyrų nu- 
vyko toliau pasižvalgyti ir netrukus grižo su vienu belaisviu, kuris papa- 
'sakojo, kad lietuviai pasiruošę kovon. Kryžiuočių kariuomenė, magistro 
vadovaujama, apie pietus (cirča meridiem, Wartb. 96) jau buvo prie Ru- 
davos. Tuojau įvyko kova, kurios persvara buvo kryžiuočių pusėje. Ko- 
vos eigos ir smulkmenų kronikos nenurodo. Tai vėlybesniems rašytojams 
davė progos parodyti savo fantazijos lakumą ir trūkstamąsias vietas už- 
pildyti. Po suminėjimo nuostolių Vigandas be tinkamo sąryšio pasakoja 
apie kovos pabaigą. Talia videns (nesuprantama, ką pareiškia žodis talia) 
Kęstutis ėmęs bėgti ir neatsigrįžęs ligi namų (Nec convertit se Kynstud, 
donec veniret in terram suam), o Algirdas pasitraukęs į mišką ir ten apsi- 
kirtęs medžiais. Bet kryžiuočiai jį užpuolė ir buvo priverstas bėgti. Ji 
vijosi maršalas, kuriam tuo tarpu kažkoks lietuvis pataikęs vilyčia į veidą. 


"“ Apie Kęstučio ir Algirdo dalyvavimą Wartberge nemini; An. Thor. pasi- 
tenkina bendru posakiu reges, o Wig. ir Posilge aiškiai pasako kunigaikščių vardus. 
Scr. r. Pr. II 565—8; III 89—91. Dusburgo kronikos tęsėjas Bitschin mini, kad 
drauge su jais buvęs Jogaila 22 metų ir Vytautas 20 metų — Scr. r. Pr. III 480. 
Kituose šaltiniuose apie juos nieko neužsimenama, todėl sunku šios žinios| teisin- 
guma patikrinti. 

** Dlugošas pirmutinis paminėjo apie totorių dalyvavimą lietuvių kariuome- 
nėje Hist. Pol. III, 327. Tai paskui kartojo vėlybesni rašytojai, nors vokiečių kro- 
nikos apie tai nieko nesako. Atrodo, kad totorius paminėti Dlugošui davęs pagrin- 
do Vigando posakis cum inhumanis exercitibus. 

“* Iš tolimesnio Vigando pasakojimo (568 p.) apie Kęstučio užpuolimą Ortels- 
bergo pilies, Dlugošas sudarė keistoką kombinaciją. Jis sako, kad Kęstutis atvykęs 
iš Sambijos, sunaikinęs Ortelsbergą ir vėl grįžęs prie Rudavos (Hist. Pol. III 
327). Ji pasekdami kiti (pav. Voigt, 1. c. 214, paskui jį Narbutt, 1. c. 182 ir vėliau 
K. Stadnicki, 1. c. 72) pasidarė išvadas, kad Algirdas Sambiją užpuolęs iš Žemaičių, 
o Kestutis nuo Gardino. Abi kariuomenės turėjusios susieiti ties Karaliaučium. 
Tokiai kombinacijai sudaryti gal davė progos analoginė Vytauto ir Jogailos kariuo- 
menės koncentracija ties Čerčikškų, kai juodu ruošėsi Žalgirio mūšiui. Tačiau ne- 
galima užsimiršti, kad Vytautas su Jogaila koncentravosi savoj Žemėj, tuo tarpu 
Kęstučiui su Algirdu būtų tekę susitikti priešų žemės gilumoje. Tokiam susitikimui 
visuomet gali atsirasti nenumatytų kliūčių ir todėl gali ištikti beprasmiškas pralai- 
ses kuo negalėjo rizikuoti seniai kovose užgrūdinti vadai — Kęstutis ir Al- 
girdas, 

Nuo to smūgio maršalas ir mirė (cadens pro temporali vita mercatur eter- 
nam). Daug lietuvių bebėgdami mirė nuo žaizdų, šalčio ir bado'“*. Posilge 
dar priduria, kad daug kas prigėrė Deimoj (Scr. III 90). Tokiu būdu iš- 
eina, kad tuo pačiu metu vieni sušelo, o kiti prigėrė. Kovos finalas, jeigu 
patikėtume Vigandu, labai menkas. Atrodo, kad Lietuvos kunigaikščiai 
kovos metu nesitraukė, tik kovai pasibaigus ėmė išsigandę bėgti. Trūks- 
tant tinkamų šaltinių, sunku susekti, kas nulėmė kovos persvarą: ar tai 
buvo priverstas lietuvių traukimasis, ar tik paprastas grįžimas namo. 

Mūšyje žuvusių aukų skaičius kronikose, kaip paprastai, paduodamas. 
nevienodas. Tačiau ordino nuostoliai yra gana dideli, nes iš jų pusės žuvo 
patys žymiausieji vadai: vyriausias maršalas Hennig v. Schindekopt, 
Brandenburgo komtūras Kuno v. Hattenstein ir jo pagalbininkas Heinrich 
v. Stockheim, Redeno komtūras ir daugelis kitų žymių ordino vyrų, kurių 
vardai nepažymėti. Iš ordino svečių taip pat krito trys žymesnieji vyrai**. 
Be minėtų žuvusių, dėl kurių sutinka visos kronikos, Wartberge ir paskui 
jį Aelt. Hochmeisterchronik suskaito 5500 lietuvių ir nedaugiau 300 kry- 
žiuočių!“:, o Vigandas priskaito 26 brolius ir 100 vyrų (566 psl. 935 pastaba 
sako turėję būti 150) iš ordino pusės ir apie 1000 iš lietuvių"**. Kaip matom, 
ir šį kartą neišvengta tendencijos žymiai padidinti lietuvių nuostolius. 
Aišku, kad nesutariančių metraščių apskaičiavimais nėra jokio pagrindo 
pasitikėti, nes niekas negalėjo suskaityti tų, kurie pelkėse ar Deimoj pri- 
gėrė, ar girioje sušalo. Lygiai nepatikima Schiitzo žinia, kad kovoje iš lie- 
tuvių pwsės dalyvavo 70.000, iš kryžiuočių 40.000 kariuomenės, nes, kaip 
teisingai T. Hirsch sako, XIV— XV šm. tokių didelių kariuomenių nebū- 
davo"?*, 

Rudavos mūšį, kaip liudija kronikos, Kęstutis su Algirdu pralaimėjo. 
Bet nereikia manyti, kad tas pralaimėjimas lietuviams buvo labai katastro- 
fiškas, nes tais pačiais metais Kęstutis užpuolė Ortelsbergo pilį'“*, padarė 
drauge su Liubartu didelį žygį Lerkijon'“ ir talkino Algirdo žygiui į Mas- 


= Wig. 565—8; Narbutt, Dz. n. lit. V t. plačiai aprašydamas Rudavos mūšį 
prideda kovos planą. 

0 Wartb. 96; Wig. 566; An. Thor. Detm. Pos. 89—91; Aclt. Hochm. 596. 

2 Scr. F- -BEATL 96; LLL 506. 

** Ta patį skaičių paduoda ir Dlugošas, 1. c. III 327.  Schiitz, atitaisydamas 
Vigando vertimo klaida. paduoda 5000 žuvusių lietuvių. K. Lohmeyerio, tiesa, ga- 
na paviršutinišku, apskaičiavimu, lietuvių nuostoliai ties Rudava buvo nemažesni, 
kaip 11.000. Žr. Die Littauerschlacht bei Rudau im Samland 1370, ihre gleich- 
zeitige und ihre spūtere Darstellung, 78 p. Straipsnis rinkiny Zur Altpreussische 
Geschichte, Gotha 1907. Detmar ir Bitschin (Scr. r. Pr. III 90, 480) į savo kroni- 
kas įdėjo dar šias eiles (versus): 

Annus M, tria C, conjunctis septuaginta, 
Exurge guare, prope Rudaw bella notare! 
Schindkok marscalcus tunc corruit intimoratus 
Cum famulis multis, duo C perieregue fratres. 
Certus Litvanis sed abest numerusgue Ruthenis, 
Sed gui fugerunt, gelu, fame perierunt. 

; (Gloria sit patri et pioli cum pneumate soli). 

** Ser. r. Pr. II 566, past. 931. 

* Wig. 568. 

= Dlug. 1. c. III 330—31. 

kvą. Tai vis tolimos distancijos, pareikalavusios laiko, jėgų ir kariuome- 
nės. To nebūtų padarę, jeigu ties Rudava būtų turėję didelius nuostolius. 
Kadangi kronikos neaprašė Rudavos kovos eigos, tai negalima numanyti, 
kaip kuriai pusei sekėsi. Tačiau, sprendžiaut iš to, kokius žymius vyrus 
(kaip vyriausias maršalas) ordinas paklojo kovos lauke, galima pasidaryti 
išvadą, kad toji pergalė (jeigu tai nebuvo paprastas lietuvių kariuomenės 
grįžimas namo) ordinui labai sunkiai teko. Neužmirština ir tai, kad į mūšį 
"stojo nelygios jėgos: lietuvių kariuomenė po didelio žygio buvo gerokai 
pavargusi. 

Pats faktas, kad kova ivyko labai toli nuo Lietuvos pasienio, pačiame 
ordino centre, visai arti antrosios (faktinosios) kryžiuočių sostinės — Ka- 
raliaučiaus, iškalbingai liudija apie lietuvių laimėjimą. Rudavos mūšis tik 
nulėmė didingojo lietuvių žygio pabaigą — jie turėjo pasitraukti atgal ne- 
pasiekę Karaliaučiaus, į kurį neabejojamai tas žygis buvo nukreiptas. 

1370 — 1382 metų žygiai. Nuo Rudavos mūšio ligi Kęstučio mirties 
tarp abiejų ordinų ir Lietuvos vis ėjo nepaliaujamos kovos. Per tą laiką 
atlikta apie 75 žygiai, iš kurių tik apie 20 tenka lietuviams. Visi jie turėjo 
vienodą tikslą — nuterioti priešo žemes. Todėl be jokios sistemos ir be 
platesnio užsimojimo buvo žygiuojama įvairiomis kryptimis. Nors masto 
ir distancijos atžvilgiu tie žygiai buvo gana įvairūs, tačiau savo padariniais 
maža kuo teišsiskyrė. Iš visos eilės panašių kiek daugiau išsiskiria pora 
(1376 ir 1377 m.) žygių. 

1376 m. vasarą (birž. 7) Kęstutis, Algirdas ir Skirgaila'“* įsiveržė į Prū- 
sus ir, priėję Norkitus (tarp Įsrutės ir Vėliau), padalino kariuomenę i tris 
dalis. Kęstutis per Taplaukį pasuko į Vėliau, Algirdas perėjo į Norki- 
tus ir teriojo Nadravų kraštą, o Skirgaila pasuko Įsrutėn. Visur užklupo 
iš netyčių ir nepasiruošusius gintis, todėl kryžiuočiams pridarė daug nuos- 
tolių. Skirgaila prie Įsrutės pasigrobė arklių, sudegino Tamoviškių pilies 
priemiestį ir, matomai, pabaigęs jam paskirtą uždavinį, nuvyko Valkuvos 
kaimo (į rytus nuo Įsrutės) link, kur iš nukirstų medžių pasidarė sutvir- 
tinimus ir pastatė per upę tiltą, kuriuo pasinaudojo grįždami Algirdas ir 
Kęstutis.  Besitraukiančius per kirtimus lietuvius tamoviškiečiai vijosi. 
Jiems pasisekė užmušti keturis lietuvius, atimti 16 arklių ir keletą belaisvių. 
Bet ištikusioje kovoje kryžiuočiai labai nukentėjo ir turėjo viską palikę iš- 
bėgioti ir slapstytis girioje. Mūšy krito Tamoviškių pilies viršininkas įr 
daug kryžiuočių. Taip pat daug jų žuvo per Kęstučio ir Algirdo užpuoli- 
mus ir padarytus gaisrus. Lietuviai su 900 belaisvių laimingai sugrįžo 
namo“. Tų pačių metų rugsėjo 27 d. Kęstutis, žygiuodamas į Lenkiją, 
užpuolė pietinę ordino žemių dalį ir, be jokio pasigailėjimo skersai ir išil- 
gai teriodamas Soldau apylinkes, sunaikino 39 kaimus. Griždamas tą patį 
pakartojo Neidenburgo apylinkėse ir parsigabeno 800 belaisvių, kurie, pa- 
sak Vigando, labiau geidė mirti, negu būti lietuvių nelaisvėje?“, 


*“* Wig. 577 vadina Swerdeyken. T. Hirsch (past. 1054*) aiškina, kad tai yra 
Švitrigaila, kurį H. Wartb. (103 p.) vadina Syrogayle. Tačiau man rodos, kad čia 
kalbama apie Skirgailą, kuris buvo vyresnis už savo brolį Švitrigailą, ir kuriam po 
tėvo mirties Jogaila pavedė gana svarbias diplomatines misijas. 

“* Wig. 577—8; An. Thor. Detm. Pos. 100. 

** Wartb. 111—112; Wig. 580—81; An. Thor. Detm. Pos. 94; Aelt. Hm. 598. 

1377 m. vasario 2 d. ordino maršalo vadovaujama 12.000 žmonių ka- 
riuomenė, pasidalinusi į tris grupes, pro Merkinę ir Darsūniškį įsiveržė 
į Lietuvą ir patraukė Trakų ir Vilniaus link. Šitą žygį aprašydamas, Vi- 
gandas nepasigailėjo pridėti fantazijos. Bet, kadangi ji turi ryšio su tik- 
rove, tai verta ir su ja susipažinti. Atvykęs prie Trakų, maršalas, esą, kal- 
bėjosi su Kęstučiu. Atsisveikindamas Kęstutis padavęs maršalui ranką. 
Prie jo grūdosi ir daugiau ordino vyresniųjų. Bet Kęstutis atkirtęs, kad 
tik maršalui duodąs ranką ir dar pareiškęs norą matytis su Godfriedu v. 
Hohenstein (Brandenburgo komtūru). Hohensteinas buvo atkviestas pas 
Kęstutį ir su juo Trakuose linksmai praleidęs laiką. Tik nakčia sugrįžęs 
pas savuosius, kurie buvo pasitraukę už Vokios upelio. Anksti rytą kry- 
žiuočiai užpuolė Vilnių. Lietuviai tai palaikė labai negarbingu darbu 
(visumgue fvit paganis inhoneste actum). Apsupę Vilnių, kryžiuočiai pra- 
dėjo deginti. Tada Algirdas pasikvietęs vadus, iškėlęs jiems vaišes ir pa- 
daręs su jais taiką, prašydamas ramiai apleisti šalį. Nežiūrint iš ordino 
pusės ductų pažadų, taika truko tik per naktį (paxgue stetit per noctem) — 
rytą kryžiuočiai vėl plėšė ir degino. Paskui greitai susimetė grįžti. Ta- 
čiau grižimas jiems buvo labai sunkus, nes Vytautas sunaikino visus jų 
pakeliui paliktus maisto sandėlius. Žmones ir gyvulius kamavo badas, o iš 
užpakalio iki Įsrutės juos persekiojo Vytautas““. Kryžiuočiai Lietuvoj iš- 
buvo 11 dienų. Kodėl nei vieni, nei kiti nestojo kovon, iš Vigando apra- 
šymo sunku susekti. Ir vargu ar verta į tai gilintis, nes neįmanoma surasti 
ribą, kur baigiasi šito aprašymo fantazija ir prasideda tikrovė. 

1377 m. (apie geg. 24 d.) mirė Didysis Lietuvos kunigaikštis Algirdas, 
pavesdamas vyriausią valdžią savo sūnui Jogailai, kuri buvo numatęs savo 
įpėdmiu. Buvo tikėtasi, kad mirdamas Kęstutis paliks savo ipėdiniu Vy- 
tautą, ir tokiu būdu bus tęsiama per ilgus metus patyrimu išbandyta ir 
laimėjimais vainikuota toji pati vaistybės santvarka, iš kurios ėjo ekspan- 
syvinė jėga i rytus ir pietus ir kieta atspara prieš agresingus ordinų puo- 
limus. Tačiau Algirdo ir Kęstučio viltims nebuvo lemta išsipildyti: ne- 
*rukus pradėjo atsirasti tarp jauno ir seno valdovo nesutarimų, kurie iš- 
augo i didelį tragiškai pasibaigusi konfliktą. 

Tuo konfliktu pasinaudojo Vokiečių ordinas ir savo tiesioginiu įsi- 
kišimu diplomatinėmis priemonėmis laimėjo daugiau, negu atviroje kovoje. 
30 metu su Kęstučiu kovojęs ordino magistras Winrichas von Knyprode 
įsitikino, kad ligšioliniais kovos metodais Žemaičių neužgrobs ir todėl 
drįso sulaužyti griežtą ordino regulą, kuri draudė įeiti į santykius su pa- 
gonimis!'*", Iš karto jis padarė sutartį su Jogaila ir Kęstučiu drauge (1379), 
o paskui su vienu Jogaila jam pavyko sudaryti slaptą (1380. V. 31) sutartį, 
kuri ordinui paliko laisvas rankas Kęstučio žemėse ir drauge laidavo vi- 
sišką ramybę iš Jogailos pusės. Tokiu būdu Jogaila pastūmėjo savo dėdę 
į pražūtį ir nerūpestingai aukojo Žemaičius kryžiuočių plėšimams ir gais- 
rams. Kestutis dar bandė ardyti Jogailos ir ordino bičiulystę, tačiau visa 
tai pasibaigė jam nelaimingai: senas Kęstutis klastingai buvo suviliotas, 


2 Wartb. 112; Wig. 586—7, 589—-90; An. Thor. Detm. Pos. 104—5. 
Dr. K. Heinl, Fūrst Witold :7d Litauen, Berlin, 1925, 7 psl. 

pateko į Jogailos rankas, buvo uždarytas į kalėjimą ir ten nužudytas'*! 
(1382). , 
; Tais pačiais 1382 metais, gana simbolišku sutapimu, iš istorijos arenos 
(VI. 24) pasitraukė ir ordino magistras Winrichas von Knyprode, kuris 
per trisdešimt vienus su puse metų valdė ordiną ir iš kurio valios bei ini- 
ciatyvos išėjo prieš Lietuvą daug žygių, nešusių ugnį ir mirtį ir trukdžiu- 
sių lietuviams bent kiek susikaupti ir susirūpinti išvidine valstybės orga- 
nizacija bei kultūros plėtote. Paskui jį netrukus nužengė į kapus (28. IX) 
ir vyriausias ordino maršalas Kuno von Hattenstein, kuris padėjo Jogai- 
lai daryti paskutinius žygius prieš Kęstuti. Taigi, vienu laiku iš Lietuvos 
ir ordino pasitraukė seni veikėjai, palikdami savo valdžią naujiems žmo- 
nėms. 


Štai čia pavaizdavome vieną kitą svarbesnį žygį. Tačiau tuo dar neiš- 
sėmėme visus tuos baisius žygius, kurių buvo tiek daug ir tiek žiaurių. Pa- 
sekdami per kronikas visą eilę kovų, mes gavom progos įsitikinti, kad tie 
ordino žygiai, kuriuos kronikos ir vėlesnė istorinė literatūra gaubia per- 
galės aureole, nėra nė kiek didesni už tuos lietuvių žygius, kurie kronikose 
paminėti vos keliais kukliais žodžiais. Užtenka tik praskleisti žemėlapį, 
pasekti Kęstučio ir kartais Algirdo vadovaujamos kariuomenės pėdomis, 
ir tuoj pamatysime, kad šitų žygių ekspansija ir pasiekiamieji plotai toli 
praneša ordino žygius. Tik pasekime 1345, 1347, 1352, 1364—5, 1376 metų 
žygius. Lietuviai taip pat mokėdavo plačiai nuterioti, stiprias pilis pa- 
imti ir daug skaudžių smūgių suduoti. 

O vis tik Lietuvai nuo ordino teko žymiai daugiau kentėti. Tik tos 
kančios priklausė ne nuo žygių didumo, bet dažnumo. Gutta cavat lapi- 
Žem non vi, sed saepe cadendo — lašas prakala akmenį ne jėga, bet dažnu 
kritimu. Lietuviams, kaip jau aukščiau matėme, į ordino žemes tekdavo vi- 
suomet žygiuoti su didesne rizika ir didele kariuomene, tuo tarpu kry- 
žiuočiams pasisekdavo įsiveržti daug mažesniais būriais. Ypač jiems tai 
būdavo lengviau, kai per savo šnipus sužinodavo, kad lietuvių kariuomenė 
yra kur nors iškeliavusi kariauti su rusais, totoriais ar lenkais. Todėl or- 
dinų reizai buvo gana dažni ir labai skaudūs. Tuos reizus dar labiau pa- 
skaudindavo atkaklus kryžiuočių noras ne tiek pasiplėšti, kiek nuterioti, 
nes tik tokiu būdu jie numatė galėsią užgrobti Žemaičius ir kitus Lietuvos 
kraštus, ir apsodinti juos vokiečiais. Kryžiuočiai norėjo Žemaičius nu- 
šluoti nuo žemės veido, o pastarieji ryžosi kovoti žūtbūtinę kovą. 

Nepaliaujami iš ordino pusės puldinėjimai Lietuvai atnešė be galo 
daug žalos, nes kryžiuočiai naikino ne tik žmonių bei gyvulių gyvybę, bet 
degino trobesius, visokius ūkio padargus, naikino apsėtus laukus arba ga- 
tavai suimtą derlių. Tokiu barbarišku visko naikinimu jie sutrukdė ūkio 
plėtojimąsi, ardė visą ekonominį gyvenimą ir tuo išmušė pagrindą augti 
bet kokiai kultūrai. Dėl nuolatinių vastacinių karų Gedimino pradėtas Lie- 
tuvos kultūrinimo darbas turėjo sustoti, o sustojęs ir visiškai išnykti. 


T Smulkiau apie paskutinius Kestučio gyvenimo metus po Algirdo mirties jau 
esu rašęs, todėl čia nekartoju. Žiūr. Antanas Kučinskas, Kęstučio mirtis, Athenaeum, 
1932 m. 1 nr. 42—60 psl. 

Žiaurūs ir nuolatiniai ordino karai trukdė Lietuvai ir politiniu at- 
žvilgiu. Be paliovos priversta dalyvauti karuose, ji neturėjo progos orga- 
nizuoti savo vidaus gyven'mą, suaugti į organingą vienetą, iš kurio gimtų 
kūrybinės jėgos. Per tai jai buvo sunku įeiti ir į krikščioniškų tautų šei- 
mą, nes tie, kurie pasišovė nešti Lietuvai krikščionybę, vieton kryžiaus 
nešė kardą, o vieton švęstojo vandens — ugnį. 

Taigi, praėjo 37 naikinimo, teriojimo, deginimo, plėšimo ir žudymo 
metai — visa tai Žemaičiams ir Lietuvai nešė kryžiuočiai. Per tą laiką 
padaryta daug žygių, bet nė vienas iš jų nebuvo lemiamas. Nors ordinas 
kaip įmanydamas stengėsi užvaldyti Žemaičius, nors kvietėsi iš visos Eu- 
ropos riterius i talką, bet visos tos jėgos sutirpo už Nemuno, ties kuriuo 
pasirodė didinga Kęstučio figūra i: privertė kryžiuočius visiems amžiams 
Šia sustoti. 


Krikščioniškosios Vakarų Europos santykiai su 
pagoniškąja Lietuva.! 
| Dr. Zenonas lvinskis 
Magnificencija, Kolegos, Gerbiamosios ir Gerbiamieji ! 


1009 (tūkstantis devintieji) metai yra seniausioji data apie lie- 
tuvius, užtinkama Ouedlinburgo annaluose. Vadinasi tūkstantis 
metų nuo Kristaus gimimo be jokio pėdsako apie lietuvių tautą rašytose 
versmėse. Tuo tarpu, kai anglai, prancūzai, ispanai, vokiečiai savo isto- 
rijos šaknis leidžia į pirmuosius amžius po Kristaus, Pabaltijio tautoms 
beveik ištisa dešimtis šimtmečių vidurinių amžių istorijos yra tuščias lapas, 
didelė spraga, jei neskaitytum vienos kitos menkutės žinelės apie aisčius 
bei prūsus kok o užklydusio ispanų žydo lbrahim-ibn-Jakub, kokio anglų 
keliautojo Wulfstano, kokio vokiečių kronikininko Adomo Bremeniečio. 

Didysis tautų kilnojimasis išdalė Europą arijų tautoms pagal savo- 
tišką geografinę padėtį ir aplinkumą. Germanai ir romanai susispietė 
maždaug Romos imperijos kultūros plote, per ilgus šimtmečius mažai te- 
išeidami iš jo ribų. Slavai įsigyveno romėnų civilizacijos visai nepaliestuo- 
se kraštuose. Lietuviai su savo giminaičiais taip pat pasirinko sau balų- 
pelkių, ežerų ir miškų visai izuoliuotas žemes, gana toli nuo senųjų kultū, 
ros centrų, kur tarp senovės tautų kūrybos ir naujų bandymų negalėjo 
būti jokio tiesioginio kontinuiteto. 

Iki pat 11-tojo šimtmečio pabaigos Elbė buvo Vakarų Europai tikra 
sk'riamoji siena. Dešineje upės puseje prasidėjo barbarų pagonių pasau- 
lis. Šituose lygumų plotuose, sudarančiuose šiandien pačią svarbiausiąją 
Vokietijos dalį, baigėsi viduramžių kultūra. Pabaltijys tada, žinoma, buvo 
+>ksai tolimas pakraštys, kad tikrojo viduramžio spinduliai nebegalėjo jo 
pasiekti. Ir kada Vakarų Europa gyveno pačio tipiškiausiojo viduramžio 
Taikus, kada iškilo romanų ir gotikos stilių kūriniai, kada klestėjo riteriš- 
koji kultūra, Vislos, Nemuno ir Dauguvos baseinų kraštus dengia vis dar 
migla. ia nyko viduramžio pasaulio vaizdas. Nei gotikas, nei trūbadū- 
ras — minezingeris, nei tipiška viduramžio riterio pilis iki 15-tojo šimt- 
mečio Nemuno neperžengė. 

Neįtraukti į tos kultūros ratą, visai nuošaliai nuo  Krikščioniškosios 
Europos, šimtmečius gyvena lietuviai savitą gyvenimą, apie kurį tik ar- 
„cheologas su kastuvu rankoje gali šį tą iš nežinios ištraukti. 

Tat koks galėtų būti bendravimas tarp Vakarų Europos ir Lietuvos, 


! Įženziamoji paskaita, skaityta 1933 metų rugsėjo mėn. 21 d. Vytauto D. Universiteto 
Teologijos — Filosofijos fakultete. 

emigrantų iš Lietuvos į Prūsų žemes. Prekybos, kaip aukštesnės san- 
tykiavimo formos, reikšmė būtų gana didelė, jei ji 13-me ir 14-me šimt- 
metyje, ordino karų įtakoje, nebūtų labai sumenkėjųsi. Taip pat nustojo 
savo reikšmės didžiulis vandens prekybos kelias Dauguvos — Dniepro 
upėmis į Juodąsias jūras, nes Dniepro žiotis užgulė pirma pečeniegai, o 
paskui totoriai. Todėl nei kolonizacija, nei prekyba nėra mums čia ypa- 
tingo reikalo domėtis. | 

Pradėti Lietuvos istoriją, reiškia pirmiausia turėti reikalo su tikrojo 
viduramžio tipiškais kūriniais—ordinu ir kryžiaus karais. Keistai skamba, 
jei pasakysime, kad pagoniškosios Lietuvos istorijos pačių svarbiausiųjų 
veiksnių tėvynės reikia ieškoti toli už pačios Lietuvos ribų, pietų Europo- 
je ir Palestinoje. Ten yra lopšys tų jėgų, kurios per du šimtu metų be 
paliovos veikė Lietuvą, pasukdamos jos likimą visai kita kryptimi. Ir pa- 
goniškoji Lietuva susitiko su Vakarais tiek, kiek riterių ordinas įstengė 
pats savo įėgomis ar į kryžiaus karus atvykstančių svečių pagalba traukti 
į Lietuvą. 

Tiesa, pirmuosiuose Lietuvos istorijos šimtmečiuose negalima užmiršti 
kito gana gyvai pasireiškusio elemento, Lietuvos Rytų, lietuvių skverbi- 
mosiį rusų žemes. Bet jo reikšmė ir įtaka visai kitokia. Cia patys pagonys: 
iki 15-tojo šimtmečio pabaigos buvo aktyvūs, slinkdami vis gilyn į Rusiją. 
Lietuvos Rytai turėjo padėti atremti iš Vakarų einantį agresyvumą. 
Visiškai įsitraukti į Rytų kultūros sferą lietuviai negalėjo. Jų egzistencijos: 
ir gyvybės reikalas nuolat vertė susidurti su Vakarais, su ordinu, kurio 
: pretenzijoms į Lietuvą pagonys galėjo užkirsti kelią priimdami Vakarų — 
ne Rytų—krikščionybę. Čia pasireiškia Lietuvos santykiavimas su Vaka- 
nais aukščiausiame laipsnyje. 
| Riterių ordinas čia bus todėl pats svarbiausias veiksnys, apie kurį 
: grupuojasi. visos kitos santykių formos. Laiko bėgyje į jį pačių vokiečių 

ir ordino žemių kaimynų buvo labai nevienodai žiūrima. Kai Apšvietos: 

laikotarpyje Kotzebue ir Baczko kėlė riterio dorinį susmukimą, romanti- 
kas Voigtas pažymėjo jo žiaurumą, vokiečių potitinio stiprėjimo laikotar- 
pyje, 19-tojo šimtmečio pusėje, liberalas Treitschkė žavėjosi ordinu, tuo 
savotišku viduramžio kultūros atstovu, kaip Vokietijos Rytų sargu. Sian- 
dien vokiečių istorikai rodo tuo kryžuočiu, kaip Rytų germanizatoriu ir 
kolonizatoriu, vis daugiau susidomėjimo, iškeldami.jo nepaprastą. organi- 
zaciją ir didelę politinę reikšmę. O lenkams „krzyžacy“ yra įkūnytas ag- 
resyvaus germanizmo ir brutalios jegos simbolis, minimas jau. 15-tojo šimt- 
mečio Dlugošo istorijoje. ' Lietuviui kryžiuotis sukelia taip: pat tamsias. 
aliuzijas, susidariusias vadovėlių nukaltų bei beletristikos sudarytų sąvo- 
kų įtakoj. Ir todėl Basanavičiui ordinas buvo tik smaugikas ir žudikas. 

Šitų pažiūrų akivaizdoje iš tikrųjų atsistoja klausimas, kurį statėsi. 
tie patys prūsų istorikai Kotzebue, Voigtas: kokia gi teise galėjo ateiti 
visai sv etim i žmonės, išžudyti tūkstančius prūsų gyventojų, likusiuosius. 
padaryti vergais baudžiauninkais, jų žemes nusavinti? Kuo remdamiesi ga- 
lėjo tie patys riteriai—vienuoliai beveik per du šimtu metų deginti, terioti, 
naikinti lietuvių kraštą? Šių dienų sąvokomis mąstant, be abejo, tai skam- 
ba paradoksališkai, ir atsakymas gali būti pagrįstas tik paties viduramžio 
santykiais. 

Riterių ordinų pradžia yra Ispanija, kur 11-me šimtmetyje kovai 
su maurais susikūrė trys vyrų draugijos. Nauja ordinų tėvynė buvo 
12-tojo šimtmečio Palęstina, kur minių minios prancūzų ir italų traukė į 
kryžiaus karus atimti Šventųjų vietų iš mahometonų arabų. Savo tautie- 
čiams globoti, susirgusiems prižiūrėti, susikūrė ten prancūzų templininkų. 
ir italų joanitų brolijos. Trečiojo kryžiaus žygio metų, kurį darė 1189 m. 
vokiečiai Fridriko Barbarossos vadavaujami, buvo įsteigta vokiečių ligo- 
nims slaugyti palapinė, prancūzų ir italų ligonbučių—kospitalių pavyzdžiu. 
Naujoji draugija, kaip pati jauniausioji organizacija, padarė abiejų pirmų- 
jų brolijų įstatų sintezę. Italų joanitų pavyzdžiu pačioje pradžioje buvo 
prižiūrimi tik ligonys. 1198 metais ordinas gavo visai kitą kryptį. Į tem- 
plininkų įstatų regulą įrašyti du nauji dalykai: ginklo nešiojimo teisė 
ir karas su netikėliais — mahometonais. Tokiu būdu prancūzų ir italų 
riterių ordinų įstatus suliejus į vieną, karas su netikėliais — arabais buvo 
pats svarbiausias naujos įstaigos uždavinys. Pačiu ordino magistru imta 
rinkti jau nebe dvasiškis, bet vienuolis — pasaulietis. Nuo čia prasideda 
tikroji to ordino istorija! 

iūrint šių dienų akimis, vokiečių ordinas savo įėgas sunaudojo daug 
„praktiškiau negu pirmieji du. Joanitai ilgai grūmėsi su mahometonais Ro- 
dos saloje, pagaliau buvo šimtmečiams apriboti mažutės Maltos salelės 
teritorija. Templininkai, prisiėmę daug turtų, be ypatingo darbo ilsėjosi 
savo tevynėje versdamiesi prekyba. Taip pat neaiškus buvo pradžioje ir 
vokiečių ordino likimas. Po nevykusios akcijos Vengrijoje turėjo jis 1230 
metais progos įkelti koją Kulmijon ir čia pradėti prūsų krikštijimo ir nu 
kariavimo darbą. Europos Rytuose ordiną jau vyliojo naujos prespektyvos. 
1291 m. perkėlė jis savo sostinę iš Palestinos — Akonos į Veneciją. Tuo 
pačiu laiku, kai įoanitai beviltiškai grūmėsi su mahometonais Rodos 
saloj, kai templininkų ordinas, prancūzų karaliui Pilypui IV-jam riekalau- 
jant, buvo likviduotas ir jo magistras Jokūbas Molay su 150 ordino ri- 

terių supleškėjo ant laužo, kryžiuočiai, turėdami savo valdžioje jau visą 
senprūsių gyvenamą plotą, užgrobė naujas žemes: Dancigą ir Pamarį ir 
iš Venec'jos savo sostinę perkėlė į Marienburgą prie Vislos, kur pago- 
nių teritorijoj susidarė jiems naujos galimybės. 

Dabar kyla klausimas, ar karas su arabais Šventajai Žemei išvaduoti 
— tas pirmasis ordinotikslas — ir karas su prūsais - lietuviais - latviais 
jiems į tikėjimą atversti galėjo būti tas pats? Ar esama esminio skirtu- 
m o tarp karo Palestinai išlaisvinti ir karo pagonius pakrikštyti, t. y., ar 
gali būti suprantamas tams religinio įkarščio laikotarpyje prievartos 
vartojimas krikštui. 

Iš paties krikščionybės mokslo išplaukia jo platinimas netikinčiųjų 
tarpe. Pirmieji viduramžio šimtmečiai yra tylių ir taikių misijų aunžiai. 
Lygiai kaip pirmųjų krikščionių tikėjimo platinimas, ėjo tada misijų dar- 
bas Vakarų Europos tautose. Sv. Bonifacas — Winfrydas ir visa virtinė 
kitų airių ir škotų vienuolių buvo užplūdę Vidurio Europą platindami 
- Evangeliją. Be prievartos, priespaudos ir be ginklo atvertė jie į tikėjimą, 
2ausias germanų tautas. 

Iki 12-tojo šimtmečio pradžios prievartos pagonims krikštyti 
dar niekur nematyti, išskyrus Karoliaus Didžiojo saksų karus, kurie buvo 
daugiau politiškai pagrįsti (Karoliui visų pirmą rūpėjo užimti s a k- 
sų teritoriją). 13-tojo šimtmečio religinio uolumo laikais, įgaunančio vis 
konkretesnes formas, kada prasidėjo Palestinoje kryžiaus karai su 
mahometonais, atsirado pavojus, kad, ginklu bevaduojant Sventąją Žemę, 
bus nuslysta nuo pirmojo tikslo, išeita iš pirmųjų vėžių ir, užmiršus airių 
ir škotų misijų būdą, Evangelija bus skelbiama fizinės jėgos pagalba. 
Toji baimė pasitvirtino antrojo žygio į Palestiną metu. Šis kryžiaus karas 
tapo prototipu prievarta vedamų misijų idėjai. Jis davė jai turinį 
ir išplėtojo į visai konkrečią formą. 

Fatališki buvo žodžiai, kuriuos pasakė vienas į Magdeburgo vysku- 
piją emigravęs flamandų dvasininkas dar 11-tojo šimtmečio pabaigoje, 
ragindamas į kryžiaus karą su slavais. „Tie pagonys yra patys blogieji 
žmonės, tačiau jų žem ė pati geriausioji“ (gentiles isti pessimi sunt, sed 
terra eorum optima). 

Kas pirmojo kryžiaus karo mstu į Palestiną buvo kilę tik vieno 
žmogaus galvoje, po pusės šimtmečio tapo tikrove. Pirmą kartą tai atsi- 
tiko 1147 metais. Kada vokiečių imperatorius Konradas III. ir prancūzų 
karalius Liudvikas VIl-sis ruošėsi į »ventąją Žemę, saksams atrodė nesą 
reikalo keliauti į tolimus nežinomus kraštus, turint čia pat pašonėje 
pagonis vendus. Su savo kaimynų kariauti buvo daug aiškesnis tikslas. 

itam žygiui nebuvo priešingas ir Šv. Bernardas, tikrasis antrojo kryžiaus 
karo autorius. Jis parašė tuos pagarsėjusius žodžius, kurie įprasmino 
viduramžio riteriui karą su netikėliais: „Pagonio mirtyje krikščionis randa 
sau garbę, nes joje yra garbinamas Kristus“ (In morte pagani christianus 
gloriatur, guia Christus glorificatur). 
į Didžiulė kryžiaus karo dalyvių kariuomenė įsiveržė į vendų kraštą, 
ir, pasak Schnūrerio, nieko gero nepasiekė, nebent tai, kad pagonių ven- 
dų neapykanta vėl iš naujo užliepsnojo. Užimti kaimynų vendų teritoriją 
saksams atrode daug apčiuopiamesnis tikslas (už jį buvo teikiamos tos 

pačios bažnytinės malonės), kaip vargingas žygis į Palestiną. Vendų karų 
rezultatą reikia laikyti Albrechto Askaniečio įsitvirtinimą dešinėje Elbės 
pusėje ir ten prasidėjusią vokiečių emigrantų —tlamandų kolonizaciją. 

ia pastebimas naujas elementas, visai nežinomas pirmųjų amžių 
ir airių - škotų. misijose, kuris kaip šešėlis lydėjo 12-tojo, 13-tojo ir 14- | 
tojo šimtmečių prievartos misijas. Kii suteikė pagoniui krikštą, kas at- 
nešė naują tikėjimą į jo kraštą, tas manėsi turėsiąs ant jo dar ir kitų 
teisių Romos kurijos ir viso pasaulio akivaizdoje. Krikšto nešėjas tapo 
ponu, valdytoju, jo neofitas tarnu, pavaldiniu. 

Nesunku buvo, be abejojimo, ir ant grynai politinio pobūdžio karų 
su pagonimis uždėti kryžiaus karų ar misijų „iškabą“. Ir faktinai jau pats 
pirmasis karas su pagonimis, t.y. su vendais, buvo ne kas kita, kaip 
saksų užgrobimo ir ekspansijos tendencija. Sitame susijungime tų dviejų 
(pakrikštijimo ir užkariavimo) elementų, kuriuos 13-me - 14-me 
šimtmetyje dažnai sunku vieną nuo kito atskirti, glūdi pagrįsti pagoniško- 
sios Lietuvos santykiai su vokiečių ordinu. Čia yra toji disharmonija tarp 
popiežių atstovaujamos misijų teorijos ir jos praktikos ordino santykiuose 
su pagonimis prūsais, latviais ir lietuviais, taip apčiuopamai palietusios jų 
visų likimą. 

Imantis šitą disonansą aiškiau nurodyti, reikia dar išsiaiškinti klausi- 
mą, kodėl galėjo būti pateisintos kardu vedamos misijos viduramžio krikš- 
čionių akyse? Kaip buvo žiūrima į netikinčius? Ką reiškė būti pa- 
gonimi? 

Norint kokią nors epochą teisingai suprasti ir ją objektyviai 
įvertinti, reikia į ją žiūrėti, kaip Rankė sako, to paties laikotarpio mora- 
lės bei etikos ir apskritai jo gyvenimo pažiūrų rėmuose. Jau buvo saky- 
ta, kad ginklu vedamos misijos išaugo iš vėlybojo viduramžio dvasios 
struktūros. Jos buvo charakteringas jo pasaulėžiūros bruožas. 

Krikščioniškąją Europą nuo pagoniškosios jos dalies skyrė begalinė 
siena. Būti krikščioniu reiškė nieko bendra neturėti su barbaru stab- 
meldžiu. Būti pagoniu reiškė būti išimtam iš visos krikščioniškosios vi- 
suomenės, nuo jos atskirtam, pasmerktam. Viduramžių moksle taip 
pat iškastas didelis griovis tarp tų dviejų pasaulių. Sv. Augustinui krikš- 
čioniškosios Valstybės buvo atspindis tos dieviškosios tvarkos, vad. 
„Civitas dei“. Jos antipodu buvo „civitas diaboli“, kurį vaizdavo pago- 
niškasis pasaulis. Abu tuodu pasauliu jungė nenugalimas priešingumas, 
amžina kova. Pagrindinis tos „civitas dei“ elementas buvo „amžinoji tai- 
ka“ (pax aeterna). Tačiau čia viduramžis žino tik vieną išimtį — karą su 
pagonimis, Belijalio vaikais. Toks karas yra krikščionio pareiga. Ir visos 
jo formos bei visi netobulumai, žiaurumai, ydos etc., kurie tą karą lydi, 
šiaip verti pasmerkimo, vardan to paties karo su pagonimis viduramžio 
pasauležiūros yra pateisinami. „Tik beveik jie vieni žmonijoje ka- 
riauja teisingus karus (legitima bella)“, rašė savo laiku apie templininkus 
Jonas iš Salisbury. Čia yra atsakymas į viduramžio pažiūras pagonio ti- 
kėjimo laisvės ar prievartos klausimu, 

v. Tomas Akvinietis taip pat yra aiškiai suformulavęs prievartos 
pateisinamumą. Jis griežtai skiria pakrikštytus atsimetėlius (t. y. 
hsretikus, apostatus) ir nekrikštytus (t. y. pagonis, žydus, mahometonus) 

Bažnyčiai apsaugoti, ginti ir išlaikyti nuo' susiskaldy mo, prieš he- 
retikus ir apostatus turi būti pavartotos visos priemonės, reikalui ištikus 
ir mirties bausmė. Pirmu pažvelgimu daug tolerantiškesnis ir švelnesnis 
yra Akvinietis netikintiems ir nekrikštytiems (mahometonams, žydams ir 
pagonims). Jis sako: „Netikėlių (infideles), kurie niekada nebuvo tikėjimo 
priėmę, kaip, pav., pagonys ir žydai, jokiu būdu negalima varu vėrsti į tikė- 
jimą“, „nes tikėti yra valios dalykas“ (guia credere voluntatis est). 
Sis naujoviškai skambąs, anam laikui nežinomas, reikalavimas toli- 
mesniuose šv. Tomo išvedžiojimuose yra visai susiaurinamas ir nustoja 
savo prasmės. Jo nuomone užtenka, kad pagonis piktažodžiautų (blas- 
phemiae), ar laikytųsi nedorų įsitikinimų (malae persuasiones), 
nekalbant jau apie krikščionių užpuldinėjimą, kad galima būtų vartoti 
prievartą. Ir pirmykštis dėmesio vertas Akviniečio formulavimas te- 
turi tik teoretinės reikšmės, nes bet koks karo žygis į pagonių kraštą ga- 
lima pateisinti šiom dviem priežastim. Todėl viduramžio sąvokų rėmuose, 
kada heretikams ir apostatams buvo taikoma mirties bausmė, nenuostabu 
jei savaime reiškėsi tendencija ir prieš pagonis pavartoti fizinę įėgą. 
Juo labiau tai suprantama turint galvoje viduramžio krikščionio įsitikini- 
mą, kad pagonis tik dėl savo blogos valiosir nedoro noro yra 
pasilikęs stabmeldystėje. 

Po šito paaiškinimo reikia pažymėti skirtumą, iškeltą jau Eriko Cas- 
paro ir Maschikės, tarp popiežių misijų teorijos ir jų faktinosios praktikos 
vokiečių ordino rankose. Nėra reikalo ieškoti tos begalinės diferencijos 
tarp šitų dviejų dalykų 14-me šimtmetyje Gedimino, Algirdo ir Kęstučio 
laikais, kada kryžiuočių ordino užgrobimo tendencija labai ryškiai metasi 
į akis. Užtenka žvilgterti tik į pirmuosius ordino žingsnius Prūsuose. 
Pačios ordino įsikūrimo aplinkybės slepia savyje atsakymą į jo tolimesnę 
politiką, į jo santykius su pagonimis prūsais—lietuviais, net į jo sekulia- 
rizaciją. 

Ožaikias buvo Mozūrijos kunigaikščio Konrado pakviestas ginti 
krikščionis nuo pagonių prūsų užpuldinėjimų, vadinasi, jo charakteris tu- 
rėjo būti defensyvinis. Tačiau praktikoje ribos tarp defensyvos ir ofen- 
syvos pasilieka visai neaiškios ir paprastai, rūpinantis savo egzistencija, 
tenka pereiti iš pirmosios į antrąją, nes geriausia defensyva yra ofensyva. 

Fridrikas Il-sis, Vokiečių imperatorius, duodamas Hermannui Salzai 
1226 m. kovo mėn. Rimini mieste privilegiją, nustatė lyg politinę pro- 
gramą ordino tolimesniam veikimui naujoje teritorijoje — Prūsų žemėje. 
Ordinas gavo ne tik Kulmiją, bet ir dar niekam nepriklausančias pago- 
nių prūsų žemes. Mozurų kunigaikštis, dovanodamas tuos plotus kryžiuo- 

' čiams, suinteresavo ordiną ne tik prūsų pakrikštijimu, bet ir jų žemės 
užkariavimu. Naujo krašto užėmimas, ginklu vedama misija, duoda ordi- 
nui į jį naują teisę. Vadinasi, jei ordinas nori tapti kurios nors srities vieš- 
pačiu, tai jam yra daug geriau, jei pagonys priešinasi, nenori krikštytis. 
Tuo būdu gali jis pavartoti ginklą, užimti kraštą, nusavinti žemę, ją k o- 

„ĄAonizuoti. Sitoji aplinkybė verčia ordiną vien tik kar du brautis 

į pagonių teritoriją, nes laisvas stabmeldžio krikštas jam yra nenaudingas 
atima jam teisę į jo teritorija. Štai viena tų dovanojimų  Prūsuose kon- 
sekvencija. Panašūs jų padariniai buvo ir Livonijoje. 

Kame gi glūdi ordino sekuliarizacijos mintis? Nė vienas dovanojimas, 
nė viena bulė neišsprendė klausimo, kas bus su ordino paimtu kraštu, 
kai visi jo gyventojai taps krikščionys? Koks bus likimas tos teritorijos, 
kurią ordinas iš pagonių atėmė ir gavo „amžiams laisvai valdyti“. Nepa- 
liestas jis buvo pačioje pradžioje, neišrištas jis liko ir po Lietuvos krikšto 
Jogailos ir Vytauto laikais. Žinoma, kai pagonys aplinkui ordino žemes 
išnyko, pagal popiežių misijų teoriją kryžiuočiai būtų turėję savo organi- 
zaciją panaikinti arba palikti prūsus ir išsikelti kur nors į kitų pagonių 
tautų pakraščius Pietų Rusijoje, ką jiems Algirdas ir Kęstutis 1358 metais 
savo derybose su imperatoriumi Karoliu IV-tuoju buvo pasiūlę. 

Vokiečių ordinas Prūsuose buvo ypatingas kūrinys. Įdomu pažymėti, 
kad iki tolei viduramžis žinojo tik valstybes, kurios palengva, natūraliu 
ir paprastu savo augimu formavosi. Ordino valstybė buvo vien sąmo- 
ningu, toli pramatančio, didelio politiko, magistro Hermanno Salzos, v a- 
li os aktu sudarytas kūrinys. Iš vienos pusės tas ordinas buvo milžiniš- 
kas viduramžio vienuolynas su trimis žinomais skaistybės, neturto ir pa- 
klusnumo įžadais. Tuo atžvilgiu jis buvo misijoms skirta organizacija, 
misijų valstybė. O iškitos pusės tas misijų vienuolynas 
savo išorine organizacija ir administracija ir visais jos atributais buvo 
toki pat valstybė, kaip ir visos kitos, vadinasi, turėjo būti atremta į tuos 
pačius žemiškus reikalus. Reikia pažymėti, kad ordinas buvo labai rū- 
pestingas ir sumanus ūkininkas, geriausias ano laiko Europos admi- 
nistratorius, pavyzdingiausias finansistas, kurio joks Vakarų kraštas nega- 
lėjo pralenkti. Puikus jis buvo taip pat prekybininkas, išplėtojęs ryšius su 
Ispaniia, Portugalija, Anglija, Flandrija. 

Šitokios ordino valstybės struktūros akivaizdoje jo vedamos pagonių 
misijos turėjo reikšti jų žemės pavergimą, krašto kolonizaciją - germani- | 
zaciją. Iš to plaukė jau aukščiau minėtoji diskrepancija tarp popiežių 
skelbiamos misijų teorijos Romoje ir jo praktikos ordino žemėse, Prūsuose. 
Jau pirmame ordino į Prūsus atsikraustymo dešimtmetyje matyti tas skir- 
tumas. lr toji skambiir ideali teorija praktikoje reiškė ką kitą. 

Ordinas nepakentė šalia savęs kito krikštytojo. 1216 metais popie- 
žius Innocentas III-sis buvo paskyręs prūsams misijų vyskupą vienuolį 
Kristijoną. Iš pradžių jis turėjo pasisekimą, ir ordinas su dideliu nepasi- 
tikėjimu žiūrėjo į savo konkurentą. Kai, skelbdamas evangeliją, Kristijonas * 
pakliuvo į prūsų nelaisvę, kryžiuočiai nė piršto nepajudino jam išlaisvinti. 
Hermannui Salzai tai buvo pati geriausia proga likviduoti Kristijono dar- 
bą. Ją jis pasinaudojo, norėdamas savo naujai įkurtai valstybei, Prūsams, 
laimėti užtarimą ir paramą Romoje; 1234 m. jis išgavo iš Gregorijaus IX- 
tojo privilegiją. Tuo pačiu ordinas būtų turėjęs' būti palenktas popiežiaus 
misiju idėjai, kuriai aiškią formą davė Innocentas III. Jis ypatingai užakcentavo | 
religinį momentąir pareiškė: pagonių krikštijimas reiškia jų laisvę, o 
ne jų pavergimą. Popiežius, iš vienos pusės pripažindamas reikalingumą 
christijanizuoti Pabaltijio kraštus, o iš kitos pusės neišleisdamas iš akių 
tikrojo misijų tikslo (kas liečia vietinius gyventojus), greitai turėjo sueiti 
į konfliktą su jo žinioje esančiais Livonijos ir Prūsų krikštytojais, kryžiuo - 
čiais ir kalavijuočiais, tais pseudomisijonieriais, ėmusiais christianizaciją sta- 
tyti į antrą vietą. Honorijus IlI-sis rašė: „Visi neofitai tik naudodamiesi 

pilna laisve turi priklausyti Bažnyčiai“. 1218 metais jis priminė Prū- 
sų vyskupui Kristijonui: „Jūs turite stengtis pagonis ne jūsų vergovei pa- 
glemžti, bet atvesti prie Išganytojo“. Tarp dešimtimis iš kurijos ei- 
nančių bulių, raginančių į kryžiaus karą prieš pagonis prūsus, o paskui 
ir lietuvius, nekartą vis dar užtinkame priminimą švelniai elgtis su naujai 
pakrikštytais pagonimis, jų nespausti, neuždėti duoklių. 

Pirmoji konkreti pakrikštijimo forma buvo bažnytinės dešimtinės 
įvedimas. Pagonio akyse šitas egzaminas priimant jį į naują tikėjimą 
reiškė priespaudą bei jungą, ir todėl nenuostabu, kad jam naujasis tikė- 
jimas atrodė baudžiava. Tad popiežiai jau pačioje prūsų misijų pradžioje 
turėjo ordiną keletą kartų raginti švelniau ir atsargiau įvesti bažnytinę 
dešimtinę. Toks raginimas buvo atėjęs ir Lietuvon, kai Mindaugas buvo 
priėmęs krikštą. Teoretiškai, pakrikštytieji, kaip matyti iš minėtos 1224 
metų Romos privilegijos, turėjo pasilikti popiežiaus globoje. Bet vietiniai 
misijų faktoriai, statydami aukščiausiu tikslu politinę ekspansiją, buvo 
linkę jai paaukoti ir pačią neofitų christianizaciją. Ir toji misijų akcija, 
kurią jie reprezentavo, tie kryžiaus karai, buvo jiems būdas sustiprinti 
savo politinius interesus. Tą priešingumą gyvai jautė Romos kurija ir dė- 
jo pastangų užlyginti griovį tarp teorijos ir realybės, bet, kaip žinome, 
be jokio pasisekimo. Popiežiaus legatas Wilhelmas iš Modenos turėjo 
nuolat raginti vokiečius švelniau elgtis su vietiniais gyventojais. Žemgalių 
vyskupas darė kalavijuočių ordinui priekaištą, kad ordinas pats neleidžiąs 
krikštytis kuršiams, kad jiems pasikrikštijus ordinas nenustotų pagoniams. 
uždėto činšo. Panašių kolizijų, aiškiai atidengiančių politinius interesus, 
matyti ir Prūsuose. Iš nelaisvės grižęs Kristijonas vokiečių ordinui daro 
visą eilę priekaištų. Labai įdomų ir smulkmenišką vokiečių vedamos Livo- 
nijoje— Estijoje christianizacijos aprašymą yra mums palikęs kronikininkas 
Henrikas Latvis. Labai ryškiose formose pasireiškusi rivalizacija tarp vo- 
kiečių ir danų Estijai pakrikštyti rodo, kokie elementai buvo prie christia- 
nizacijos prijungiami. Pagonio atvertimą lydėjo jo pavergimas. 

Taip ordinui savo misijose iškilo šitokia dilema: pagonio pakrikšti- 
jimas ar jo pražūtis. Kaip ir pirmajame vendų kare 1147 metais, faktinai 
įvyko tų dviejų dalykų sukeitimas. Praktikoje išnaikinimas buvo 
pastatytas prieš atvertimą,nes riteris ar kryžiaus karo dalyvis, sutikęs pago- 
nį, be abejojimo, niekados jo nepaklausė, ar nori jis krikštytis. lr šiame punk- 
te glūdi didžioji kryžiaus karų tragedija. Tų principų sukeitimas vedė 
nuo 13-tojo šimtm. pabaigos kryžiuotį į permanentinį karą su pagoniu 
lietuviu. Tas filius Belial turėjo būti išnaikintas, kaip. nekartą užsiminė 
savo kronikoje Petras Dusburgas, tipiškas XIV-tojo šimtm. pradžioj ordine 
viešpatavusios pažiūros atstovas. | 

Nebėra galima čia plačiau sustoti ties kryžiaus karais Lietuvoje, tuo 
antruoju santykiavimo veiksniu, tiesioginiu būdu išejusio iš pirmojo, Kry- 
žiaus karuose taip pat gyvai pasireiškia tie patys viduramžio priešingumai. 

ia ypatingai susikryžiavo krikščioniškosios misijos siekimai, popiežių at. 
stovaujami, su politine bei ekonomine vokiečių ekspansija. Tame priešin- 
gume tarp misijų teorijos ir praktikos glūdi tie liūdni priversti- 
nės christianizacijos padariniai lietuvių, latvių 
1r prūsų tautoms. 

Čia christianizacija reiškė ger manizaciją, ir prie progos tenka 
pažymėti, kad 19-me šimtmetyje Vokietijos visas politinio gyvenimo svorio 
centras bei pačios valstybės suvienijimas atėjo iš šito ki u būdu christi- 
janizuotų, t.y. germanizuotų, Vokietijos dalių. 

Ordinas ir Kryžiaus karai buvo du viduramžių padarai, su kuriais. 
Lietuva turėjo santykiauti. Šitoks „bendravimas“ įtempė pačias svarbiau- 
sias Lietuvos jėgas ir izoliavo ją nuo visų kitų viduramžio veiksnių. Kul- 
tūrinio bendravimo centrai Vakaruose buvo pirma pilys, paskui miestai 
Su viduramžio Europa kultūrinis santykiavimas buvo neįmanomas, nes. 
tokių punktų (miestų), kur būtų galėjusios susidurti įvairios kultūrinės 
sferos, Lietuva savo įtemptos kovos metu negalėjo sukoncentruoti. Žino- 
ma, nuolat santykiaudami su ordinu, Lietuva daug galėjo pasimokyti ka- 
ro technikos, administracijos. Kamieneckis yra bandęs įrodyti, kad Lietu- 
vos didž. kunigaikštijos santvarkoie taip pat galima aptikti ordino įtakos. 
Kadangi tie santykiai buvo tik ginkluotas susirėmimas krikščionio su pago- 
niu, jie negalėjo sudaryti jokio pastovesnio ryšio. Ir, būdama atkirsta nuo | 
natūralaus kelio bei neturėdama tiesioginių santykių su Vakarais, Lietu- 
va ilgam laikui turėjo nusisukti į Rytus. 

Tautosakos literatūrinis perdirbimas ir sekimas 
Lyginamoji vienos pasakos analizė 
Juozas Ambrazevičius. 


Įvedamosios pastabos 
(Analizės tikslas, linkmė ir medžiaga) 


Literatūros gyvenime susiduriame su faktais: 

1, kad tautosaka eina iš lūpų į lūpas, iš tautos į tautą, iš amžiaus į 
amžių; 

2. kad amžių eigoje ir įvairiose tautose tautosakos forma ir turinys ne 
iš pagrindų kinta; 

3. kad rašytojai tautosakos dalykus literatūriškai apdirbinėja ar jais 
paseka. 

Klausimas: Kaip tad tautosaka kinta rašytojo — apdirbinėtojo ir se- 
kėjo rankose? Kuria linkme? 

Šios analizės uždavinys yra surasti tik ta formalinė kitimo pusė, ar 
bent metodiškai į ją pažvelgti. 

Prieš imantis analizuoti, būtina susitarti dėl nagrinėjimo tvarkos ir 
medžiagos. — 

Kiekvienas pasakojimas — ar tai būtų tautosakinis ar literatūrinis — 
yra atskiras miniatūrinis pasaulis. Šitam pasauly yra atskiros sudedamo- 
sios dalys: yra fonas, kuriame viskas dedas; yra veikėjai, kurie išeina i 
foną ir veikia; veikia — vadinas, yra ir veiksmas; veikėjai turi išvidines 
galias (nusiteikimus), kurios juos verčia taip ar kitaip elgtis; pagaliau, 
patsai pasakotojas turi tam tikrą dispoziciją (nusistatymą) į savo pasaulį. 
Fonas ir veikėjai yra pasakojimo statinis pasaulis; veiksmas reiškia ju- 
dėjimą, išviršinį dinaminį pasaulį; paskutinės dvi žymės sudaro išvidinį 
pasakojimo pasaulį. 

Iš tų elementų įvairiopų santykių kyla pasakojimo pobūdis. 

Šitais atžvilgiais reikia ieškoti, ką pasakos perdirbėjas ar sekėjas duo- 
da sava. 4 

Tatai parodyti čia galima tik vienu pavyzdžiu. Tam reikalui imama 
pasaka, kuri yra ne vienos kurios tautos nuosavybė, bet visos žmonijos tur- 
tas!" Pirmojo pasakų rinkėjų vokiečių Grimmų rinkiny analizuojamoji 
pasaka pavadinta „Das brave Schneiderlein“ (20 nr.). Bet Grimmas dar 
mebuvo supratęs, kad pasaka svarbu užrašyti tokia, kokia ji išeina iš pasa- 
kotojo lūpų. Dėl to jis, kaip sako vokiečių literatūros istorikas Schereris, 
„natūralų mūsų (vokiečių) liaudies pasakų toną idealizavo, išmokęs gra- 
žiausius, naiviausius, maloniausius liaudies pasakojimo motyvus ir paskui 


* Plg. Bolte J. und Polivka G.: Anmerkungen zu den Kinder - u. Hausmšūrchen 
der Brider Grimm, B. J., Leipzig 1913, 165 pusl. 

juos vartodamas, kur jie rodės geriausiai tinką, pagal pasakojimo technikos. 
taisykles ir pagal savo paties nusimanymą“!. Dėl to šitos analizės pagrindan. 
imama pati pasaka net su 4 varijantais Basanavičiaus pasakų rinkiniuose 
(III t. 62, 79, 83 ir 172 nr.). Visi varijantai užrašyti vis kito asmens, bet 
geografinio ploto atžvilgiu nė vienas neišeina iš Vilkaviškio ir Marijampo- 
lės apskričių. Pasakos užrašytos iš žmonių. Tegul jų užrašytojai ir ne- 
specialistai (tai mažina jų mokslinę vertę!), bet yra, matyt, patys iš liau- 
dies. Dėl to jų užrašai vistiek yra arčiausi liaudies pasakojimams. 

Tą pasaką panaudojo ir vokiečių romantikas Brentano savo pasakų 
junginyje, pavadintame „Schneider Siebentot auf einen Schlag“ (Brenta- 
nos Werke, B. H. Herausg. v. Max Preitz, Lpzg.-Wien 1914, S. 369—379). 
Jo pasaką laikome liaudies pasakos literatūriniu apdirbimu, arba ir per- 
dirbimu. 

Šalimais dedame labai panašią suomių rašytojo Topelijaus, rašiusio jau 
realizmo laikais, literatūrinę pasaką, kaip liaudies pasakos sekimą. Ji pa- 
vadinta „Siuvėjas, kuris susiuvo Suomiją ir Švediją“ (Zachris Topelius: 
Neue finnlūndische Marchen, iibers. v. Ilse Meyer-Line, Haessel Verlag. 
Leipzig). 

Pirmiausia reikia priminti turinys lietuviškos pasakos, su kuria maž- 
daug sutaria Grimmo ir Brentano pasakos, o Topelijaus pasakojimas teeis 
skyrium. 


Kurpius (62 nr. — kriaučius, 79 nr. — kareivis, 83 nr. — dar- 
žininkas, 171 nr. — kareivis, Grimmo — siuvėjas, Brentano — siu- 
vėjas) pamatė sykį, kad jam ant rūgusio pieno (79 nr. — pieno, 


83 nr. — arkliašūdžio, 171 nr. — duonos, Grimmo — obuolio, Bren- 
tano — ozuolio) užtūpė daugybė musių (62 nr. — skruzdžių). Jis 
kirto su delnu ir užmušė 100 (62 nr. — 5.000, 79 nr. — 100, 83 nr. — 
70077, 171 nr. — 700+7, Grimm ir Brentano — 7). Bežiūrėdamas 
susiprato esąs stiprus, pasidirbdino parašą, kad vienu smūgiu už- 
mušąs 100 (arba kitas skaičius, Grimmo ir Brentano — „Siebentot“) 
ir iškeliavo į pasaulį. Jį, stipruolį, paėmė tarnauti ponas. Ponas 
pavedė jam iš miško išvyti žmogžudžius (62 nr. — užkariauti kara- 
lystę, 79 — eiti už karalių ant vainos, 83 nr. — turi kautis jo bičiu- 
lis galijotas su 100 kareivių, 171 nr. — baigti karą, Grimm — raga- 
nosį, Brentano — milžiną), paskui nugalėti liūtą (62 nr. — nėra, 79 
— tą patį karalių, 83 — turi kautis jo bičiulis antras galijotas —- 
200 kareivių, 171 nr. — žmogžudžius, Grimm — du milžinu, Brenta- 
no — šerną). Kai karalius išgirdo jo tokius žygius, liepė nugalėt 
karaliaus kariuomenę (62 nr. — nėra, 79 — nėra, 83 — pats turi kau- 
tis su galijotu, 171 — liūtą, Grimm — šerną, Brentano — raganosį). 
Kurpius nugalėjo ir gavo atlyginimą. 
Kiek kitaip pasakoja Topelijus. — 

Mažas siuvėjas susigalvojo vesti. Jis turėjo pasirinkti vieną iš 
dviejų mergaičių: trumpukę Mają ar ilgąją Nillą. Kadangi jis pats 
buvo mažas — pasirinko ilgąją. Bet ši nenorėjo už jo tekėti 
ir reikalavo iš savo jaunikio rogėms užtiesalo iš lapių kailių, vestu-- 


* Cituota iš Weber L.: Marchen und Schwank, Kiel 1904, 6 pusl. 

vių apsiausto ir perlų karolių. Mažasis siuvėjas viską jai davė. 
Bet ir tada Nilla nenorėjo jo žmona tapti. Dėl to jos tėvas jauni- 
kiūui uždavė dar du darbus: susiūti Švediją su Suomija ir pasikal- 
bėti su jo seseria, kuri gyveno Švedijoj. Siuvėjas uždavinius at- 
liko, bet dabar jis nebenorėjo ilgosios padykėlės Nillos ir vedė 
trumpąją Mają. 

Šitos pasakos imama lyginti, norint surasti atsakymą į pradžioje iškel- 

tą klausimą. 


I. Pasakos statinis pasaulis 
A. Fonas 


1. Aukščiau suminėtieji pasakojimai, ypačiai lietuviškoji liaudies pa- 
saka, priklauso prie realistinės pasakojimų rūšies, būtent prie pasakų - pasa- 
kėčių, vokiškai vadinamųjų „Schwankmarchen““, nors visos keturios yra 
pavadintos pasakos vardu“. Jos yra sukonstruotos ant tikrovės pagrindo. 

Lietuviškos pasakos fonas yra žalia pieva prie kelio, ūkininko pirkia, 
plėšikų ola, pono namai, karaliaus dvaras, bet ypačiai miškas*. 

2. Literatūrinės pasakos eina dar toliau į tikrovę ir pati veiksmą Joka- 
lizuoja. Brentano pasakoje veiksmas eina Calais, Bretanijos, Burgundijos 
žemėse. Mėgindamas paaiškinti, kaip atsirado vandenys tarp Prancūzijos 
ir Anglijos, su tomis konkrečiomis vietomis pasaka susiriša visai esmingai 
(etiologinis motyvas!). Bet veiksmo, pasakytum, scena yra tamsi. Vienas 
Calais ar Bretanijos vardas klausytojui nieko nepasako. 

Tik suomis Topelijus foną individualizuoja. Savo herojaus namelį jis 
piešia gyvai, plastiškai: 

„Senas apgriuvęs namelis tolimajam krante priklausė jam. Tik- 
rai, vadinas, anksčiau jis atrodė kaip juodvarnio lizdas bet dabar 
jis yra raudonai nudažytas, su šiaudiniu stogu, tikrai su sienom su 
langų užuolaidom“. 

Arba štai kaip Topelijus charakterizuoja Rytų marias, kurias siuvėjas 
turi persiūti: 

„Jis (siuvėjas) turėjo gerą orą; šiaip audringos marios ištisą 
savaitę visai atsitiktinai buvo ramios kaip tiršto pieno dubenis“ 
(153 p.). 

Lietuvių liaudies pasakojimas, o taip pat Grimmo ir Brentano, tuo tar- 
pu pasitenkina tik daikto rūšiniu vardu — tipu: giria, ola... Jie laikosi ar- 
čiau prie pasakai charakteringų žymių. 


! Lietuvių kalboje nesu aptikęs tai pasakų rūšiai atskiro vardo, nors dainos tu- 
ri — šalia dainos yra dainuška. 

* Plg. Berendson W. A.: Grundformen volkstiimlicher Erzahlerkunst in den 
Kindęr - und Hausmūrchen der Brider Grimm, Hamburg 1921, 80 ir 89 pusl. 

* Palygintina būtų su liaudies tapybos fonu ir perspektyva. Ir vaikai savo 

3. Ta pati išvada peršasi ir apie veikėjus. 

Liaudies pasakojimas (lie, Grimmas), o taip pat ir Brentano, lieka 
arčiau prie pasakos: į realistinį foną jie išleidžia ne tik žmones, bet gyvulius 
ir milžinus. Žmogus turi su gyvuliais ir milžinais kovoti. Tokiu būdu 
čionai yra sumišęs pasakiškas elementas su pasaka-pasakėčia (Schwank). 

Topelijus išveda išimtinai tik žmones. 

4. Pasakoj-pasakėčioj (Schwank) veikėjas esti ne tik žmogus (vy- 
ras, brolis, pati, sesuo...) kaip grynosiose pasakose, bet sykiu ir tam tik- 
ros profesijos atstovas: siuvėjas (kriaučius), kurpius, kareivis, studentas... 

Čia nagrinėjamos pasakos vartoja visus suminėtus profesinius vardus, 
bet daugiausia siuvėjo. Tačiau pažymėtina, kad lietuvių liaudies pasakoje 
šita profesija neturi jokios reikšmės herojaus veiksmams. Siuvėjo vietoj 
galėtum tą patį herojų pavadinti kurpium, kareiviu, ir veiksmas nieko ne- 
nukentės. Taip ir iš tiesų atsitinka. Varijante 79 nr. jau randam kareivį, 
33 — daržininką. 

Lygiai su savo profesija nėra susijęs ir Grimmo siuvėjas. 

Literatūrinės Brentano ir Topelijaus pasakos veikėjų profesiją susieja 
su pačios pasakos veiksmu. Uždaviniams atlikti siuvėjas pavartoja savo 
adatas: Brentano herojus užsiuva šernui ir milžinui visas kūno skyles; 
Topelijaus siuvėjas turi Suomiją su Švediją susiūti ir t.t. Siuvėjas čia 
negalėtų būti pakeistas kareiviu. 

5. Nors herojus, pavadintas savo profesijos vardu, jau daugiau api- 
brėžtas, vis dėlto liaudies pasakoje jis lieka tiktai tipas. Grimmo pasaka 
apibrėžia savo siuvėją tik vienų vienu „artikeliu“ (ein), lietuviškos pasakos 
autorius parodo savo nusistatymą dėl jo: vienas varijantas vadina papras- 
tai „kriaučius“, kitas „tinginys kriaučius“, „vargšas žmogelis, bet didelis 
girtuoklis“ (apie tokio nusistatymo priežastis — III dalyje!), lietuviškas 
pasakojimas (182 nr.) dar priduria apie jo kilimą: 

Tėvai „norint labai menką gyvenimą turėjo, vienok sūnų, kai- 
po vieną, labai lepino. Kaip tik sūnus paūgėjo, leido jį į mokslą, 
ale kaip be priežiūros išdykusei augo, mažai ką jis prasilavino. 
Matydamas senukas, kad sūnui iš to mokslo nėra jokios naudos, — 
o jau buvo gerai paūgėjęs: — dėl to jįjį atėmė iš mokslo ir leido 
mokyties amato kurpinįkystės. Sūnus, pramokęs truputį amato, 
pradėjo patsai dirbt, kad ką tai užsipelnytų; bet kaip jau labai iš- 
dykusei buvo užaugęs, per tai nieko neuždirbo. Jeigu koki ska- 
"tiką kada uždirbo, teip tuo pragėrė“. 

Tai truputį ilgesnė charakteristika, išdykėlio ir tinginio tipizavimas. 
Taigi pasakojimas jau rodo žymių atsipalaiduoti nuo grynosios pasakos for- 
muliškumo (Formelhaftigkeit). Ir visiškai tatai įvyksta Topelijaus pa- 
sakojime. 

Topelijus savo herojų charakterizuoja aiškiai, platokai, realistiškai, 
individualiai. 
Tikka buvo geras kaimo siuvėjas, ir be to geras siuvėjas, kuris 
galėjo sagas taip isiūti, kad jos neištrūkdavo, jeigu koks garbus 
ūkininkas po bendruomenės posėdžio pietums gerai privalgydavo 

žuvies, grucės ir kiaušinienės. Be to, Tikka buvo puikus vaikinas, 
kurį visi mėgo: jis buvo darbštus ir patenkintas, tvarkingas ir liek- 
nas. Geresnio siuvėjo negalima buvo nė norėti. Bet jis turėjo vie- 
ną trūkumą, kuris ne nuo jo paties parėjo: jis buvo mažiausias vai- 
kis visame kaime; jis buvo toks mažas, kad ilgajam Pietari siekė tik 
ligi juostos. Pasakoja, kad turtingas Antilos dvaro savininkas sy- 
kį Tikką pasvėręs ir radęs jį tokio sunkumo kaip dvaro šuo. Ar tik- 
rai taip buvo, to griežtai aš negaliu pasakyti, bet jis buvo mažas, 
mažas ir vikrus, bet vis dėlto tikras vaikis. Miške vilkui iš kelio 
jis nesitraukė, bet kitų žmonių draugystėje jis buvo teisingas, nuo- 
lankus žmogelis, kuris sykiu su visais juokėsi, kai jį erzino dėl ma- 
žo ūgio. Tik juokai turėjo neperžengti ribos, nes ir nuolankiajam 
Tikkai ne viskas galėjo patikti (146 p.). 

Brentano, parinkdamas savo pasakojimui herojų, grįžtelia vėl į grynąją 

pasaką. Tačiau jo siuvėjas vis dėlto yra šiek tiek atvaizduotas: jis yra — 

mažas žmogiukas, nedaug ilgesnis kaip nykštis, ant nugaros buvo 
apsitempęs visų maloniausią raudoną švarkelį (349 p.). 

Iš fono ir veikėjų analizės galima išvesti šios Žymės: 


TAUTOSAKA LITERAT. PERDIRBIMAS SEKIMAS 
(Lietuv. ir Grimmo) (Brentano) (Topelijus) 
Fonas: 

realus realus realus 

bendrinis lokalizuotas lokalizuotas 

abstrakčiai atvaizduotas abstrakčiai konkrečiai, individua- 
lizuotas 

siaurai 7 siaurai plačiau 

Veikėjai: 

žmonės ir gyvuliai žmonės ir gyvuliai žmonės 

tipai tipai individualybė 

siaurai atvaizduoti platėliau plačiai 


Taigi: Statinis pasaulis tautosakoje yra mažiau akcentuojamas kaip 
literatūriniam liaudies pasakos sekime. Perdirbimas stovi tarp jų, arčiau 
prie tautosakos. 


II. Pasakos dinaminis pasaulis 
A. Ekspozicija 


6. Liaudies pasakojimas nuveda skaitytoją į kitą pasaulį, nusako trum- 
pai veikėją, ir veikėjas tuojau pradeda veiksmą. Jo veiksmo metu pasirodo 
ir antriniai veikėjai. 

Topelijaus pasakojimas visus savo veikėjus išveda iš karto į sceną 
ir tik tada pradeda veiksmą. 

Pirmojo tipo pasakojime pasakotojas pasilieka laisvas rankas įvesti, 
kada panori, naujus veikėjus, pasakojimą toliau tęsti arba nutraukti. Be 


150 Juozas Ambrazevičius: Tautosakos literatūrinis perdirbimas ir sekimas 


to, toksai pasakojimas visados turi priemonę skaitytojui laikyti nežinioje, 
kas bus toliau. 

Antrasis pasakojimo būdas — Topelijaus — pasakojimą padaro orga- 
niškai vieningą. 

Pirmasis kelias yra nuotykių romano, antrasis — visuomeninio romano 
kelias. 

Brentano prisišlieja prie pirmojo. 


B. Veiksmo pradžia 


7. Kas veikėjus spiria veiksmą pradėti? — Musės! Musės užtupia ant 
duonos (kiti liet. varijantai: sūrio, arkliašūdžio (83), pieno; Grimmo in 
Brentano: obuolio). Herojas jas užmuša; jam tada ateina mintis, kad jis 
esąs toks stiprus, ir išeina į pasaulį. 

Brentano jaučia, kad tokia priežastis nėra užtenkama, ir stipriau 
motyvuoja: jo siuvėjas negalėjo pakęsti kopūstų, kuriuos jam šei- 
mininkas duodavo pusryčiams ir vakarienei. 

Topelijaus herojus veiksmą pradeda taip pat atsitiktinai. Besmuikuo- 
jant jaunimo pašokime jam atėjo mintis: jis esąs 30 metų, jis galįs žmoną 
išmaitinti. Ir nusprendžia žmonos ieškoti. Bet jo argumentai tikrai yra 
pakankami, kad galėtų vesti! 

Taigi: liaudies ir Brentano pasakojimai turi tik priežastį veiksmui, 
o Topelijaus pasakojimas ir tam tikrą tikslą. 

Ir nuo šiol prasideda visa eilė nuotykių. 

Kaip yra sudarytas atskiras nuotykis, motyvas arba epizodas? Kaip 
visi epizodai tarp savęs sujungti? 


C. Epizodo sudarymas 


8. Herojus turi nuveikti kliūtis. Kyla kova. Liaudies pasakojime 
kovos dalyviai charakterizuojami labai trumpai, ypačiai priešininkas. 
Trumpa pastaba (dažnai trumpas palyginimas!) parodo hiperbolišką 
antitetiškumą tarp jo ir herojaus. 


Pavyzdys. — 
Siuvėjas rado milžinus „miegant po medžiu ir knarkiant, kad net 
medžių šakos linkčiojo“ (Grimm). — „Išgirdau baisius žingsnius, 


kad net žemė drebėjo“ (Brentano). 

9. Priešininko jėga išreiškiama ir matematiškai: girioje buvo 515 plė- 
šikų (lie); reikėjo 20 arklių negyvam milžinui parvežti (Grimm). Tokioje 
charakteristikoje pabrėžiama tik sunkenybė, kurią herojus turi nugalėti. 

10. Herojuje pasakotojas pastebi taip pat tik tai, su kuo jis nugali 
priešininką. Bet priešininkas nugalėti, kliūtys apveikti yra pasakojimo 
pats centras. Kaip jis tatai padarė — yra pasakojimo svarbiausias klausimas. 

Dėl to daug plačiau yra aprašomas herojaus pasiruošimas į kovą. 

11. Herojus nugali savo priešininką ne jėga arba dėkingų žvėrių ir 
burtininkų padedamas, kaip tai įvyksta grynosiose pasakose, bet iš dalies 
per savo gudrumą, o daugiausia per savo priešininko kvailumą ir 
per atsitiktinumą. Klausytojo akyse jis kartais pasirodo gudrus ir 

„drąsus, kartais tik laimės globojamas, bet visados jis atrodo išmintingas 
"ir stiprus jo priešininko akyse. Ir pasaka suteikia savo herojui visas prie- 
mones, reikalingas priešininkui išgąsdinti arba apgauti. 
Pavyzdys. — 
Kurpius ateina pas žmogžudžius su pypke. Žmogžudžiai klau- 
sia, kodėl jis toks stiprus. Dėl to, kad jis šitą pypkę rūkąs (lie). — 
Čia pypkė yra būtina veiksmui. 

Taigi:liaudies pasakojimo kovotojo charakteristikoje yra tik tie bruo- 
žai, kurie toliau varo veiksmą. 

Panašų motyvą su pypke randam ir Topelijaus pasakojime; tik jis 
"vartojamas ne veiksmui plėtoti, bet veikėjams pagyvinti, paryškinti, indis 
widualizuoti. 

Pavyzdys. — 
Kai Tikka piršosi Nillai, jos tėvas klausėsi „kurį laiką ilgos kalbos, 
iškrėtė savo pypkę prie židinio ir staiga pasileido juokais“ (150 p.). 

Vėliau, kada Tikka atsisakė nuo jo dukters, „parapijiečiai 
šnibždėjosi ir šaipėsi, kas Antilos dvaro poną taip įpykino, kad jis 
savo pypkę į židinį pusiau perskėlė“ (162 p.). 

Antras pavyzdys. — 
Lietuviškos pasakos kareivis nugali savo priešą tuo, kad jį, 
būtent kariuomenę, išgąsdina. Kaip liaudies fantazija išpuošia 
herojų, kad jo galėtum išsigąsti, 

Visa kariuomenė joja keliu, o herojus (kareivis) pasiprašė ko 
menkiausią arklį. Jis „mislijo, ties giria dajojęs, pabėgtie, dagi 


ant girios! O tenai pagiriu buvo pastatytos kartuvės: kaip insi- 
painiojo toj kumelaitė in tais kartuvės, kad ait' tai ait' tiesiog ant 
to neprieteliaus!“ (171 nr.). 

Kita pasaka įbruka herojui į rankas ne kartuves, bet kryžių. Kas yra 
baisiau kaip kartuvės'?! Antra vertus, kas yra kilnesnio ir galingesnio kaip 
kryžius?! Žinoma: su tokiom priemonėm priešininkas turi būti nugalėtas: 

„Ans (priešas), pamatęs, kad jau atjoja, stoja ant kares; atsi- 
gryžta in šoną — atlekia tiesiok an jų neapsakoma baisybė! Teip 
jis persigandęs — bėgtie...“ (171 nr.). 

Arba: 

Kariuomenė nusigando pamačius kurpių atlekiant su kryžium 
ir „ėmė šnekėt, kad jie negalį pradėt, nes jis su Dievo galybe at- 
joja“. Jį susistabdė, pasisveikino ir susitaikė (172 nr.). 

Atrodo, kad liaudies pasakojimas, palyginti su literatūriniu, yra labai 
šykštus žodžiams 

12. Liaudies pasakojime (lie) didelės reikišmės turi atsitiktinumas. Ko- 
dėl pradėjo arklys bėgti? Kodėl veikėjas griebėsi ranka už kryžiaus ir t.t.? 
Kai kurie pasakojimai tuos atsitiktinumus mėgina pagrįsti: arklį pabaidė 


! Žmogžudystė, nesava mirtis, dar prieš didįjį kara Lietuvoje buvo tokia pasi- 
baisėtina, kad iš toli suplaukdavo žmonės pasižiūrėti nužuAyto arba pasikorusio. 

kurapkos, arklys užuodė kitus arklius. Herojus išsigando ir norėjo už kry- 
žiaus užsikabinti ir sustoti, bet kryžius buvo persenęs, ir kurpius ji nu- 
laužė. Bet kitame to paties motyvo pasakojime trūksta tokio motyvavimo. 
Pasitenkinama eile įvykių, nepaisant jų logiškos eilės. Rūpinamasi tik, 
kad tie ivykiai nustebintų. 

13. Kai kurios pasakos-pasakėčios (Schwūnke) toki nemotyvuotą 
veiksmą paverčia žaislu. Šitą liaudies pasakojimų žymę suprato Brentano 
ir ją pavartojo savo pasakai, 


Pavyzdys. — 

„Milžinas davė man su pirštu tokį spriktą, kad aš nulėkiau į 
girininko trobelės kaminą ir pataikiau į didelį puodą pieno, kuris 
stovėjo prie židinio“. Arba: „Kai ožys pagriebė su savo ragais ma- 
ne už antjuosčio, porą sykių pakratė šen ir ten ir paskui su neap- 
rašoma jėga sviedė viršum medžių į girią, aš nukritau švelniai ant 
šieno kupetos“ (376 p.). 

Taigi: liaudies pasakojimas stovi vidury tarp atsitiktinumo ir moty- 
vavimo.! 

Kas čia pasakyta apie liaudies ir Brentano pasakojimus, negalima pri- 
taikinti Topelijui. Jo herojus pergalėtoju tampa ne dėl gudrumo ir atsi- 
tiktinumo, bet dėl išmintingumo ir kantraus darbštumo. Dėl to ir jo pa- 
sakojimo būdas yra kitoks. 

Darbas reikalauja ilgesnio laiko. Ne viena diena herojus nugali kliūtis; 
tam reikalingas jis visai tiksliai pažymėto laiko tarpo — dviejų vasarų, 
visos žiemos. 

Autoriui nereikia rūpintis, kuriom priemonėm nustebinti ir išgąsdinti; 
jis turi tik įtikinti. Dėl to jis pasakoja labai planingai, nepagailėdamas žo- 
džių. Kaip jau buvo pažymėta, autorius išpuošia veiksmą ir visą paveikslą. 
Scenos su žmonėmis jam yra dar svarbesnės kaip pats uždavinių atlikimas. 
Dėl to čia jis gali savo vardu veikėjus charakterizuoti. 


D. Epizodų sujungimas 


14. Lietuviškoje pasakoje nuotykiai eina vienas paskui kitą (Ketten- 
technik). Juos susieja tik tas pats herojus. Net ne tas pats asmuo skiria 
jam uždavinius. Grimmo pasakojime visi uždaviniai eina iš vieno asmens. 

Brentano ir Topelijus stipriau susieja. Brentano pasakojime atskiri 
motyvai sujungti dvejopu būdu: jie sugrupuoti ne tik apie tą patį herojų, 
bet ir visos kliūtys eina iš vieno ir to paties šaltinio: milžinas ir šernas yra 
raganosio tarnai. Topelijus visus epizodus susieja dar vieningu herojaus 
tikslu. 

15. Nors liaudies pasakojimo epizodų palaidumas leidžia pasakotojui 


22 Šitas pasakos nesistengimas veiksmus motyvuoti būtų palygintinas su dainų 
šuoliais (Sprunghaftigkeit). Ar jis nebūtų išaiškinamas tuo pačiu atminties nestip- 
rumu, užsimiršimu ? Kaip dainoje mažiau svarbi logiška žodžių eilė už melodiją, 
gal būt, ir Čia tas pat: noras sužadinti, nustebinti, nugali logišką, nuoseklų ir lėtą 
įvykių išdėstymą. Klausytojas neturi laiko žiūrėti, ar čia logiška ar ne. Jis nori 
vis toliau ir toliau bėgti su veiksmu. Tas šuolių klausimas pasakojime galėtų būti 
paaiškintas tik tolesnių tyrinėjimų. 

testi pasakojimą, kolei nori, bet jis pasitenkina įprastiniu trijų skaičium: 
lietuviškas pasakojimas 62 nr. — 1, 79 nr. — 2, 83 nr. — 3, 171 nr. — 3, 
172 nr. — 3, Grimmo — 3-1, Topelijaus — 34-2, Brentano — 3+1+07. 
Tačiau tik Topelijaus ir dar šiek tiek Brentano pasakojimuos esama epizo- 
dų kilimo, kuris yra taip charakteringas grynajai pasakai. Lietuviškose pa- 
sakose ir Grimmo užrašytoje visi trys epizodai yra kaip pasakoj-pasakė- 
čioj (Schwank). Dėl to juos lengva sukeisti vietomis, pakeisti naujais epi- 
zodais, visai praleisti ar naujų įpinti. Taip iš tikrųjų ir yra atsitikę: ma- 
tom tai lygindami lietuviškąsias pasakas. 


E. Pasakojimo pabaiga 


Žinoma: visi šitie pasakojimai „gerai“ pasibaigia. Visi herojai gauna. 
žmonas ir laimingai gyvena. 

16. Grynoji pasaka paprastai turi trafaretinę formulę, kuria ji iš kito 
nerealaus pasaulio, tarsi, nusileidžia į paprastąjį, kasdieninį“. Pasakai - 
pasakėčiai (Schwank) tokia formulė yra tekusi iš pasakos, šiaip jos ne- 
vartoja. Vis dėlto lietuviškas pasakojimas tokią baigiamąją formulę turi: 

Pavyzdys. — 

Generolas turėjo dukterį. Jis iškėlė puotą, išleido dukterį už: 
narsuolio kareivio ir padovanojo jam visą karalystę. Ir paskui: 
„Ir aš ten buvau, pas pečių sėdėjau, in vestuvininkus žiūrėjau ir ką 
girdėjau ir mačiau, žodis in žodį užrašiau“ (171 nr. panašiai ir 
172 ar). 

Ir Topelijus yra pajutęs reikalą iš pasakojimo pasaulio parvesti skai- 
tytoją vėl į kasdieninį gyvenimą. Bet jis nevartoja trafaretinės formulės. 
Perėjimas yra individualus, simboliškas: 

„Šiaurės uolomis, Tikkos siūlais ir dar daug kuo Suomija ir 
Švedija yra tarp savęs susijungusios“ (164 p.). 

Iš to kas pasakyta, gaunam šias žymes pasakojimo dinaminiam pa- 
sauliui: 


TAUTOSAKA LITERAT, PERDIRBIMAS SEKIMAS 


Ekspozicija: 
vienas po kito vienas po kito iš karto 


Veiksmo pradžia: 


Tik veiksmo priežastis Priežastis Priežastis ir tikslas 
Priežastis nepakankama pakankama pakankama 


! Begalybės ženklu čia pažymėta, kad šalia motyvų, įeinančių į nagrinėjama pa- 
sakojimą, esama dar visos eilės kitų, per kuriuos jis susijungia su kitais pasakoji- 
mais. Brentano pasaka kaip tik ir yra vidurys iš visos pasakų eilės; tos pasakos 
eina viena šalia kitos, ar po kitos. Sakytum, jis rašo vieną pasaką, visai negalvo- 
damas, ką jis toliau rašys. Dėl to plg. ir Mahl Ilse: Der Prosastil in den Marchen 
Clemens Brentanos, Berlin 1931, 35 p. 

* Plg. ir Petsch, Formelhafte Schlisse im Volksmarchen, Berlin 1900, Krokhn:; 
Die folkloristische Arbeitsmethode, Oslo 1926. 

Epizodo sudarymas: 


Epizodo centras:pergalė pergalė pergalė ir vaisiai 
Įtikimas atsitiktinumas a) įtikimas atsitiktinu- motyvavimas 
mas 
b) žaismas atsitiktinu- 
mais į 


Epizodų sujungimas: 


„Jungia — herojus herojus ir priešininkas herojus ir tikslas 
Epizodų skaičius 3, 371 31+1+0 312 
Epizodų tolygumas augimas 


Pasakojimo pabaiga: 


Pasakos formulė pasakos— pasakėčios simbolinė formulė 


Taigi: Tautosaka ir Brentano pasakojimai akcentuoja ypačiai patį 
veiksmą; Topelijaus pasakojime yra pusiausvyra tarp fono, veikėjų ir 
veiksmo. 

Tautosaka, iš dalies ir Brentano pasakojimai, pajaidai ir mechaniškai 
laikosi liaudies pasakos technikos; Topelijus laikosi liaudies pasakos techni- 
kos griežčiau ir epizodus jungia organiškai. 


III. Išvidinis pasaulis 
A. Herojaus dispozicija į pasaulį 


17. Nors visi herojai yra kurpiai, siuvėjai arba kareiviai..., jie pasiro- 
do ir įvairių kultūrų atstovai. Šitas dalykas matyt iš jų dispozicijos į išo- 
rinį pasaulį, į kitus žmones. 

Pavyzdys. — 

Lietuviško pasakojimo kurpius sėdi žmogžudžių urve „ant ga- 
linio suolo“. Išgirdo žmogžudžius pareinant. „Aš jų nebijau“, 
sako kurpius ir „pasislinko tolyn už stalo. Štai įeina dvylika 
žmogžudžių, viriausis pirmiausei ir jis žiuri ne teip į keleivį, kai 
į jo kaktos parašą. Visi suvėję stovi pas duris. Viresnisis žmog- 
žudžių sako: „o ko tu če?“ — „o ko tu če?“ klausia kurpius. — 
„Na kad tu toks pons, kaip aš tai sveiks!“ Kaip tik pasisveikino 
viriausis žmogžudžių, teip ir visi kiti su juom" pasisveikino. Tuo- 
jaus pasiuntė tą mergą atnešt valgyt ir, tą kurpių drauge pasiso- 
dinę, visi išvien pavalgė“ (172 nr.). 

Šitam dialoge iškyla apskritai žmogaus instinktyvus polinkis išgąs- 
dinti ir apveikti savo priešą jau viena savo povyza ir trumpu drūtu žodžiu, 
Tatai charakteringa ne tik žmogui, bet ir zoologiniams gyvūnams (plg., 
kaip katinas prieš katiną, gaidys prieš gaidį pučiasi ar stiepiasi, plg. ir kaip 
bernai prieš susipešdami kartais stengias iš aukšto pažvelgt į savo prieši- 
ninką, arba kaip vyras ar mergaitė save išviršine pozyva stengias vienas 

kitam patikti, kitaip tariant, vienas antrą „nugalėti“!) Galingasis nerei- 
kalingas daugelio žodžių (plg. Odisejų!). Bet jeigu abudu yra stiprūs, abu- 
du lygūs, tada tarp lygiųjų daroma bičiulystė, atsiranda vaišingumas. 

Tai buvo žmogaus primityviškumo žymė. 

Dar charakteringesnis yra kurpiaus (kuris šiame varijante jau karei- 
viu pavirtęs!) dialogas su „jenarolu“: 

Kareivis guli pakelėj ant pievos. Pro šalį važiuoja „jenarolas“, 
pamato kareivį su parašu, kad jis iš karto 700 ypatų ir 7 galinčius“ 
užmušąs, ir nori jį pažadinti. Jis sako: — „ponas kareivi, ponas 
kareivi!“ O kareivis pabudęs rūsčiai paklausė: „Ko nori, kad lendi 
in akis?..“ — „Meldžiu tamistos — sako jenarolas — neužpykite an 
manęs; ar negalėtumet' važiuotie su manim — jau man rytoj' pas- 
kutinė diena, reik stotie an pleciaus, o jaigu rytoj' neatlaikyšiu, 
tai jau atima nuo manęs viską“. — „Gerai, pažiūrėsim“, atsakė 
kareivis“ (171 nr.). 

Tai yra tipiškas valdovo pasikalbėjimas su valdiniu, kuris kreipias į 
poną su prašymu. Šitas pasikalbėjimas yra labai tipiškas ir tam tikram 
tautos gyvenimo amžiui. Valdovo ir valdinio skirtumą, kaip sunkų jungą, 
buvo pajutę lietuviai, kada jie buvo svetimųjų valdžioje. Posakis „pažiūrė- 
sim“ dar šiandien yra popularus Lietuvoje kaip valdininkų biurokratizmo 
atminimas (plg. Kudirkos viršininkus !). 

Brentano herojus jau turi kitos kultūros žymių — dvaro, riteriškos kul- 
tūros. Užtenka tik įsiskaityti į analogišką herojaus „Siebentot“ dialogą su 
Burgundijos karalaičiu: 

Kriaučiukas įsigulė į kunigaikščio šalmą. Dešine ranka kara- 
laitis čiupo šalmą už lankelio, norėdamas užsidėti, bet „aš (pasa- 
kotojas Siebentot!) užtrenkiau jį su tokiu smarkumu, kad jam pri- 
vėriau pirštus. Ir kai jis suriko: 


Kas per nenaudėlis yra man šalme? 
Aš vėlei sušukau: 

Nukąsiu ranką tau tu, šelmi! 

Esu aš riteris, aš „Siebentot“ vardu, 

Septynis aš suėdu ir visus kartu. 
Jis tarė: 

O mielas karžygy, brangus, 

Pasigailėk manęs, paleisk! 

Atlyginsiu aš tau, mato dangus, 

O kiek tu nori — pats priteisk! 

Liaudies pasakos fonas, be kita ko, yra ir karaliaus rūmai. Bet jie at- 
rodo visai ūkininkiškai. Brentano herojus į juos žvelgia jau riterio aki- 
mis. Ir jo dvasioje esama riteriui charakteringų žymių: nuotykių pamėgi- 
mas, vasališkas atsidavimas, damos garbinimas. Lietuviškas herojus visai 
nesvajoja apie meilę. Vokiškas Grimmo herojus turi obuolį, ant kurio mu- 
sės užtūpė, bet nežinia, iš kur jį gavo. Brentano pasako tai aiškiai: hero- 
jui obuolį padovanojo „puiki mergytė“. Siuvėjas vis pasižiūri į obuolį, 
prisimena mergytę ir pasistiprina naujoms kovoms. 

Topelijaus herojus žiūri i pasaulį moderniško žmogaus akimis — doro 
piliečio „būrgerio“. Jis nepasitiki Antilos pono žodžiu, kada tas jam paža- 
da savo dukterį: jis reikalauja liudininkų. Jis yra praktiško realistiško 
amžiaus atstovas. Kai jis mėgino susiūti Švediją su Suomija, sykiu jis orga- 
nizuoja ir didelę žvejybą, davusią jam apsčiai naudos. Net meilėje jis yra 
praktiškas: jis veda pagaliau mergaitę, kuri yra jam lygi ir gera. Nikka 
yra atstovas to amžiaus, kada luomas jau nieko nereiškė, kada visi buvo jau 
tik žmonės; juos skyrė tik turtingumas ir neturtas. 

Topelijaus herojus yra ne tik „biurgeris“, bet ir individuali asmenybė. 
Jo dialogai parodo jo asmeninius dvasinius nusiteikimus, kaip jau anksčiau 
pavyzdžiais buvo parodyta. 


B. Pasakotojo dispozicija į herojų ir pasakojimo pasaulį 


18. Pasakos - pasakėčios (Schwank) herojus paprastai nesti toks pa- 
prastas kaip pasakos: geras ar blogas. Lietuviško pasakojimo herojaus 
charakteristika (kaip buvo surasta), rodo pasakotojo nusistatymą prieš 
herojų dėl jo praeities (tėvai siuntė jį į mokyklą, bet jis nieko neišmoko !). 
Šita antipatija kyla iš to, kad pasakojimo herojus yra paniekinęs lietuvio 
valstiečio aukštesniojo gyvenimo idealą. Lietuvis mielai duoda savo vaikui 
mokslo. Tai ypačiai buvo valstiečio idealas tais laikais, kada tik kilminin- 
gųjų ir valdininkų vaikai turėjo teisę aukštesniąsias mokyklas lankyti. Sū- 
naus atsisakymas nuo šito idealo valstiečiui tėvui buvo didelis pažeminimas. 
Jeigu berniokas nenorėjo mokytis, jis buvo laikomas išdykėliu, tinginiu. 
Iš jo tada tegalėjo išeiti, kaip žmonės vadino ir tebevadina, „kriaučiukas“ 
ar „šiaučiukas“, nes šitas amatas valstiečiui rodės ir dar teberodos žemas. 
Dėl to lietuviško pasakojimo herojus iš dalies yra nesimpatiškas. 

Vis dėlto berniokas mokės mokykloje; daugiau žino už valstiečius; 
tarp jų liekasi gyventi; jis jiems artimesnis kaip dvarininkas ar valdinin- 
kas ir dėl to iš valstiečių susilaukia ne tik pašaipos, bet iš dalies ir simpa- 
tijos. Jo negerbia, bet su juo miela jiems pabūti. 

19. Tas pasikalbėjimas rodo ir komiškąją pasakojimo pusę. 

Iš kasdienio gyvenimo pasakojimas mėgsta pabėgti paprastai dvejopu 
būdu: arba jis nukelia klausytoją į fantastinį pasaulį arba parodo kasdie- 
ninį gyvenimą išvirkščią. Pacituotas liaudies pasakojimo dialogas šliejasi 
prie antrojo tipo. „Jenarolas“ yra atsidūręs prašančiojo rolėje, kareivis 
g valdovo galybėje. Tatai labai charakteringa realistinės pasakos 

anrui. 


Brentano savo herojum ir jo žygiais parodijuoja visą riterišką gyveni- 


mą. Parodija pasireiškia tuo, kad kilnius dalykus Brentano pakeičia že- 
mais, smulkučiais. 


Pavyzdys. — 
„ „Siebentot“ kovojo su šernu. Pergalės trofejų Brentano he- 
rojus apsako tokiu būdu: „Aš nupjoviau šernui uodegą, paskui už- 


dariau koplyčią ir su savo šerno uodega skubėjau atgal į rūmus... 
ir padėjau ją prie karaliaus kojų“ (373 p.). 

Į savo pasakojimą Brentano įpina ir politinę satyrą, būtent dėl karo 
tarp Anglijos ir Prancūzijos (372 p.). 

Jis vėl su žodžiais ir įvykiais žaiste žaidžia tik tam, kad žaistų. Atro- 
do kartais, kad savo veikėją jis vartoja kaip sviedinį.  Žaismingumą stip- 
rina ir eiliuoti posmai, kurių Brentano vienur kitur įpina. 

Jeigu Brentanas parodijuoja tam tikro amžiaus papročius, tai Topeli- 
jaus pasaka labiau paliečia apskritai žmonių silpnybes. Gyvenime Tope- 
lijus mato tai, kas kilnu, bet nepraleidžia ir to, kas menka, nuo ko nėra lais- 
vas nė vienas žmogus. Jeigu Brentano herojus yra palinkęs į tai, kas di- 
dinga, tai visi Topelijaus veikėjai simpatizuoja mažumui; dėl to jie atrodo 
ne komiški, bet tik vaikiški. Visas pasakojimas yra pilnas humoro. 

20. Topelijaus juokas yra visai kitoks kaip Brentano ar lietuviškos pa- 
sakos. Lietuviška pasaka žiūri į dabartį; Brentano su praeitimi žaidžia; 
Topelijus žiūri į dabartį, bet jo humoras siekia ir į ateitį: jis skaitytoją 
pakelia. Dėl to jo veikėjas yra simpatiškas; jis turi tik fizinių trūkumų 
(čia jam pasakotojas parodo užuojautos!), bet jo dvasia yra stipri. Šitas 
realus žmogus sukurs savo kraštui ateitį, nes pasakotojas nepasiilgsta pra- 
eities; jis tikis geresnės ateities. „Viskas keičiasi, ir gerai, kad bus kas 
nors geriau“. 

Tokia skirtinga yra pasakotojo dispozicija į savo veikėjus. Tas pat 
pastebima ir dispozicijoje į dorovinę tvarką. 

21. Lietuviškam pasakojime (o taip pat ir Grimmo!) Jaimės simbolis 
yra vestuvės ir turtas, Brentano — vestuvės ir vaikas; Topelijus gyvenimo 
laimę aprašo šiais žodžiais: 

Tikka ir Maja buvo laiminga pora: abudu buvo vienodo didu- 
mo, ir nė vienam nereikėjo iš aukšto žiūrėti. Juodu buvo lygiai 
turtingi ir lygiai darbštūs. Senas apgriuvęs namelis buvo patai- 
sytas ir naujai nudažytas. Prieš langus augo balzaminai, ir trys 
riebios karvės davė nameliui užtenkamai pieno ir sviesto... Kada 
Tikka su Maja kaip mažos, malonios, gyvos lėlės trepseno per 
kalną į bažnyčią, žmonės sakė: „Lygus lygiam geriausiai tinka!“ 

Taigi pilietiškas, arba, kultūriškai valstietiškas (biurgeriškas) gyveni- 
mo idealas! 

22. Lietuvių liaudies, Grimmo ir Brentano pasakojimų pasauly vyrauja 
tik idėja teisingumo su atlyginimu ir bausme, kaip paprastai esti pasakoje. 
Šuo atžvilgiu Topelijus yra humaniškesnis (arba: krikščioniškesnis!): jo 
pasakojime su teisingumu eina ir pasigailėjimas: už savo išdidumą Nilla 
buvo nubausta — ji labai nuskurdo. Bet trumpoji Maja jai padėjo. 

Taigi dispozicijoje į pasaulį atsispindi šios žymės: 


TAUTOSAKA LITERAT. PERDIRBIMAS  SEKIMAS 
Herojaus dispozicija: 
primityviškai valstietiška riteriška kultūriškai valstietiška, 


miestietiška. 
tipiška tipiška individuali. 

Pasakotojo dispozicija: 


Luomo ir laikotarpio ko- Luomo ir laikotarpio pa- Humoras dėl žmogiškų 


mizmas rodija, politinė satyra, silpnybių, dėl sociali- 
grynas žaismas. nių skirtumų. 
Teisingumas su atlygi- Teisingumas su bausme Teisingumas su pasigai- 
nimu lėjimu. 


Taigi: Visos trys pasakų rūšys daugiausia skiriasi savo išvidiniu pa- 
sauliu.  Grimmo pasaka prisišliejusi labiausiai prie grynosios pasakos. 
Lietuviškoji pasaka jau įdeda kai kurių tam tikro laikotarpio žymių, dar 
daugiau Brentano ir Topelijus. Topelijus duoda ne tik laikotarpio žymių, 
bet ir savų individualių nusiteikimų. Brentano pavartoja liaudies pasakos 
medžiagą ir formą, tik nušviečia ją sava šviesa, sava dispozicija į pasaulį. 
Topelijaus pasaka pavartoja liaudies pasakos išviršinę formą ir duoda naują 
medžiagą (statinis pasaulis), savą šviesą. Brentano pasakojimas yra ar- 
timesnis nuotykių pasakojimui, Topelijaus yra artesnis visuomeniniam 
pasakojimui. 


Iš visos analizės, kaip tautosaka kinta perdirbėjo ar sekėjo rankose 
apskritai, galima išvesti šios žymės: 


1. Individualinė kūryba stipriai laikosi tautosakos technikos. 

2. Sausos, stereotipinės tautosakos statinio ir dinaminio pasaulio 
išviršinės formos 

3. atgaivinamos subjektyviu ir tam tikro laikotarpio išvidiniu pa- 
sauliu ir 

4. susiejamos išvidinio vieningumo tendencija. 


Kurt Mickoleit 


Lietuvis Vokiečių kūryboj! 
Aleksandras Dičpetris. 


Gyvenime neretai yra pastebimas toks reiškinys, kad vienos tautos žmo- 
nės kurioj srity nueina kultūros darbo dirbti kitos tautos naudai. Dau- 
giau ar mažiau tokių reiškinių pasitaiko kiekvienoj tautoj, taigi, čia išimties 
nesudaro nei lietuvių tauta, kurios istorija rodo, kad tokių, kitos tautos nau- 
dai dirbančių, žmonių, ji yra gana nemažai davusi. Užtenka tik prisiminti 
Mickevičių, Kraševski, Kondratavičių, Milašių, Baltrušaitį ir daugelį kitų, 
kad būtų galima įsivaizduoti, kiek savo dvasinio pajėgumo Lietuva yra ati- 
davusi svetimųjų naudai ir garbei. 


Toks ligšiol mažai kam žinomas pavyzdys iš netolimų laikų yra litera- 
tas-poetas Kurtas Mikolaitis, vokiečių literatūroj žinomas A. K. T. 
Tielo vardu. 


1. Gyvenimas 


Pavardė mus įgalina spręsti, kad Kurtas Mikolaitis iš tėvo pusės buvo. 
lietuvių kilmės. Smulkiau nėra nustatyta, kuriuo būdu lietuvių Mikolaičių 
šeima atsirado Tilžėj: ar ji gyveno ten nuo senesnių laikų, ar kiek vėliau 
atsikėlė iš Didžiosios Lietuvos. Tėra žinoma, kad pirmoj 19. šimtm. pusėj 
Kurto tėvas Albertas gyveno Tilžėj, kaipo pasiturintis pilietis. Savo gyve- 
nime jis buvo tris kartus vedęs. 1846 įvyko jo trečiosios vedybos su vokiete 
Emma Schūtz. Arthuro Korallus paduodamom žiniom“, Albertas buvo odi- 
ninkas ir namų bei ūkio (ar dvaro) savininkas (Hof- und Gutbesitzer), ta- 
čiau nežinia, ar jie gyveno pakankamai turtingai, tuo labiau, kad vėliau iš 
Kurto raštų susidaro neaiškus priešingas vaizdas. 1874.VIII.11 Emai ir Al- 
bertui Mikolaičiams gimė sūnus Kurtas. Jo motina, neturėdama nė pil- 
nų 23 metų amžiaus, tais pačiais Kurto gimimo metais (1874.XII.4) mirė. 
„Paskui Kurtą, vos keturių mėnesių amžiaus, pasiėmė į savo namus seneliai, 
motinos tėvai, Dorothea ir Friedrichas Schiitzai. Pas juos Kurtas visą laiką 
ir augo, todėl aišku, kad nė tėvai, o seneliai turėjo daugiausia įtakos vaiko- 
auklėjimui. Senelių namai stovėjo prie Meerwischo parko, kuris tada dar 
nebuvo apstatytas, ūžavo daugiausia tuščias, o jauno vaiko augimui ir tas 
nebuvo be itakos. Senelis Vokiečių gatvėj turėjo manufaktūros krautuvę 
(vėliau pasikeitusią į „Bernstein und Co.“) ir prekybą varė daugiausia su 
tuometine Rusija, reikia manyti, kad visų pirma su rusų užimta Lietuva. 


* Tariu nuoširdžios padėkos žodžius visiems man savo nurodymais bei patari- 
mais padėjusiems asmenims — Dr. Vydūnui, Dr. Ign. Skrupskeliui ir k. 
* „Das Heimatland“ 1928, 4 nr. 

Senelis, judrios dvasios žmogus, buvo vienas iš žymesnių vietinių protes- 
tantų bendruomenės vadų. Jos reikalams jis paskyrė vieną iš savo trobesių 
Fabriko gatvėj, o pastorių apgyvendino pas save, kaip brangų svečią. Ka- 
dangi protestantizmas buvo religinis senelio idealas, tai ir Kurtas negalėjo 
būti auklėjamas kitokioj dvasioj. 

Paaugęs jis lankė realinę gimnaziją. Mėgiamiausi jo dalykai buvo is- 
torija ir gimnastika. Mokslas sekėsi gerai. Iš klasės į klasę pereidavo be 
jokių kliūčių ir, turėdamas vos 16 metų, jau buvo abiturientas. Brandos eg- 
zaminus išlaikė 1894 m. 

Tuo metu Kurto galvą užgriuvo daug nelaimių. Jo artimuosius pradėjo 
lankyti mirtis. Maždaug prieš metus, jam baigiant gimnaziją, mirė senelė. 
Tuo tarpu buvo dar likęs senelis, tačiau ir jo dienos jau buvo suskaitytos. 
Jis mirė 1891.VIII. 25. O jaunas Kurtas jį, turbūt, visų labiausiai mylėjo. 
Mylimų žmonių mirtis jam buvo skaudus smūgis ir, reikia manyti, tas fak- 
tas nemažai prisidėjo prie to, kad ir jo poezijoj vėliau mirtis yra labai daž- 
nas svečias, nudažąs ją rezignatyvinio pobūdžio melancholija. 

Baigęs gimnaziją, jis nuvyko į Berlyną studijuoti filosofijos. Apsigy- 
veno šiaurinėj Berlyno daly, proletarų kvartale. Jau ir tas faktas rodo, 
kad, seneliam mirus, iš tėvo jis negalėjo tikėtis didelės materialinės para- 
mos, nes kitaip, kaip jaunas ir gyvenimo smagumus šiek tiek mėgstąs žmo- 
gus, savo gyvenamąja vieta būtų pasirinkęs ne Berlin—Nord. Nors ir ne 
pertekliuj gyvendamas ir nebūdamas laisvabūdis, jis gana mėgo šokius ir 
todėl to kvartalo šokių mėgėjų namuose būdavo laukiamas svečias. Tas aiš- 
kinama nemažu, tačiau nepavojingu, erotiniu jo jausmingumu. Jis susižavė- 
davo visom gražuolėm, bet nė vienai nesidavė supančiojamas. Tačiau vi- 
sai kitokį, daugiau svajingą, prielankumą savo širdy jis jautė devyneriais me- 
tais už save vyresnei tetai Magdalenai Schiūtz, Miūnchene gyvenančiai daili- 
ninkei. Kurtas jau manė, kad jos asmeny surado sau amžiną žemės kelionės 
draugę, bet mirtis iškart išblaškė visas jo svajones: ji mirė teturėdama vos 
27 metus amžiaus. Judviejų santykiai visą laiką buvo vaikiškai švelnūs ir 
nekalti. Magdalena jautė jam daugiau kažkokios motiniškos meilės, tuo 1a- 
biau, kad jis jau buvo visų paliktas našlaitis, motinos net visiškai neatsime- 
nas. Kurtas vėl, kaip žymiai jaunesnis, matydamas jos rimtą rūpestį, su 
meile persunkta pagarba artindavosi prie jos. Jis jai pozavo, o ji buvo jam 
kūrybos įkvėpėja. Ji buvo nutapius trylikos metų Kurto paveikslą, o jis sa- 
vo rinkiny „Aus der Jugendzeit“ paskyrė jai visą ciklą eilėraščių, kuriais 
tarsi norėjo sukurti jai nemirštamą aureolę — „Magdalene“. 

Kurto išvaizda buvo nepeiktina. Aukštas, lieknas, gana elastiškai eida- 
unas gatve, jis pagaudavo ne vieną žvilgį. Ypač daug dėmesio sukeldavo jo 
tamsiai rudos, svajingos ir nuoširdaus žvilgio akys, iš kurių trykšte tryško 
vidujinė liepsna. Šiaip visa savo būtybe jis buvo paprastas, atviro veido, be 
ypatingų užgaidų ar tuštumo, tik su tam tikra staigumo bei atkaklumo doza. 
Kaip vieną ypatingą jo būdo bruožą reikia paminėti dar ir taupumą, nors 
šiaip paprastai kūrėjai yra tuo atžvilgiu nerūpestingi. 

Trejetą semestrų pabuvęs Berlyne, jis persikėlė į Miincheną ir čia žy- 
miai nukrypo nuo pagrindinės savo studijų linijos. Vieninteliu jo susido- 
mėjimo objektu dabar pasidarė poezija. Jis daug rašė ir kiekvieną naują 

savo dalykėlį paskaitydavo susirinkusiem draugam, reikalaudamas iš jų kri- 
tiško eilėraščio vertinimo. Tačiau tų dėsnių, kuriuos taikė kūrybai, visiškai 
neįsileido į asmeninį gyvenimą. Niekas neturėjo teisės jo gyvenimo kriti- 
kuoti — čia jo pasielgimas buvo pats sau normų kūrėjas. 

Kritiškai gilindamasis į kūrybą, jis nesiribojo vien pats savimi. Paty- 
ręs, kad ir šioj srity turi gabumų, pradėjo verstis plačiau — kurį laiką kritiką 
padarė net pragyvenimo šaltiniu: pradėjo rašyti teatro ir literatūros kriti- 
kos straipsnius į „Miinchener Allgemeine Zeitung“. Šitas faktas vėl gali 
būti antruoju liūdininku, kad iš namų jis nebuvo aprūpinamas nei tiek, kad 
galėtų studentiškai pragyventi, neieškodamas pašalinių šaltinių. Jei tikėti 
vieno jo biografo, Arthuro Korallus, žodžiais, kad tėvas buvo gana pasitu- 
rįs žmogus, net dvarininkas, tai dėl to, kad iš namų Kurtas negavo reikiamos 
paspirties, matyt, jų tarpe buvo kažkas negera; ir tas neišrištas mazgas lydi 
ji per visą gyvenimą ir kūrybą. 

Tuo tarpu ir studijos ėjo prie galo. Apgynęs disertaciją „Die Dich- 
tung des Grafen Moritz von Strachwitz“, gavo filosofijos daktaro laipsnį ir 
tuo baigė mokslus. Dabar apsigyveno Berlyne, Augusto gatvėj 85 nr., 
pas ponią Rengel, iš kur kiekvieną vasarą leisdavosi į kelionę, pasibaigiančią 
— Rytprūsiuos. Tėviškės pasiilgimas viliojo jį iš triukšmingo miesto pa- 
kvėpuoti lengvu pušų oru. O pušys — buvo tikrasis jo gyvenimo ir kūrybos 
šaltinis. Iš čia jis parsiveždavo daug naujų jėgų, akstinų ir gaivaus įkvė- 
pimo kūrybai. 

Pabaigęs studijas, 1899 jis įstojo į kariuomenę, į 41. pėstininkų pulką 
Tilžėj. Nors jis buvo ir puikus fechtuotojas ir gimnastas, tačiau kareiviš- 
kas gyvenimas jam visiškai nepatiko. Jo prigimčiai visai buvo priešinga ka- 
riška drausmė. Jį erzindavo nuolatinės pagarbos ir „das Strammstehen“ 
prieš karišką vyresnybę. Kad to išvengtų, kur eidamas, pasirinkdavo ap- 
linkinį, nors tuo būdu ir tolimiausią, kelią. Daugiausia tuo išrokavimu kar- 
tais vengdavo ir kompanijos, kur pasitaiko daug progų išeiti neblaiviam. 
Gyveno visiškai arti kareivinių, kad nepramiegotų tarnybos laiko. 

Džiaugdamasis, atsikratęs ta nemalonia kareiviavimo pareiga, jis vėl sku- 
bėjo į Berlyną, kur jo laukė pradėtieji darbai, jaunų ir gerų draugų būrys 
bei ateities gyvenimo perspektyvos. 


Berlyne gyvendamas, Mikolaitis buvo nuolatinis tilžiečio valdininko Dr. 
Sell (vedusio kino artisto Harry Liedtkės seserį) namų svečias ir draugas. 
Ten du kartu savaitėj, kiekvieną antradienį ir šeštadienį, susirinkdavo jau- 
nieji rašytojai ir darydavo nelyginant kokius literatūrinius vakarus. Daž- 
nas svečias jis būdavo ir Vienoj pas gerą pažįstamą ir draugą Otto Hauserį, 
iš kur jiedu, pagal Mikolaičio palinkimą, darydavo nuolatines ekskursijas 
į Vienos apylinkės miškus. 


Gyvendamas Berlyne, jis priklausė keletui jaunesnių rašytojų ratelių, 
kaip „Verein zur Forderung der Kunst“, „Klub der Kommenden“ ir k. Ma- 
tyt, artimesnių santykių turėjo ir su „Tunnel unter der Spree“, nes tam ra- 
teliui dedikavo ir savo disertaciją. (Vieną savo eilėraščių rinkinį „Klūnge 
aus Litauen“ jis paskyrė „Meinem Landsmann Hermann Sudermann, dem 

tapferen Kiinstler und Lebenskūnder, in aufrichtiger Verehrung“, o kitą, 
„Aus der Jugendzeit“ — „meinen Freunden Erna und Louis Sell in Charlot- 
tenburg“). 

Dr. Sellio namai ir juose daromi susirinkimai Mikolaičiui turėjo nema- 
žos įtakos. Tai buvo nelyginant koks rinktinis ano meto Berlyno jaunųjų, 
pradedančiųjų, kūrėjų ratelis, kur jie vienas kitą kritikavo, vienas iš kito mo- 
kėsi ir stengėsi daugiau įsisąmoninti kūryboj. Iš Dr. Sell namų jie išsiskirstė 
po platųjį pasaulį, kiekvienas jau turėdamas savo kelią. 

„Verein zur F6rderung der Kunst“ rately Mikolaitis geriau susipažino 
ir suėjo į artimesnius santykius su Paul Heyse, Viktor Blūthgen, Hermann 
Sudermann ir kitais jau žymesniais to laiko kūrėjais, „Klub der Kommen- 
den“ — su Peter Hille, Else Lasker-Schiler, Maria Stona ir k. 


Kaip matyt, iš Mikolaičio draugų nemažas skaičius buvo ir moterų. Čia 
tenka prisiminti, kad neramiam ir judrios dvasios 19. šimtmety literatūroj 
ypač poezijoj, smarkiai pradėjo reikštis moterys. Temperamentas, šio pasau: 
lio džiaugsmas ir kartu savotiška mistika — daugumoj visų tų moterų kūry“ 
bos svarbiausi bruožai. Tipinga to aistringumo, karšto veržimosi į gyveni: 
mą, fantazijos ir k. atstovė 19. šimtmety yra Marija Janitschek. Kiek ki: 
tokia yra Else Lasker-Schiler. Jos meilė žydi keistu jauslingumo ir mis- 
"tikos mišiniu. Nepasiduodama pesimistinei pasaulėžiūrai, ji gyvena tik šia 
pasaulio džiaugsmu, anam pasauliui neieškodama nė žodžių. Maria Stone: 
(Maria Scholz, 1861 Strebowitz, Silezijoj) erotinėj savo lyrikoj pasižymi 
tėmperamentu ir aistringumu. Ji yra toji moteris, kuri, kaip manoma, dau- 
giausia įtakos yra turėjusi Tielo kūrybai. 

Iš vyrų kūrėjų artimesni draugai jam buvo iš Klaipėdos krašto kilęs 
Hermann Sudermann, Paul Heyse ir Peter Hille. Visi tie draugai nepaliko 
be didesnės ar mažesnės įtakos ir Tielo kūrybai. Kiek sapnų karalijos 
gyventojas, sielos gyvenimo analitikas, amžinybės siekėjas bei aukštybių 
ilgesio kupinas yra Peter Hille, tiek pat visų tų savybių kupiną matom ir 
Tielo, kiek formos tobulumo jaučiame pas Paul Heyse, tiek pat nuo jos 
neatsilieka ir Tielo. O pagaliau ir Sudermannas, kuris ir pats yra rašęs 
apysakaičių lietuviškais motyvais, galėjo būti jam, nors ir ne tiesioginiu 
būdu, tam tikru akstinu giliau pasirausti po Lietuvos praeitį. 

Visų tų gabiųjų draugų tarpe būdamas jau žinomas poetas, 1911, kaip 
vienos kompanijos narys, Tielo išsirengė į kelionę į Egiptą. Ir toji kelionė 
buvo lemiamoji jo gyvenime. Grįždamas atgal ir apsinuodijęs žuvų majo- 
nezu, jis, jau ligonis, keletai dienų sustojęs Vienoj, skubėjo į Berlyną ir 
išgulėjo čia keletą savaičių. Jau buvo bepasveikstąs, tačiau po kurio laiko 
ant kaklo atsivėrė nauja žaizda, iš naujo suteikusi jam daug skausmo ir labai 
nusilpninusi. Matyt, pajutęs gyvenimo pabaigą, jis ruošėsi parašyti testa. 
mentą, tačiau buvo sutrukdytas jo gerove uoliai susirūpinusios šeiminin: 
kės, kuri negalėjo įsivaizduoti, kad toks dar jaunas ir daug žadąs vyra: 
galėtų taip veikiai mirti. Nors savo kūryboj jis ir nevengė mirties motyvo 
gal net perdažnai leisdamas jam tenai kartotis ir tuo nevienam sukeldav: 
mintį, kad tam kūrėjui mirtis yra be susijaudinimo sutinkama draugė, tačiai 
dabar, mirties patale gulėdamas, jis rungėsi su ja visom galiom. 

Otto Hauserio manymu, ketvertą valandų prieš mirtį Tielo rašyti žo- 
džiai rodo jo didį norą gyventi ir mirties miglotumo nujautimą: 
Gegen Morgen. 
Mein Gott, Du siehst mich beben, 
Mein Fieber brennt, 
Du kannst mir Hilfe geben, 
Du, der die Menschenšngste kennt. 


Mein Gott, schon will es tagen, 
Die Nacht verrinnt — 

Wohin willst Du nun tragen 
Dein Kind?..J 

Tačiau jo malda nebuvo išklausyta. Jis mirė tą pačią dieną, 1911.VIII. 
23. Palaidotas Šv. Jono parapijos kapinėse. 

Prie kapo susirinko atsisveikinti buvusieji jo draugai, pažįstamieji ir 
visi, kuriem jis buvo kuo nors brangus. Adolf Petrenz rašė „Tagliche Rund- 
schau“*, kad jo grabas buvo pridengtas tautinių Mažosios Lietuvos spalvų — 
žalia-balta-raudona — vėliava, kad daugelis kalbėtojų išreiškė savo mintis, 
o Hermann Sudermannas pasakė: „Lietuva neteko vieno savo dainiaus, o 
kad ir Vokietija daug ko neteko, mes tuoj pamatysim. ..“ 

Ant jo kapo marmore iškalta pora eilučių iš jo paties eilėraščio „Das 
Elende“*: 

„Gott, helf uns, die wir im Abendwind 
Alle Kinder und Bettler sind“. / 


3. Kūryba 


Tokiu metu, kai Vokietijoj tebebuvo jaučiama dar ir romantikos atgar- 
siai, bet kartu ir natūralizmas iš savo rankų dar nenorėjo paleisti valdovo 
skeptro ir kai Georgė, Rilkė ir Dehmelis literatūros parnasą užpildė keista 
fantazija, nesuprantamom svajonėm ir skausminga mistika — pasirodė ir 
nedrąsus smulkutis tilžietis Tielo. 

Jo kūrybos pradžios reikia ieškoti dar jaunystėj. Poetiniais savo ban- 
dymais jis pasireiškė dar būdamas vaikas, tačiau iš to laiko kūrybos tik 
vienas kitas eilėraštis tepateko į vėliau išleistus rinkinius. Dauguma eilė- 
raščių buvo žymiai perdirbti ir pakeisti. Pirmas spausdintas jo eilėraštis 
pasirodė Tilžės „Hubatschenzeitung“. Bandydamas savo plunksną ne vien 
poezijoj, jis parašė ir romaną „Der rote Graf“, kuris tačiau nebuvo išspaus- 
dintas. 

Pats kūrybos darbas jam nebuvo lengvas dalykas. Kritiškai gilinda- 
masis į poezijos klausimus, jis daug su ja vargo. Eilėraštis negimė, kaip 
sakoma, kad plaukte plaukia; jis į poeziją nežiūrėjo lengvabūdiškai, todėl 
eilėraštis pergyvendavo ilgą metamorfozą, kol baigdavo įvairių šlifavimų 


*' A. Kurt — Tielo, Eva, 5—6. 
* „Das Heimatland“, 1. Jahrg. 4 nr. 
* Aus der Jugendzeit, 153, 

kelionę. Otto Hauserio žodžiais tariant", „er schuf langsam, bedachtig, 
erwog und feilte viel“. 

Jo poezija, iš viso, turinio atžvilgiu nepasižymėdama jokiom prašmat- 
nybėm, formą turėjo iki smulkmenų išdailintą. Net Salzeris pripažįsta, 
kad „„.. Form und Inhalt zu einer Einheit zu vereinen, war das Ziel, dem 
Tielo zustrebte...“* Kad iš tikrųjų taip ir buvo, pasisako pats Tielo: 
„+ Und was wiinsche ich selbst meinen spateren Schoėpfungen? Vielleicht 
weniger Druckbogen, aber noch mehr eigene, selbsteroberte Form, weniger 
bunte, detaillierte Ausfiihrlichkeit der Flūche, aber noch mehr klare Ein- 
fachheit mit weiten Weltspiegelungsmėglichkeiten, weniger Aussen-und 
Umwelt, aber noch mehr Seele““. Toks jo pasisakymas tai tik labai retas 
įvykis, nes jis nemėgo savo gabumais ir kūryba reklamuotis. Po jo mirties 
išleisto jo eilėraščių rinkinio „Eva“ įvado žody Otto Hauseris sako: „Er 
las mir nie etwas von sich vor, sprach kaum je von seinem eigenen Schaffen. 
Er wird es durchaus klar bewertet haben: Umwalzendes war nicht darin, 
aber viel Tiichtigkeit, schlichte treue Arbeit an der Gabe, die in ihm ruhte, 
Bewusstsein der Verantwortlichkeit dieser Gabe gegeniiber“. 

Vokiečių literatūros istorija Tielo kūryba mažai tesidomėjo, bet jei kur 
apie jį buvo kalbama, tai jis buvo minimas kaip lyrikas, ebikas ir baladžių 
rašytojas, kaip vispusiškas savo tėviškės gyvenimo ir grynai savų atsiminimų 
vaizduotojas: Kad jis pirmiausia buvo lyrikas ir epikas — netenka abejoti, 
bet ar apie jį teverta kalbėti tiktai kaip apie baladžių rašytoją, kaip mano 
Salzeris, kyla didelis klausimas. Reikia manyti, kad lietuvių literatūros 
istorija, kuri domisi ir nelietuvių kalba, bet lietuvių kilmės žmonių sukur- 
tais veikalais, ilgainiui tą dalyką išaiškins. 

Tik metais už Tielo jaunesnis Rilkė rašė vienam, jo patarimų poezijos 
klausimais besiteiraujančiam, jaunam poetui: „„...wenn Sie selbst in 
einem Gefdngnis waren, dessen Wande kaines von den Gerūuschen der 
Welt zu Ihren Sinnen kommen liessen — hdtten Sie dann nicht immer noch 
Ihre Kindheit, diesen kėostlichen, k6niglichen Reichtum, dieses Schatzhaus 
der Erinnerungen? Wenden Sie dorthin Ihre Aufmerksamkeit. Versuchen 
Sie die versunkenen Sensationen dieser weiten Vergangenheit zu heben; 
Ihre Personlichkeit wird sich festigen, Ihre Einsamkeit wird sich erweitern 
und wird eine dimmernde Wohnung werden, daran der Larm der anderen 
fern vorūbergeht“*. Nežinia, ar ir Tielo buvo susipažinęs su šiais Rilkės 
žodžiais, bet tiesa, kad jis kaip tik tarsi laikėsi tų patarimų. Didele dalimi 
jis nukrypo pats į save, į savo sielos pergyvenimus, į gražius vaikystės atsi- 
minimus ir, nors jie ir ne visada, kaip sako Rilkė, buvo gražūs ir dangiški, 
jis su kaupu naudojo juos savo kūryboj. 

Beveik kiekvienas jo eilėraštis turi dvi svarbiausias bazes: foną ir vei- 
kėją. Foną paprastai sudaro koks gamtos vaizdas, miškas, upelis, ar šviesos 
ir šešėlių žaidimas, kuo daugiausia pagrindžiama jo nakties, mirties ir viso- 


* A. Kur-Tielo, Eva, 8. 

* Salzer, III. Geschichte der Deutschen Literatur. IV, 1722. 

* Vydūno darytas Tielo straipsnio nuorašas iš nežinomo laikraščio, 
* R, M. Rilke, Briefe an einen jungen Dichter, 11, 

kių prieblandų poezija. Fonas sudaro tarsi sceną, kurioj pasirodo veikėjas, 
turįs atlikti tam tikrą uždavinį: Jeigu veikėjas yra gyvas sutvėrimas, tai 
čia matome jį su visais jo reikalais ir pergyvenimais. Veikėjas gali būti 
vienas, gali būti ir didesnis kolektyvas ir nebūtinai žmogus. Pagaliau labai 
dažnai į eilėraštį įvedamas ir pats poetas, kaip stebėtojas, analitikas, tik 
pasisakąs savo nuotaiką, kylančią iš fono ir veikėjo santykiavimo. Tas ele- 
mentų paskirstymas eilėrašty nėra visada vienodas. Jis daugiausia niuan- 
suoja, pav., antrojo vietą gali užimti trečiasis, arba jiedu gali būti sulieti. 
Bet pirmojo beveik niekuomet netrūksta. Tad, jeigu antrąjį ir tretįjį 
suimsim į vieną ir pavadinsim pergyvenimu, galėsim prieiti išvadą, kad be- 
veik kiekvienam eilėrašty žymios tarsi kokios dvi dalys: gamtos vaizdas 
ir su juo susietas sielos pergyvenimas. Jeigu iš jo poezijos kas atimtų tuos 
du pagrindinius bruožus — ji subyrėtų. 

Šiaip Tielo poezija nei savo turiniu, nei forma nieko naujo neduoda. 
Savo srity jis neiškilo tiek, kiek Georgė ar Rilkė. Tielo daugeliu atžvilgių 
buvo tiktai jų mokinys, jų pavyzdžiu stengęsis tobulinti savo formą ir jųjų 
kryptim lenkti ir turinį. Savo kilmės ir vėliau susidėjusių gyvenimo sąlygų 
paveiktas, jis persunkė savo poeziją romantišku atspalviu ir kartais net 
pesimizmu virstančia melancholija. Naktis ir visokių rūšių prieblandos 
pasidarė mėgstamiausiu jo fonu. Tr ta naktis, ir tos prieblandos jam pasi- 
daro gyvom būtybėm, pilnom kažkokių paslapčių. Naktis ir mirtis — tai 
dvi draugės, kažkaip savotiškai valdančios ir nuteikiančios pasaulį. Kai 
naktį jis žiūri į miegančią žemę, jam atrodo, kad aplinkui mirtis visoj savo 
galybėj viešpatauia. Jam patinka procesai, kurie yra pusiau finalai, pu- 
siau preliudijos. Jam daugiausia krinta į akis „mild besonnte Wande“, 
„miider Hauch“, „bew6lkter Park“, „vergliihte Blattdr“ ir p. O mėgia- 
miausia jo veiksmažodžių rūšis yra — sudėtiniai, kurių pirmoji sudedamoji 
dalis yra ne kas kita, kaip priešdėlis „ver“ — verblilhen, vergehen, verwel- 
ken, verzittern, vertriumen... Jeigu prie viso to dar pridėti pušyną, jūrą, 
vėjo ūžimą, lapų šlamėjimą, blankstančią šviesą ir kokią vargšę besikanki- 
nančią sielą — tai ir beveik vyraujantis jo poezijos tonas. Ir viskas dau- 
giausia atsiminimai. Intymių pergyvenimų nedaug. Žinant jo eilėraščio 
schemą, apie jį galima kalbėti daugiausia iš įspūdžio, kurį jam sudaro fonas, 
vienoks ar kitoks veikėjo pasireiškimas tame fone ir pagaliau veiksmo san- 
tykis su fonu. Poetas, kaip stebėtojas, pagaliau parodo savo jausmą, glau- 
džiai susijusį su pirmųjų dviejų veiksnių apraiškom. Sudaręs iš viso neaiš- 
kias, miglotas situacijas, jis pats visą sceną stebi: duoda jos vaizdą, ryškes- 
nius kontūrus, vadinas, jo akyvaizdoj veiksmas vyksta savaime, be jo įsi- 
kišimo, ir tik pabaigoj jis tepriduoda savo aktyvumo, pav., pastato klausimą, 
toliau nieko nenagrinėdamas ir palikdamas ji spręsti pačiam skaitytojui. 
Pats tasai veiksmas yra lėtas, be energijos, be ekspresijos, lyg kieno rankos 
iš aukštybių mistiškai iamžintas ir daugiau nebepriklausomai einąs savo ke- 
liu. Tačiau tą miglotą turini jis stengiasi perduoti kuo gražiausia forma. 
Vadinamosios baltosios eilės tik retkarčiais tepasitaiko. Sklandus ritmas 
ir skambus rimas, dažnai derinamas su turiniu, padaro tai, kad eilėraštis 
yra tarsi organiškai suaugęs i nedalomą vienetą. Georgės ir Rilkės įtakoj 
pavartoti naujadarai priduoda ypatingo lankstumo. Ten, kur reikėtų ištisos 

eilutės, kartais vienu žodžiu išreiškiamas visas vaizdas, kaip „Spatrotsonne“, 
„blumenumblaut“ ir k. Be to, dar gausinga aliteracija suteikia tampraus 
išvidinio ryšio ir skambumo, pav., „und Wiegen und Wogen“, „Turm und 
Tor“, „wer weiss wie weit“, „durch den Duft des Dunkels“ ir k. 

Tielo poezija nepasižymi taip pat nė motyvų įvairumu. Jei suminėsim 
čia įvairius atsiminimus, socialinę nelygybę, meilę ir gamtą — tai ir bus 
beveik viskas. Atsiminimai tai jaunystė su visais pergyvenimais. Čia jo 
žaidimai senelio sode ir aspiracijos už sodo vartų, įvairios pramogos, pasi- 
kalbėjimai, mokyklos laikai ir p. Mum įdomesnis dalykas iš tų atsiminimų 
yra tėvo ir senelio namų nesantaika. Iš jų mes sužinome, kad jaunas Kurtas 
visą laiką augo pas senelius ir vengė tėvo. Galimas daiktas, kad toji senelio 
ir tėvo nesantaika kilo dėl tautinio antagonizmo, nes senelis buvo vokietis, 
o tėvas — lietuvis, tuo labiau, kad Kurto motina greit mirė. Taigi, senelis 
galėjo būti prieš tas vedybas nusistatęs ir jas galutinai pasmerkęs, kai jos 
taip nelaimingai pasibaigė — jo dukters mirtimi. Senelio priežiūroj aug- 
damas, vaikas buvo jo įtakos paveiktas ir savo širdy nepuoselėjo tėvo mei- 
lės. Kai eidavo aplankyti tėvo, žiūrėdavo, ar nemato senelis. Atėjęs, jaus- 
davosi nejaukiai, nors tėvas ir meiliai į jį žvelgdavo, o grįžęs pas senelį, 
negalėdavo išvengti šio tyrinėjančio žvilgio. Tik vėliau, tėvui jau mirus, 
jis sako, susipratęs, kad tai tebuvę tik šešėliai, kas visą laiką jį nuo tėvo 
skyrė. "Tik dabar jis galutinai suprato, esąs lietuvis, nes prigimties joks 
auklėjimas, jokia kultūra neįstengia iš pagrindų pakeisti. 

Vėliau, akis į akį susitikęs su gyvenimo realybe, jis aiškiai pamatė socia- 
linės nelygybės padarinius. Kaip jautrios sielos žmogus, jis griebėsi tą 
nelygybę iškelti i viešumą, apdainuodamas vargingųjų miesto ir kaimo 
žmonių gyvenimą, tačiau visai neieškodamas jo priežasčių nei nerašydamas 
receptų. Jis tik stengėsi konstatuoti faktą, išvadų darymą palikdamas nuo- 
šaliai. Bet jau ir tas savotiškas fakto konstatavimas kalba aiškiau, negu 
bet kokios išvados: savo užuojauta poetas aiškiai vargingųjų pusėj. 

Erotiniam jo motyve svarbiausias vaidmuo priklauso jau minėtajai Mag- 
dalenai. Tą mylėdamas ir jos vis dėlto negalėdamas pasiekti, nes ji labiausiai 
pasišventė menui, o ne šeimos gyvenimui, jos atstumtas, jis aiškiai kentėjo 
visą gyvenimą, tuo labiau, kad jai veikiai mirus, dingo ir paskutinė viltis. 
Po to jis nekartą susižavėdavo dar ir kitom moterim, tačiau tik tai valandai 
ir tik surasdamas jose kurią nors Magdalenos ypatybę: čia vienoj motery 
jis nugirdo Magdalenos juoko atgarsi, čia kitoj pastebėjo jos nusišypsoji- 
mą... Kaip suaugęs žmogus, pažindamas moterų nepastovumą, jis smerkia 
jas, bet kaip amžino grožio ir meilės pasiilgęs poetas — dievina, pateisinda- 
mas visokius meilės žingsnius, jei tik jų tarpe pastebi vieną dalyką — sielą. 

Mum įdomiausia yra lietuviškasis Tielo poezijos elementas. 
Vargu kas kitas yra vokiečių kalba tiek daug ir su tokia meile apie Lietuvą 
rašęs, kaip Tielo. Didesnė jo kūrybos dalis yra lietuviška. Be disertacijos, 
tik vienas jo eilių rinkinys, „Aus der Jugendzeit“ (be jau po jo mirties 
Otto Hauserio išleisto rinkinėlio „Eva“), yra daugiau bendro pobūdžio. 
Likusieji veikalai — „Klžnge aus Litauen“, kaip jau pavadinimas rodo, ir 
„Thanatos“ (pastarasis, negalėjus gauti, šiame darbe nepanaudotas) tėra 
kupini veik vien lietuviškos dvasios, Su meile jis apdainuoja Lietuvos 

praeitį su jos karžygiškumu, didybe ir religija (Lietuvos istorine medžiaga 
ir senovės padavimais turtingiausias yra čia nepanaudotas veikalas „Thana- 
tos“), jos gamtos — upių ir miškų — grožį, jos žmones, pavartodamas ir 
lietuvių liaudies dainų motyvus. Tą gražų romantišką turinį jis sugebėjo 
susieti su dailia forma ir išvadoj gavosi kūriniai, kuriuose mačstriškai ap- 
dainuota Lietuva, ką ir patys vokiečiai nekartą yra pripažinę. Bendrasis ir 
šios poezijos fonas beveik niekuo nesiskiria nuo aukščiau minėtosios ben- 
drojo pobūdžio, tiktai tiek, kad čia veiksmas perkeliamas į Lietuvą (Prūsų 
ir Mažąją Lietuvą) ir kad čia upių čiurlenimu ir miškų ošimu dvelkia mum 
sava, artima lietuviška dvasia. Vienas iš gražiausių jo poezijos motyvų, 
gamta, kaip tik ir įeina į šią sritį. 

Iš dalies būdamas romantikas, Tielo daugiausia dėmesio kreipė į Lietu- 
vos praeitį, imponuojančią jam savo didybe ir karžygiškumu, tuo labiau, 
kad jo gyvenimo metu Lietuvos, kaip tokios, nė nebuvo. Didžioji Lietuva 
sudarė Rusų, Mažoji — Vokiečių valstybės dalį. Kadangi senovėj vadova- 
vęs luomas, aristokratija, buvo visiškai nutautėjęs, o iš liaudies kilusi švie- 
suomenė dar labai neskaitlinga, kad galėtų sudaryti imponuojantį vienetą, 
daugelis nematė jokios vilties, kad Lietuva, kaip atskira valstybė, galėtų 
dar kada nors atgimti. Aukštesnė valdančiųjų kultūra ir galybė buvo tarsi 
koks to įsitikinimo laidas. Matyt, ir Tielo buvo vienas iš tokių žmonių. 
Sunku tikėti, kad jis būtų negirdėjęs apie Vydūno darbus, apie „Aušros“, 
„Varpo“ ir k. skleidžiamas idėjas, bet, reikia manyti, jis žiūrėjo į visą tą 
dalyką kaip į dulkės pastangas prieš vėją. Lietuvos, kaip atskiros valsty- 
bės, tuo tarpu jam nebuvo, jokių galimybių į ateitį jis netiesė, taigi, teliko 
vienas dalykas — praeitis, į kurią ir nukrypo visos jo mintys. Visa senovė 
jam atrodo ideali: ir žmonės, ir jų religija, ir žmonių darbai. Įdomus daly- 
kas, kad Lietuvos žuvimo priežastim jis laikė senosios lietuvių religijos 
pakeitimą krikščionybe. Svarbiausias dalykas čia buvęs nevykusi to pakei- 
timo eiga, priemonės ir k. Jausdamasis savo kilme priklausąs lietuviam ir 
kentėdamas ant savo tautos kapinių, jis randa tik vieną, iš senovės laikų 
užsilikusį, dalyką: tą pačią Lietuvos gamtą. Ir ji suskamba jo dainose gra- 
žiausiom stygom. Jo gimtojo krašto, Baltijos pajūrio, pušynų kvapas lydi 
ji per visą gyvenimą. Daug kur buvojęs, Alpes išlaipiojęs ir Nilą išplau- 
kiojęs, jis sakosi niekur tiek grožio neradęs ir nematęs, kaip gimtojo krašto 
pušynuose. Tų pušynų, Lietuvos miškų, apdainavimas kartais prilygsta net 
Simano Daukanto ir Antano Baranausko žodžiams. Kaip Lietuvos praeities 
garbintojas, Lietuvos miškus jis apdainuoja dvejopai: arba jais gėrisi, arba 
bauginasi. Prisimindamas, kad seniau čia garbinta dievai, kad miškas buvo 
lietuvio šventovė, namai, džiaugsmo ir poilsio vieta bei pragyvenimo šal- 
tinis, jis sako, kad dabar ir miškas nebe tas — dabar jame klajojančios 
pamirštųjų dievų dvasios ir bauginančios keleivius, dėl ko, atėjus miškan 
ir iš lapų šlamėjimo perskaičius jo praeitį, nuo nuovargio ir nusiminimo 
nusvyra galva. O ir ąžuolai liūdnai bešnabžda... ir voverytė bailiai tešo- 
kinėjanti!, 

Tokiu pat prasmingumu skamba ir jo Lietuvos upės apdainuoją žodžiai. 
Mažas miško upelis, pro žalius lapus sugeriąs dangaus mėlynumą, jam pri- 

mena dievybę, sukelia visus kilniuosius žmogaus jausmus. Po daugelio 
nebuvimo metų grįžęs į tėviškę, jis nieko daugiau netrokšta, kaip pake- 
liauti mylima Nemuno srove, nes aplinkui regimi tie malonūs tėviškės vaiz- 
dai, kurių niekur kitur nėra. Negalėdamas atsigėrėti saulėto šventadienio 
Nemuno pakrančių vaizdais ir nerasdamas kitų žodžių savo jausmui iš- 
reikšti, jis siunčia visiem laikam palaiminimą tai senai, pilkai sidabrinei 
mylimai Nemuno srovei. Tiesioginiu Nemuno apdainavimo grožiu ir pač 
su juo susieta gilesne prasme pasižymi eilėraštis „Dzimken - Gesang“'. Šalia 
aprašomo vaizdo, teikiamo Nemunui, sutemom i žemę besileidžiant, paralė- 
liai eina ir kitas vaizdas, kitas klausimas, tai — lietuvių tautos likimas. 
Auksinėj vakaro prieblandoj, perlų karoliais pasipuošęs, banguoja jis tolyn, 
kaip aistringa' tamsaus grožio keleivė, kuri tačiau tyliai pyksta ir protes- 
tuoja, kai laisvą jos krūtinę pradeda slėgti garlaiviai ir sieliai. Štai, švelniai 
raudonų ugniakurių švieselės ir dainos aidas užtvinsta naktį. Tai — Nemuno 
daina, verkianti, kupina gūdaus sielvarto. Tai verkia Nemunas, apraudo- 
damas sielius, kurie yra ne kas kita, kaip iškirstos ir nugenėtos Lietuvos 
girios, kurias jis savo krūtine neša į svetimus kraštus. Po tais nežinia kur 
išplaukiančiais Lietuvos girių kamienais paslėptas glūdi daug skaudesnis, 
didesnis sielvartas — liūdnas lietuvių tautos likimas. Ir toji Nemuno dai- 
na, tai tikras vargingosios tautos mirties agonijos klyksmas, prasiveržęs tarsi 
iš be galo pilkų tolybių. Tai toks likimas tų, kurie neteko savo tėviškės, 
nes sieliai, kaip ir lietuvių tautos sūnūs, be tėviškės išblaškyti po visą 
pasaulį: 


„Die Memel schžumt im Abendgolde hin, 
Bedriūngt von eines Dampfers Schaufeistėssen. .. 
Nun grollt sie leiser zwischen ernsten Flėssen, 

Die wilde, dunkelsch6ne Wanderin. 


Und duftigkih!l verblasst ihr Perlenkleid. 

Feuchtroten Brands und Liedes Lichter schwellen 

Die Nacht — die Nacht der brauen Flossgesellen; 
Mit ihnen dūster harft Frau Herzeleid. 


Es weint ihr Lied. Es weint um ihren Wald, 

Der sie stromab auf glattentlaubten Stžmmen 

Gehorsam trug lings stillen Weidendimmen — 
Ihr Lied beweint den toten Heimatswald; 


Und mehr noch, mehr! — Sie wissens selber nicht: 
Ihr Lied ist eine trūbe Schicksalsfrage, 
O, eines armen Volkes Totenklage, 

Die wie aus endlos grauer Ferne bricht! 


In irren Lauten hali“s — Frau Herzeleid 

Harft immer sisser mit den Heimatlosen, 

Herūberguilltės gieich kranken Friedhofsrosen, 
Aufblinken alle Fenster weit und breit — — 

Und langsam stirbt in Nacht und Sterne hin 

Das mūde Lied. Zum Schlaf das Feuer kauert. 

Doch tief im Nachhall noch die Memel schauert, 
Die wilde, dunkelsch6ėne Tržumerin... , 


Pagaliau negalima pamiršti nei jo pavartotų lietuvių liaudies dainų 
motyvų. Keletą eilėraščių jis yra tiesiog parašęs pagal lietuvių liaudies dainų 
motyvus, o vietomis juos yra pavartojęs daugiau individualiai. Kai kurie 
šios rūšies eilėraščiai pasižymi tikra lietuviška dvasia. Visi jie yra eroti- 
nio motyvo, ypač charakteringi savo lietuvišku paralelizmu, melancholiš- 
kumu ir švelnia rezignacija. Čia, kaip ir lietuvių liaudies dainose, gamta 
įasmeninama, beržai virsta broleliais, žvaigždės — seselėm, pav., „Nun 
flūstern die blanken Buchen — die Buchen sind meine Briider“!“. O štai 
paralelizmu ypatingai charakteringas eilėraštis, kuriame glaudžiai susieta 
mėnulio būklė danguje ir mylinčios mergaitės pergyvenimai: 


„Es ward von einem Krummschwert 
Zerhaun des Mondes Antlitz — 
Was zogst Du fort, Geliebter, 
Fort in die fremde Stadt? 


Des Mondes rotes Antlitz 
Taucht aus dem Roggenfeld — 
Ach, kimmst Du heim, Geliebter, 
Auf stillbeglinztem Pfad. 


Des Mondes wundes Antlitz 

Kiisst eiskalt mir die Lippen — 
Und Du kūst eine Andre 

Geliebter, endlos fern*, 


Kadangi iš visko galima spręsti, kad pačių lietuvių Tielo arčiau nepa- 
žino, nes nemokėjo nė lietuvių kalbos, tai dėl to, kad šios rūšies jo dainelės 
pasižymi tokiu lietuviškumu, reikia manyti, jog jis buvo skaitęs ir Herderio 
raštus liaudies poezijos reikalu, ir Rėzos lietuvių liaudies dainelių vertimus 
į vokiečių kalbą, pagaliau tą dalyką galutinai nulemti galėjo ir lietuviška 
jo kilmė. Kurdamas lietuvių liaudies dainų motyvais, jis nevisur išlaikė 
grynai lietuvišką stilių, matyt, vietom jis tik patį motyvą norėjo perduoti 
pritaikytą laiko dvasiai. 

Galų gale stipraus lietuviškumo visai Tielo kūrybai priduoda ir lie- 
tuviški žmonių vardai — pavardės, kaip Micks Mickas, Jons Jonuschat, 
šiaip pavadinimai, kaip Klumpės, kurių vardu jis parašė net ištisą eilėraštį, 
ir vietovardžiai: Tilžė, Rasytė, Nida, Kuršių Nerija, Rambynas ir k. 

Iš viso to, kas anksčiau pasakyta, plaukia neabejotina išvada, kad 
lietuvių literatūros istorija pakankamai turi kruopštaus ir įdomaus, kartu 
ir būtino, darbo ne vien dabartinėj mūsų valstybės teritorijoj ir ne vien 
lietuvių kalba rašančiųjų tyrimu, ką rodo kad ir Tielo pavyzdys. 

